
Giliai nugrimzdusiam šešėly 

nugėriau draugo taurę... Atgręžęs veidą dienai, 
ligi toliausio pakraštėlio 

nepažinau aš daikto anei vieno — 

banda, kurioj ir aš lėkiau, nubėgo. 


Jonas nuo Kryžiaus 


Tarp savam kiaute tūnančios moters ir kitų, taip pat turinčių 
namus bei savitumus, įsitempia užuolaidų šydas. Vargšeliai, 
net ir jie turi būstus, kuriuose mieli jų veidai suvienodėja, ir 
juos teskiria nebent tas pats vienodumas. Taip jie ir užmiega, 
parodydami prieraišumą savo direktoriui, kuris, kol alsuoja, 
yra amžinasis jų tėvas. Šitas vyras skleidžia jiems tiesą kaip 
savo paties kvėpavimą, šitas vyras valdo taip natūraliai, jis taip 
pažįsta moteris, jog laido gerklę šūkaudamas, kad jam reikia 
tik šitos, šitos vienos, tik jam skirtos. Jis storžievis kaip aplink 
stūksantys medžiai. Jis vedęs - tai atsvara jo pramogoms. Abu 
sutuoktiniai nerausta vienas prieš kitą, jie ir buvo, ir yra vie- 
nas antram viskas. 


Žiemos saulė nūnai maža, ji slegia ištisą kartą jaunųjų europie- 
čių — tų, kurie auga čia, ir tų, kurie tik atvažiuoja paslidinėti. 
Popieriaus fabriko darbininkų vaikai: pasaulį jie pradeda pa- 
žinti šeštą valandą ryto, kai įžengę tvartan savo gyvuliams pasi- 
rodo tarsi siaubingi ateiviai. Moteris su vaiku išeina pasivaikš- 
čioti. Savo svarba ji viena galėtų atstoti pusę vietinių, o kita 
pusė, sukaukus sirenai, atsiduria jos vyro valdžioje - dirba po- 
pieriaus fabrike. Tie žmonės tvirtai laikosi juos siejančio artu- 
mo. Moters galva didelė ir švari. Gerą valandą ji žingsniuoja su 
vaiku, bet šis, apspangęs nuo šviesos, darosi nebejautrus tokiam 
sportui. Tik paleisk jį iš akių, žiūrėk, jau voliojasi savo gležnais 
kaulais pusnyne, gniaužia sniego gniūžtes ir svaidosi. Žemė at- 
rodo tarsi šviežiai apšlakstyta krauju. Ant apsnigto kelio padri- 
kusios paukščių plunksnos. Gamtai įprastą dramą čia bus su- 


rengusi kiaunė arba katė - patykojusi ir visom keturiom sudo- 
rojusi gyvūną. Maita kaži kur nuvilkta. Šita moteris atvežta iš 
miesto čia, kur jos vyras vadovauja popieriaus fabrikui. Vyras 
čionykščiams nepriskiriamas, jis priklauso pats sau. Kraujas ant 
kelio ištiškęs į visas puses. 


Vyras. Tai išties nemenka erdvė, kurioje dar įmanoma susišne- 
kėti. O ir sūnus, atrodo, jau ėmė mokytis griežti smuiku. Paski- 
rų savo darbininkų direktorius nepažįsta, užtat suvokia bendrą 
jų vertę, garbė Dievui, viską aprėpia iškart. Kad direktorius ga- 
lėtų diriguoti pats sau, suburtas choras, jis išsilaiko iš labdaros. 
Autobusais šis choras jau yra išvažinėjęs visas apylinkes tam, 
kad žmonės galėtų tvirtinti: tai buvo nepakartojama! Todėl cho- 
ristams neretai tenka gastroliuoti ir gastroliuoti mažuose mies- 
tukuose ir, nedrąsiai slepiant neįgyvendinamus norus, slampi- 
nėti palei provincijos vitrinas. Choras pasirodo salėse - veidu 
į publiką, nugara į užeigos sieną. Juk ir skrendantį paukštį 
išvysi tik nuo žemės. Lėtais darbininkų žingsniais choristai 
plūsta iš išnuomoto autobuso, garuojančio nuo jų pačių dvo- 
ko, ir čia pat, saulėkaitoje, bando savo balsus. Kai atvedami 
kaliniai, giesmių debesys pakimba po dangaus apsiautalu. Tuo 
metu jų šeimos skursta be tėvų, o įplaukos visai menkos. Cho- 
ristai kerta dešras, geria alų ir vyną. Jie rizikuoja, lengvabū- 
diškai kenkdami savo jausmams ir pojūčiams. Gaila tik, kad 
jie visi bekilmiai, Graco orkestras galėtų atstoti bet kurį iš jų, 
bet galėtų, priklausomai nuo aplinkybių, ir paremti. Siaubin- 
gai silpni, oro ir laiko apnešti balsai. Direktorius nori, kad 
šitokiais balsais jie kaulytų jo malonės. Gražią pradžią jo cho- 
re galėtų padaryti net ir koks visai niekam negirdėtas, jeigu 
tik įsimintų jo muzikalumas. Choras puoselėjamas kaip direk- 
toriaus užgaida — kai nevažinėja, vyrai kiurkso savo diendar- 
žiuose. Direktorius sukiša ir savų pinigų, kai tik susiduria su 

kruvinomis, dvokiančiomis apskrities išmokomis. Tokiomis 
prakeiktomis akimirkomis jis paremia ir save, ir savo chorą. 
Šitie vyrai — tarsi virš žemės iškilę pastatai, o jie vis dar nori 
statyti ir statyti. Jei susiruoštų pensijon, Žmonės juos iš darbų 
pažintų. Užtat savaitgaliais tie dievų pateptieji ima ir subliūkš- 
ta. Tuomet jie jau nebesikarsto ant pastolių, o kopia ant užei- 
gos podiumo ir prisiversdami dainuoja taip, tarsi norėtų pri- 
kelti numirėlius, kad šie jiems paplotų. Vyrai trokšta didybės, 
to paties siekia jų darbai bei orumas. Jų iškilumas. 


Kartais moteris būna nepatenkinta kliaudomis, sunkinančio- 
mis jos gyvenimą: vyru ir sūnumi. Sūnus - spalvotas atspaudas, 
nepakartojamas vaikas, bet jį galima nufotografuoti. Jis laksto 
tėvui iš paskos, irgi ruošdamasis suaugti į vyrą. O tėvas taip pri- 
spaudžia jam smuiką, kad iš nasrų putos drimba. Moteris savo 
gyvybe atsako už tai, kad viskas gerai sektųsi ir jie puikiai vie- 
nas šalia kito jaustųsi. Moters dėka vyras gali ir toliau atsiduoti 
amžinybei. Ši moteris yra paveldėjusi pačią geriausią kilmę ir 
viską perteikusi vaikui. Vaikas šaunuolis visur, kur galima dūk- 
ti, išskyrus sportą, ir dar: jam nepatinka nė vienas iš tų drauge- 
lių, kuriuos sutartinai, tarsi kopėčias į visuotinio užimtumo dan- 
gų, parinko tėvai. Jo tėvas tvirtai stovi ant Žemės, jis vadovauja 
fabrikui, turi gerą atmintį ir kapstosi joje, stengdamasis prisi- 
minti pavardes tų darbininkų, kurie vengia giedoti chore. Ber- 
niukas gerai slidinėja, kaimietukai traukiasi jam iš kelio. Oi, 
dar toli jiems iki jo šaukia! Moteris su pilnu krepšiu baltinių, 
kuriuos kasdien tenka skalbti, jau nebesistoja ant slidžių, ne, 
savo palaimingame krante ji trokšta būti tam vaikui inkaras, 
tačiau šis vis nusitraukia nuo grandinės ir žarsto savo ugnį varg- 
šams trobelninkams. Jo polėkis turėtų juos užkrėsti. Su savo 
gražiais drabužėliais jis nori skrieti per žemę. O jo tėvas išpam- 
pęs kaip kiaulės pūslė - jis dainuoja, vaidina, gerkloja, krušasi. 


10 4+£ 
Norėdamas jam įtikti, choras keliauja iš lygumų į kalnus, nuo 
dešrelių prie kepsnių ir keliaudamas be perstogės dainuoja. 
Jis neklausia, kiek jie už tai gauna, tačiau iš algalapių choris- 
tai niekad neišbraukiami. Namai įrengti taip šviesiai, kad, žiū, 
ir elektros susitaupo. Tikrai, tai atstoja šviesą, o daina pagar- 
dina valgį. 


Štai, choras ką tik atvyko. Pagyvenę vyrai, kurie tik ir trokšta 
pasprukti nuo savo žmonų, o kartais ir pačios Žmonos su savo 
sustandintomis garbanomis (šventi kirpėjų sugebėjimai šalies 
gražuolėms dosniai supurkšti plaukus ir suvelti pusmetines šu- 
kuosenas!) jau išlipo iš autobusų ir rengia sau šventę. Juk vien 
šviesa ir oru choras gyvas nebus. Sekmadieniais direktoriaus 
žmona ramiai sau žingsniuoja. Vienuolyno bažnyčioje, kur vien 
jau Viešpaties atvaizdas kelia pasipiktinimą, Dievas su ja pasi- 
kalba. "Ien klūpančios senės jau žino, kaip viskas toliau klosty- 
sis. Žino, kuo viskas baigsis, bet dėl amžino laiko stygiaus nieko 
nepasimoko. Jos eina keliaklupsčiais nuo vienos Kryžiaus kelio 
stoties prie kitos, kad tik greičiau galėtų stoti prieš dangiškąjį 
tėvą, šventąjį jo paprastumą, kaip įrodymą, kad jau gali patekti 
į dangų, rankose spausdamos glebias savo išnaras. Galop lai- 
kas nuščiūva, o klausa išsivaduoja iš visą gyvenimą trunkančio. 
suvokimo. Graži yra gamta ir giedojimas užeigoje. 


Apsupta aukštais kylančių kalnų, kuriuose lankosi treniruoti 
sportininkai, moteris susigriebia: jai stinga patikimos atramos, 
kad galėtų laukti visą gyvenimą. Gera paguoda gali būti ir šei- 
ma, užtat ji privalo sočiai valgyti ir susišluoti šventadienių tro- 
fėjus. Mylimiausieji prijunksta prie motinos, jie palaimingai sė- 
di drauge. Moteris šnekina savo sūnų (jis čia vartosi kaip inks- 
tas taukuose), peršnioja jį savo negarsiu, švelniu riksmu. Ji 
nerimauja dėl jo, gina savo švelniais ginklais. Sulig kiekviena 

diena ji, rodos, po truputėlį vis labiau miršta. Sūnaus nejaudina 
motinos virkavimai, jis tučtuojau reikalauja dovanos. Po trum- 
pų derybų jiems pavyksta sulygti: eisim į žaislų ir sporto prekių 
parduotuvę. Ji meiliai užgriūva ant sūnaus, tačiau nugarma po 
juo, nuaidi gelmėje tarsi šniokščiantis upokšnis. Teturi tiktai ši- 
tą vieną vaiką. Iš darbo grįžta jos vyras, ir ji iškart susigūžia visu 
kūnu, kad tik nepajustų vyriško gašlumo. Iš grotuvo pasigirsta 
baroko muzika. Kuo labiau sutapti su ta spalvota atostogų nuo- 
trauka: metams keičiant metus, nesikeisti pačiai. Negalima ti- 
kėti nė vienu to vaiko žodžiu, galiu jums prisiekti, - jam terūpi 
išmauti su savo slidėmis. 


Valgydami sūnus su motina beveik nesikalba, nors ši kone per 
jėgą kemša jam maistą. Motina išsivilioja jį pasivaikščiot ir mo- 
ka už kiekvieną minutę, nes pati privalo derėti prie gražiai ap- 
rengto vaiko. Kalba jis kaip iš televizoriaus, juo ir minta. Dabar 
dar gerai, galima nesibaiminti, šiandien video siaubai dar ne- 
žiūrėti. Kalnų sūnus kartais užmiega jau aštuntą valandą va- 
karo, tuo tarpu direktorius mikliomis rankomis dar kartą 
meistriškai užveda savo variklį. Ar gali būti dar stipresnių bal- 
sų, gebančių pakelti ganyklose kaimenes? Arba vargšus pa- 
vargėlius per pačią ankstumą, kai jie žvelgia į kitame krante 
stūksančias turčių vilas? Man atrodo, kad tai galėtų būti Os- 
terreich-3* radijo Žadintuvas, jau šeštą ryto paleidžiantis juos- 
tą su šlageriais, tais uoliais graužikais, ryjančiais mus nuo ryto 
iki vakaro. 


Degalinių Hitlerio kambariuose dabar jie trenkia vienas per 


kitą, klausomi tos negausios, už rankelių vedžiojamos pader- 
mės, pranykstančios po savo margais skėčiais kartu su nuvalgyta 


* Populiari Austrijos radijo stotis. Vert. 

porcija ledų. Viskas taip greitai praeina, o taip ilgai trunka dar- 
bas ir stūkso uolos. Šie žmonės gali daugintis tiesiog be galo 
kartodamiesi. Ši alkana ruja traukia savo lytį iš tarpdurio, kur, 
tiesą sakant, pati ir įlindo. Langų šie Žmonės neturi, antraip 
tektų dar ir Žiūrėti į savo partnerius. Duodasi kaip gyvuliai ir 
mus tokiais laiko, o mes dar kvaršiname galvas dėl pažangos. 


Per žemę tolin driekiasi taikūs keliai. Šeimoje kas nors visada 
laukia veltui arba krenta kovodamas dėl pranašumo. Priežiūra 
moteriai atsieina daug pastangų, o vaikas, susikūprinęs su savo 
instrumentu, lengvai paverčia jas niekais. Čiabuviai čia nėra tikri 
čiabuviai — kai sportininkai dar tik ima siausti, jie jau gulasi 
miegot. Jų dienos, jų ir naktys. Tupėdama ant mūrelio, motina 
sergsti vaiką, kad šiam nepasidarytų pernelyg gera. Į tą smuiką 
vaikas nėra labai jau linkęs. Kataloguose vienminčiai atkakliai 
laikosi savo vien tam, kad galėtų įpilti vienas kitam į bokalą. 
Blusinėjami pažinčių skelbimai, ir kiekvienas džiaugiasi žalia 
savo paties šviesele, nukreipta į nepažįstamo kūno tamsą. Uo- 
lūs gyvenimo staliai skelbiasi, kad svetimose tamsiose nišose 
galėtų atlikti nežymius sienelių perstatymus. Vienas čia nelabai 
ką tenuveiksi! Direktorius skaito tokius skelbimus ir savo žmo- 
nai firmoje užsako ryškiai raudoną perlono dėklą, kuriame ji 
galėtų išsitiesti, dėklą su skylutėmis, pro kurias tyloje šviečia 
žvaigždės. Vienos skylutės vyrui negana, tačiau visa geluonies 
jėga siurbti medų kliudo viena grasi liga. Vieną dieną jis pa- 
mirš, kad lytis gali nusinešti jo gyvybę, ir ims reikalauti savosios 
derliaus dalies: mes trokštam pramogų! Mes norime plėstis, ša- 
kotis savyje! Skelbimų autoriai, matyt, nekaip jaučiasi tysoda- 
mi ant čiužinių ir pasakodami apie takus, kuriuos jie mina. Rei- 
kia viltis, kad jų krosnelės neužges, išsekindamos ir nuvildamos 
juos pačius. Vien žmonos direktoriui nepakanka, tačiau dabar 
jis žinomas žmogus ir turi tenkintis mažu. Jis bando surasti ge- 

riausią išeitį: gyventi ir būti mylimas. Specialių tarnautojų vai- 
kai: jie patarnauja popieriaus fabrike (juos žavi, kad iš palaidos 
masės bus rišamos knygos!), jų manieros negražios. Kad jie išsi- 
bukštintų, reikia pagarsinti sirenas. Tačiau tuo pat metu jie bloš- 
kiami lauk iš gyvenimo ir kaip kataraktos, kaip atliekos iš savo 
santaupų aukštybės krenta žemėn. Vairas jau išplėštas iš jų ran- 
kų -jų vieton stojusios žmonos suka į ramų uostą, kurį užminavo 
vyrai, taip trokšdami jo išvengti. Tarsi suskinti nuo vystančių vy- 
nuogienojų, jie ir patys greitai išseko. Ant čiužinių juos suima 
mirties geidulys, ir žmonos gauna galą nuo jų pačių rankos (arba 
šaukiasi tramdančios viešosios rankos). Juose nėra nieko asme- 
niško, nes jie neturi prašmatnių butų, jie tėra tai, ką regi žiūrėda- 
mas į juos, ir tai, ką kartais išgirsti giedant chorui. Nieko gero. 
Jie daug ką geba daryti tuo pačiu metu, o vis dėlto nesudrums 
vandens baseine, kuriame ponia direktorienė su maudymosi kos- 
tiumu siekia tų lubų, kurias gamta įtaisė labai aukštai, neužma- 
tomoje aukštybėje ir tokioje tolybėje, kuri mums, normaliems 
vartotojams, nepasiekiama. 


Vanduo žydras, jis niekad nenurimsta. Bet po dienos darbų na- 
mo pareina vyras. Skonis nėra asmeninis reikalas. Šios dienos 
popietę vaikas užimtas. Direktorius pats viską suprogramavo 
kompiuteriu, programavimas yra jo hobis. Laukinė gamta jam 
ne prie širdies, nuščiuvęs miškas jam nieko nesako. Žmona ati- 
daro duris ir suvokia, kad jo viešpatavimas nėra per daug dide- 
lis kaprizas, tačiau negali būti ir pernelyg mažų dalykų, antraip 
durys atsivertų iškart. Jo geismas atviras, jis dera jam kaip smui- 
kas vaiko pasmakrėje. Meilė šiuose namuose pasitinka daugel- 
syk, nes viskas čia eina iš širdies ir išreiškiama vidury šviėsios 
dienos. Dabar vyras su savo dieviškąja žmona norėtų pabūti 
vienas. Vargšai žmonės, prieš įgydami teisę pasiekti kitą kran- 
tą, privalo mokėti. 

Dabar moteriai nėr kada net akių žemyn nudurti. Direktoriui 
nepatinka, kai ji nori pradingti virtuvėje ir ten ką nors jam pa- 
ruošti. Ryžtingai nustveria jos ranką. Iš pradžių nori duoti jai 
garo, jis jau dukart atidėjo terminą. Moteris jau Žiojasi sakyti, 
kad nenori to. Pagalvoja, koks jis stiprus, ir užsičiaupia. Šitas 
vyras net uolos skreite grotų savo melodijas, skardendamas dry- 
žintų smuiką ir savo lyties įnagį. Tokia grėsmė niekados nesi- 
liauja, jo driokstelėjimas stulbinamai kraupus ir dar palydimas 
smerkiančių žvilgsnių. Ši moteris neturi galių gintis, ji nusigrę- 
žia be mūšio. Vyras visuomet pasirengęs ir džiaugiasi savimi. Ši 
"džiugi diena skirta ir vargšams, ir turčiams, tik vargšai, deja, 
turčiams jos nepavydi. Moteris nervingai juokiasi, kai vyras, vis 
dar su apsiaustu, tyčia apsinuogina prieš ją. Jis nesivaržo kišti 
artyn ir rodyti stangrią savo rykštę. Moteris susijuokia garsiau 
ir persigandusi tvoja sau per burną. Jai gresia pyla. Ji dar atlai- 
ko iš grotuvo sklindančią muziką — Joh. Seb. Bacho kūriniai 
geriausiai tinka Žmog. jausmams reikšti — ir sukasi ratu aplink. 
Tuomet iš karščiu tvoskiančio plaukų gniutulo vyras iškiša savo 
geluonį. Taip išauga vyrai ir jų kūriniai, tačiau gangreit vėl su- 
bliūkšta. Medžiai miške tvirčiau stovi. Direktorius ramiai šne- 
ka apie vulvą ir apie tai, kaip tučtuojau ją sudraskys į skutelius. 
Jis kaip girtas. Jo žodžiai skleidžia aplink spindulius. Kairiąja 
ranka jis tvirtai laiko moterį už klubo ir per galvą traukia nuo 
jos tuos drabužius, kurie trukdo pasiekti tikslą. Ji leipėja nuo 
didžiulio jo svorio. Jis garsiai plūstasi dėl jos pėdkelnių, juk 
seniausiai uždraudęs tokias dėvėti! Kojinės esą kur kas mote- 
riškiau, be to, geriau galima išnaudoti jų skyles, jei ji apskritai 
neįsigyjanti naujų. Paskelbia, kad išdulkins ją mažiausiai du 
kartus. Apvaisintos viltimi, moterys gyvena prisiminimais, o 
vyrai —- tomis akimirkomis, kurios priklauso jiems ir kurios, 
rūpestingai puoselėjamos, virsta tikra laiko sankaupa, taip pat 
priklausančia tik jiems. Naktį jie turi miegoti, antraip neįsteng- 

tų pasikrauti. Jie - gryna ugnis, kuri savaime užkaista smulkio- 
se kraujagyslėse. Stebėtina, kad ši moteris, slapčia rydama tab- 
letes, pasidarė nevaisinga; niekad nenurimstanti vyro širdis ne- 
ištvertų, patyrusi, kad iš jos visuomet pilno bako nebeplūstels 
jokia gyvybė. 


Greta moters tarsi negyvi gyvuliai į krūvą krenta jos rūbai. Vy- 
ras, vis dar nenusimetęs apsiausto, atstatęs stangrią varpą, sto- 
vi tarp savo išnarų ir drabužių klosčių, tarsi šviesa, krentanti 
ant akmens. Pėdkelnės ir apatinukės aplink moters šlepetes su- 
daro drėgną ratą, iš kurio ji ima ir išžengia. Atrodo, kad laimė 
atbukino moterį, ji neįstengia šito suvokti. Sunki direktoriaus 
galva kandžiodamasi knisasi po jos gėdos plaukus, - niekad ne- 
nurimsta jo troškulys ko nors nuolat iš jos geisti. Jis pakreipia 
savo galvą į šalį, o josios palenkia prie savo butelio kaklo - čia 
jai turėtų būti gardu. Jos kojos supančiotos, dabar ji yra pildo- 
ma. Jis pražiodina jos kaukolę virš savo rykštės, pradingsta jos 
ertmėje ir skatindamas dar gerai įžnybia į sėdynę. Paskui jėga 
atlošia jos kaktą taip, kad trakšteli sprandas, ir ima siurbti jos 
gėdos lūpas, aprėpdamas ir susiedamas viską taip, kad pagyvė- 
jusiomis akimis įstengtų tyliai ją stebėti. Vaisius dar išsirps. Tai 
paaiškės, kai vienas ant kito suguls daugybė žmog. įpročių, taip, 
"kad viršūnėje būtų galima nusirėkšti vaisių, kuris kitam jau gali 
būti ir neskanus. Visa tai ribojama vien draudimais - jausmų 
pranašais. Ant nedidelės kalvelės ir negali užderėti be galo daug, 
juk mūsų suvokimas ir taip ribotas, o savo standžiais, smulkiais 
kraujo indais apskritai mažai suprantame. 


Visiškai vienas vyras darbuojasi toliau. Jau seniai moteriai ne- 
patinka toji padėtis, kurią užima jo namuose. Ji spurda, nori 
nenori tenka truputėlį plačiau praskėsti kojas, nuo jos papilvės 
nuolat kažkas rupšnojama. Vyras gyvena savo nuosavame pra- 

garc, bet kartkartėmis jam būtina išlįsti ir pasiganyti po pievą. 
Moteris ginasi, nors, aišku, tik dėl akių, panūdusi apgauti nu- 
švitimo trokštančią vyro sielą, ji gali užsidirbti dar daugiau au- 
sų. Namie pernelyg daug geriama. Prašmatnioje aplinkoje, ku- 
rios prietemoje jis siunta dėl Žmonos jam ruošiamo dietinio 
maisto, direktorius beveik išsituština. Ji nenori jo įsileisti. O jis 
jaučiasi esąs toks didelis, tarsi būtų viskas. Jei bent kiek 1šsi- 
krautų čia, tarp toršerų, jam palengvėtų, juk tai jis neša visą 
naštą — tų, kurie it kvaila žolė želia ant kranto ir negalvoja apie 
rytdieną, kai teks keltis. Hermanas. Dabar, iškėlęs iš batelių, jis 
išskečia savo Žmoną ant svetainės stalo. Pamatęs kas, galėtų 
pavydėti - kiek grožybių slepiama nuo turčių. Ji užgulama ant 
stalo, jos krūtys, dideli, šilti karvamėšliai, pasileidžia į šalis. Vy- 
ras kilsteli koją nuosavame sode, po to jau kiloja ją ant kiekvie- 
no kampo. Neaplenkia nė pačių tamsiausių kertelių. Natūralu, 
kad Erosui dar niekad nepavyko jųdviejų sukurstyti plonais deg- 
tukais, jų, kurie yra tokie, kokie gimė ir nenori būti atskirti. Ne, 
direktorius vis dėlto atsilieps į tuos skelbimus, kad savo Ford 
Imperium pakeistų nauju, galingesniu modeliu. Jei ne toji bai- 
mė užsikrėsti naujausia liga, šito pono mašinos niekad nenu- 
stotų gaudę. Bet ir namie tos afišos lipte limpa ant juodo pavir- 
šiaus: geismui viskas leidžiama, per laiką ritasi galingos vilnys, 
ir vyrai nuolat kažko begal geidžia. Juos masina toliai, bet jie 
naudojasi ir tuo, kas guli po ranka. Moteris veržiasi, laisvinasi 
iš tų dvokiančių pančių, kur kieta malka geisdama beldžiasi į 
jos aukštakrosnę. Moterį pagrobia Niekas, o vyro spaudas kas- 
dien ją nuvertina. Ji pražuvusi. Jos kojų ekskavatoriaus kaušą 
jis užsiverčia ant savęs. Nuo stalo krinta ir ant kilimo minkštai 
bumbsi galybė vaiko daiktų. Vyras iš tų, kurie dar geba vertinti 
klasikinę muziką. Viena ranka pasigraibo priešais ir atvožia gro- 
tuvą. Suskamba garsai, moteriai tai labai patinka, o mirtingieji 
gyvena iš algos ir darbo, bet juk tiesa, muzika čia kaip tik. Visu 

savo svoriu direktorius spaudžia ją prie stalo. Kad prispaustų 
triūso ir ramybės būvį džiaugsmingai kaitaliojančius savo dar- 
bininkus, jam pakanka jų parašo, visu svoriu jų užgulti nerei- 
kia. Jo geluonis niekad nesnaudžia ant kapšelio. Užtat širdyje 
miega tie draugužiai, su kuriais kitados traukdavo į bordelį. Mo- 
teriai prižadama nauja suknia, 0 vyras tuo tarpu plėšia nuo sa- 
vęs apsiaustą ir švarką. Jis kovoja su alkoholiu, jo kaklaryšis 
susisukęs į virvę. Dabar aš tai norėčiau apsakyti kitais žodžiais! 
Kiek anksčiau vienu spustelėjimu buvo įjungtas stereogrotu- 
vas, ir dabar iš plokštelės trenkianti muzika direktorių kiek iš- 
judina. Garso bangos šokčioja pirmyn, tad, norėdamas įsijaus- 
ti, direktorius privalo iškišti 1r parodyti savo rykštę pasauliui! 
Jo malonumas turi būti išgyventas taip, kad atsivertų giliai su- 
krėsta dirva ir tos ertmės, iš kurių siurbiama meilė. O tada jau 
vykti į darbą. Viskas privalo būti amžina, be to, ganėtinai daž- 
nai kartojama, taip sako vyras ir timpteli vadžias, kurias kita- 
dos meiliai laikė mamytė. Taip, šitaip gerai. Dabar vyras it pa- 
teptas važinėja į savo žmoną ir iš jos. Šioje srityje gamta negali 
suklysti, mes juk niekuomet nenorėtume, kad toje vietoje iš- 
augtų kas nors kita. Jų kūnai susilieja į gniutulą, o atsitiktinių 
uždarbių ieškantys kaimiečiai neįdarbinti tuoj puola į ašaras, 
tai šit tokie ir tūžta užklupę savo moteris, glostančias skersti 
nužiūrėtą gyvulį. Tokie ponai greit susibičiuliauja su mirtimi, 
bet vis tiek tęsia veiklą. Net patiems vargšiausiems šis malonu- 
mas privalo būti mielai teikiamas iš moters rankų, iš rankų, ku- 
riose jie po dvidešimt antros valandos turi pasidaryti dideli. Bet 
mūsų direktoriui šitas laikas netinka, nes jis pats jį gamina savo 
fabrike, kur valandos tol badomos, kol ima klykti. 


Jis krimsteli moterį į krūtį, ir jos rankos šauna priekin. Judesys 
dar labiau jį sužadina, kaukšteli jai per pakaušį, o jos rankas, 
senas savo priešes, sugniaužia stipriau. Parankinių jis irgi ne- 

mėgsta. Įgrūda savo kotą į moterį. Muzika klykia, kūnai juda. 
Poniai direktorienei truputėlį aptemsta protas ir ima mirkčioti 
kartu su elektros lempute. Tas vyras —- apsnūdęs šuo, tokio 
verčiau nežadinti ir netempti namo iš verslo bičiulių būrio. 
Ginklą jis laiko užsikišęs už diržo. Dabar nugriaudėjo šūvis. 
Proga gražiai pasportuoti pražiopsota. Moteris bučiuojama. 
Drauge su seilėmis į ausį jai trykšteli meilūs kužduliai, gėlelė 
neilgai žydėjo, ar nenori jai padėkoti? Dabar jis dar malasi 
joje, ir netrukus jo pirštai iš šito smuiko išgaus įstabius garsus. 
Kam gi sukti moters galvą šalin? Juk gamtoje mums visiems 
pakanka vietos! Net pačiam menkiausiam padarėliui, kad ir 
ne itin pageidaujamam. Šįkart vyras išsiliejo moteryje, kitą- 
kart jis tą patį norėtų atlikti su prezervatyvu Gold. Tuomet 
galėtų dar labiau svaigdamas siausti baseine. Kaip reikiant su- 
sirietęs, nusiverčia nuo Žmonos, palikdamas jai vien savo at- 
liekas. Ją vėl tuojau pagaus namų spąstai, ir ji sugrįš ten, iš 
kur atėjusi. Saulei dar toli iki laidos. Vyras gi smagiai išsiliejo 
ir, aptekęs burnos bei genitalijų gleivėmis, jau eina apsiplauti 
įprastinio dienos malonumo. 


Visa bendruomenė žvilgčioja tik į ją, nedaug jie teturi sportiš- 
kų mergyčių. Moteris sūpuojasi savo rūpesčiuose, Hermanas 
ant jos klajoja nakties ramybėje. O ir sūnus - jis labiau patrau- 
kia kitus vaikus, nei jo smuikas. Tėvas gamina nieką, kuris su- 
pleška jo aistros liepsnoje: popierių. Tik pelenai lieka ten, kur 
akis užstringa už vyrų triūso. Moteris nusuka akis nuo jos pa- 
čios padengto stalo, atsega savo rūbo šone įtaisytą kišenę ir su- 
žeria į ją maisto likučius — visa tai daro tiksliai. Šiandien uždara 
peržiūra - šeima iš projektoriaus geria savo prisiminimus. Val- 
gis į stalą patiekiamas vėlai, pasirodžius nenuoramai vaikui. Jis 
nekreipia dėmesio į nieką, kas jam sakoma, dairosi į visas pu- 
ses. Jau keli mėnesiai vis Žada pasistengti griežti geriau, tačiau 

antausių tėvas nešykšti - vaikas gauna daugiau, nei verta jo miela 
vaikiška prigimtis. Tokias bergždžias išlaidas ši šalis daro visur 
kur, kadangi ji minta iš meno, tačiau ne visi jos piliečiai ir tikin- 
tieji: nė vienas jų nėra įvertinamas kaip labai nusipelnęs. 


Moters liežuvis yra rūbas, kuris uždengia viską. Ji atsipalaiduo- 
ja triaukšdama sūdytą lazdelę, kuri televizoriaus ekrane atrodo 
kur kas didesnė nei mūsų burnose - čia ji kaipmat sutirpsta. 
Nepaisydami to, vis tiek kemšam jas į vakaro poilsiui nusiteiku- 
sių kepenų nutekamuosius kanalus. Švelnus kaip dešra tėvas 
palinksta virš savo sūnaus. Aišku, šis gaus savo BMX dviratį. 
Kaimietukų pavydu direktoriaus vaikas mėgaujasi kaip svaigiu 
valdžios žiupsneliu. Tuojau lekia laukan ką nors sutriuškinti. 
Tačiau tėvas jį patį paverčia grobiu, grasinamas jis dar šiandien 
prispaus smakriuku smuiką ir šis taip pravirks, kad kur nors 
kitur tuo verksmu būtų galima girgždančius jausmus tepti. Tau- 
rius įgimtus jausmus tėvas mielai demonstruoja instrumentu. 
Griežia savo vaiko smuiku, tarsi tai tebūtų į šalį numestas fut- 
liaras! Vaikas privalo atpalaiduoti alkūnę ir jautriausiu stryku 
laigyti po amžinųjų menininkų pievas, gaivinti jas pamėgtais, 
visiems pažįstamais garsais. Ir jei tik jūsų sąnariai laiku jus su- 
kaustys, kad neįstengtumėte parupšnoti žolės kitoje lankoje, 
jums pasiseks išgirsti šiurpų, dužų Mocartą. 


Su savo prie diržo kabinamomis piniginėmis bankai vaikosi net 
mažutėlius. Net anos padugnės, jo tėvo samdiniai, jaučia po- 
reikį turėti sąskaitą. Per keletą metų pinigai įgavo gražiausią 
pavidalą - automobilį užsimušti arba įrengtą butą numirti. Tar- 
kim, kad jums, kaip ir direktoriaus sūnui, dar nėra nė keturioli- 
kos, jūs nevedęs ir kupinas gyvenimo džiaugsmo; dar vaikas, 
bet jau paskelbtas gyvenimo klientu. Būsimiesiems solidiems 
vartotojams dar prailgs laukti, kol jie taps šio to verti. Galbūt 

kas nors iš mūsų netgi atsisės už kasos langelio, antraip ko gi 
trintis aplink bankus? Vargu ar dėl savo senukų, buvusių reika- 
lų patikėtinių. Vaikas skuba į siaubingą šaltį, vos tiktai toks užŽ- 
eina. Jo gūsiuose jam tiesiog būtina atvėsti nuo savo namų ir 
klausytis, kaip rėkia žmonės, kad pats užsimanytų dar daugiau 
dėl ko rėkti. 


Nusiskutęs vyras įeina antrąkart, kad tarsi laivelį prieš srautą 
imtų varinėti žmoną. Jos kalnai ir slėniai su atsišakojimais iš 
tiesų verti pasigėrėjimo, tačiau pažemintajai jau stinga tobuly- 
bės. Vėjo į aukštybes nublokštą moterį vyras dar spėja nutverti, 
jis lenkia jos momenį ir kaip senus kaulus išmeta į šalis jos ko- 
jam jokio įspūdžio, savo namų kalnais laipioja įprastu, patiki- 
mu būdu - čia pažįsta kiekvieną savo įmintą pėdą. Ir nenusirita 
pragarmėn, nes čia jo namai. Pagaliau, kas nenorėtų ištiesti ko- 
jų po stalu. Nuosavybė savininko nė kiek neįpareigoja, o kon- 
kurentui kelia pavydą. Savo gyvenimo kely ši moteris jau kadai 
kadės juda atbuline eiga, ko ji dar nori. Jis ima graibytis po jos 
sijonu, šiugždina apatinius. Jis nori (šeimos rately, prie keturių 
akių) įsisprausti į savo žmoną taip, kad pajustų savo ribas. Jis, 
man rodos, išeitų iš krantų tuojau, jei tik jam, paleidusiam vai- 
rą, neimtų svaigti galva nuosavame take. Ir apskritai mes, mo- 
terys, nesusitvarkytume su jais, jei kartais neįsileistume į save, 
kur.jie pasidaro mažučiai ir romūs. Dabar moteris nevalingai 
iškiša liežuvį, nes direktorius spustelėjo žandikaulio raumenė- 
lį, su kurio pagalba gyvatė bet kada gali trykštelėti nuodus, te- 
reikia jai parodyti kur. Vyras vedasi ją į vonią, kaži ką ramina- 
mai šneka ir nulenkia per vonios kraštą žemyn. Graibosi po jos 
krūmą, kad pagaliau galėtų ten įlįsti ir nereikėtų viso šito atidė- 
lioti nakčiai. Praskečia jos lapiją, atlenkia jos šakas. Drabužių 
likučiai nuo jos tiesiog plėšte nuplėšiami. Plaukai atsiduria po 

vandens čiurkšle. Stipriai pliaukšteli per užpakalį - šito portalo 
tvirtybei turi ateiti galas, kad plyšaujanti ir besistumdanti minia 
galėtų užgriūti užkandinę, šitą mielą vartotojų ir maisto pro- 
duktų koncernų susivienijimą. Tai mūsų vieta, kurioje galime 
pasitarnauti. Moteriai atkišamas analogiškas, lygiavertis ar bent 
panašus organas. Jis įgrūda jį jai į pasturgalį! Tiesą sakant, iš- 
skyrus didžiulį mėnesinį atlyginimą, jam daugiau nieko ir ne- 
reikia. Kojos sudreba, jis išeikvoja visą savo turinį, moteriai iš- 
leidžia kur kas daugiau nei įstengtų gauti pinigų, kaipgi toksai 
dėmesys galėtų jos nejaudinti? Taip, dabar jojė visas vyras, jo 
tiek, kiek ji gali atlaikyti, o jis išlaiko ją tol, kol jį dar tenkina jos 
interjeras ir apmušalai. Jis sviedžia jos priekį vonion ir, tarsi 
būtų šios ir panašių užeigų administratorius, praveria dureles į 
tamsųjį jos kambarėlį. Išskyrus jį patį, joks svečias neturi teisės 
įleisti ten tiek gryno oro. Ten želia tankūs plaukai, girdėtis, kaip 
gurgia šlapimas ir gaminasi išmatos. Niekas kitas, tik patsai di- 
rektorius gali priversti moterį šitaip klūpoti po savo lietaus la- 
taku. Netrukus jis, šitas gremėzdiškas arklys išverstomis akimis 
ir putomis ant prusnų, tempiantis savo vežimą prie mėšlo krū- 
vos, šaukdamas patirs palengvėjimą. Moters automobilis turi 
tarnauti ne tam, kad ji pati važiuotų: riaumodamas jis miške 
išvartė proskynas ir savo sviediniais padarė jai vėžes. 


Šlepetės kulnu moteris nemokšiškai spiria į užnugarį, bandy- 
dama pataikyti į savo vyro mašną. Girdi, kaip jo pautai tarsi 
koks kombainas daužosi į vonios kraštą. Šitai jį įsiutina. Tuoj 
prie jo prilips išmatos, argi čia gyvenimas? Klasta kunkuliuoja 
glebioje varpoje, kuri vis dar stengiasi gražiai atrodyti. Vyras 
nusprendžia pasiūlyti žmonai laikytis vedybinės sutarties. Jis už- 
spaudžia jai burną ranka, bet ji įkanda, panaudodama porą pro- 
centų savo žandikaulių jėgos. Ranką tenka atitraukti. Jis už- 
dengia moterį naktimi, bet siekia apšviesti ją ir patenkinti, tad 

kyšteli į jos užpakalį savo elektros srovę. Ji bando jį nusipurtyti, 
bet greit subliūkšta, privalo paklusti, sustingti, sumerkti akis. 
Laukinių jis nemėgsta, nes pats yra laukinis. Iki pat krūmelių jų 
papilvėse Žiojėjanti namų tuštuma virsta ženklu: čia pilstoma. 
Kasdien turime šiųmečio vyno. Juk mes visi ne iš vakar dienos. 
Moteriai nerangiai prilašinama ausies kriauklė - jei jau vyro 
valdžiai nebėr jokių ribų, galima apsieiti be jokių gudravimų ir 
ginklų. Ji tik privalo atverti vartus, nes jis čia gyvena, 0 savo 
sėklą vyras vargais negalais įstengia sulaikyti tik suradęs viso- 
kių dingsčių ir priežasčių. Kūrėjas šypsodamasis išvaro iš vyrų 
jų produktą, kad šis įprastų šėlti tarp mūsų. Vyras sparčiai su- 
skaido kūrimo procesą, ir laikas jam slenka įprastu greičiu. Jis 
trupina plytas ir stiklus šioje šešėliuotoje patalpoje, kuri 
džiaugiasi jo siautuliu ir jo šviesos ryškumu. Moteryje tamsu. 
Jis įeina į jos išeinamąją angą ir daužo jos veidą į vonios kraštą. 
Ji dar kartą rikteli. Tada jis jau ilgesniam laikui įsitaiso toje ma- 
žutėje Piloto raštinėje. Pats, ko gero, jau išsikrovė, nurimo, bet 
jo kotas dar valingai lipa nuo vienos uolos ant kitos. Toks su 
savo ekstra siurbimo įnagiu murkdosi po šūdą taip, kaip kitas 
murkdosi šokinėdamas nuo kranto į jūrą. Apžergusio milžinišką 
kalną jo tol niekas nesustabdys, kol iki galo neištuštės jo dulkių 
kapšas. 


Vėliau ji šūkteli sūnų. Ir vis dėlto jau iš anksto jaučiasi pasisoti- 
nus mielu vaikučio reginiu, vienintele savo priebėga nuo vyro 
grabaliojimųsi: jis stveria ją tvirčiau, nei užeigos svečias savo 
mėgstamą gėrimą. Jo kotui nereikia priedangos, srovė trykšta 
trumpiausiu keliu. Vaikas apie visa tai žino nemažai: namie vyks- 
tančias palaimas jis vaipydamasis stebi pro rakto skylutę. Moti- 
nos kūną ėmė gudriai ir įžūliai apžiūrinėti vos išžengęs iš to 
niekam tikusio pasaulio, kurį vaikų žurnalas vadina stebuklin- 
gu. Ar šypsnys motinos veide nušvinta tik lovoje, ar jis suaugęs 
su ja? Vėliau vaikas savo motinos nebemato, ji guli po balto 
užvalkalo gaubtu, lizdelyje, kurį susuko tėvas. Jie kaip sanitarai 
tyrinėja vienas kito kūnus, grumdosi prie tvoros, stiebiasi, brau- 
nasi vienas per kitą, nevaldomi kaip debesų popuri dangaus 
aukštybėje. Neaišku kodėl šitas vaikas prisikimšęs savo alkaną 
burną šlykščių šnekų, kuriose nuolat minima motina ir jos daž- 
nai kruvinos kelnaitės. Vaikas viską žino! Jis baltas, tik jo vei- 
das nusvilęs saulėje. Vakare jis bus gerai išmaudytas, pasimel- 
dęs ir padirbėjęs. Priglus prie moters, glaustysis jos pievoje, kan- 
džios jos spenius, tarsi bausdamas už tai, kad tėvas visai nese- 
niai platino jos tunelius bei vamzdynus, jūs tik paklausykit! Pati 
kalba dabar nori prabilti! 


Kelionė stebuklinga tuo, kad, susidūręs su nepažįstama vieta ir 
pašiurpinęs ją, leki toliau. Tačiau kai reikia pasilikti kartu ir vi- 
siškai priklausyti vienas kitam (lyg spalvingai, prastai pagamin- 
tai gamtos kopijai), tada paaiškėja, kad šitą kūrinį, t. y. šeimą, 
šlovina tik popiežius, virtuvė bei austrų liaudies partija ir atlei- 

džia jai visas nuodėmes. Šeima, šitas maitlesis, pati elgiasi kaip 
naminis gyvūnas. Vaikas niekad nesiklauso. Sėdi įnikęs į savo 
slaptuosius žaidimus: kartais žiūrinėja kiauliškus paveikslėlius, 
kartais elgiasi pagal jų pavyzdį. Sūnus žvelgia į savo galiuką, 
kuriam, kad ir sunkiai, vis dažniau pavyksta pritvinkti. Tarsi koks 
šykštuolis vaikas tupi prie savo slaptos kolekcijos (šito gero po- 
piežius turi ištisą biblioteką), savo godžiu smalsumu vos paken- 
čiamas. Jau metas valgyti. Dar nieko nejuntančiuose nasruose 
vyras atranda Žmonos gamintą maistą, jis vertas pagyrų. Pati 
šiandien virė! Tai, kas patiekta lėkštėje, pasiekia jo gyvenimo 
būstą pagal adresą, nugrimzta giliai, į pačią kūno apačią, o ten 
vartosi taip kaip jaunas erelis vėtroje. Tuo rūpinasi moteris, tuo 
rūpinasi visos moterys. Bukai žvilgčiodamas vyras klausinėja 
žmonos, ar dar pakaktų laiko ją beatodairiškai išbarškinti? Tik 
tas vaikas. Jei tėvas tuojau pat puls į žioruojančią Žmonos ert- 
mę, jis gali viską kuo aiškiausiai nugirsti; ji prašo jo apdairumo, 
šitaip tikėdamasi išsisukti. Bet paklusdama žaismingam vyro 
geismui jau leidžiasi išvedama. "Ivirtai įsikimba į miegamojo 
duris, tačiau aikštelės ribos dar užvienų durų, vonios kambary- 
je, - Šiandien čia jau buvo įžengta. 


Tai vyksta labai tyliai. Šiandien vyras padarė išimtį ir pietaus 
namie. Pakibęs tarp dangaus ir žemės žmogus gromuliuoja iš 
ganyklų atėjusį gyvulinį maistą, bet dubenyje savo keturkojų 
draugų jau neatpažįsta. Tačiau galų gale moteriai tenka nusi- 
mesti rūbus, šįkart mes turime ganėtinai laiko. Vaikas išgrūs- 
tas. Šiuo metu jis privalo tyliai sėdėt mokyklos suole. Užtat mo- 
teris bloškiama į bangas, į tykštančias vyro putas. Jis įsivaizduo- 
ja esąs puikus laukinis, susirengęs į vergų turgų pirktis žmonos. 
Šeima mažytė kaip stoties užkandinė, žmogelis stypso ant vie- 
nos kojos, nes žmona, antrąja koja, niekad negalima kliautis. 
Vyro pretenzijos į jam priklausančias sritis, kurių dangiškais 

kalnų takais leista žengti tik jam, jau žinomos Austrijos moterų 
katastrofų prevencijos tarnybai. Pats jis linkęs ten šauniai pa- 
kopinėti, bet lygiai septintą valandą vakaro kalnas nusviedžia jį 
žemyn, į paties iš šakelių susuktą gūžtą. Žmona, girdi, laukian- 
ti, - taip jis šypsodamas meluoja prigimčiai. Tarsi su lasu priva- 
ląs ją sugauti. Įrašytas su ja į vieną grupę iki gyvenimo pabai- 
gos. Mažulytė ir plika kaip atmintis patalpėlė jį vis dėlto sutal- 
pina kaip visumą. Moteris nenumiršta, juk ji kaip tik ir kildinama 
iš vyriškos padermės, kuri iš pagrindų pertvarkė papilvės labo- 
ratoriją. Betgi kaip tasai vyras mėgsta išleisti savo kūną iš skry- 
nios ir kaip tik įmanoma greičiau atsipalaiduoti! 


Vaikas iš nuobodžio klebena pašto dėžutės dangtelį, kol jo tėvai 
(tėvas — paklaikęs kaip liepsna, motina - tarsi tylus alsavimas, 
nuo kurio aprasoja stiklai) puldinėja vienas ant kito. Šią žiemą 
pusnynuose mokyklos autobusas kartais kaip reikiant įstringa. 
Vaikai jame alksta, o juk galėtų turėti jaukią pastogę. Jie privers- 
ti kapituliuoti prieš šią nesvetingą gamtos plynę (koks stebuklas, 
kad toji Žiauriai nuplakta gamta vis dar drįsta sviesti mums iššū- 
kį!), todėl nugabenti į priebėgą varto Mikimauzo knygelę ar kokį 
žurnalą, kurio nemato savo tėvo rankose. Miegmaišiuose jiems 
išbrinksta dešrelės ir jie nieko negali padaryti. Net su automobi- 
liais tokiu oru kartais pragaištinga. Bet šiltai ir saugiai gyvename 
tik ruošdamiesi šventam virsmui, kai pagaliau būsime pasirengę 
nusivilti partneriu. Ir dar kaip! Kol patirties knygos skuba mums 
patarti - tik nepalik vienas ramybėje. 


"Tėvas puola prie motinos taupyklės, kur ji laiko savo slėpinius, 
kad nepasiektų vyras. Bet kurią gūdžios nakties ar svarbios die- 
nos valandą jis ten yra vienintelis indėlininkas, jis stačiai netve- 
ria savy. Jo varpa jau pernelyg sunki, kad pati pakiltų. Moteris 
dabar turi ją truputėlį prilaikyti. Jau rytą, dar pusiaumiga, jis 

čiupinėjasi jos pasturgalio griovy, ji dar miega, iš užpakalio jis 
graibo minkšas jos kalvas; šviesa, kur tu esi, širdis jau nubudu- 
si. Tenisas jo klube gali luktelėti, tėn viskas antiseptiška. Klus- 
nūs kaip vaikai iš pradžių į moterį sulenda du pirštai, tuomet 
jau padedamas kompaktiškas padegamasis paketas. Žinių ir me- 
lodijų lagaminėlis, lyg Aukščiausiojo atmintis talpinantis mūsų 
troškimus, drauge su muzika pabyra eteryje. Viskas išsipildo, 
viskas taip arti, giliai alsuoja. Geriausius dalykus mes pažįsta- 
me begal puikiai, jie stovi mūsų namuose ant stalelio. Vyras 
suima savo romų pimpalą ranka ir ima brautis pro apstulbusias 
užpakalines žmonos duris. Jau iš tolo ji užgirsta atriedantį, jo 
strėnose burzgiantį visureigį. Ji ima ginti šalin bet kokį jausmą, 
betgi dar yra bagažinė! Čia ir įsitalpina sunkūs genitalijų nešu- 
liai, tik jau nesukit galvos dėl kvapų. Patikimai oda aptraukta 
minkšta sėdynė švari nepaliks. Kaip aklai moters kasa pasitiki 
besispjaudančiu, jos krūtis melžiančiu vyru! Jauskimės dabar 
kaip namie, medžiai kalnuose jau numetė lapiją. Amžinai Ža- 
liuojantis vyras su šia moterimi neturi saugotis, jis čia jaukiai 
įsikūręs, o danguje nė debesėlio. Kaip greitai mes priprantame 
prie nuosavybės. Ir niekur kitur jis nesuras sau geresnės vietos, 
kaip mūsų lytiniuose organuose, kurie kyšo atvirai kaip uolos 
virš srauto. Užtat kiekvieną mėnesį ši moteris veltui gauna ant 
stalo trinktelėjamą sumą savo kasdienybės židiniui kūrenti. Ry- 
toj, išleisdama savo sūnų į mokyklą, vėl atvers jam duris į gyve- 
nimą; šitą gyvenimo giesmę yra nupirkęs jos vyras, užtat ir skru- 
dina savo storą dešrą jos krosnelėje, plaukų ir odos tešloje. Bet 
mokyklos autobusas giliai užklimpęs. 


Moteris sako, kad ir vaikui reikia valgyti. Vyras negirdi, jis pro- 
bėgšmais sklaido kišeninį žodyną. Namai priklauso jam, tik jo 
žodis čia krenta kaip grūdas į širdingai išpurentą dirvą. Savo 
žmonos žiotis praskečia tarsi norėdamas įsitikinti, ar ir ten jis 


ELFRIEDE JELINEK m GEIDULYS 21 


yra įskaitomai prirašęs. Rūsčiai įstumia tenai liežuvį, jis taip 
įvaldęs šį meną, kad trenkia tarsi perkūnas iš giedro dangaus. 
Jam patinka būti dievybe. Netrukus vėl sėdės biure ir šmaikš- 
taus su sekretore. O, jis moka save pateikti! Išbando vis naujas 
padėtis, kurias užėmęs galingais smūgiais įvaro ratus į gėlus sa- 
vo moters vandenis ir ima it pašėlęs irkluoti. Jokių plaukmenų 
jam nereikia - niekad ant savo raudonos galvutės nesimaus plas- 
tiko skiautės, tik todėl jis ir sveikas. Ir žmona visąlaik sveika. Ji 
susiriečia po juo, suklinka, kai iš jo puikiai funkcionuojančių 
gilių plūsteli ištisa orda sėklos grūdelių. Bet kas gi čia? Taip 
garsiai kas nors galėtų barškinti nebent ledą, ir tik tas, kuriam 
padėtis visuomenėje nekelia jokių rūpesčių. 


Šitas vyras, kuris savo naminį gyvulėlį dabar laiko suspaudęs 
tarp šlaunų, kad galėtų kandžioti skruostus ir žnaibyti spenius, 
taigi šitas vyriškis galiausiai sukūrė savo programą, pagal kurią 
ir įmonę galėtų pertvarkyti savo nuožiūra. Taip, jūs teisingai 
pastebėjote! O dar daugiau pamatysite kitąryt, kai nubudus var- 
tams nugaras sulenkusi, žibanti kaimenė (vakar gerokai išger- 
ta!) vos nutvieksta saulės, vėl pradings tamsoje ir pakabins 
džiūti, vysti savo likimą, tai mat. O kartais koks vienas, Žinot, 
ima ir pralenda ten dar su varvančiu. Kas pagailės mūsų. Ver- 
čiau jau koncernas be galo ir be krašto gamins perteklių, nei 
tie, niekam nereikalingi, ištikimi nebent savo menkam vardui, 
ką nors nudirbs savo sodui ir namams. Pelnas eina užsienio mi- 
lijonieriui, kuriam ir priklauso fabrikas, kad jis kaukdamas ir 
gąsdindamas galėtų žadinti mus iš miegų, vynioti visus į savo 
popierių ir ryti. Vaikas turi savo dirbtuvėlę, kurioje glaustosi ir 
apsitašo. Per Kalėdas jis įstabiai sugriežė solo šalia šv. lopšio su 
kūdikėliu, tokiu pat mielu kaip ir jis. Anksti šiemet pasnigo, 
sniegas tad ilgai laikysis, ką padarysi. 

Paskui į moters namus užsuka neprašyta, neišvengiama kaimy- 
nė. Iš jos pilasi priekaištų lietus, nesibaigianti šios mot. žmonių 
lyties silpnybė. Dabar mot. lytis jau nubudo ir kopdama laiptais 
tik savo skundais įstengia išsiveržti pati iš savęs. Kaimynė seki- 
na kaip įkyrus vabzdys. Pievų Žmones ji nušviečia savo šviesa ir 
savo rūpesčiu, šlovindama direktorienės maloningumą, ji dar 
šlovina ir Dievo sūnų, kuris šiame užkampyje žmones sutvėrė 
iš žemės, 0 jų medžius pavertė popieriumi tam, kad jos Preky- 
bos akademiją bebaigianti duktė atrastų jo malonę. Vyras jos 
jau seniai nebebarškina, užtat dulkina dvidešimtmetę stoties 
restorano padavėją. Bet direktoriaus Žmona savo viešniai ne- 
turi ką pasakyti, tokios pramogėlės jai seniai pakyrėjusios. Švel- 
niai tik apglėbia turtingą savo baldų ir paveikslų visumą, ji ne- 
nurims, kol ji jos klausysis. 


Iš esmės šitas vyras yra augalotas ir pakenčiamas pilietis, kuris 
dainuoja ir vaidina. Jis nuolat užsako savo žmonai žavingus apa- 
tinius iš katalogo, kad jos kūnas galėtų tvarkingai jam tarnauti. 
Išrenka pačius pasiučiausius, kad žiūrinėdama modelių nuo- 
traukas jaustųsi nė kiek ne prastesnė. Skalbiniai švaistomi jos 
labui. Ji pamiršta juos dėžėje ir tyli. Raudoni mezginiai netrik- 
do erdvios jos ramybės, bet, gerai pagalvojus, šito jis ir siekia: 
tegul jo Žmonės visai užsimiršta, kol jis raizgo juos meilės pan- 
čiais. Jie prasilenkia ramiai, kaip laikas jo bute, laukiant jo su- 
grįžtant. Išsiilgęs sporto, vaikas slampinėja iš kampo į kampą. 
Trokštanti būti lyginama su fotografijomis ir filmais moteris. 
Galėtų užsukti turto ir prieraišumo nekamuojamos šeimos su 
savo pikapais, jų bagažinėse įrankiai: botagai, rykštės, pančiai 
ir guminiai vyturai suaugusiems kūdikiams; ši padermė tik ver- 
kia, knirkia ir apie viską taip blevyzgoja, kad vyresniam žmogui 
tokius galop tenka sudrausti. Kada nors ir jų žmonos turės ra- 
mybės ir pieno. Net vaistus vyrai susileidia žaibiškai ir su meile, 

kad tik ilgiau ištvertų tose dardančiose skardinėse, kurias mal- 
daujamai laiko atkišusios jų žmonos. Kad tik jie vėl susiimtų ir 
galiausiai paguldytų ant menčių savo verslo partnerį. Linkstan- 
čiais keliais moterys stovi viršum vazų su sausainiukais, kikena, 
o netrukus atsiduria ant kušetės galo, kur vyrai, iškorę į šviesą 
savo rykštes, čaižo susmukusiųjų kūnus ir, kaip įmanydami grei- 
čiau, vėlek sprunka nuo savo pakerėtųjų. O, kaip tie vyrai trokš- 
ta, kad jų šūviai būtų tolimi, smagūs, nesulaikomi ir įdomūs! 
Nuo vaikų gimdymo rudais dryžiais viduje paženklintos mote- 
rys privalo pasitiekti į stalą. Nuogos kaip jų gimdomi kūdikiai. 
Ant padėklų slysčioja sunkūs vyno stiklai, o dangiškieji moterų 
viešpačiai apglėbia jas iš užpakalio, iš priekio, iš visų šonų, jų 
pirštai lenda ir išlenda visur, lūpos siurbiasi tarp šlaunų ir su- 
daužo jų mylimiausią žaisliuką; taip, dabar jie ilsisi visom kūno 
jėgom, meilės bendražygiai ir daugybė tūkstančių arklio jėgų, 
kurios jau siautė moteryse. Šuniui ant uodegos kelių kirpėjų 
triūsas, valytojoms parūpinta naujų atliekų, o jie visi jau ir išsi- 
važinėja, laisvai tarsi mylinčių žmonų glėbiuose išsidrėbę savo 
automobiliuose. Kas ten ims varžytis savo nuosavos mašinos 
sėdynės? Tik šokoladas čia nevalgomas. Tos dėmės, kurios gali 
atsirasti tik nuo vieno, skaniausio mums daikto, dažniausiai ne- 
beišnyksta. 


Šis vyras niekados negalėtų imti staiga ir pranykti, taip jau yra 
įsitupėjęs savo gražiame name, kuris vakare sugeria miškų tamsą 
ir savo gyventojų puikybę. Jam tai išties puikiai dera! Užuojau- 
ta būtų išeikvojama moteriai. Jos vaiko poros dar tokios smul- 
kios. Moteris linksta po sunkia savo laimės našta. Jei protingai 
elgtųsi, jos areštas gal ir būtų panaikintas, tačiau atimti teisės į 
poilsį savo vyrui ji negali. Jis tučtuojau nuožmiai užvirtų. Atro- 
do, kad vien tik nuo buvimo šalia ima drėkti jo klynas. Daž- 
niausiai šitaip baigiasi įmonės iškylos, tada visas klynas, kur trūk- 

čioja paslėptas kalinys, būna džiugiai šlapias. Juk kalinys taip 
trokšta išlaisvinti savo išskyras. Gyvenime dažniausiai niekas 
nenori liktis ten, kur yra. Taip, reikia pokyčių! Šitaip ir kyla ne- 
rimas, žmonės puola lankyti vieni kitus, tačiau visuomet būna 
priversti drauge neštis ir save. Lyg išmuštruoti tarnai jie sustings- 
ta prieš savo lyties dešras ir užstalėje žvangina įrankius, kad 
kuo greičiau būtų patiekta trokštama skylė, kurion įlindę po to 
išnirtų dar godesni ir savo svetingumą pasiūlytų naujai, dar ne- 
patenkintai skylei. Ne tik sekretorės galėtų patvirtinti, kad nuo 
palaidinukių čiupinėjimų ir stvarstymų jos jaučiasi it prikaltos 
„prie gėdos stulpo. Juokiatės. Egzistuoja per daug tokių, kad 
visi galėtų pakankamai gauti jiems nepriklausančio pašaro. 


Tarsi nuoga teisybė rytą pasirodęs vyras vėl parbloškia moterį. 
Jau artindamasis smagiai tvoja jai per sėdynę. Į vonios kamba- 
rio sieną ima tarškėti tūbelės, sudreba ir klozeto dangtis. Spin- 
dėdami nusvyra tigliai. Suskamba pernakt vyro varpoje spen- 
gusi tyla. Jis prabyla, ir jau niekas nepermuš jo. Pernakt iška- 
muota dundančio traukinio, moteris stovi ant lygių grindų, o 
dabar jos ąsa ir vėl bus platinama. Ji jau seniai pasidarė intymi 
kaip koks valcavimo staklynas, netgi su verslo partneriais ben- 
draujant ja giriamasi į kairę ir į dešinę. Trumpais, stipriais kvėp- 
telėjimais iš direktoriaus gerklės į aukštį greitakalbe aidi purvi- 
nos žodžių salvės. Ir pavaldiniai sutrikę tyli. Šis vyras sugeba šį 
tą ištraukti, mes patys vienas apie kitą dar išgirsime. Direkto- 
rius stveria už jam priklausančio kūno sterblės, mylimieji dabar 
drauge, nieko nestinga. Šis vyras yra tikras vilioklis, jis nuolat 
vilioja moterį. Todėl jis negali ilgiau susivaldyti, tylus skardinių 
atidarinėtojas, panašiai kaip augalas, veltui ieškantis šviesos, 
Žia sau vienas. Kaip tas vaikas ims griežti, kai jis, tėtuko pavyz- 
džiu, gaus kelionės pasą ir taps vyru bei tėvu? Apie ilgą, ka- 

rmuojantį savęs slopinimą vaikas nebenori net svarstyti, bet jo rei- 
kalavimai ir toliau bus ignoruojami. Taip ilgai moteris atiduoda- 
vo save vaikui, o ko jis iš to išmoko? Kad reikia turėti ištvermės, 
rodo debesuotas dangus, kurio verta siekti bet kuria kaina. 


Ne, moteris neklysta, savo vaiką ji jau seniai yra praradusi, dar 
iki šiam subręstant, o vėliau jo net šalia nebus. Jo tėvas per jėgą 
velka ją švieson, ji privalo atsiverti tam dundančiam ekspresui. 
Kiekvieną dieną tas pats, teisybė, gamtovaizdis keičiasi, tebū- 
nie tai tik iš nuobodžio, keičiantis metų laikams. Taip ir stovi ši 
moteris tyliai kaip klozeto kriauklė, kad į jos vidų vyras galėtų 
atlikti savo reikalą. Jis nulenkia jos galvą į vonią ir, suleidęs 
nagus į plaukus, grasina - girdi, kaip gulima, taip ir mylima. Ne, 
verkia moteris, prie jos nebelimpanti jokia meilė. O vyras jau 
barška su savo sagomis. Nailoninis pižamos švarkas virsta gniu- 
tulu, jis apsuka juo jos ausis. Viduriuose, atrodo, urzgia užda- 
rytas žvėris, kuris sunkiai tapnodamas veržiasi laisvėn. Nakti- 
dami moteriai į nasrus, O iš išorės pamaži ima ryškėti vyro pri- 
gimtis. Nuleidžiamas nekaltasis jo skystimas. Jis tyška iš tamsių 
gėdaplaukių dūmų į vonią, visai šalia moters, tiesiai pro žemyn 
nulenktą jos skruostą. Emalė spinduliuoja nauju blizgesiu. To- 
kioje malonioje aplinkoje netrunka išpampti ir vyro kotas. Jam 
skverbiantis į dubens angą, moteris ima kosėti. Po valandėlės, 
kurios prireikia pagaminti riebalų dėmę, vyras 1š šiurpių flane- 
lės kelnių ištraukia konservų atidariklį, padaro savo ir išlenda 
iš dygių plaukų debesėlio; pasirodo pienuotas skystimas. Per- 
nelyg jau greitai pimpalas išlindo iš dėklo į šviesą. Moteris, ku- 
rios pasturgalis, šita šešėliuota alėja, išskėstas kiek tik įmano- 
ma, privalo stovėti nusisukusi nuo savo vyro. Jis apsuka ją ap- 
link ir verčia į jį žiūrėti. Įsiutęs puola prie jos iš priekio, įsako 
liesti vis labiau glembantį kotą, kuris štai vėl ima trūkčioti - juk 

jis taip trokšta gyventi tavyje, mieloji! O ir tavyje, meilės nak- 
tie! Jis pakiša moters plaukus po tąsia savo nuoteka, jos naivios 
akys privalo pačios išvysti šiuos likučius. Sunku jums, didvyriai, 
mąstyti, kai jūsų darbas jau atliktas. Moteris išterliota sperma. 
Dėl to, kad jai pastatytas puikus namas, partnerė nieko nepra- 
randa - lauke rikiuojasi iš savo irštvų ir viešnamių išguitų ne- 
turtėlių vargani namai. Jie kone masiškai viešai išvaržomi, slap- 
čia padeginėjami. Kas kitados vadinosi namų židiniu, atsiduria 
varžytinėse po bendruomenės ponų plaktuku. Kas kitados va- 
dinosi darbu, dabar plėšte išplėšiama iš širdies. Už menką pini- 
„gėlį tik moterys dar gali ką nors susigrąžinti. Kurgi joms dau- 
giau eiti, toms moterims, jei ne pas tuos, kurie savo stiprybėje 
taškosi purslais ir gyvai vilioja savo atliekomis, kurios tarsi pu- 
tos drimba jiems iš nasrų. Jų generatoriai gamina nereikalin- 
gus produktus, o jų generacijos sukuria bereikalingas proble- 
mas. Dabar direktorius pačiu laiku sulaikė savo kritinę masę. 
Priekyje jis spaudžia Žmonos veidą į savo intymų produktą, tuo- 
met atkreipia jos dėmesį į savo intymiąją sritį. Ji ne itin geidžia 
mėgautis jo stipria čiurkšle, bet privalo, meilė to reikalauja. Pri- 
valo jį apkuopti, švariai nulaižyti ir nudžiovinti savo plaukais. 
Kitados tokį prielankumą pelnė Jėzus - tai jis buvo moters api- 
plautas. Galop moteris vėl gauna diskusijas užbaigiantį smūgį į 
dubenį, jos šeimininko ranka šiurkščiai rausiasi po jos plyšį ir jo 
briaunas, jo liežuvis slysčioja jos sprandu, jos plaukai vėl vonio- 
je; jos klitoris taip stipriai gniaužomas, kad jos keliai priekyje 
susiglaudžia, o užpakalis atsikiša kaip sulankstoma kėdė; jo ko- 
mandų klauso ir daugybė kitų Žmonių. 


Gerai, o ką mums tuomet daryti su vaiku? Gal reikėtų nupirkti 
dovaną, kad į vieną glėbį susiviję tėvai neįžvelgtų nieko slapto. 
Kiekvienoje parduotuvėje, kur tik ją pamato, trokšta gauti gai- 
vaus gyvenimo gurkšnį (iš gyvųjų, iš gerųjų dalykų). Šitas vai- 

kas griežia visokiausias vylingas pjeses. Tai jau naujausioji ge- 
neracija, 0 pastaroji jį kaipsyk ir tenkina. Bet netrukus ir ji pra- 
eis, kaipgi kitaip eitume toliau? 


Išsikraudamas tėvas nuleido ežerą spermos, dabar moteris turi 
viską švariai išgramdyti. Ko neišlaižė, dabar turės sušluostyti. 
Direktorius nuplėšia nuo jos drabužių likučius ir stebi, kaip ji 
šluosto ir klupčioja, kaip krutina ir uosto skiautes. Krūtys iš- 
kart nukrenta priekin, plakasi aplink ją, o ji vis trina ir blizgina. 
Nykščiu, smilium ir didžiuoju pirštu jis sužnyba još spenius, ima 
juos sukalioti taip, tarsi norėtų į mikrokosmą įsukti lemputę. 
Jis kerta savo ūmai užsiplieskusiais sunkiais viduriais, jie išsi- 
verčia priekyje - šviesus dangaus lopas jo kelnių klyne - ir atsi- 
duria iš užpakalio prie jos šlaunų. Jai pasilenkus, jos kojos ima 
ir prasiskečia. Dabar viena ranka gali apglėbti visą jos figmedį 
ir tūžmingai paleisti į darbą savo neramius pirštus. Beje, jei su- 
glaustų kojas, ji iškart atsidurtų viršum jo ir galėtų primyžti jam 
į burną. Ką, ji negali? Stumtelėkime jos kelius aukštyn ir pa- 
plekšnokime (plojimai, plojimai!) jos putės minkštimus, kurie 
tyliai čepsėdami tuojau prasižios, o mes, vyrai, su alaus bokalu 
tūupsimės už stalo. Jeigu ji ir tuomet neįstengs telžti, trūktelėki- 
me už gėdos plaukų visą jos mot. lytį žemyn, kad ji sukluptų ir 
kiek begalima išsiskėtusi sukniubtų ant pono direktoriaus krū- 
tinės ląstos. Kaip pražiodytą rankinę laiko jis už tų plaukų pra- 
skėtęs jos putę, trinasi į ją savo veidu, trokšdamas ir stengda- 
masis kuo šiurkščiau ją išlaižyti - jautis prie druskos galvos - o 
kalnai skendi liepsnose. Vyrus užgriūva nesėkmių našta. Kaži 
ką nesuvokiamo šniokščia jų vandenys, kuriuos moterys suge- 
ria savo akytais skurliais ir netgi Ajaxu. 


Iš savo liūdno puodelio moteris išgeria šaltos kavos likučius. 
Tarsi rengdamasi pabėgti ir vėl nė negalvodama užsitempė 


pėdkelnes. Niekam čia nėra taip gera, kaip jai. Virš jos galvos 
kybo rami šeimininko kanopa, kad plėšrūnams skirtame narve ji 
jaustųsi kaip namie. Dar tą patį vakarą direktorius nuvargėlę ima 
budinti šypsenėlėmis, pelenguoja savo tikslą. Vėliau jis užsilieps- 
nos jos akyse - šioje Austrijos taupkasėje jis privalo būti pirma- 
sis! Tarsi norėdama nupurtyti jį nuo savo skaudulio buveinės, mo- 
teris stveriasi už tuštumos, kur genda valgiai. Taip visuomet jie 
prasilenks plačioje kelio grasoje, kur juos sujungs kalnų siaubo 
trasa. Šiai moteriai kaimietės pavydi - kaip gražiai ji rengiasi! 
Namų purvą susiurbia ateinanti moteris, valytoja, užsisakyta iš 
kaimo gyventojų katalogo, o juk jie norėjo gyventi kaip broliai. 
Vaikas buvo pagimdytas gerokai pavėluotai, bet dar ne taip vė- 
lai, kad iš jo išaugtų vien verkšlenantis suaugėlis. Vyras apim- 
tas ekstazės kaukia, o moters balsas prisiderina prie jo, kad jis 
galėtų varpyti ją savo lazda ir parūpinti jų lizdui brangių graž- 
niekių. Naują garnitūrą, su kuria galima pasirodyti geležinke- 
lio stotyse, ten jie abu užsuka pamaloninti savo palaimingą lytį. 
Tačiau niekas nemoka kerėti. Vos atsipeikėjęs iš svaigulio, vy- 
ras pasilenkia prie moters atsiprašyti. Jis geros širdies. Taip, jis 
jau moka, jis už viską, ką jūs regite šioje spalvotoje reprodukci- 
joje, yra sumokėjęs. Nusišluostykite ašaras. 

Benamystę vakare paslėps jų lėkštės. Greitosiomis vienas po 
kito patiekiami valgiai tuojau pat maloniai susimaišo su kūnu. 
O ko tik po kitomis pastogėmis nepasitaiko! Valgis šiuose na- 
muose nėra svarbus, vyrui jo turi būti daug, kad nuo gausos 
stipruolis šypsodamas nugeibtų ir subliūkštų. Vakare dešra ir 
sūris, alus ir šnapsas. Ir pienas, kad vaikas būtų sveikas. Tai su- 
tepta ir griežiniais apklota legenda apie tai, kad viduriniojo 
sluoksnio pagrindas patikimas savaime, 0 po to jį sergsti gam- 
ta. Tiesa, šį sluoksnį saugo tie, kurie jam priklauso, tik todėl jis 
ir neprasmenga skradžiai. 

Jau nuo ankstaus ryto vyras spėjo atsipalaiduoti. Po juo susi- 
kaupia didžiulės krūvos, o kiek dar užsikrovęs ant šakių ir pe- 
čių. Taško savo šlapalą į visus šonus. Po savo stogu jis visur kur 
yra girdimas - štai, su savo sunkiu peniu įgruma į žmonos poil- 
siavietes, kur pagaliau gali išsituštinti. Nusilengvinęs vėlek su- 
grįžta prie mažiausiųjų sutvėrimų - šie, jo vadovaujami, kuria 
savąjį produktą. Jų gaminamas popierius jiems svetimas ir ne- 
tvarus, tuo tarpu jų direktorius kaukdamas sukasi ratu, stumia- 
mas savo lyties, su kuria jis artimai susijęs. Konkurencija remia 
prie sienos, jos pinkles derėtų perprasti iš anksto, antraip vėl 
teks atleisti keletą „laimingųjų“ ir atpalaiduoti juos nuo egzis- 
tencijos vargų. Štai šitaip šis vyras ir žengia į gamtą - kad ran- 
kos liktų laisvos, atsakomybę užsikrauna ant pečių. Jis reika- 
lauja, kad jo valdoma ir jį regeneruojanti žmona po namų sto- 
gu lauktų jo nuoga, kai savo kojomis sukoręs dvidešimt kilo- 
metrų pareina iš darbo. Vaikas tegul geriau nesimaišo po ko- 
jom. Lipdamas į mokyklos autobusą, vargšelis dar užvirto ant 
savo sportinio inventoriaus, dėl kurio jis tiesiog pametęs galvą. 


Moteris strykteli iš drungnos, slopios snūdos, į kurią buvo pa- 
vykę pabėgti. Kiloja nuo grindų viską, ką skubėdamas išva- 
Žiuoti primėtė vaikas. Kas liko, sutvarkys šeimininkė, spėjusi 
šiuose namuose jau daug ko prisižiūrėti ir daug ką pakelti nuo 
grindų. Kai vaikas buvo mažesnis, motina kartais veždavosi jį 
į savitarnos parduotuvę, kur šeimininkas juodu asmeniškai su 
malonumu nuvesdavo vidun pro laukiančių moterų eilę. Vai- 
kas įsitaisydavo pirkinių vežimėlyje, šis daugmaž siekė motinos 
pilvą — kaip jis mėgo jame tupėti! Tuose smarkiuose vežimė- 
liuose neretai būna skylių ten, kur jų nereikia, bet vis dėlto jie 
labiau mylimi, nei, pavyzdžiui,.pienburniai aštuoniolikmečiai, 
bėgantys iš tėvų namų, myli savo šeimą, nors nuo jos lieka pri- 
klausomi iki pat mirties. O dar tie magiški magnetiniai įtaisai, 

pritvirtinti prie naujų drabužių, o kad ir žmogus galėtų tokius 
turėti! Kad susižavėjęs nerealia viltimi, neimtų skraidyti pade- 
besiais. Lytis privalo būti apsaugota nuo ligų taip, kaip moteris 
nuo pasaulio, kad, neatsargiai žvelgdama pro langą į besikei- 
čiantį gyvenimą, ji nepanorėtų pakeisti ir savo gyvenimo. Taip, 
tai taip, bet universalinės apsaugo tik drabužius. Kai kas nors 
neleistinai bando brautis su jais pro užkardą, jie ima šaižiai čirkš- 
ti, kad nuolat judantis žmogus žvilgtelėtų į tylią mirusiųjų ir 
kavos rūšių karalystę. Tad jau verčiau pėsti ir prastai apsitaisę 
grįžkime į savo padermę ir tūnokime ten tarp savo pačių atlie- 
kų; tuomet savo automobilių aikštelėje jau nepakęsime jokios 
kitos transporto priemonės. Taigi visą gyvenimą einame keliu, 
kuris mus traukia, į kurį mes įtraukiami ir išmetami; o išvydę 
draugišką veidą, tepamatysime jame kraupų savąjį atspindį. 


Tik aną savaitę ši moteris Boutigue parduotuvėje nusipirko kos- 
tiumėlį su kelnėmis. Šypsosi, tarsi turėtų kažką slėpti, o teturi 
vien nebylią savo kūno karaliją. Tris naujus megztinius ji slepia 
spintoje, kad tik nekiltų kokia dingstis nepasitikėjimui - girdi, 
su savo kruvina vulva ji ruošiasi naujam medaus mėnesiui. Bet 
nuo vyro medžio ji raško tik malonius vaisius - pinigus. Nė vie- 
nas medis nebešlama tokia miela lapija. Vyras kontroliuoja jos 
sąskaitą, ir jau tūkstančiai vėjy šlamančių medelių krito nuo jo 
nuožmaus kirvio. Pinigų moteris gauna ne tik ūkio išlaidoms. 
Tiesą sakant, jis nemano, kad turi mokėti ir už patogią supa- 
mąją kėdę, kurioje jis, patenkintas vaikutis, gali leisti pailsėti 
savo strampui ir pats išsitiesti. Ją saugo jo šv. Šeimos vardas ir 
jo dengiamos sąskaitos, apie kurias nuolat praneša. Ji privalo 
žinoti, su kuo gyvena. Kita vertus, jis viską Žino apie jos sodą, 
kuris visados atviras ir puikiausiai pritaikytas knisimui ir kriuk- 
sėjimui. Jeigu tau kas nors priklauso, tai turi būti eksploatuoja- 
ma, antraip kam gi to reikia? 


ELFRIEDE JELINEK m GEIDULYS 37 


Vos palikusi viena, moteris apsirūpina pinigų, piniginės vertės 
bei nuvertėjimo palyda ir su tvirtai įsikaltu pasitikėjimu išeina 
truputėlį pasivaikščioti. Tarsi šešėlis ji slysta pro popierių gami- 
nančią minią, jūrą, kurioje supasi jos gyvybės laivelis. Tokią jūrą, 
kuri įmanydama su malonumu gyvus mus palaidotų! Nes už jos 
laukia galybė kvailų bedarbių, kurie tik ir tyko progos, kad juos 
pagaliau kas nors pastebėtų. O mes? Geidžiam skristi toliau? 
Tuomet reikia įgyti devyniskart daugiau proto ir pakilus į aukšty- 
bes kristi žemėn kaip krenta lietus, nes: judėjimas tai gyvybė! 
Prieš akis moteris ištiesia universalios paskirties ranką. Netru- 
kus vėl teks maitinti vyrą ir vaiką. O kas bus vakare, kai sukom- 
plektuotas, pasikrovęs ir naujumu švytintis vyras, užuot lėkęs, 
nuslys nuo konvejerio? Savo gyvenimo butelyje jis auklėjosi rū- 
pestingai, kaip motina. Bet vakare trokšta viskuo atsikratyti. Jam 
knieti. Jis putoja. Šiandien vakare, kad kiek, būtume ir pamiršę, 
yra dėsningai numatytas laikas, tad ji savo sugeriamąja kempine 
pasirengusi susiurbti viską, ką perdien pagamino jos vyras. O kiti 
vyrai tik džiūsta šešėly ir užkasa savo viltis gyvas. 


Šis gamtovaizdis išties yra erdvus, jis — tarsi atsipalaidavę, mū- 
sų likimą rūke apsiviję pančiai. Du vaikiščiai mopedais gainio- 
jasi vienas kitą, bet sniegai gangreit nutraukia šias lenktynes. 
Jie stumdosi, kol nuvirsta. Moteris netveria juokais. Ji bent kartą 
norėtų pasiryžti ir žengti pirmyn. Vyras šiandien žavėjosi jos 
kūnu lyg prieš parsivestą draugą. Luktelėkit bent iki vakaro, 
kai pateksit į patį srovės sūkurį! Šiuo metu vyras į biurą tempia 
maždaug telefono aparato dydžio plieninę atsvarą. Žyrant į ša- 
lis skaldai, jis veržiasi prie savo rašomojo stalo krėslo, kuriame 
įsitaisęs lemia likimus ir stebi ekraną, kur rodomos slidininkų 
lenktynės. Jis irgi neabejingas sportui, vaikas iš jo paveldėjo šį 
pomėgį. Jei tame ekrane kas nors nuolat nejudėtų, žmonės tik- 
riausiai ramiai sūpuotųsi lovose, o kartais netgi pajudintų savo 

kojas ir širdis. Kai vyras dumia plentu, prie jo odos priglūsta 
patys smulkiausieji plaukeliai. Jis mat taip greitai važiuoja. Jis 
šėlsta kaip su tautiniais rūbais, kai ant ko nors rėkia. Choras 
irgi netrukus koncertuos. 


Sekmadieniais jie rodo kaimenėje gyvą bendrauti linkusių žmo- 
nių pavyzdį ir eina į bažnyčią. Taip ištrūksta ir iš savo keturių 
sienų, tarp kurių jiems vergauja knygos ir prisiminimai. Popie- 
žiaus bei Dievo Motinos aplankyti nevengia ir gydytojas su vais- 
tininku. Savo triūso jie niekam nelinki, jie, paslaugūs ir išsipuo- 
šę aukštesniųjų mokyklų absolventai, veržiasi smuklėn. Ten pa- 
sėdi valandžiukę, smagindami vienas kitą. Gydytojas vaistininkui 
pavydi vaistinės, kuriai pats su malonumu vadovautų. Pas vais- 
tininką užsuka žmonės, kuriuos ką tik apžiūrėjo gydytojas, ir 
tie, kurie jaučia pakilusį kraujo spaudimą. Prieš apylinkės be- 
darbius jis dosniai pažeria savo preparatus, kad šie vėl atgautų 
ūpą ir kur nors panamėje galėtų krutinti kojų pirštus. Mityba 
jau jų ŽMonų rūpestis, be to, jos ir šiaip turi ką jiems pasiūlyti. 
Iš maisto vartotojų sąrašų niekas jų dar neišbraukė. Kad tik 
vyrams nieko nestigtų ir kad Nieko darbų meistras negalėtų 
apkaltinti jų uolumo stygiumi. Kai kurie išsikrausto kitur, vos 
tik spėjame prie jų priprasti. 


Nors tai primena banko tarnautojoms būdingą prievartinę ru- 
tiną (kasdien vis kita suknelė!), direktoriaus žmona daugelsyk 
per dieną atitraukia ir vėl užtraukia ką tik išvalytą užuolaidą ar 
debesų štorą tarp savęs ir smalsių kaimo moterų akių, šitaip ji 
jaučiasi saugesnė, nei nuolat tūnodama savo nuosavoje buvei- 
nėje. Direktorius šnekučiuojasi su sūnumi, kuris nekantriai 
strykčioja į viršų, kad vėliau jam dar būtų leista užbėgti pas drau- 
gą. Šitas vaikas neturi teisės ir įgaliojimų pats sau susirasti bi- 
čiulį pasisotinimui, nes draugų tėvai valgo JO duoną! Šitas vai- 

kas klajoja po pasaulį ir valdo kitus kaip savo žaislinius auto- 
mobilius. Pianinu motina akompanuoja viską, ką tik aptinka, o 
už durų viena po kitos ant krūtinių svyra nusiminę galvos. Jie 
nusipirko tai, ką išvydo didesnėmis už savo apetitą akimis ir 
štai kaimas jau džiaugiasi plikame Žemės paviršiuje pernelyg 
įžūliai išdygusių trobesių varžytinėmis. Susigobę į švelnią vilną, 
švarūs kaip švelni vilna - tokie jie stovi prie banko langelių, už 
nigais ir iš algų maišelių skurdina jų bei jų būstų likimą, virstan- 
tį gausiai plūstančia palūkanų upe. Banko direktorius žvelgia 
žemyn ir jam ima suktis galva matant, kaip Žmonės „suka“ pa- 
jamas, nenorėdami aukoti savo taip sunkiai susiręstų namelių. 
Dabar, jau visai arti tikslo, jis nori nenori privalo iš jų atimti tai, 
ką jie kitados mylėjo. Žvilgtelėjęs į jų langus, direktorius tarsi 
pats pajunta visas jų kančias - ne išgama gi koks. O šioje šalčiu 
dvelkiančioje įstaigoje vargšai pykstasi. Pokši koviniai šaudy- 
mo automatai ir medžiokliniai šautuvai, kurių vamzdžiuose čir- 
pia vanduo. Gyvenimo žaidimus užveržia kilpa. Kaip Žuvis šo- 
kinėja iš džiaugsmo Raiffeiseno bankai, pražudę kaimiečių pi- 
nigus ir regintys jų pačių žūtį. Amžina kaimo šventė agrarinėms 
bendrijoms, kurios, nepripažindamos individo, užverčia jį su- 
gedusiais pieno produktais ir pašvinkusiu sūriu. Net menkiau- 
siam savo nariui jos išlupinėja akių obuolius ir iškrapšto juodas 
panages. Kol koks ratukas ima ir persisuka, sugenda, o tada lyg 
žudikas žmogus kaukdamas skrieja aplink lizdą su nebegyva šei- 
ma. Kaipgi jis, toksai mažas indelis, norėjo viską savyje sutal- 
pinti? Ir tik vienas nedidelio formato laikraštukas už kelis iš 
mūsų plonų piniginių ištrauktus šilingus išdrįsta parašyti apie 
siaubingos nelaimės ištiktų Žmonių gyvenimą. M 


Kai pažvelgi pro langą, dažnai atrodo - gražiai gi nuaugusi ši- 
toji mergelė gamta! Vyras, valdininkas, netgi geismo apimtas, 

kilus nemaloniam poreikiui turėti artimą, nusileidžia žmogiška- 
jam pradui nieko nesupainioti! Direktorius čia ir tyso kaip koks 
gamtovaizdis, nors ir apsėstas nerimo dvasios. Jis tolygiai užtepė 
savo lydyto sūrio, o ką regi žmonos veide? Žmogiškąjį savo dik- 
tatūros atvaizdą? Su ką tik pirktais puošniais apatiniais žmona 
atrodo tarsi trintuku ištrinta; jo prašoma ji sukinėjasi tarsi naujo- 
je erdvėje. Su žmonėmis jis žaidžia iš pinigų. Kartais, akimirką 
nušvitus protui, direktorius ima graužtis ir įbeda savo platų vei- 
dą į žmonos sterblę. Bet tučtuojau vėl nulenkia jos galvą per pur- 
vinos vonios kraštą ir Žiūri, ar dar neužžėlė neseniai nukastas 
takelis iki jos užpakalinių durų, už kurių ji, išpaikinta moteris, 
kurioje galima vartytis iki pat jos romaus galo, gyvena ir supasi 
savo gelmėse. Kaipgi šiame pasaulyje ištvertų bedarbiai, kaip pa- 
vyzdžio neturėdami tokių štai pigių romanų? 


Šitas direktorius, ramiausiai pamokslaujantis savo personalui, 
kuris atsidėkodamas traukia jam dainas, šitas direktorius kas- 
dien išmeta gabalą savo gero į Helenos, žmonos, kūną - labiau- 
siai jam patinka dieną. Su malonumu jis stebi, kaip tiesiog aky- 
se stambėja, auga jo įnagis. Žmona maldauja elgtis nors kiek 
atsargiau, bent jau dėl vaiko, to padūkusio žvėrelio, kuris pas- 
kutinę akimirką netikėtai gali smogti iš savo ringo kampo. Rei- 
kiamu momentu pasirodo sūnus, jų išpera, probėgšmais Žvilg- 
teli į išdykaujančius tėvus (šiedu savo ištaigioje, švariai prižiū- 
rimoje užkandinėje kaip tik tarškina lėkštėmis), ir vėl pradingsta 
su savo sportiniu inventoriumi ir šnekomis apie sportą kankinti 
kaimynų vaikų, kuriems tenka augti be dirbtinio, meniškai api- 
pavidalinto rojaus. Vaikas sunokęs kaip vaisius įsaulyje. Jo tė- 
vas, kaip ir reikėjo tikėtis, savo sveiką galvutę jau panardino 
motinoje. Betgi žodžių čia nepakanka. Mes norime išvysti veiks- 
mą, už kurį mokame prie šios įstaigos durų, norime patenkinti 
savo pastovius kaip vandens šniokštimas poreikius. 

Mažuose nameliuose sumingama anksčiau, o didžiuosiuose, 
tvieskiant šviesai, tarp abiejų lyčių verda gyvenimas. Ir, jei jau 
prabilom apie vandenį, jų kūnais ritasi vandens lašai. Čia mes 
esame vieni ir visiškai atviri, nors ir viešumoje mums nėra ko 
varžytis. Jeigu meilužiai jau surado vienas antrą, tai gali iki so- 
ties sūpuotis gėrimų jūroje, plūstančioje iš auksinėmis etiketė- 
mis spindinčių butelių; čia jie savo namuose. Nors jų lytiniai 
organai įaudrinti, jie moka surasti ramybę vienas kitame ir jaustis 
vieni vieninteliai. Jie pasinėrę į dulkes, ir tuo pat metu, kai miršta 
vargšai, geresnioji žmonijos dalis kasdien naudojasi savo nera- 
šyta teise turėti kits kitą ir iš naujo tenkinti geidulius. Savo ur- 
veliuose, kelnėse ir širdyse, jie yra sukaupę ganėtinai jėgų, kad 
galėtų suleisti dantis į, rodos, dar visai neseniai taip skaisčiai 
žydėjusį persiką. Viskas jiems priklauso, net miegas glosto juos 
po sumerktom blakstienom, kad niekas nepamatytų geidulin- 
gų žvilgsnių. Jie nė akimirkai negali išsprūsti iš mylimųjų akira- 
čio, todėl kaskart veržiasi lauk, kad apsikarstytų naujais skudu- 
rais, atidarytų naujas sąskaitas, įsvyruliuotų su tais prietaisais, 
kurie viską gali nugirsti apie kitus turtuolius ir pasiturinčiuo- 
sius, jie net susvetimėja, bet kasdien atsinaujina ir vėl tampa 
meilūs tai mielai būtybei, kurią jie turi, su kuria nori būti kartu, 
o kita vertus, ir patys yra tokios pat būtybės. Silpnieji tik gyvena 
kartu, ir, nors patys jie mano, kad niekur nėra geresnio gyveni- 
mo nei jų ir tik jų gyvenimo kaina yra šio to verta, mes nenorė- 
tume būti tokie kaip jie. Jie juk nieko negauna paragauti, jie 
net žadinami ne laiku! Ne vienas tampa savo darbo auka. Jie 
patenkinti tuo, ką turi, bet mes norime daugiau! Audros! Gin- 
klų! Žengti pirmyn nutvieksti šviesos, ir jeigu mums tektų įžiebti 
savo žibintuvėlius, kurių šviesos pakaktų apšviesti kaip tik dviem 
asmenims iš puikių, tolimų namų, žinokit: tiktai mes ten priva- 
lom būti! 


Apimtas sodrios ramybės, vyras kyšteli pro plyšelį savo žmonos 
atvaizdą stebėtojams. Miškai šiurpdami apglėbia namus, kuriuose 
prieš žiūrovus ekrane slenka kadrai - pritvinkusi, produktyvi kai- 
menė. Kadangi yra su jais susijusi, į kadrą patenka ir moteris, 
nors jos kasdieniai įpročiai tampa vis labiau apgailėtini. Moters 
akiratis nustelbia tą vaizdų plokštumą, kurią ji su vyru kasdien 
turi pereiti, kol pati atsiguls toje plokštumoje. Nė kiek neslegia- 
mas atsakingos savo profesijos, direktorius mirksta syvuose, čiul- 
pia iš moters spenių ir plyšių, šaukiasi ateinant nakties ir nakti- 
nės programos. Taip kalnų šlaituose žaliuoja gyvieji paveikslai, o 
laipiotojai tvirtais batais kopia tiesiai į viršūnes. 


Netikėtas vaiko pasirodymas sukelia beveik tokią pat tragediją 
kaip ir čionykštis klimatas. Į kambarį, kur šniokščia ekranas, 
sūnus įskrieja nelyginant raketa nešėja - tiesus ir švytintis - 0 
vanduo ten trykšta tiesiai ant grindų. Savo naiviomis akimis jis 
dar spėja nučiupti tuos vis dar kenčiančius kūnus, kai jie, žiojė- 
dami tarsi sužeistos bedugnės, lanko vienas kitą, ir vyrai su sun- 
kiais gamybos pabūklais, savo geidulių meistrais, pranyksta mo- 
ters viduriuose. Lauke kyšo tik jų kūnai bei galvos ir išradinėja 
naujus motinų kūnus, į kuriuos gali pažvelgti pro ekrano stiklą. 
Įjungęs atbulinį bėgį, garsiai pirstelėjęs savo negrabiu motoru 
ir padaręs posūkį ant kilimo, tėvas kaipmat strykteli nuo moti- 
nos. Vaikas dedasi nieko nesupratęs, juk jis pats jau yra išran- 
kus, ne bet ką čiumpantis vartotojas. Tarsi lapai atmintyje šna- 
ra jo poreikiai, jo skonis išpaikintas nemirtingų paveikslėlių par- 
duotuvių kataloguose, raginančiuose valstybės piliečius gyventi 

sveikai! Viskas ten priklauso jam ir jo mieliems tėveliams, ku- 
riems savo ruožtu priklauso jis pats. Motina tarsi šienu dangs- 
tosi kas po ranka papuolė. Įvardyti tėvo pyktį vaikas jau yra 
išmokęs, tačiau tėtukas nuolat perka ir perka išsipūtusius pre- 
kių maišus ir šitaip laiko vaiką prisirišęs auksine virvute. Tarsi 
visiškai nepastebėdamas savo tikros, dabar ant sofos bandan- 
čios nusiraminti motinos, vaikas skaito gimdytojams pageida- 
vimų sąrašą, pilną tarpusavyje konkuruojančių daiktų. Su jais 
galima važinėtis ant smėlio, skaldos, vandens ledo, sniego ir 
netgi persiško kilimo! Ir visa tai turi būti nupirkta vien tam, kad 
iš tolimo gamtovaizdžio galėtum atsigręžti į namus. Moteris blaš- 
kosi grandinėse. Trepsi kojomis ir žvilgsniu persmeigia savo vai- 
ko nežinią - kas iš jo užaugs? Jaunas erelis, nagais braižantis 
mažalitražį automobiliuką? Ar snapu kapojantis žmogaus krū- 
tinę? Ar tasai, kuris savo malonumui ir tam, kad žmonės įpras- 
tų iš tolo jį apeiti, trinasi slalomo trasoje, ar toks leisis nugali- 
mas? Viskas, ko trokšta vaikas ir vyras, yra savaip pavojinga. 
Dantimis motina bando užsitempti antklodę ant styrančių spe- 
nių, tėvas, beje, juos gerokai apkramsnojo. Vaizdai ekrane ne- 
tikėtai pasidaro visai normalūs. Vos tik įlėkė vaikas. Vaikas no- 
ri motorinių rogių, tačiau šioje apylinkėje jas draudžia pati vals- 
tybė. Užsakovas turi vieną pretenziją: moteris privalo gerai 
atrodyti. 


Bet kuriuo metu, net ir iš biuro, direktorius jaučia poreikį pa- 
skambinti namo, kad įsitikintų, jog apie jį nuolat galvojama. Jis 
yra neišvengiamas kaip mirtis. Visuomet pasirengęs išplėšti iš 
krūtinės širdį, padėti ją kaip ostiją ant liežuvio ir įrodyti, kad ir 
likusios kūno dalys pasirengusios tarnauti savo viešpačiui, štai 
ko jis tikisi iš savo žmonos. Todėl ir vedžiojasi ją su apynasriu, 
todėl ir verčia paklusti savo žvilgsniui iš po antakių. Viską jis 
regi ir turi teisę tokiai įžvalgai, nes jo pimpalas ryškiai žydi dy- 

gioje lysvėje, o ant jo lūpų tvenkte tvenkiasi bučiniai. Bet kad 
sukiltų apetitas, pirmučiausiai turi viską apžiūrėti. Valgyti, be- 
je, galima ir akimis, ir niekas neprasprūsta pro baugščias miru- 
siųjų akis danguje, į kurį jos galiausiai ir vylėsi patekti. Užtat 
vyras ir siekia sukurti savo Žmonai rojų žemėje, todėl ji kartais 
gamina jam valgį. Galima drąsiai reikalauti, kad ji bent triskart 
per savaitę keptų garsųjį Linco tortą, o jos vyras galėtų sau gar- 
binti garsųjį Linco lavoną* - užeigos užkulisiuose, kur žmonės 
gali džiaugtis istorijos malone, leidžiančia jiems kartotis, tuo 
pat metu žvelgti į stiklą ir sužinoti, ką artimiausiu metu pareikš 
vyriausybė. 

Direktorius toksai didelis, kad per visą dieną neįstengtum jo 
apeiti. Šitas žmogus prieinamas iš visų pusių, bet pirmiausia iš 
viršaus, kur pilasi lietus ir sniegas. Viršum jo nieko nėra, tik 
pagrindinis koncernas, nuo kurio vis tiek niekas neapsaugos. 
"Tačiau pikčiurnos žmonos pusėje galima nesivaržant atsukti savo 
čiaupą ir šlakstytis. Moteris surakintomis rankomis krūpčioja 
kaip žuvis, kai vyras ima ją kutenti ir skaudžiai baksteli savo 
smeigtuku. Jis įsiklauso į gelmę, kur slepia savo jausmus. Žo- 
džiai it lapai krenta iš videoekrano, iš vieno visą Žmoniją atsto- 
jančio žmogaus lūpų ant grindų. Sutrikusi ir su pagaila moteris 
žvelgia į gėlės stiebą, mirštantį ant palangės. Ir vyro šneka da- 
bar šiurkšti kaip sveika vaisiaus sėkla. Nuo savo lūpų jis nenusi- 
braukia nė lapelio. Traukdamas savo kvapą ir syvus, jis nesu- 
stodamas kalba apie veiklą, kurios negali apleisti, ir tuo pat metu 
laukinio žvėries nagais rausia sau kelią į susilietimo vietą, kad 
savo dešrą pavilgytų savo paties garstyčiose. Moters lytis - miš- 
kas, iš kurio į jį ataidi piktas aidas. 


* Galvoje tikriausiai turimas Lince gimęs Adolfas Hitleris. Vert. 


ELFRIEDE JELINEK Bm GEIDULYS 45 


Neseniai jis Gertei, savo žmonai, uždraudė net praustis, jam 
vienam, girdi, priklausąs ir jos kvapas. Siaučia savo nedidelia- 
me miško plotelyje ir taip barškinasi sunkaus kepalo briauno- 
mis po jos stovėjimo aikšteles, kad ji dažnai pasijunta perpildy- 
ta, velniai griebtų. Nuo tos dienos, kai jis nebedrįsta naudotis 
partnerių ieškančiais skelbimais laikraštyje ir vilioti smagių, gaš- 
lių svetimų žmonų, šioje vėjų pagairėje pats sau tapo vieninte- 
lis ir mieliausias, landžiojantis savo žmonai po sijonu. Šita mo- 
teris tarsi šleifą privalo iš paskos vilkti savo prakaito, šlapimo ir 
išmatų tvaiką, o jis, reikalui esant, tikrina, ar šis upelis ganėti- 
nai sravus ir jo lovoje. Gyva atliekų krūva, kurioje knisasi kir- 
minai ir žiurkės. Dundėdamas įsiveržia vidun ir diktuoja savo 
tempus, kurie gangreit jį nuvargina, bet jis vis tiek jaučiasi kaip 
namie, vėl nori jaukiai įsikurti, netgi leidžia kiek judėti ir kitam 
ar iššokti kokiai Žžuvelei į paviršių. Jis skaito laikraščius. Greit 
išgriebia moterį iš jos priegalvio pelkės ir čia pat užlaužia. Sė- 
dinčią ant sofos, šiandien turi ją visą, gali sau Žaisti su speniais 
ir leisti jai iki drebulio pajusti, ką gyslos išdarinėja su jo organu. 


Jam patinka, kad čia pat ant iešmo pamauta moteris turi blaš- 
kytis po savo pačios purvynę. Apimtas įtūžio, daužo jos galvą. 
Šv. metamorfozės metu jis pertvarko jos kūną pagal savo matą. 
Jis yra vartojimui skirtas indas, todėl kiekvieną naktį prisipildo 
iš naujo, nelyginant savitarnos parduotuvė, šita prekyvietė vai- 
kams, kur be jokio vargo gali pasiklysti. Turėdamas namų rak- 
tą, įgyji teisę kasdieniam patiekalui, ir jau niekas tau neuždraus 
tąsyti klitorį ar užtrenkti tualeto duris, kurias laužia Rom. kata- 
lik. tėvynė, užtat žmonės įgauna teisę kreiptis į gydytoją dėl nėš- 
tumo bei susituokti. Kai ši moteris vartojama pagal paskirtį, 
namai turėtų siųsti SOS signalus. Vėliau atkemšamas butelis 
rinktinio gėrimo, o ekrane vėl sumirga padriki, tarsi išsivadėję 
vaizdeliai, kur Žmonės, atsistoję vienas priešais kitą, kiša savo 

lytinius organus, žiūrinėjasi, purto kits kitą ir lošdamiesi, trūk- 
čiodami kratosi. Taip, mes geidžiam žiūrėti, tačiau ir kiti Žiūri į 
mus - kramsnodami sūdytas lazdeles arba storas ponų dešras, 
arba storus damų minkštimus! 

Rytoj vaikas galbūt bus nuvestas pas kaimynus, kurie turi labai 
panašų namą, tik mažesnį. Padūkusias savo vežėčias vyras nori 
įvaryti į žmonos mėšlatvartį, o ši griebiasi kvėpavimo techni- 
kos, šitaip bandydama išvengti po jos pomiškį ir kelnaites besi- 
traškinančio gaidžio. Giesmės ir muzikos dėka jo kūnas yra įvei- 
kęs pačius įvairiausius žmones, sudėliojęs juos į mažytes porci- 
„jas ir užšaldęs vėlesniam metui, kai bus galima išnaudoti juos 
darbo rinkoje arba rinkos įstatymų chore. Šviečia mėnuo, su- 
žimba ir žvaigždės, o gremėzdiška vyro mašna iš tobulybės rie- 
da namo, sumaigo jos dantimis išartą vagą, tarsi pūkus į orą 
pakelia nupjautą žolę ir priverčia moterį sudrėkti. 


Neryžtingai irdamasi kūnu, moteris šoka į vėją. Ji tapo kūnu ir 
gyveno tarp mūsų. Tarnauti bet kokiam alkiui, tokia buvo jos 
paskirtis. Leistis vyro, vaiko išnaudojamai, įsikinkyti į jų švel- 
nias vadžias. Pakliuvusi į tinklą, ji bando įkvėpti oro. Užsimeta 
chalatą, įsispiria į šlepetes ir ima plumpinti užsnigtu keliu. 


Bet prieš tai ji dar turi sutvarkyti puodelius ir pirmos pagalbos 
reikmenis spintoje. Paleidžia vandenį ir nuo porceliano šveičia 
savo šeimos pėdsakus. Taip moteris konservuojasi savo nekin- 
tamuose prieskoniuose, iš kurių pati yra sutverta. Viską, net ir 
savo drabužius, ji sudeda pagal dydį. Baisiai susigėdusi, pati iš 
šito juokiasi. Bet juokai menki. Tvarką ji kaupia savo dvasingu- 
mu. Jai pačiai nelieka nieko. Kruvinų plunksnų jos kelyje jau 
nebedaug matyti, nes: ir žvėrys turi ką nors ėsti. Ant sniego ji 
padėjo aprūkusį filmą, ir per keletą valandų jis išsiryškino. 


Pasitenkinęs vyras savo biure po lempos gaubtu stveriasi už 
kelnių juosmens. Jis vėdinasi. Iš anksto neįspėjęs, kad kalbės, 
prabyla apie žmonos išvaizdą. Nutilkit, dabar už jį kalba jo 
kūrinys, tam reikalui jis pats vienas subūrė daugiabalsį chorą. 
Ne, dėl ateities jis ramus, nuosavas jo kapšas irgi kybo savo 
vietoje! 


Moteris junta, kaip sniegas lėtai smelkiasi į jos erdvę ir laiką. 
Pavasario dar ilgai teks laukti. Šiandien gamta jo nesukurs — 
šviežio, ką tik nuspalvinto. Prie medžių limpa purvas. Prošal 

cimpina šuo, jis šlubuoja. Jai priešpriešiais eina moterys, taip 
nusidėvėjusios, tarsi ilgus metus būtų lindėjusios kartoninėse 
dėžutėse. Tarsi nubudusios puikiame name, tos moterys žvel- 
gia įją, tokią nepaprastą jų akyse, visuomet išsiskiriančią. Fab- 
rikas daugeliui jų vyrų duoda darbo, ko daugiau. Pamiršusios 
laiką, jos daug mieliau stumtų dienas prie kortų ir vyno, nei 
šeimoje. Moteris praskrieja pro jas, įžengia į tamsą, o juk toks 
sniegas, ji pamiršo net batus apsiauti! Vaikas tuo tarpu kažkur 
duodasi - tokių kaip jis čia pilna. Vos nukaistą maistą jis atstū- 
mė tokiais žodžiais, nuo kurių motinai atsivėrė žaizdos, 0 pats 
iš spintelės nusikniaukė gabalą dešros su duona. Juk kone visą 
priešpietę ji begal kruopščiai spaudė morkas, vis dėl to vaiko 
akių. Maistą vaikui ji gamina pati. Palinkusi virš šiukšlių kibiro, 
panaši į sustuobrėjusį padarą, ji ruošė tą porciją savo vaikeliui. 
Vaikas ir išvedė ją iš kantrybės. Jos humoro jausmas visiškai 
išsikvėpęs. Nuo tvoros palei upelį karo varvekliai, sostinė visiš- 
kai netoli, matuojant, pvz., ano žmogaus mašinėle. Veriasi pla- 
tus slėnis, daugelis darbuojasi ne jame. Kiti, irgi juk turintys 
kažkur gyventi (savo egzistencijos skylėse?), kiekvieną dieną 
plumpina į popieriaus fabriką dar toliau, daug toliau! Ten, kaž- 
kurio kalno aukštybėje, aš tūkstantį kartų stovėjau apsupta sa- 
vo kaimenės. Moters burna stingsta tarsi murmantis ledokšnis.. 
Nagais ji įsikimba į šerkšnotą turėklų medį. Upelis iš abiejų šo- 
nų jau visiškai užsitraukęs, ledai jau plekšnoja jam per pečius. 
Gamtos kūrinys kriokia pančiojamas tos pačios gamtos dėsnių. 
Vos kliuksi. Kaip atodrėkis, išsprogdinantis gero gyvenimo, ku- 
rį mes visi gyvename, barjerus, kad galėtume nustraksėti vienas 
pas kitą, taip mirtis galbūt iki galo lems šios moters pasaulį. Bet 
dabar gal nesileiskim į asmeniškumą. Automobiliuko ratai ri- 
tasi gurgždindami sniegą. Kur jis bevažiuotų, vis tiek visur jau- 
čiasi geriau, nei jo šeimininkas. Kas be jo būtų žmogus, kuriam 
kasdien tenka važinėti į darbą? Mėšlo krūva, nes drauge su ki- 

tais įgrūstas į vagono skyrių ir būtų tik mėšlas, galvojantis apie 
atstovavimą parlamentui. Mūsų fabrikai nežlunga tik tos ma- 
sės dėka, jie iš vidaus remiami galybės žmonių, kurie į savo pa- 
stolius siekia įterpti socialumą. Ir tik bedarbiai, susibūrę į šešė- 
linę Nieko armiją, kurios visai nėra ko baidytis, nes jie visi nie- 
ko nepaisydami vis tiek balsuoja už krikščionių socialinę de- 
mokratiją. Ponas direktorius yra iš mėsos ir sklidinas kraujo, 
be to, jis neblogai tuo pačiu ir maitinasi — šitokį maistą jam 
tiekia damos su atsiskyrėlių prikyštėmis. 


Tokiu oru automobilius patariama palikti, antraip galima pavė- 
luoti į savo darbavietę! Kai jau šitaip nutinka, keliuose pasiro- 
do barstytuvai ir palieka savo produktus. Moteris gali kliautis 
vien savimi. Ir dar, įsidėmėkit: įstrigusių kely mašinų nelieskit, 
nebaidykit, nebukštinkit žmonių iš jų būstų. Kaip Žmogui jums 
juk tai irgi nepatiktų. 


Įlindę į savo plastikinius, gimtadienio proga dovanotus drabu- 
Žius, kurie dar limpa prie odos ar draikos apie ausis, vaikai lalė- 
dami švilpia žemyn į slėnį keliu, nutiestu vieno kurio kūnu. Nuo 
jų apmaudžiai nusisuka vyresnieji ir savo storuose pamušaluo- 
se graibosi keltuvo bilietų, greitis - dar ne viskas. O jie kaukia 
kaip geležinkelio stotys. Moteris jų bijo. Apimta siaubo, ji spau- 
džiasi į sniego plūgų sustumtas sniego krūvas. Riaumodami pro 
ją Iriasi šeimų prisigrūdę automobiliai. Viršuje, prie mašinų sto- 
gų, kad atitirptų sėdinčiųjų viduje siaubas, spaudžiasi slidės. Tar- 
si kulkosvaidžiai žemyn grėsmingai žvelgia prietaisai. Skverbiasi 
per gausybę kitų Žmonių talpyklų, prigrūstų dėžučių, nes kiek- 
vienas tariasi nusipelnęs geresnės vietos. Visi taip mano ir pa- 
tvirtindami maloniai vypteli pro langelį. 


Sportas - mažojo žmogaus tvirtovė, iš kurios jis gali iššauti! 

Tikra tiesa: niekam neužginta nusilaužti kojos ar abejų rankų, 
patikėkit! Vis dėlto: negalima nutylėti, kad tokie žmonės va- 
dintini priklausomais - leidžiasi į kalnus, nuslysta nuo šlaitų, o 
vis tiek gerai jaučiasi. Tiktai nuo ko jie priklausomi? Ogi nuo 
niekad dar nepatirtų vaizdinių, kurie jiems, lyg jie tebūtų tikro- 
vės parankiniai, kasdien vis iš naujo rodomi, tik didesni, gra- 
žesni ir greičiau. Taigi nublokšti nuo televizijos krioklio, jie kren- 
ta ant kito šono ir nusirita prie mažylių, tų, ant Idiotų kalvos. 
Au! Diskusijose tokie niekad negauna žodžio, o jeigu ir gauna, 
tučtuojau jį praranda, perduodami savo balsą kviestiniam jų 
neapsakomos naštos ekspertui. O Aukščiausiasis, išstudijavęs 
mūsų pasiekimų lenteles, lieka kurčias rypavimams dėl nuosa- 
vų namelių, kurie reikalingi, kad sportą, šitą aukštą olimpinę 
idėją, būtų galima suteršti jau prie paradinių durų. 

Moteris išlenda iš savo slėptuvės ir traukia toliau. Trepučiuoja, 
daužo save rankomis. Nepatenkinta gūžiasi į chalatą.. Kai kurie 
iš tų vaikų, kuriuos ji girdi šūkaujančius iš tolo, yra išplėšti iš 
ritminių šokių grupės, susirenkančios kartą per savaitę. Didžiau- 
sias tos moters pomėgis - auginti vaikus. Pasirodo, mumyse esa- 
ma tiek vietos ir meilės vaikui, kad galop išmokome jį pliaukšė- 
ti į taktą. Mokykloje tai pravers, kai reiks ritmingai linkčioti 
arba vienu kartu atsistoti, atėjus maldos metui. Jos sūnus irgi 
tam pačiam būry ir kiekvienu savo riksmu patvirtina, kad pri- 
klauso jiems, kaip saujai purvinas pirštas. Jis privalo atsikąsti 
kiekvieno sumuštinio, nes kiekvienas vaikas turi tėvą, o kiek- 
vienas tėvas privalo uždirbti pinigų. Savo siauravėžėmis slidė- 
mis jis terorizuoja rogutėmis lakstančius mažvaikius. Jis - vie- 
nas iš to naujausio šviesaus žvaigždyno, kuriame yra ir viena 
nuolat kintanti, kaskart vis kitaip švytinti žvaigždė. Niekas ne- 
drįsta net žagtelėti prieš jį, ir tik jo nugarai tenka sugerti daugy- 
bę pasalūniškų grimasų. Jis jau panašėja į savo tėvą. Moteris 

neapsirinka, ji vangiai kelia ranką toli iš balso atpažintam sū- 
nui. Jo supratimu, ant kitų vaikų jis šaukia teisėtai. Snioja juos 
žodžiais, maišo su purvu, lyg vėjas gamtovaizdį. 


Moteris ranka rašo ženklus ore. Pragyvenimui užsidirbti jai ne- 
reikia, išlaiko vyras. Kai jis dienai baigiantis pareina iš darbo 
namo, jau būna užsitarnavęs padėti ant jos savo antspaudą. Vai- 
kas nėra koks atsitiktinumas! Sūnus priklauso jam! Dabar mir- 
tis jau nebaisi. 


Pritvinkusi meilės, pabando ištraukti sūnų iš vaikigalių spūs- 
ties. Jis riaumoja nenutildamas. Ar jau išsikapstė iš jos podė- 
lių? Ar norėdamas prabilti savo dangišk. Tėvo žodžiu buvo 
išdrožtas tik per klaidą, supainiojus vieną meną su kitu? Šis 
vaikas atitinka kitamanių teises, nuodugnias kaip valstybinės 
sutartys; jis toliau laikosi tėvo formulių: spausk iš savęs viską, 
ką gali! Puiku! Erekcija! Štai kaip vyras, galintis save apžiūrė- 
ti bet kuriuo metu, puikuojasi savimi! O vaikas, padarytas iš 
tokios esybės, kuri jau seniausiai, kaip šlakas suslūgęs už jo 
pečių (varpo forma, visai kaip jo motina), netrukus, po kele- 
rių metų, nudums į dangų, kur mažutėliai jau bus laukiami su 
pavakariais. 


Vaikas: pro draugus ir fotoaparatus laksto tarsi pro svetingas 
duris. 


Moters kojas persmelkė šaltis. Apie jos apavo kulnis neverta 
nė kalbėti, ji ir pati apie tai nedažnai šneka. Namų šlepetės ne- 
atskiria jos nuo pasaulio ledo. Ji plumpina ir plumpina. Ji pri- 
valo saugotis, slyste slysti, užuot leidusis kitų kiršinama, betgi 
ar apsieisi be tempo? Juk nieko kito tai ir nereiškia, kai lytiniai | 
organai auksinėmis galvutėmis - veikiau šlykštūs nei teisūs — išsi- 

rango iš baldų, vienintelių savo gebėjimų patikėtinių. O jei vieną 
kartą jie tarsi atliekos bus nublokšti nuo savo geidulių viršūnių? 
Tvirtai kabindamasi į turėklus, moteris visai sėkmingai stumiasi 
pirmyn. Aplinkui į namus tempiami maisto produktai, nes valgy- 
mas šeimynose yra būties kulminacija. Iš moterų nasrų drimba 
avižiniai dribsniai, man atrodo, kad jie bijo to, ką brangūs prie- 
skoniai gali iškrėsti patekę į keptuvę. O vyrai tampa vyrais atsi- 
sėdę prie savo lėkščių. Bedarbiai vengia bet kokių santykių, ku- 
rių pageidauja Dievas ir kurie palaiminti santuokos sakramentu, 
jiems suteikta teisė gyventi, tačiau patirti jiems jau nieko nelem- 
ta - nei brangių žaidimų vakare, nei puikaus filmo kino teatre, 
nei gražuolės kavinėje. Tik buvimas savo šeimoje nieko nekaš- 
tuoja. Taigi jie ir skiriasi vienas nuo kito tik savo lytimi, su kurios 
forma gamta nenori susitaikyti. Gamta dalijasi sau mumis, siūly- 
dama valgyti jos produktus, o mus pačius suvalgo fabrikantai ir 
bankininkai. Ir mokesčiai - jie nugraužia mums plaukus nuo gal- 
vos. Tik to, ką daro vanduo, niekas nežino. Užtat ką mes padarė- 
me vandenims, iškart pamatai, kai į neskubiai srūvantį upelį išsi- 
tuština celiuliozės fabrikas. Nuodus tas upokšnis irgi turi kažkur 
nunešti - ten, kur mielai valgomos nudvėsusios žuvys. Moterys 
kiša galvas į pirkinių krepšius, kuriuose nešiojasi savo pašalpas. 
Čia joms puikiai talkina kooperatinės parduotuvės, nuolat pra- 
nešančios apie ypatingą pasiūlą. O, kadaise pačios moterys buvo 
ypatinga pasiūla! Vyrų sau ieškodavosi pagal jų pajėgumą. Jos 
gali daugiau, nei joms patikima darbavietėje! Sėdėti už virtuvės 
stalo, plempti alų ir lošti kortomis: toks kantrus nebūtų net šuo, 
pririštas prie prekėmis tviskančios, iš mūsų besityčiojančios par- 
duotuvės. 


Nickas veltui nepražūva, valstybė užsiima tuo, ko mes nemato- 
me. Kur suplaukia mūsų pinigėliai, kai mes jais pagaliau atsi- 
kratome? Rankos šyla nuo banknotų, saujoje lydosi monetos, 

ojuk vis tiek reikia skirtis! Laikas turėtų sustoti pirmąją mėne- 
sio dieną, kad prieš pervesdami pinigus į savo sąskaitas - juk nuo 
jų priklauso mūsų poreikių augimas! - galėtume bent kiek pasig- 
rožėti ta nuo mūsų triūso dvokiančia ir garuojančia pinigų krū- 
vele. Juk su didžiausiu malonumu atsipūstume karštame, aukso 
spalvos mėšle. Tačiau meilė jau neramiai žvalgosi - aplink mus 
esama šio to geresnio už tai, ką jau turime! Slidinėti šitie žmonės 
moka, tie, kurie nuo neatmenamų laikų čia kaip žolė želia (Miur- 
cūšlage yra ižymiausias pasaulyje slidinėjimo muziejus! ), bent taip 
atrodo. Jie taip žemai palinkę prie įšalusios žemės, kad nebeat- 
randa vėžių. Pro juos nuolat pračiuožia kiti, kurie prispirti gam- 
tos miškuose atlieka savo reikalus. 


Ši moteris kaip arklys veržiasi iš savo pakinktų. Ant laikraščio 
skiltimis nudėliotų kelionės skalbinių guli ir tie specialaus laik- 
raščio skelbimų pavilioti svetimšaliai — jie dažniausiai sugru- 
puoti po du, kaip kitados ir tupėjo ant jos sofos. Moterys gurkš- 
nodamos negarsiai krizeno už savo širmų, 0 jų vyrų kotai taip 
pat turėjo savų kėslų: nagi, pirmyn! Tie vyrai tokie laisvi ir taip 
mielai kaitalioja pašaro maišus. Puikiai išsimiklinę stovi prie- 
šais svetainės stalą ir nedelsdami iš kairės ir dešinės užsimeta 
moterų kojas sau ant pečių, nes čia svetima šalis, čia negaišta- 
ma, čia mielai atsižadama senų įpročių vien tam, kad pasiguodus 
vėl būtų galima grįžti namo ir gyventi po senovei. Ten jų lovos 
stovi ant tvirto pagrindo, tad įsigeidus pažydėti, moterys, užsu- 
kančios į kirpyklą kartą per savaitę, jau kaip reikiant iškočioja- 
mos. O čia švelniais į minkštas garnitūras įvilktais kūnais švaisto- 
mės taip, tarsi loterijoje būtume išlošę begalę malonumų. Parda- 
vinėjami patys intymiausi skalbiniai, kad malonumas — kaip 
uoliai ir bergždžiai mes, moterys, jo siekiame! - atrodytų kas- 
kart vis kitoks, jeigu jau sumanytų mus aplankyti, norėdamas 
rasti mus miegančias ir tokias palikti. 

Direktorių be perstogės dirgina jo paties kūnas ir spaudos įžū- 
lybės. Jis duoda sau laisvę, pvz., iš savo ir jos drabužių sukrovęs 
kalniuką, šlapinasi ant jo pakėlęs koją - kalnelis skirtas tam, 
kad čiurkšlė tekėtų nuolydžiu. Geismo skalė yra atverta į viršų, 
užtat apsieinama be teisėjo. Vyras naudojasi moterimi ir terlio- 
ja ją kaip savo gaminamą popierių. Savo namuose jis rūpinasi 
džiaugsmais ir vargais, godžiai išlupa savo daiktą iš kelnių, dar 
nė durų neužtrenkęs. Dar šiltą, nelyginant mėsą iš mėsinės, įgrū- 
da jį moteriai į burną taip, kad net jos žandikauliai traška. Net- 
gi tuomet, kai vakarieniaudami svečiai stengiasi nuskaidrinti 
jos sielą, jis vapa jai į ausį visokiausias šlykštynes apie jos lyti- 
nius organus. Šiurkščiai deda ant jos savo ranką po stalu, varpo 
jos vaginą drauge su jos Žiojėjančia baime, kuri pasiblaškiusi 
ant grandinės galop išlenda į paviršių ir pasirodo jo verslo bi- 
čiuliams. Moteris negali šokinėti aplink jį, nes laikoma ant trum- 
po pavadėlio. Ji neįstengia atsiplėšti, vis galvoja apie tai, kaip 
jis prigirdys ją savo aitriai trenkiančiu skiediniu. Svečių akyse 
jis stveria už jos iškirptės ir įkloja ten mėsos išpjovą. Jiems vi- 
siems reikia jo popieriaus, o patenkintas klientas yra karalius. 
Humoro jausmą turi visi. 

Moteris žengia toliau. Kurį laiką ją seka svetimas didelis šuo, 
vildamasis krimstelėti jai į koją, nes moters apavas visai men- 
kas. Alpių draugija skelbia: kalnuose tyko mirtis. Moteris Žžen- 
gia šuniui iš paskos. Tegul daugiau niekas nieko nedrįsta iš jos 
tikėtis. Namų languose jau įsižiebia šviesos, sutviska kažkas tikro 
ir šilto, o moterų ąsotėliuose ima belsti mažyčiai plaktukėliai. 


Slėnis, pilnas uždarbiaujančių ūkininkų, dangaus vaikų, 0 ne 
kokio nors tiesioginio viršininko norų, darosi vis siauresnis ir 
tarsi semtuvas sutraukia į save moters žingsnius. Ji traukia pro 
nemirtingas, darbo nesurandančias sielas, kurių, kaip Popie- 

Žius ir liepė, kasmet vis daugėja. Jaunimas sprunka nuo tėvų, 
slapukauja pašiūrėse ir klojimuose, blaškomas skaudžių kaip 
kirvio kirčiai keiksmų. Fabrikas bučiuoja žemę ten, iš kur per- 
nelyg jau brutaliai yra išstūmęs žmones. Privalome išmokti ra- 
cionaliai naudotis federacinėmis giriomis bei federacinėmis, vys- 
tymuisi skirtomis lėšomis. Popierius juk visuomet reikalingas. 
Patys matot: be žemėlapių mūsų Žingsniai iškart prasmegtų pra- 
rajoje. Sutrikusi moteris šildosi rankas chalato kišenėse. Jos vy- 
ras dienąnakt rūpinasi dykaduoniais, patikėkit, Jis nuolat gal- 
voja apie juos. 


Čia, savo ištakose, kur dar neplūduriuoja chemikalai, tik kart- 
kartėmis pasirodo negausios žmonių fekalijos, kalnų upokšnis 
darda savo vaga šalia moters. Šlaitai aukštėja. Priekyje, už po- 
sūkio, suskaldytas peizažas vėl suauga į daiktą. Vėjas darosi vis 
šaltesnis. Kiek įstengdama moteris linksta priekin. Šiandien jos 
vyras spardydamasis dukart buvo ant jos užšokęs. Tada jo bate- 
rija, atrodo, išseko ir jis savo milžiniškais padangų protekto- 
riais negailestingai nušlavė visas kliūtis iki pat fabriko. Dirva 
gurgžda, tačiau savo ilčių žemė neatveria. Šiame aukštyje, iš- 
skyrus riedulių ir nuolaužų grumėjimą, ji beveik niekuo neišsi- 
duoda. Moteris jau seniausiai nebejaučia savo kojų. Šitas kelu- 
tis daugų daugiausiai gali nuvesti ją į kokią mažytę lentpjūvę, o 

tokios dažniausiai nebeveikia. Kas neturi ko krimsti, tas neturi 
ko ir pjauti. Esame vienui vieni. Retos trobelės ir lūšnos šalia 
kelio vienodos ir panašios. Senas, virš stogų kylantis dūmas. 
Ašarų upelius šitų trobų gyventojai džiovina prie krosnies. Ša- 
lia tupyklų kaupiasi atliekos, penkias dešimtis ir daugiau metų 
tarnavę emaliuoti didpuodžiai. Lentų šūsnys, senos dėžės, krau- 
jo upėmis srūvantys triušių narvai. Žudo žmogus, tad žudo ir 
vilkas su lape, didieji jo mokytojai. Slampinėja aplink vištides, 
nes ir jie nežino kur dėtis. Tik nakčia pratykina prošal. Pajutę 

juos, daugelis naminių gyvulių pasiunta ir puola Žmogų, savo 
šeimininką. Būdami vieni kitų maistas, žvalgosi vieni į kitus. 


Savo kelio gale, žvelgiant iš mūsų stebėjimo taško, visai mažytė 
atrodo toji moteris. Saulė jau visiškai arti laidos. Nevikriai ji 
grimzta į uolėtas kalnų sienas. Vaikiška jo sūnaus širdis dabar 
plaka visai kitur ir plaka sportui. Šis žmonijos sūnus, jos kūdi- 
kis, tiesą sakant, bailokas - su savo prietaisu pranyksta kažkur 
žemai slėnyje, jau seniai jo nebegirdėti. Pats laikas jau būtų sukti 
ienas atgal - ten, priekyje, ant kryžiaus kybo tik tas vienas, ku- 
rio kančia savo didingumu jau kadai kadės nustelbė visas kitas 
"kančias. Puikiausios progos akivaizdoje stačiai pasimeta neži- 
nodamas, ką jam daryti - ištęsti akimirką iki begalybės, šitaip 
atsižadant likusio skirto laiko? Panašų įspūdį dažnai sukelia fo- 
tografijos, bet vėliau mes tik džiaugiamės, kad gyvename ir ga- 
lime jas žiūrinėti. Juk nebūna taip, kad likusį gyventi laiką galė- 
tume pasiųsti paštu ir gauti už tai reklaminę dovanėlę. Vis dėl- 
to viskas visuomet privalo prasidėti ir niekada nesibaigti. Žmo- 
nės traukia į laukus ir nori parsinešti tą įspaudą, kurį nuvargu- 
sios jų kojos įmynė į dirvą. Netgi vaikai netrokšta nieko dau- 
giau, tik egzistuoti ir, vos tik iššokus iš automobilio, lėkti prie 
lifto šachtos. Mes tik nekaltai užgniaužiame kvapą. 


Mūsų moters vaikas, deja, dar nemato tolimesnės pakopos. Už 
jį tai turi daryti tėvai. Mieste, kuriame jis gyvena, tėvai meldžia- 
si, kad jų vaikas pranoktų visus kitus. Kartais verksmingas jis 
dar kreipiasi pusiau nusigręžęs į savo motiną, jau išsilaisvinęs iš 
smuiko kamantų. Bet pirmučiausiai tėvas. Apskrities miesto 
viešbučių baruose savo žmonos kūną jis nagrinėja taip, tarsi 
kalbėtų apie fabriką remsiančios draugijos įkūrimą, nors ne- 
trukus jam jau tenka grįžti į sveiką protą. Nuo tėvo lūpų nu- 
sprūsta dygiai kvepiantys žodžiai, tokių neaptiksi jokioje kny- 

goje. Nevalia juk, kad dar gyvą žmogų šitaip apiplėštų, o paskui 
niekas neskaitytų! Sitas vyras nepalūžta ištisus šimtmečius, vis 
iš naujo prisikelia. Jėzus: jis irgi nenugalimas. 


Dar šįryt moteris stovėjo savo budėjimo poste - namie - laukė 
savo vyro, kad šis, visur blaškęsis ir klaidžiojęs, sukeltų audrą ir 
šoktų jos aplaižyti. Kokių sulčių jis įsigeis - apelsinų ar greipf- 
rutų? Lėkdamas prošal, rūsčiai rodo į marmeladus. Numatyta, 
kad ji privalo laukti iki vakaro, kol jis grįš ir tada įkiš į ją savo 
galvutę. Tokia technika jis naudojasi kasdien, daro taip jau il- 
gus metus ir negi nepasiekė mielų rezultatų? Toks savo taikinį 
gali pasiekti kaip tik įsigeidęs, bet vyrai ir patys gimsta su taiki- 
niu ant krūtinės ir tėvų siunčiami leidžiasi už kalnų tik tam, kad 
žudytų ten kitus. 


Žemė smarkiai apledijusi. Grindinį šlaksto nuvargęs žvirgždas, 
tarsi šiame klimate būtų ką praradęs. Kad neslysčiotų mašinos, 
bendruomenė parsigabeno smėlio. Žmonių takai nebarstyti. Ne 
sniegas, o bedarbiai, slidinėjantys ant savo plonų puspadžių, 
yra našta biudžetui. Tik ima ir užgriūva ką nors pats likimas, tą, 
kurio rankose nesutelpa iš gausaus bufeto nešami vyno stiklai 
ir kaupina lėkštė šaltų patiekalų. Šitaip politikams tenka ant 
liežuvio nešti savo pervirš plūstančias širdis. Moteris jokiu bū- 
du nenori eiti į banketą. Čia viešpatauja katalizatoriaus dėsnis: 
jei nepridedame pinigo, į mus, ambicingus klajūnus, aplinka ne- 
reaguoja. Net giria turėtų mirti. Plačiau atverkit langus, šen, 
jausmai! Tuomet moteris ir parodo tai, nuo ko suserga vyrai. 


Bejėgiškai mojuodama, Gertė stovi ant ledinės plokštės ir siūlo 
savo paslaugas. Apie jos kūną plaikstosi chalatas. Ji stvarsto 
orą. Krankia varnos. Atkiša savo lytį priekin, tarsi ji pati būtų 
pasėjusi audrą ir dabar nesuprastų, iš kur tasai vėjas kyla per 

Motinos dieną aplink ją arba prie jos lyties girdyklos, kai iš po 
staltiesės išlenda vyro burna, siekianti nulaižyti jos grietinėlę. 
Moteris visuomet kaip Žemė, su kuria dažnai ir lyginama, nes ji 
irgi atsiveria Ir praryja vyro organą. Galbūt jai prigulti ant snie- 
go? Nepatikėtumėt, kiek porų batų stovi jos namuose! Kas ją 
nuolat verčia pirktis vis naujų drabužių? Žmonės tiesiog moka 
šiam direktoriui, nes jie gi Žmonės, kurie suvartojami arba gali 
būti paverčiami vartotojais. Tokiu būdu šis regionas palankus 
beviečiams - jie numatyti kaip maistas fabrikui, nes ir patys no- 
ri valgyti. Tie, kurie moka bent truputėlį elgtis su instrumentu 
arba dainuoti, direktoriui moka dvigubai. Virpinti stygas ir tam- 
'pyti armoniką. Laikas teka, bet jis dar turi į mus prabilti. Nė 
akimirkos ramybės. Stereogrotuvas niekad nenutyla, klausyki- 
tės, jeigu turit kantrybės, tik jokių smuikų! Kambarys pakyla, 
ant mūsų krenta šviesos pluoštas, sporto ir laisvalaikio išlaidos 
palaimingai auga iki dangaus, o ant operacinių stalų žmonės 
sutvarkomi taip, kad ir vėl jaučiasi visai pakenčiamai. 


Iš savitarnos parduotuvės plūste plūsta prekės, kurios paverčia 
žmones belaisviais. Šeštadienį vyras turėjo būti partneris ir pa- 
gelbėti įvilioti jas į tinklus, o dabar žvejai dainuoja. Vyras jau 
perprato šį paprastą ir bjaurų metodą. Užčiaupęs burną stovi 
tarp smulkius skaičiuojančių, su alkiu besigrumiančių moterų. 
Kaip gali vienybę pasiekti du žmonės, jei jų grandinės net tai- 
kos vardan nesusijungia? Moteris nulydima, jos paketai ir krep- 
šiai parnešami, ir niekas nė cypt, nė garso. Taip direktorius de- 
dasi plataus mosto žmogumi, jis neduoda nė prasižiot, tikrina, 
kas yra perkama, nors tuo turėtų rūpintis namų ekonomė. Jis, 
Dievas, braunasi pro mažesnius nei vaikai savo kūrinius, kurie 
sugniūžta prieš platesnius nei jūra gundymus. Jis žvalgosi ir į 
kitus pirkinių krepšius, ir į svetimas kaklo iškirptes, kur atkak- 
liai kruna peršalimo ligos, o nenumaldomi norai slepiami po 
kaklaskare. Namai dažnai šalti ir drėgni, o ta upelė taip netoli. 
Kai stebi savo žmonos, ranka besirausiančios po įžvalgiai supa- 
kuotą jo skrynią, kūną, jos gražius drabužius, jį suima siaubin- 
ga nekantra kuo greičiau sugrūsti savo svorį į jos mėsą, kad jo 
kankalą, kuriam čia viskas taip įperkama, taip geidžiama, taip 
prieinama kaip popieriaus skiautė, jos bejėgiai piršteliai paverstų 
saulėje įsirpusiu, išpampusiu stiebu. Jis trokšta matyti, kaip jos 
prastai lakuotuose naguose jo žvėrelis nubunda ir, vėl įsibrovęs 
įją, pagaliau nurimsta. Šalin tuos jos šilkinius marškinius! Kam 
jam visąlaik vargti, lupti iš jų krūtis ir krauti jas ant savo plašta- 
kų! Vienąkart pati turėtų susivokti ir patiekti save į jo stalą, 
pati kuo maloniausiai pasisiūlyti, kad jam nereikėtų ištisą pus- 
valandį knebinėtis ir raškyti vaisius pačiam. Viskas veltui. Jis 

laukia kiek atokiau, prie kasos, ir apglėbia besišiepiančią savo 
nuosavybės tuštumą, prieš kurią vaiposi prekės. Aplink jį šoki- 
nėja būrys parduotuvės tarnautojų, iš kurių jis atėmęs vaikus — 
vieni dirba fabrike, o kiti jau išsivažinėję kas kur arba skęsta 
alkoholyje. Šitam ponui laikas nieko nereiškia! 


Reikalavimus atitinkantys pirkinių krepšiai, direktoriaus dar pa- 
spardomi, šiugžda ant grindų. Kartais apimtas pašėlusio įtūžio 
jis taip trepteli, kad maisto produktai šokteli iki dangaus. O 
tuomet vidury prekių sandėlio parsimeta žmoną ant žemės ir 
užbaigia paveikslą - ji jau gali įkvėpti jo smarvę, čiulpti jo penį 
"ir laižyti užpakalį. Įgudusiais judesiais nučiumpa iš drabužių len- 
dančius jos spenius ir juos, jau vystančius, pririša prie ryškias- 
„palvių oro balionų. Iš užpakalio stveria žmoną už drabužių ir 
taip suima, tarsi norėtų kilstelėti ir įgrūsti į maišą. Kaip skubios 
peržiūros metu akyse mirga marga baldai. Čia pat padrikai iš- 
laksto rūbai, ir abu įkimba vienas į kitą labiau, nei iš tikrųjų 
vienas antram priklauso. Ši pieva jau kadai kadės nuganyta. 
"Trūkčiodamas direktorius nuleidžia savo produkciją, šįkart tai 
ne popierius. Tai kietesnė prekė, jos šiais kietesniais laikais ir 
reikia. Žmonės mielai vienas kitam rodo pačius slapčiausius 
dalykus: įrodo, kad neturi ko slėpti, kad viskas, ką jie sako neiš- 
senkamai plūstančiam partneriui, yra tikra. Tuo tikslu jie ir siun- 
čia savo lyties organus, vienintelius pasiuntinius, kurie visuo- 
met sugrįžta atgal. Apie pinigus šito nepasakysi, nors jie mylimi 
labiau nei mylimiausias žmogus po kanopom ir ragais mylimo- 
jo, kurį jau drasko šunes. Trūkčiojant ir šūkalojant išsilieja pro- 
duktai, ūžia ir mala mažyčiai kūnų fabrikai, o kukli nuosavybė, 
apsunkinta vien tik džiaugsmo, svyruliuojančio iš vienišai bur- 
bančio televizoriaus, išsilieja ir nuteka srovele į nuošalų miego 
tvenkinį, kuriame gali susapnuoti dar didesnių pirkinių ir bran- 
gesnių produktų. O tvenkinio pakrantėje žydi žmogus. 

Plačiai išsižergusi, atvira visam pasauliui, išblaškiusi aplink sa- 
ve gličius maisto produktus ant grindų guli moteris, — taip ji 
pakylėjama iki efekto, daugybės efektų. Tik jos vyras darbuoja- 
si su ja ir darbuojasi visai vienas. Ir jau krenta iš jos į baldais 
apstatyto kambario tuštumą. Tik jo paties kūnas yra jam iš bė- 
dos pakenčiamas, jei panorėtų, sportuodamas galėtų griaudėti 
ir klausytis savo paties aidų. Moteriai tarsi kokiai varlei tenka 
praskėsti aukštyn pakeltas kojas taip, kad jos vyras galėtų tyri- 
nėti ją kuo nuodugniau - iki pat teismo dar nebaustinų dalykų. 
Galutinai išbarškinta ir visa apkakota, dabar privalo stotis, nu- 
braukti nuo grindų paskutines jo sėklos gilzes ir pasidairyti kem- 
pinės, kuria galėtų apšluostyti vyrą, šitą nesutaikomą savo ly- 
ties priešą nuo gleivių, kurias lytis ir sužadino. Dešinės rankos 
niais klūpo viršum jo ir trinasi - ant akių ir burnoje plaukai, ant 
kaktos prakaito lašai, kaklo duobutėje svetimos seilės, priešais 
blyškus žudiko durklas - viskas trunka tol, kol iš viršaus nenu- 
krenta maloni šviesa, užeina naktis, o šitas žvėris gali toliau plakti 
ją savo rykšte. 


Grįždami iš savitarnos parduotuvės jiedu mėgsta išsitylėti. Ban- 
dydami savo arklio jėgas, kiti lenkdami lekia prošal ir neišdil- 
domai įsirėžia atmintin. Kelkraštyje stovi išvežti paruošti pieno 
bidonai, apgaubti laukinio atomų kvėpavimo. Konkuruojantys 
žemės ūkio kooperatyvai gainioja vienas kitą po apylinkę, siek- 
dami sudrumsti net menkiausių ūkininkų ramybę, tokių, kurie 
tiekia visai nedaug pieno ir kuriems negalima leisti visiškai nu- 
kraujuoti. Moteris apsigobia savo tylos tamsa. Norėdama pa- 
žeminti savo vyrą, ji jau gali beveik nesijuokti iš jo pedantiškų 
patriarcho pinklių, kurių knibžda jo smegeninė, kai stebi kasi- 
ninkės pirštus. O ši, kaip ir daugybė kitų bedarbių žmonų, ne- 
turi teisės padaryti nė menkiausios klaidelės. Direktorius vog- 

čia pritykina iš šono, ir jai tenka darsyk viską iš naujo permušti, 
kad nebūtų išrašyta nė vienu čekiu per daug. Čia viskas beveik 
taip pat, kaip ir jo fabrike, tik žmonės menkesni ir dėvi mote- 
riškus drabužius, kuriuose jau netelpa, nes šeimos narių rūbai 
jiems per ankšti. Jos suglaudžia sparnus, o iš jų pilvų byra vai- 
kai, kurių vos pramerktose akutėse ima šokinėti tėvų Žaibai. 
Pro prekių pakerėtuosius braunasi palaidos pirkėjų kaimenės, 
kurios netrukus vėl galės pranykti savo kapuose. Kaip uolos 
susiglaudžia galvos prie ypatingos paklausos daiktų. Jokių ap- 
dovanojimų, veikiau jau popieriaus fabrike taip sunkiai užtar- 
nauti nuopelnai bent iš dalies sumenkinami. Apimtos siaubo, 
prieš savo viršininką sustingsta galvos, jo tai jau tikrai nesitikė- 
jo čia sutikti, net tokia mintis nebūtų šovus. Mus, žmones, taip 
dažnai apstulbina durys, jei išvystame jas ten, kur nesitikime, ir 
mums užkraunama atsakomybė už tai, kad jos būtų varstomos. 
Sūdytos lazdelės, žuvys tešloje, bulvių luisteliai - štai ir viskas, 
kuo mes galime pasidžiaugti savo skurdžiuose patamsiuos. 


Tolimame horizonte tamsuoja lentynų tarpekliai. Žmonių ke- 
kė suyra, žlunga paskutinieji pirkėjų troškimai; panašiai nuo 
rytmetinio nuovargio sukaustytų pečių nuslysta prakaitu persi- 
gėrę apatiniai darbužiai. Seserys, motinos, dukterys. O šventoji 
direktorių pora, amžinai kartodamasi, vėl skuba į savo lytinės 
bausmės atlikimo vietą, kur, atėjus išganymui, gali cypauti kiek 
tik patinka. Tačiau iš ertmių bei skylių į celę ir ant jos ištiestų 
rankų išsilieja tik pilkšvas, drungnas maistas. Lytis, visai kaip 
gamta, turi savus priedus, turi nedidelį vienminčių būrelį, besi- 
mėgaujantį produktais ir produkcija. Visa tai mielai apvaini- 
kuojama naujausiais tekstilės bei kosmetikos industrijos gami- 
niais. Taip, bet galbūt būtent lytis yra žmogaus prigimtis, turiu 
galvoje, kad galbūt Žmogaus prigimtis sutverta taip, kad ji nuo- 
lat pataikauja jų lyčiai, kol jis, suvokęs aplinkos ir savo ribas, 

tampa lygiai toks pat reikšmingas kaip ir lytis. Jus įtikins kad ir 
toks palyginimas: Žmogus yra tai, ką jis valgo. Kol darbas su- 
krato jį į purviną krūvą, kol jis virsta sutirpusiu seniu besmege- 
niu. Kol jam, užspeistam savo kilmės, nebelieka nė paskutinės 
skylės, į kurią galėtų įsmukti. Ak, tie žmonės! Kiek laiko praei- 
na, kol jiems pagaliau nušvinta protas ir jie sužino teisybę apie 
save... Nagi, paklausykit, ką sakau: šitie netikėliai orūs tebūna 
vienui vienintelę dieną - kai tuokiasi. Betgi po metų jiems terūpi 
buto įranga ir automobilis. Kai jie nebeįstengia mokėti kvotų, 
kenčia visa giminė. Užtai jie susimoka už išsimokėtinai pirktas 
lovas, kuriose duodasi! Šypsodamiesi svetimiems, veda juos prie 
lopšio. Kad tie, prieš keliaudami toliau, papūstų kelis šieno stie- 
belius. Tačiau mums tenka kasdien ne laiku keltis, esame susve- 
timėję ir nutolę ir matome tik savo mažą gatvelę, o mūsų mylimi 
lytiniai partneriai yra geidžiami ir išnaudojami kitų. Juk moterys 
privalo liepsnoti! Tačiau belieka tik sugruzdę lizdai, kuriuos jau 
ankstų rytą gožia pavakarės šešėlis, kai iš mansardose įrengtų 
savo guolių, kur tenka ramdyti klykiantį vaiką, jie turi šliaužti 
tiesiai į fabriko nasrus. Žinot ką, drožkit sau namo, jei nuo visko 
nuilsot! Jūs nesukeliat pavydo, o jūsų grožis jau seniai nieko ne- 
nuginkluoja; priešingai, lengvais žingsneliais vis traukiasi ir lekia 
savo ratais ten, kur pirmuosiuose spinduliuose žiba rasa - tikra 
priešingybė jūsų nušiurusiems plaukams! 


Fabrikas. O, kaip jis svaido į šalis tuos nepatyrėlius, plūstančius 
iš nesenkančių lindynių. Kaip savo nenuilstančiu triukšmu jis 
stelbia visus stereogrotuvus! Šitas žmonių, tai yra direktoriaus, 
įsitaisiusio savo dvivietėje celėje, namas nuolat gaivina mus iš 
kolos automatų. Šviesių ir gyvų būtybių knibždėlynas, kuriame 
gaminamas popierius. Konkurencija čia kieta - darbininkai nuo- 
bliuojami į daugmaž vienodas lenteles. Kaimyninėje federaci- 
nėje žemėje įsikūręs koncernas, kuriam priklauso šis fabrikas, 

yra galingesnis ir stovi šalia pelningesnės transporto gyslos, į 
kurią plūsta jų kraujas ir syvai. Čia neatpažįstamai susmulkinta 
mediena keliauja į celiuliozės fabriką, tuomet toji celiuliozė ga- 
benama popieriaus gamintojams, kur vėlgi neatpažįstamai per- 
dirbama, bent jau esu taip girdėjusi, ir džiaugiuosi, kad aš, lais- 
vas žmogus, per vidurdienio kaitrą galiu šūkauti tykiame miške 
ir klausytis savo aidų. Tokių kaip aš - armija, jie už nieką neat- 
sako, išvietėse skaito laikraščius, valo mišką nuo medžių, kad, 
patys prisėdę jų vietoje, galėtų išsivynioti iš popieriaus maistą. 
Naktį tokie žmonės girtauja ir prisidaro sau rūpesčių. Žiūrėk, 
plykstelės koks ginčas, jau ir sukyla bliaujanti ir pykčio apakin- 
ta galybė nakties gelmėje. Fabrikas pats atėjo prie miško, bet 
jam jau seniausiai reikia kitos žemės, kur gamyba atsieitų pi- 
giau. Kryžkelėse rojų Žadantys plakatai veikia žmones, tad sa- 
vo žaisliniais geležinkeliukais jie jau ir traukia svetur. Paklus- 
niems vietos atsiranda, ponas direktorius irgi yra valdomas 
Aukštesnės galios ir ryja visuomenės pinigus. Savininko, kurio 
čia niekas nepažįsta, politika nenuspėjama. Penktą valandą ry- 
to Žmonės užsnūsta prie šviesoforų — važiavę šimtą kilometrų į 
darbą, paskutiniame kryžgatvyje neatpažįsta su jais Žaidžian- 
čios šventos raudonos šviesos ir žūsta. Jie jau niekad neišvys 
švelniai mirguliuojančio ekrano, kurio pašaru šnopuodami ir 
bruzdėdami mito ilgus metus. | 


Todėl savo pačioms visi ir leidžia suskardėti dar kartą, kad jos 
nebeišgirstų Paskutiniojo teismo trimitų bent iki kito mėnesio 
pirmosios dienos. Paskalos ir teismai šiose vietose niekad ne- 
nurimsta, ir bankų apleistieji kaip žvirbliai čirškia vagose, kol 
sulesa paskutinius trupinius. O užjų nugarų stovi moteris, kuri 
norėtų gauti pinigų namams, naujoms savo vaikų knygelėms ir 
sąsiuviniams. Visi jie priklauso nuo direktoriaus, šito didelio, 
švelnaus vaiko, kurio nuotaika, tiesa, gali ūmai ir triukšmingai 

keistis kaip vėjo pasukta burė, o tuomet mes visi jau atsiduria- 
me vienoje valtyje ir greit virstame ant didžiojo, padūkusio šo- 
no, į kurį metėmės paskutinę akimirką, kadangi nesusivokėme, 
kaip pakeisti į gera savo daugiabalsių sirenų chorą. Net ir rūs- 
taudami mes būname pamiršti, o skaudulys tvinksta, ir mes 
sprunkame į krūmus. 


Sudirgusi, atsarginio išėjimo iš savo prisiminimų nerandanti mo- 
teris mankštinasi patvory, šalia savanor. ugniagesių pastato. Ris- 
noja laisvai, be virtuvės. Neplauti indai jai visai išgaravo iš gal- 
vos. Ant savo pavalkų ji jau nebegirdi pažįstamo varpelių skimb- 
čiojimo. Tylom laižo save, tarsi žarija kildama iš apačios į viršų. 
Taip ji apleidžia smagią šaunaus vyro draugiją, su kuriuo ar- 
klius galima vogti ir kuris vis dar auga, beatodairiškai trempda- 
mas iš savo genitalijų plūstančias liepsnas; taip pat smuiko mo- 
kytojo patentuojamą savo vaiko draugiją, tegul jie sau ten grie- 
žia ir kaukia! Priešais ją — tik nuo kalno tvoskiantis šaltas, 
dantys miškan. Temsta. Kamarėlėse moterims kraujuoja sme- 
genys ir lytis, kuriai jos priklauso. Tai, ką pačios pasigimdė, da- 
bar dar turi prižiūrėti ir išlaikyti savo rankomis, rankomis, ku- 
rios jau ir šiaip svyra nuo vilčių. 


Moteris kapstosi lediniu slėnio įkarpos kanalu, nevikriai ropš- 
čiasi per sustingusius luitus. Šen bei ten pro atlapas tvartų duris 
šmėsteli šilti gyvuliai, daugiau nieko. Į ją atgręžti gyvulių pa- 
sturgaliai, pulsuojantys mėšlo krateriai. Kaimietis nesiskubina 
gramdyti jų karkų. Tik didžiosiose turtingesnių vietovių karvi- 
dėse mėšlui valyti esama elektrinių grandiklių. Šalia grytelių 
atremtos į sienas styro patręšę kartys. Mažų mažiausia, ką gali- 
ma pasakyti apie žmogų ir gyvulį: ir vieną, ir kitą uždengia minkš- 
ta sniego paklotė. Tik nuolatos į šviesą mušasi skurdūs augalai, 
ištvermingosios žolės. Su vandeniu žaidžia apledijusios šakos. 
Kaip tik čia primuštos prie ledais užgrūsto kranto, kur net ai- 

das užslopsta. Gamtos didybė neaprėpiama ir kažko menkes- 
nio net neužtektų sudirginti mūsų malonumų dirgiklius ir su- 
kurstyti nusipirkti kekšiukę ar medžiotojo kostiumą. Kaip ke- 
lyje tolsta automobiliai, taip mes, tarsi žvaigždynai, artėjame į 
šitą niekad nesibaigiantį landšaftą. Namuose tiesiog neįsten- 
giame pasilikti, mūsų laukia užeiga, prie kurios mūsų Žingsniai 
pagaliau sustotų, o prieš mus atsivertų gamtos podėliai - čia 
švelniųjų stirnų draustinis, ten mokomasis girios takas. Ir čia 
mes vėlek atpažįstame save. Dabar jau jokia uola rūsčiai ne- 
nublokš mūsų į prarają, mes žvelgiame į tuščiais pieno pake- 
liais ir konservų dėžutėmis nusėtą krantą, mokomės pažinti 
ribas, kurias gamta nubrėžė vartotojiškai mūsų prigimčiai. Pa- 
vasarį viskas vėl išlis į dienos šviesą. Toji blyški saulės dėmė 
danguje, o žemėje vos keletas rūšių. Oras labai sausas. Ant 
moters burnos, kurią ji dangsto rausvo nailoninio chalato kam- 
pu, vos išsprūdęs šąla kvapas. Iš principo gyvenimas yra atvi- 
ras kiekvienam. 


Vėjas užgniaužia jos balsą. Prislėgti jos plaučiai sušvokščia ne- 
valingu, ne itin laukiniu šauksmu; kurčias garsas. Toks bejėgis, 
kaip plakamo, bet prie mušimo seniai jau pratusio vaiko. Savo 
mylimo vaiko prieš tėvą ji negali užstoti, juk ne kas kitas, kaip 
tasai tėvas tenkina tokio gėrio kaip turizmas ir muzika įnorius. 
Dabar tai jau nebe jos rūpestis. Dabar, ko gero, vėl riktelėjo jos 
sūnus, toji ant nugaros apversta plastikinė dievo karvytė plasti- 
kinių rogučių lėkštėje, garuojantis patiekalas, lekiantis pasitik- 
ti slėnio tamsos. Netrukus visi pareis namo, sės valgyti, pašir- 
džiuose vis dar tebejausdami dienos siaubą, kurį jie rėkdami 
gimdo ant grindų. To dar betrūko, prie vaiko ausų prišalo šla- 
pias šalikas! Mėšlas koks. Kad atsirastų vaikai ir savaime už- 
augtų taip, kaip prabėga laikas, atsako moterys, kemšančios 
maistą į savo mažuosius gyvavaizdžius bei jų tėvus ir dar turin- 

čios parodyti, pro kur šis išeina. Su savo pagaliu tėvas vaiko 
sūnus iš to maniežo, kur jie gali tapti neapmokestinamais šei- 
mininkais. 


Beprasmiškai moteris daužo kumštį į turėklus. Ji jau kadai ka- 
dės prarado paskutiniąją skaistybę. Vaikų klegesys aiškiausiai 
byloja, koks gražus gali būti gyvenimas, jei jis klostosi apgaub- 
tas bendravimo. Atmerktomis akimis moteris privalo eiti vis ki- 
tu keliu. Iš savo buto tūbelės ji be paliovos spaudžia save į lais- 
vę. Ji vis dažniau išklysta iš namų, keliskart pasiklydusi pateko 
į žandarmerijos postus. Atokvėpiui ten jai buvo patiektos val- 
dininkų rankos; apie vargšus žŽmonelius, kurie per ilgai sėdi- 
niuoja užeigose, šokinėjama kitaip. Dabar Gertė patekusi tarp 
tokių elementų, kurie netrukus atsidurs žvaigždynuose. Nuo jos 
atsiliekantis vaikas įžūliai spraudžiasi į kitų padarytas vėžes ir 
lekia savo paties susikurta vėjo properša. Tie, kurie tiki nuo- 
jauta, keliauja taip, kad jų keliai nesusikirstų, tačiau genama. 
nerimo motina traukia iš slėnio į slėnį ir ieško jam ko nors nu- 
pirkti. Dabar ji tarsi užsnūdusi. Ji kelyje. Stovėdami prie langų, 
kaimiečiai per stiklą glosto jos atvaizdą ir stengiasi sutikti, kad 
pro plyšį ji mestelėtų gerą žodį. Jos įsteigti Orfo mokymo kur- 
sai vaikams, iš kurių sunkiai šnopuodami mažyliai vis bando 
sprukti, garantuoja fabrike darbo vietas jų tėvams. Vaikas čia 
tampa užstatu. Jie čerška ir tarška su tarškynėmis, išilginėmis 
fleitomis, tralialiuoja, o kurio galo? Ogi tam, kad jų gerojo glo- 
bėjo ir jo fabriko (tos pašiūrės) ranka kaip jaukas nusileistų į 
lovelį. Kartais traukdamas prošal direktorius pasisodina sau ant 
kelių kokią mažylę, žaidžia jos sijonėlio klostėmis ir visai dar 
lėliškais drabužėliais, bet giliau po jais skverbtis dar nedrįsta. 
Tačiau ta ranka visur pasiekia, vaikai barškina muzikos instru- 
mentuose įstrigusį orą, O po jais, ten, kur atsiveria jų kūnai, 
lėtai, tarsi užsimiegojęs, iš properšos lenda grėsmingas pirštas. 

Dar tik po valandos vaikai puls į saugų savo motinos glėbį. At- 
veskit savo mažuosius čionai, kad vakarieniauti šeima sėstųsi 
puikiai nusiteikusi ir valgytų užlieta saulės spindulių bei gerai 
nublizgintos klasikinės muzikos plokštelės garsų. Tik mokytoja 
pasijunta niekam nereikalinga: kai vaikai užplūsta kambarius, 
ji jau tyliai sėdi savo vagone ir tol stebi už lango lūpas krutinan- 
tį stoties viršininką, kol pajuda traukinys. 


Direktorius pritaria viskam, ką bedarytų jo žmona, todėl ji ir 
pakenčia savo kūne paslaugų jo kūno augalą. Jis kone nustem- 
ba, matydamas, kaip jo trąša kaskart susigeria jos tylioje skylė- 
je, kuria jis kliaujasi, kai jo krovinys vis iš naujo pliauškina į jos 
laivo denį. Kartais iš jos rankovių pasigirsta baugštus grojimas 
pianinu ir vėlek nutyla. Vaikai nesuvokia nieko, nebent tai, kad 
dėdė glostinėja jų pilvukus ir vidines spurdančių šlaunelių pu- 
ses. Nemuzikalūs nesimoko jokių svetimų kalbų. Nuobodžiau- 
jančių akių kampučiais jie žvelgia į laisvę, kur niekieno nekliu- 
domi galėtų nuvirsti ant šono. Direktorius pareina iš savo dang. 
choro, kuriame vargsta jų tėvai ir tarsi griausmavaldis Dievas 
pirštų galais tvirtai suspaudžia šaltuose, kietai paklotuose lop- 
šiuose jau užaugusias Žemuoges. 


Panašiai kaip musės traiškymas, iki sąmonės netekimo vyrą jau- 
dina tasai mažytis kyšulėlis, kurį jau turi vaikai ir kurį norėda- 
mas pasukalioti jis dviem pirštais išsitraukia iš moters kūno. 
Jam nepakanka, kad tėra tik žmona. Jam būtina išsiskleisti, už- 
sikelti kojas ir gerai joje pasimalti. Tarsi norėtų joje truputėlį 
pasislėpti ir pailsėti, argi ne? Kartais, dar trūkčiodamas nuo 
savo sunkių plėviasparnų šlamėjimo, jis ima kone sutrikęs atsi- 
prašinėti savo švelnaus gyvulio, kuriam neįstengė užspausti sa- 
vo antspaudo, nors jau surijo ir vėl išspjovė kiekvieną jo odos 
milimetrą. Štai iki ko prieinama, ėmus gėdytis tauraus vedybi- 
nio gyvenimo produkto! 

Pasitaiko ir tokių, kurie užėjus nakčiai su savo mažaisiais ben- 
drakeleiviais dar trankosi iš vieno kaimo į kitą, o stereogarsia- 
kalbių plakami kiaušiniai savo muzika smogia jiems į galvas. 
Vairuotojas, savo mašinos svečias, stabteli šalia moters. Iš po 
mašinos padangų žyra šiurkšti miško kelio skalda. Daugelis vy- 
rų savo automobilio biografiją Žino geriau, nei žmonos. Ką, jūs 
teigiat, kad visai priešingai? Pažįstat save taip gerai, kaip ir tą 
pilką asmenybę, kasdien atnaujinančią jus nuo kojų iki galvos? 
Tada, kai gyvybės gaubtas nuplėšia nuo jūsų seną gumą? Tuo- 
met galite laimingas prisėsti! 


„Visus, kurie ketina lakti pernakt, prašom atsistot ir pereiti į ki- 
tą salės pusę! Kad atsirastų vietos tiems, kurie šiąnakt pagei- 
dautų gerti tik tiek, kad pajaustų potraukį kitam žmogui. Nak- 
tis nusileidžia vien tam, kad įrėmintų visus šiuos butelius: iš iliust- 
ruotų žurnalų vystyklų išlindęs, trypiantis ir bliaujantis jaunimas. 
Dabar jie pagaliau turi progą išsprogdinti stiklo butelį su jame 
įsodinta kriauše, o diskotekose ar ant plieninių tilto turėklų piešti 
delnų atspaudus ir veidus. Taip sukasi pasaulis. Įsisuka ir lekia 
tiesiai į mus. Jauni bedarbiai vengia kelio į laisvę. Bailiai jie, 
tyliuose tvartuose kankina gyvulėlius, tik juos ir pajėgia įveikti. 
Jų nepriima į remonto dirbtuves ir tviskančius apskrities mies- 
to kirpyklų salonus. Vengdamas socialinių žirklių nemalonu- 
mų, popieriaus fabrikas irgi dedasi miegąs, kai kaimo jaunikai- 
čiai pridėtais sparneliais įtraukę galvas tupinėja prie vartų — jie, 
kaip ir daugelis, mielai pamaišytų popieriaus katilą. Bet užuot 
maišę, sėdi štai giliai įmirkę į stikliuką. Geriausius savo rūbus 
jau dėvi šiokiadieniais. Kas turi bent mažą ūkelį, tas pirmasis ir 
išlekia iš fabriko, o parsiradęs namo, puola padėti žmonai prie 
didžiausių darbų. Toksai, atrodo, jau gali nepriklausomai pra- 
misti 1r nuimti pasakišką derlių. Namie gyvulius skerdžiančio 
širdis negali visiškai priklausyti fabrikui, aiškina kadrų skyriaus 

viršininkas. Arba arba. Suserga vaikai. Tėvai kariasi. Jų neat- 
stos jokie pinigai. 


Vairuotojas, kurį asmeniškai kelionėn pakvietė jo mašina, įša- 
lusia žeme pravažiuoja pro pat moterį. Nors ir jaunas, jau bai- 
gęs teisės studijas ir laisvų manierų mokyklą. Tiesiame kelyje 
jis turi netgi tėvus, kuriais rūpintis jam nereikia. Šiuo keliu iki 
griežtai paskirtos vietos rinkiminiame Austrijos liaudies parti- 
jos plakate yra ėję visi aukštesnieji valdininkai. Šis kelias mums 
tęsiasi nuo durų iki šildymo rūsio ar dėžės su laikraščiu, kuris 
mus visus šioje vidutinių pajamų valstybėje taip jaukiai nutei- 
kia. Pagal taupios statybos sutartį, jaunuolio tėvai be didesnio 
vargo pirko čia užmiesčio namelį. Namelis skirtas poilsiui, spor- 
tui ir poilsiui prieš ir po sporto. Šis jaunuolis, beje, yra išskirti- 
nės buršų draugijos narys - kilmė čia piliečiams atveria akis ir 
tuojau pat vėl sumerkia. Ko šis buršas neįstengia, neverta mi- 
nėti Vienoje leidžiamame jaunimo sąjungos laikraštyje. Jo ry- 
šiai nėra triuškinantis argumentas pats savaime, tačiau kas ne- 
prasimuša, tas erzinasi. Mažieji negailestingai sukrenta vienas 
ant kito, o didieji įžiebia savo švyturius ir, gaubiami tiršto šešė- 
lio, įrodančio jų atėjimą, per kitų galvas ir rankas kyla aukštyn. 
Tuomet ir atsiveria jų vidus, o sparnai skleidžiasi nuo pačių su- 
kelto vėjo. Tarsi nematyti, kaip jie ateina, bet, žiūrėk, ima ir 
atsiduria vyriausybėje ar parlamente! Žemės ūkio produktai len- 
tynose irgi puikiai atrodo, kol jie neatsiduria skrandyje ir ne- 
pradeda skleisti savo nuodų. 


Moteris priversta stabtelėti. Ištisą dieną ir naktį snigo. Kalnų 
oras kelia skausmą. Pro medžius kritę spinduliai jau užgeso. 
Jaunuolis taip staigiai nuspaudžia stabdžius, kad keletas kny- 
gų, jau seniai ketinusių taip pasielgti, nukrenta ant grindų. 
Bumbteli ties priekine sėdyne, kur keleivis paprastai deda ko- 

jas. Moteris iš šono pro langelį žvelgia į galvą priešais - dar 
vakar vakare ji, kaip ir kiti viltį praradę čionykščiai, kuriems 
žemė svyla po kojom, pylė į gerklę iki velnių matymo. Iš maty- 
mo jiedu tarsi pažįstami, nors vienas kito ir neprisimena. Stu- 
dentas pamini keletą svarbių vardų, ji privalėtų juos Žinoti. Po 
sniego patalu aplink spindi viršūnės, sniegas baltuoja iki pat 
slėnio, kur dirbtuvėse jau gaminami nauji slidžių apkaustai. 


Direktorius tuo tarpu savo kabinete laukia prezentacijos ir mums 
čia niekuo nepagelbės, kad ir kaip belstume į jo duris. Iš savo 
namų atvyksta ūkininkų vaikai - apkulti tėvų ir apkramtyti galvi- 
jų jie bandys čia už mokinio atlygį žengti pirmuosius savo žings- 
nius pramonėje. Ak kaip greitai tos mergytės pasijunta tikromis 
moteriškėmis - sveikinasi garsiu lojimu, o automobiliui stabtelė- 
jus prie raudono šviesoforo, mašinoje ima lakuotis nagus. Prie 
padengto stalo jie būna mažieji mūsų svečiai, kad laiku pastebė- 
tų, kaip nedraugiškai jiems primetamas socialinis klusnumas. Iš 
savo vietų jie netgi neįstengia išvysti socialinėmis naštomis ap- 
krauto stalo, sėdi ant odinių savo kelnių užpakalių ir šūkčioja — 
juk vienas iš jų jau strykčioja ir, dėdamasis jų visų deputatu, gei- 
dauja iš skardinės siurbti šviežią jų gyvenimo sulčių koncentratą. 
O juk atrodo panašūs į žemės sūnus, sutvertus ir meilei, ir kan- 
čiai. Po metų jiems patiks tik greitis, toks greitis, kai lekiant plau- 
kai prisiploja prie kaktos, nes netrukus jie persės nuo mopedo 
prie pavažinėto folksvageno vairo. Bet upė vis šalia, ji narsiai 
teka ir galop nieko neklausinėdama priima juos visus. 


Moteris taip nusigalavusi, jog atrodo, kad visa savo dar paken- 
čiama, nuo vyro dažniausiai slepiama figūra tuojau pat kris ir 
plosis žemėn. Kai ji pabando žengti nors menką žingsnelį, pa- 
saulio akys stabteli ties ja. Ji stovi po savo turtais, kurie ban- 
guoja aukštybėse ir skalaujami putoja, kol juos pagaliau užgo- 

žia Žemas horizontas. Tuomet su narsiais šunimis pasirodo rū- 
pestingi kaimiečiai ir tūkstantį kartų klausinėja, ką ji čia vei- 
kianti ir ką ji čia turinti. Kaip ji dabar atrodo, vargu ar kas galė- 
tų pasakyti; bet ką ji vilki, šią šlovinančią giesmę bendruomenė 
turėtų išgirsti sekmadienį bažnyčioje! Tūkstantis plonų dangop 
sklindančių balselių ir liepsnelių iš šešėlių sklidinos dirbtuvės, 
kur dienraščiai ruošia žmones ir iš molio formuoja indus. Di- 
rektorius štai rūpinasi pirkinių krepšeliu, o pats tėra gaidys pin- 
tinėje. Kaimo moterys tik priedas vyro kūnui; ne, jums aš nepa- 
vydžiu! O vyrai krenta - perdžiūvęs šienas, kalbant kompiute- 
rių terminais - krenta drauge su likimu ir viršvalandžiais, kurie 
reikalingi, kad suskambėtų jautresnės gyvenimo stygos, štai kaip. 
Juk po darbo jau nebėr kada pakrykštauti su vaikučiais. Laik- 
raščiai plasta vėjy kaip vėliavos, o popieriaus fabriko darbinin- 
kai dainuodami patys gali susikurti gerovę. Aš nežinau, mokyk- 
loje jie dar visi buvo geri. Tik jau vėliau, kai tampa tuščia vieta 
amatuose, prekyboje ir pramonėje, arba juodosiomis skylėmis 
sporto reklamos audinyje, jie privalo šitai pamiršti. Jiems ren- 
giamos Pasaulio jaunimo žaidynės, bet kol jie apie tai sužino, 
būna per vėlu, tad gličiu šlaitu jie nusirita prie pat namų, o šlai- 
tas tik tolesniu apledijusiu aplinkkeliu veda į judrią magistralę, 
kur jie ir patiria, kas ten tąsyk nugalėjo. Jie viską mato per tele- 
viziją, jie irgi trokšta taip puikiai išsimiklinti. Iš visų tų dalykų, 
kuriuos jie galėtų pasiekti supančiotomis rankomis, švenčiau- 
sias jiems yra sportas. Sportas panašus į vagoną restoraną trau- 
kinyje — nebūtinai privalomas, tačiau naudą visada siejantis su 
nesmagumu. Na, šitaip ir einama toliau. 


Kad visai neperšaltų, direktoriaus žmona sėda į automobilį. Jai 
nedera šiauštis, nedera ir atsiriboti, taip su malonumu daro mo- 
terys, kai jos kaži kaip gličiai patiekia šeimai valgį ir tada viską 
apkartina savo rypavimais. Vyras perdien saugo širdyje jų at- 

vaizdą, o vakare jos ims skųstis ir virkauti. Nuo savo palangių 
ložių, tikrų tvirtovių, kur gėlės ir lapai tarsi sukuria išorinę gy- 
nybos užtvarą, jos stebi kitų ištemptą lanką ir išsekusios subliūkš- 
ta nuo savo pačių lūkesčių. Jos užsivelka šventadienius drabu- 
žius, priverda trims dienoms, išeina iš namų ir nugriūva į upę 
arba į patvanką - kaip pasiklosi, taip ir išsimiegosi! 


Studentas pastebi moters šlepetes. Padėti kitam yra jo profesi- 
ja. Šita moteris stovi ant popierinių užguitos bobelės kulnų, did- 
vyrė, kuri nusivylusi ilgai ilgai virškina šeimos paniekintą mais- 
tą. Ji dabar gurkšteli iš plokščio butelio, prikišto jai prie lūpų. 
Ir ji, ir tos kaimietės, ir mes visos: stovime savo varvančius ir 
tirpstančius veidus atgręžę į viryklę ir skaičiuojame šaukštus, 
kuriais suvartojame save. Moteris tam jaunuoliui kaži ką vapa, 
ji kreipiasi teisingu adresu, nes jis ne vieną kartą yra prisigėręs 
prie santykių mezgimo stalo, atskilęs nuo dešinėje sustatytų sta- 
lų. Jau išmušė jo akimirka. Negarsiai sušniokščia jausmai, mie- 
guista jos galva nusvyra ant jo peties. Gurgžda riedėti trokštan- 
tys ratai. Nugirdęs, kad jo gali prireikti, nubunda žvėris, pats: 
jaunikaitis taip pat neatsisakytų pasirausti smulkių šios moters 
futliare. Netikėtai nutiko kažkas neįprasto, kažkas naujo, ne- 
padoraus, nelaukto - viską vėliau bus galima pridengti prasky- 
dusiu pašnekesių apsiautalu. Artimiausieji jo bičiuliai jau se- 
niai nustekeno savo pirmuosius priešus, o jų kailiukus, kitados 
iššukuotus ir išgrandytus mylinčių motinų, užsimetė sau ant pe- 
čių. Pagaliau galima pamaitinti ant grandinės nekantriai besi- 
daužantį savo troškimą, užkąsti ko nors maistingo, ko nors iš 
kito kūno išpjauto ir prikišto prie nasrų. Kad tie troškimai iš- 
augtų bei sustiprėtų, o kada nors aplink juos imtų sukinėtis stam- 
biosios vandenyno žuvys. Taigi gamta nemėgsta juokų, ir mes 
džiugiai maunamės pavalkus, kad įstengtume ką nors pasiekti 
prieš jos valią. Veltui šėlsta stichija, mes jau įsėdome! 


Aplink, kur užmatai, nuo laiptų ir puošnių portikų į savo vieš- 
pačių nežinią krenta prislėgti žmonės, vandens srautai. Susisu- 
pę į švelnius savo kailius, jie neprašauna prošal. Ryte radijas 
įžūliai šaukia — metas prabusti! Ir tuoj pat prapuola šilumos 
pojūtis, ištraukiama prakaitu įmirkusi lininė paklodė. Vyrai ima 
grabalioti apie savo žmonas ir išpurvina taip rūpestingai puo- 
selėtą jų palaimų turtą. Švelniai tarsi vėjas dvelkia laikas. Žmo- 
nės privalo išsimokėti iki tol, kol sulaukia pensinio amžiaus. 
Kol galop su jais atsiskaitoma ir atsiskaičiuojama už viską, ką 
jie visą gyvenimą užmerktomis akimis tarėsi turį tik todėl, kad 
ten galėjo pabuvoti svečių teisėmis, tuo tarpu jų žmonos, kad ir 
nuolatos išnaudojamos, juos pergudravo. Tik moteris iš tikrųjų 
gali jaustis namie. Vyrai nakčia braunasi per brūzgynus ir straksi 
į šokių aikšteles. Popieriaus fabrikas. Išsunkęs viską, ką gali, jis 
vėlek išmeta žmogų lauk. Bet visų pirma jie užlipa į patį pasku- 
tinį aukštą ir atsiima savo popierius. 


Ponia direktorienė jų tarpe - tyli baltaodė. Ne kažin koks kąs- 
nelis, tai ne mūsiškės, kurios visada turi ūpo pasismagint. Prie 
jos vedami vaikučiai, ji išmokys juos pliaukšėti ir taukšti. Kol 
galiausiai toji maistinga muzika nuslops ir iki pat kalnų viršū- 
nių užstaugs fabrikas. Šalia naujai plytelėmis išklotos vonies 
prieš veidrodžius išnyra pusnuogiai kūnai, blyksi čiurnos, iš kel- 
nių spragų įžūliai lenda ir gieda maži gaidukai, iš kurių, pati- 
riant malonumą, nuleidžiamas drungnas skystimas. Šitoks tua- 
letas galbūt yra jūsų pačių atspindys. Elkitės su juo taip, kaip 
norėtumėt, kad kiti su jumis elgtųsi! 

Automobilis stovi priešais direktorienę. Iš gelmės žvelgia Žžvė- 
ris ir strykteli miškan, kur suranda ramybę. Teisybė, vasarą ir 
ten siūbuoja sunkiai pakrauti gyvybės plaustai - žmonės trau- 
kia į gamtą išsikrauti, ten jie nusilcnyvina. Automobilis šiltas, 
dangus dabar atrodo kur kas žemesnis. Laikas palinksta, atsi- 
randa polinkis. Miškas pilnas stirnų, žiemą joms dar sunkiau, 
nei mums. Moteris verkia atsirėmusi į radiatorių ir rausiasi pirš- 
tinėje ieškodama nosinės, nori nuramdyti savo liūdesį. Mašina 
krusteli, tarsi laukinės dovanos pasipila klausimai. Moteris iš- 
kart stveria už lėtai išsijudinusių vežėčių durelių ir puola į miš- 
ką. Ją visą užlieja jausmai, jie turi išsiveržti tarsi instinktai, ku- 
rie išsiveržia, jeigu nebūna saugiai uždaryti kūno tolimatyje. Taip 
bent rašoma knygose, iš kurių prieinama kaina galima patirti 
apie save viską. Nes pats sau esi brangus. Tarsi miške būtų uo- 
dų ar kitokių nemalonių padarų, moteris plaka orą, užkliuvusi 
už šaknies, parpuola, į seną firną susibraižo veidą ir pranyksta 
tamsumoj. Žiū, ji stačiai lekia! Kabinasi už juodų šakų raizgi- 
nių. Tik ir vėl iškart savanoriškai grįžta prie grandinės bei ant- 
kaklio ir, kliūdama už sėdynės, įsiropščia vidun. Tarytum atgru- 
mančią perkūniją ar per visas savo kūno stotis dundantį eks- 
presą, išgirsta jausmus. Įsiklauso į save. Klausosi vien savęs. 
Jau vien stoties viršininko mentės sukeltas oro gūsis kone iš- 
verčia ją iš kojų. Kaip ir visoms jausmingoms būtybėms, užplū- 
dęs gaivalas jai atrodo tarsi dangaus galybė. Kokie įstabūs tie 
žmonės, kurie turi užtektinai laiko, kad gautų savo neapmo- 
„kestinamiems, aplink klydinėjantiems pojūčiams piloto pažy- 
mėjimą ir galėtų skraidyti po savo vidų! 


Sulaukusi gyvenimo vidurdienio, ši moteris neretai su malonu- 
mu pagalvoja, kad jau ištrūko iš bėgimo trasos tų moterų, ku- 
rios savo nukarusiu tarpkoju ir krūtine glaudžiasi prie jos, trokš- 
damos pakliūti į našesnę dirvą, kur Žmogaus ašaros rūpestin- 

giau šluostomos. Ji beprotiškai dievina save ir kaip turistė mie- 
lai dalyvauja visose akimis aprėpiamose aistrų kelionėse. Su- 
tinka save, kur tik panūsta, ir tuojau pat skuba kitur, kur tikisi 
dar puikesnio susitikimo su savo vidumi, kur gali įsitaisyti de- 
besyse ir iš palaimingų stiklų įlieti sau dar daugiau jausmingu- 
mo. Ji greita kaip tas ryšys, kuris kiekvieną akimirksnį gali nu- 
trūkti. 


Panašiai yra su menu ir su juo susijusiais mūsų pojūčiais - kiek- 
vienas patiriame vis ką nors kita, didžiuma — ničnieko, o vis 
dėlto esame vieningi, pasirengę save išgręžti iki galo, kad ki- 
tam, pusiau virtam, įpirštume savo nuomonę. Iš savo mažos 
krosnelės šokam kaip namų gaisras. Tarytum ledo taku slysta- 
me savo geiduliams iš paskos; šviečia saulė, nors mūsų troški- 
mais virinamos salės ir šiaip yra neblogai šildomos. Viskas čia 
karšta ir sklidina dvasios, kuri, sušildyta liepsnelės, pakyla virš 
mūsų, kad ją ir kiti matytų. Bet vienąkart, išsprūdus Žemei iš po 
kojų, parpuolame, įsimylime ir savo partneriams keliame vis 
nepagrįstesnius reikalavimus. Kokie mes laimingi, galėdami įvai- 
riausiais būdais siausti po kalnus tol, kol pametame savo ku- 
tuotas kepurėles. 


Įsitaisęs aukšto ir brangaus žirgo balne, studentas klausosi, ką 
jam pasakojasi moteris. Tai unikali akimirka, atsiradusi jos po- 
jūčių erdvėse, kai tyla tvaiksta nuo karštligiškų šnekų tarsi šilt- 
namio augalas. Kartu su kalba iš jos veržiasi šiurpuliukus ke- 
liančios jos vaikystės dienos ir jos amžiui derantys melai. Drau- 
ge jos minčių šlaitu leidžiasi ir studentas. Kad atrodytų svar- 
besnė, moteris kalba toliau ir tą akimirką, kai jos žodžiai nu- 
švinta truputėlį gražiau, nei yra iš tikrųjų, jie ima prasilenkti su 
tiesa. Bet kas gi patikėtų, kad moteris išeina iš namų dėl to, kad 
verkia vaikas ar svyla puodai. Kuo ilgiau ši moteris nesustoda- 

ma šneka, tuo labiau ji trokšta, kad ir ji, ir šis vyras liktų vienas 
kitam mįslė, taigi pakankamai įdomūs, kad galėtų vienas kita- 
me pailsėti ir pašokę neturėtų vėl skuosti į priešingas puses. 


Kas gi nesuvokia skausmo prasmės? Dardančiuose puoduose, 
kur dainuoja garas, mes gaminame jausmą. O kaip tie, sukrėsti 
pranešimų apie atleidimą iš darbo? Tie, kaktomis daužantys 
popieriaus fabriką, kurio koncernas, ko gero, išsižadės, nes jis 
pasidarė nepelningas. Juk ir upelis vis labiau teršiamas, bet kas- 
kart vis daugėja tokių, kurie, negrabiai galąsdamiesi nagus, įsi- 
klauso į gamtos balsą ir pagaliau išmoksta kalbėti jos kalba. 
"Taip, šie aukštųjų mokyklų augintiniai jau suvokia, ką sako gamta 
ir kas dedasi jos ore bei vandenyse. Ginčininkų veidus perskro- 
džia plati šypsena, nes jie yra teisūs. Gamta ir jausmai yra tos 
pačios nuomonės. Neklusnaus, spurdančio vandens mėginius 
kruopščiai analizuoja aplinkosaugininkai, bet, žiūrėk, gamtoje 
ima ir veriasi nauja Žaizda ir jie visi urmu puola jos gydyti. Bet 
iš priekio ir iš užnugario netrukus ateina tie, kuriuos prispyrė 
gamtos reikalas ir jie ištrėškia ten Žmogaus išmatas. Jos jau 
įsigėrę kaip mėšlas. Taip, gyventojų ir iniciatorių dėka fabri- 
kas gamina popierių, ant kurio, drybsodami savo ir kitų iki 
kraujų pragulėtose sofose, dar įstengiame užrašyti savo min- 
tis. Tai, ką mes nuolat turime vienas kitam pasakyti, kad iš- 
sklaidytume savo meiles nebūtyje ir naktyje, ir iš mėšlo pakil- 
tume iki neregėtų aukštumų, netrikdo priešais sėdinčio, nes 
jis užimtas savo mintijimais, kurie kasdien ištuštėja ir yra pri- 
pildomi iš naujo. 


Kuo didesnis džiaugsmas, tuo mažiau apie jį šiose apylinkėse 
šnekama. Kad nesusisuktų galva ir neimtų pavydėti kaimynai. 
Tie, kuriuos rengiamasi išgrūsti iš fabriko, privalo kaip reikiant 
apsidairyti aplink, kad spėtų įsiterpti į verslą - ten juos bloškia 

valdytoja širdis. Tamsoje gyvena jų viešpačiai, ereliai, kurie savo 
darbinių gyvulių likimą gali lemti galvos kinktelėjimu ar šratinu- 
ko brūkštelėjimu. Bet ne, Alpių sūnūs be baimės žengia lengvais, 
virš prarajų kybančiais tiltais. Tik turi pasilenkti. Jų mylimosios 
gyvena nearti, o jie privalo jas lankyti, suteršti tik tam, kad gautų 
kavos su siaubingai išplakta grietinėle. Tačiau jie nepastebi jų 
jausmų ir negirdi, kai jiems apie tai imama aiškinti. 


Norėdamas paplepėti su moterimi, kuri jau kiek apstojo pasa- 
koti apie savo mielus giminaičius ir troškimus, jaunuolis pa- 
linksta arčiau. Iš didelių moters akių sunkiasi ašaros, byra į skrei- 
tą, kur tūno, laukia geiduliai ir leidžia nukirpti sau nagus. Mes 
juk ne galvijai, kurie nori, kad viskas įvyktų iškart, mes dar pa- 
svarstome, ar partneris apskritai tinka mums į porą ir ką gali- 
me jam leisti, kol dar galutinai jo neatstūmėme. Dabar jau visi 
mūsų puodeliai savo vietose, nemaža jų per ilgus metus susi- 
kaupė. Reikia tik turėti galvoje, jog visuomet dera plaukti van- 
dens paviršiumi, kad galėtume stebėti tolumoje plaukiojančias 
valtis - gal ims ir pakvies? O iš jų galima ramutėliausiai stebėti, 
kaip jūs skęstate. Su maudymosi kostiumu, iš kurio įžūliai stirk- 
so tos kūno dalys, kurios verčiau liktų paslėptos. Niekas už patį 
savininką geriau nepažįsta savo kūno, savo namų, tačiau dar 
nereiškia, kad iškart galima kviestis į svečius. Kodėl kažkas tu- 
rėtų mūsų nemylėti? Ir kodėl tuomet šito nedaro? 


Jaunuolis nusmaukia Gertei chalatą nuo pečių. Moteris jau ne- 
benustygsta ant savo sėdynės, ji malasi į visas puses, tarsi norė- 
tų užimti dar daugiau vietos. Kad ir kaip švelniai vilioja jos nuo- 
širdumas iš kaklo iškirptės, jiems skirtas vietas jie linkę užimti 
čia, kur vis dar patogiai išsikeroję medžiai, kas daugiau. Vos tik 
Gertė nutolsta nuo savo namų per saugų atstumą, žiūrėk, koks 
jaunas teisių gynėjas jau ir taikosi įlįsti į jos slaptąjį stalčių. Kiek 

ertmių, kai pagalvoji, esama sveikame kūne! O kiek dar nesvei- 
kame! Žodžių peiliu moteris persirėžia krūtinę, o studentas ne- 
delsdamas sugrūda tenai savo nuomonių ir kitų dovanų pjuve- 
nas. Galop Michaelis sustoja prie miško Žvėrių šėryklos. Galin- 
gieji ir jų girių valdininkai mielai įrengė čia tokį dirbtinį rojų, į 
kurį gamta jau gali, kad ir nesaugiai, visur į ką nors atsidaužda- 
ma, įžengti. Ir moterims pažadėtas toksai rojus, jei tiktai jos 
sugebės gerai gaminti savo vyrams bei vaikams ir tą maistą dar 
puikiai pagardins. Jų nekankina jokia atvanga. Nes jų krūmas 
nuolat Žėri! 


Toji moteris turėtų plūsti ilgesio srautu, viliasi jaunikaitis ir, at- 
sigulęs ant pilvo, iš skruzdėlyno ištrauktu spygliu krapšto skruz- 
dėles. Mitrūs maži sutvėrimai sujudinti kaipmat išsilaksto į vi- 
sas šalis. Sunku juos suvokti, bet kartais jie užplūsta savaime, 
tarsi sapnai. Tuomet galima išvaryti visą užtaisą ir giliai, iki pat 
galo, įkišti savo šiurkštų kotą. Kūnai visuomet privalo degti. Mes 
atiduodame viską, ką tik turime, kad tik mūsų lytis bent trupu- 
tėlį virptelėtų, mes neįstengiame palikti jos ramybėje, nuolat 
spragčiojam aplink ją žiebtuvėliu. Anksčiau, atrodytų, tokios 
tvirtos gentys privalėjo būti sutriuškintos vien tam, kad plačiau 
rankas į gyvenimą galėtume išskėsti mes, ir šiaip dovanai jį ga- 
vę, užkaisti ir virti jį iš naujo, tada vėlek užsmaugti. O kur dar 
tie menki moterų gyvybės latakėliai, kurie čia pat užanka, kurie 
apskritai nuolat ieško kito kuo sraunesnio telkinio, kad galėtų 
„su juo susilieti; ir virtinės prabangių, kaip vėliavos nublokštų, 
meilės ženklų; ir loviai, į kuriuos gyvuliai kiša savo liežuvius, 
bet būna apgaunami, elektra išskiriant skysčius iš jų pačių. 


Medžiaga, iš kurios buvo pagaminti Gertės sapnai, nutraukia- 
ma nuo jos pečių ir sumaigoma į gniutulą ant grindų. Savo gy- 
venimo griuvenas ji dabar purto ant šito Žmonių sūnaus, kuris 

nieko daugiau netrokšta, tik kuo greičiau ją pajusti ir užpildyti 
savimi. Ji atkakliai laikosi įkibusi į šviesos lizdą, kurį aplink sklei- 
džia lemputė automobilio palubėje. Bando stotis, kabintis į tą 
gyvenimą, iš kurio ką tik atklydo. Ant jų abiejų kūnus sergstin- 
čio stogo tvirtai pririštos slidės. Suglaustos tarsi du įsimylėjė- 
liai, jos bet kada gali nuslysti nuo savo jausmų kopėčių, nes kaž- 
kuo vis užkliūva palaimos kupinoms partnerių akims, nors ir 
neįeina į jų valgiaraštį. Bet nieko, tuojau jiedu artimiau susipa- 
žins ir ims sumaniai demonstruoti visus savo sugebėjimus. 


Automobilyje taip maloniai šilta, kad kraujas kūne tiesiog Ži- 
buriuoja. Tuo tarpu gamta taip ištuštėjo, jog kelia vien Žiovulį. 
Vaikai jau nebešūkauja tolybėje. Dabar pilnomis burnomis jie 
jau bliauja uždaryti ūkininkų namų kamarose, kur tėvai juos 
įgrūdo vos pritemus, nes žmonos irgi turi teisę paimti į saują 
savo vyrų didybę. Kvapas lauke tuoj pat sustingsta ant smakro. 
Bet šios motinos jau smarkiai ieško jos netikėlis. Jos visagalis 
fabriko direktorius, šitas kaip arklys didelis mėsos kalnas, kuris 
dar garuoja prieš kepsnį, jau geidautų be saiko apglėbti ją ran- 
komis bei kojomis ir, prieš įgrūsdamas į ją savo kotą, nekantriai 
nulupti jos vaisiaus luobą ir energingai išlaižyti. Ši moteris skir- 
ta kandžiojimui ir atsikandžiojimui. Apatinę jos dalį direkto- 
rius norėtų išnerti iš odos ir suryti dar garuojančią, pagardintą 
geru padažu. Tarp jo šlaunų sumaniai budi varpa. Prie apsun- 
kusio kapšo limpa plaukai; nieko, jis tuoj nunarins galvą ir pats 
išsikraus! Vienui vienos moters pakanka, kai sutinęs iš bado 
vyras eina teisingu savo keliu. Oi kaip jis dabar pageidautų sa- 
vo žarnokais belsti jos pilvą, tarsi klausdamas - ar yra kas nors 
namie? Kad ir nenoriai, vis dėlto prasivertų į rausvas kelnaites 
įspraustos gėdos lūpos, kad būtų galima jas palyginti su kito- 
mis, panašiomis, iš anksčiau pažįstamomis. Be to, šis vyras tei- 
kia pirmenybę oralinei bei analinei sueičiai, o ne tiems vaikiš- 

kiems būdams. Ką dar galima geriau nuveikti, nei atsivėsinti, 
nusismaukti sargį, papurtyti garbanas ir smagiai šokti į vidų? 
Nieko neprarandi ir nė garselio. 


Direktorienei pavydi daugybė kitų moterų, kurioms kartu su sa- 
vimi tenka valkioti ir savo platų užpakalį, į kurį savo šliuzus ir 
gyslas atidaro vyrai, sumerkę kojas į karštą vandenį. Šios stam- 
bios kumelės pačios gali pasirinkti tik vieną galimybę: iš atliekų 
ir trupinių jos sukuria savo šeimai namus. ToOl, kol kieme prau- 
siamos jų figos, tačiau tie vyrai mieliau drėkina svetimas vagas. 
O moterys liekasi namie ir laukia, kol iliustruoti žurnalai aprašys 
jų gyvenimus. Jos sausai įsivyniojusios į vienkartinius bjaurios 
namų ruošos vystyklus. Užtat - kokia laimė - jos mielu noru su- 
tinka pasijodinėti su palankiai nusiteikusiu raiteliu! 


Kuo rimčiausiai jūsų reikalauju: oro ir laisvės visiems! 


Moteris tuojau jums pasirodys, prašom palaukti. Prieš tai ji dar 
turi atsikvošėti: vis dėlto būtų gerai (iš aukotojo kišenės, iš ku- 
rios, be abejo, ir jūs norėtumėt atsiseikėti), jei bučiuodamiesi 
mes neprarastume sveiko proto. Tasai studentas taip gražiai pa- 
sirodė, kad ji jau leidžiasi čiupinėjama. Jau kiša savo ranką jai 
tarp šlaunų. Įbedęs žvilgsnį į kelią, jis rūpinasi savimi, graibosi 
po jos apatinius, kurie iš esmės ir tėra tik tas chalatas, bet ir jo 
greit nebeliks. Todėl reiktų sėsti į daugybę siaubingų autobusų 
(ir tuo pat metu šiurpiai baimintis per ilgai užtrukus prie klai- 
dingai apčiuoptų genitalijų. Trijų, vienu virtusių troškimų val- 
dytojas, tiksliau, pavaldinys, pernelyg įjunksta į mus ir nebeiš- 
leidžia iš savo buto pirmame aukšte. Apie trejybę man dar teks 
paaiškinti: moteris yra padalinta į tris dalis - palieskite ją viršu- 
je, apačioje arba per vidurį), kol patirtume įvairių sporto stadi- 
jų malonumą, kai vienas kitą turime, bet neįstengiame supras- 
ti. Jie laido gerkles ir svaidosi savo branduoliais bei lukštais. 
Taip, dabar ši moteris nebegali ilgiau tverti, ji jau ima truputėlį 
karščiuotis. 


Ne vien klozetas koridoriuje net ir vėliausią naktį išvilioja mus, 
nesiorientuojančius, pro duris, kur atsargiai apsidairę, ar nie- 
kas nemato, ranka prispaudžiame lytį, tarsi galėtume ją pames- 
ti, ir jau kitame to paties koridoriaus atsišakojime atliekame tai . 
į savo pačių rankomis pasidarytą standaus popieriaus tūtą. 

"Turėdamas iš ko pasirinkti, jaunuolis vis dėlto renkasi šitą gy- 
venamąją patalpą, bet tai nėra tykus kabinetas, kur ten, tamsa 
ir Šalčiu jis pranoksta netgi jį patį! Toji Gertė dar prieš jį buvo 
atsiradusi prie žvėrių šėryklos. Šioje vietoje jau ne vienas kal- 
bėjo apie bučinius, degiojo Žiebtuvėlį ir mėtė ant sienų milži- 
niškus šešėlius, kad kitiems atrodytų, jog čia yra daugiau nei 
viena persona, pakilusi slidžiu trasos keltuvu. Tarsi vien iš gaš- 
lybės galėtų taip padidėti, dar kartą sviesti kamuolį krepšin ir 
netgi pataikyti! Žinoma, žaidėjas gali būti aukštas. Jie jau išsi- 
traukė visus prietaisus, kad galėtų prieiti prie partnerio. Kiek 
daug skubių funkcijų - purvo ir higienos vienybė! - prisireikia, 
kad būtų galima užvaldyti vienas kitą, kaip tai nevykusiai api- 
būdiname. Šiose eismo dulkėse mes ir nutylame, kadangi vie- 
nas prie kito artėja du paprasčiausios geometrinės formos na- 
kito (tapti visai nauji!). Dabar! Koridoriuje vienais apatiniais 
netikėtai pasirodo moteris, rankoje ji laiko ąsotį su vandeniu: 
nori sukelti audrą ar išvirti arbatos? Pačią nejaukiausią, šal- 
čiausią vietą moteris kaipmat paverčia perykla. T y. moteris 
gali ką nors prijaukinti, dar prieš tam kam nors atsimokėdama 
slaptingumu ir prieraišumu. Su šiuo jaunuoliu į jos gyvenimą 
pagaliau įžengė tas, kuris galėtų būti didžiausias intelektualas. 
Dabar viskas klostysis kitaip, nei buvo planuota, tik giliai įkvėp- 
kim. Ką, jūsų vaikas griežia smuiku? Tik, žinoma, ne šią aki- 
mirką, kadangi niekas nenumygia jo startinio mygtuko. 


Eikš, šaukia ji Michaelį taip, tarsi iš kažkokio prekijo, negalin- 
čio pakęsti mūsų, pirkėjų, dar turėtų gauti pinigų. Tokio, kuris 
vis dėlto negali mūsų išsižadėti. Jis pats turi mus visus susirasti, 
kad su juo atsiskaitytume. Moteris pagaliau panūsta tapti be- 
galinė. Iš pradžių mes viens, du atsimušam (jūs irgi galite pa- 
mėgdžioti mus, užuot tupėjęs savo mašinėlėje, kurios greitis 

ribotas kaip ir jūsų protas) į savo burnas, paskui į kiekvieną 
mumyse esančią tuščią vietą, šitaip šio to mokydamiesi. Ir part- 
neris mums jau viskas. Tuojau, po kelių minučių, Michaelis 
įsiverš į Gertę, kurios jis veik nepažįsta, tėra ją kažkur matęs, 
prieš tai kaip naktinių traukinių konduktorius dar pasibeldęs 
kokiu kietu daiktu į jos duris. Štai jis užverčia chalatą jai ant 
galvos ir sukelia iki šiol nykiai moteriai ir sau tokį malonų 
jaudulį, kad ji pašiurpusi stojasi į eilę prie langelio, kur stovim 
ir mes, sugniaužę pinigus prie kelnių spragos. Mes tampame 
aršiausiais savo priešais, kai prasideda ginčai dėl skonio, nes 
kiekvienam juk patinka vis kas nors kita, argi ne. O kas tuo- 
met, kai atvirkščiai, mes patys norime kam patikti? Ką mes 
tada, tokie tinginiai, darome? Gal sužadiname lytį, kad ji už 
mus padarytų savo darbą? 


Visai kaip du laidynės laidus Michaelis užtraukia moters kojas 
sau ant pečių. Apimtas tyrėjo šišo, protarpiais apžiūrinėja ne- 
plautą jos plyšį - nepaprastą, kremzlėtą levandų ar alyvų at- 
spalvio modelį, kurį turi kiekviena moteris. Jis atsilošia ir ati- 
džiai stebi tą vietą, kur pats amžinai lenda ir prapuola, kad ir 
vėl iš ten lėtai išlįstų, šitaip tapdamas tikru gurmanu. Aišku, su 
visais savo trūkumais, iš kurių sportas toli gražu nepriskiriamas 
prie menkiausių. Moteris šaukia jį. Kas gi nutiko jos vedliui, jos 
suvedžiotojui? Neturėjusi progos apsiprausti, Gertės skylė at- 
rodo apmusijusi, tarsi aptraukta plastiko plėvele. Kas atsilaiky- 
tų nekyštelėjęs ten pirštuko (tinka ir žirnis, lęšis, žiogelis ar stiklo 
karoliukas), tas iškart pelnytų entuziastingą jos mažiausios ir 
nuolat dėl kažko kenčiančios dalelės prielankumą. Nepalau- 
Žiama moters lytis atrodo tarsi neplanuota, o kam ji skiriama? 
Ogi tam, kad vyras drauge su gamta galėtų joje taškytis. Dar ir 
vaikams bei vaikaičiams, kurie iš kažkur pareis pavakarių. Mi: 
chaelis žvelgia į šitą sudėtingą Gertės architektūrą ir rėkia kaip 

skerdžiamas. Tada lyg kokią maitą už plaukų prie savo veido 
prisitraukia jos nepasitenkinimu ir išskyromis dvokiančią pu- 
tę. Arklio amžių iš dantų pažinsi. Kas be ko, ši moteris nebe 
jauniklė, bet šitas plėšrus paukštis visgi duodasi sparnais prie 
jos durų. 


Michaelis juokiasi, nes jis unikalus. Tik ar nuo šitokios veiklos 
pasidarysime tokie protingi, kad drauge šokinėtume, šnekėtu- 
me ir netgi suprastume vienas kitą? Specialistai tvirtina, kad į 
gūbrį nemokšiškai ir bjauriai įleistos moters genitalijos skiriasi 
daugeliu požymių; panašiai kaip žmonės, kuriems dera patys 
įvairiausi galvos apdangalai. Tokių skirtybių pirmučiausiai itin 
apstu mūsiškių damų vulvose. Nė viena nepanaši į kitą, nors 
mylinčiam žmogui tas pat. Jis mato tai, ką jau yra pratęs matyti, 
save veidrodyje atpažįsta kaip savo paties Dievą, braidžiojantį 
ir meškeriojantį sietuvoje, kuris be jokių įžangų čiumpa vis kitą 
klientę, sumasina ją savo varvančiu pimpalu, o paskui įsiveržia 
į ją ir dar apausuoja. Technika nėra Žmogaus galybė, t. y. ne ji 
paverčia jį tokiu galiūnu. 


Meskite kur nors savo žvilgsnį, ir į jus spoksoti ims tie, trokš- 
tantys ekstazės, tos integruotos, veik nebevartotinos prekės. Na- 
gi, įsidrąsinkite ir bent kartą pasielkite oriai! O gal jūs jaučiatės 
kaip vietovės nepažįstantis kelionių vadovas, atsidūręs virš iš- 
žergtų, už galvos užverstų galūnių? Kai jis pakyla, nebūtinai 
turime į jį žiūrėti, galime sau pasiieškoti ir kokio kito auginti- 
nio, kurį sužadinę pasidžiaugtume kartu. Bet prieskoniai su- 
maišyti kaip ir mes. Mūsų tešla kyla tik nuo oro, privaryto į jos 
vidų, panašiai kaip atominis grybas virš kalnų. Durys triukšmin- 
gai užsitrenkia, ir mes vėlek vienos. Smagiojo Gertės vyro, ku- 
ris savo penio teptuku vis brauko aplink, tarsi jo lašai varvėtų 
nuo tikro kamieno, dabar čia nėra, jis neišties rankos į savo 

žmoną ir neįduos kaip vaikui savo instrumento. Užklupta to- 
kios minties, moteris kvatoja. Stipriais savo kolbos dūriais jau- 
nuolis, kiek atšlijęs nuo plokštėmis apkaltos sienos, nes nėra 
kietas kaip lenta, bando praplėsti moters vidurius. Šią akimir- 
ką apimtas džiugaus susidomėjimo jis pajunta savyje tą pokytį, 
kurį liepsnojančioje, ką tik sutaisytoje ir maloniai kvepiančioje 
vyro genitalijų kupetoje, sugeba sukelti netgi paprastos ir neiš- 
vaizdžios moterys. Tiesa, lytis yra neginčytinas mūsų centras, 
bet mes patys ten negyvename. Pirmenybę mat teikiame erd- 
vesniam gyvenimo būdui ir būstui, pilnam visokiausios įrangos, 
kurią panorėję galime įjungti ar sunaikinti. Šios moters širdis 
jau traukia ją atgal į savo namų sodelį, kur ji gali kiek tinkama 
kaišioti prie savo kūšio elektros lemputes ir delnu vedžioti po 
savo gelsvų kančios linijų vidų. Net alkoholis vieną kartą gali 
nepagelbėti. Bet, vis dar kaukdamas iš džiaugsmo dėl pastebė- 
to pokyčio, kurio taip troško, jaunuolis tebesirausia po kom- 
fortabilų taksi. Pasižiūri net po sėdyne. Atveria Gertės dureles 
ir tuojau pat vėl jas užtrenkia. Nieko nerado! 


Kad nepriliptų kokia liga, galima užsidėti ir higienos kepurai- 
tes. Šiaip jau ničnieko čia mums nestinga. Ir net jei ponai, kils- 
telėję koją, nuleidžia savo šlapalą į palydovių plyšius, tai jie vis 
tiek nesėdi vietoje, turi skubėti toliau, judėti be atvangos prie 
kito medžio, kurį tol piktai skvarbo savo genitalijų kirminu, kol 
kuris nors vis tiek ima ir priima. Skausmas nusmelkia moteris 
tarsi Žaibas, bet nesužaloja jų taip nepataisomai, kad jos vir- 
kautų dėl suanglėjusių baldų ir susvilusių rykų. Ir jos iš naujo 
plūsta. Visko galėtų atsisakyti jūsų partnerės, tik ne savo jaus- 
mų: juos, šį neturtėlių maistą, jos gamina lygiai taip mielai. Netgi 
manau, kad gerai virti jos išmoksta tik norėdamos pagaliau pa- 
lenkti vyrų širdis. Vargšelės, jos verčiau nusigręžia į šalį, tačiau 
neatstumia nė vieno kelionės palydovo. Jos netgi atgręžia jiems 

savo uodegas, ir šių lašai varva tikrai iš širdies. Ant paklodės jie 

pat vėl išeiname pro duris. 


Ką besakytum, vienintelis protingas į stiklą įpilamas dalykas yra 
vynas. Fabriko direktorius žvelgia į stiklą taip giliai, kad išvysta 
dugną ir šit pats panuūsta išsilieti iš savo talpaus indo, tiesiai ant 
Gertės, kuri sėdi jam priešais. Vos jai Žvilgtelėjus, tuojau pat ap- 
sinuogina Ir, jai nė nespėjus saugiai pasislėpti, iš jo debesyno ūž- 
teli jo vėjas. Jo lyties aparatas didelis ir sunkus, jis lengvai užpil- 
dytų net nemažą keptuvę, jei paguldytų ant jos ir kiaušinius. Ir 
anksčiau jis ne vienai siūlydavo savo organus - moterys su malo- 
numu juos nuganydavo. Dabar šios dirvos jau nebeskalauja žo- 
lės. Deformuotas prabangaus laisvalaikio, šio Žmogaus organas 
dabar ilsisi sodo krėsle arba drauge su juo velkasi Žvyruotu take- 
liu, į kurį patenkintas žvelgia iš savo kišenėlės, kurioje yra nešio- 
jamas, ir dykai bei nuosaikiai sūpuojasi kaip vaiko sviedinukas. 
Tik darbas žmogų drauge su jo instrumentu vėl paverčia lauki- 
niu Žžvėrimi, taip ir buvo sukurta. Gamtos įgeidžio dėka vyrams 
dažniausiai atrodo, kad jų kotas jau pernelyg susitraukęs, O jie 
tiesiog nemoka su juo tinkamai elgtis. Ir jie jau puola sklaidyti 
egzotikos katalogą, ieškodami jame tokių variklių, kurių našu- 
mas būtų kuo didesnis ir išeikvotų kuo mažiau degalų. Kaitina- 
mąsias savo spirales jie panardina ten, kur jiems arčiausia - taip 
patikimiausia, nes arčiausiai yra jų Žmonos, kuriomis jie vis dėlto 
nė per nago juodymą nepasitiki. Tad mieliausiai liekasi namie, 
kad galėtų jas sergėti. O tuomet jau pradeda žvilgčioti į tvaike 
dunksantį fabriką. Turėtų bent kiek kantrybės, tai per atostogas 
nukaktų iki Adrijos, kur savo varvančius, į elastingas glaudes rū- 
pestingai įpakuotus statinkamščius galėtų panardinti į jūrą. Jų 
pačiutės ten dėvi visai striukus maudymosi kostiumėlius. Jų krū- 
tys draugiškai susiglaudę, tačiau visai nevengia pažinties su sveti- 

ma ranka, kuri jas vis dėlto šiurkščiai išlupa iš švelniai ir dykai 
besisūpuojančių gulimųjų kėdžių, paglamžo pirštais ir sviedžia į 
arčiausiai stovinčią šiukšliadėžę. 


Pakelių rodyklės rodo vieną kryptį - į miestus. Ši moteris priva- 
lo įsimaišyti į vaikų gyvenimą, kad jie ritmingai išmoktų Žygiuo- 
ti jos taku. Nagi, nusiraminkime truputėlį, kad galėtume toliau 
keliauti į save! Šioje patalpoje kaip visuomet vėsu ir dvelkia 
mišku. Kvepia šienu, mumyse suslūgusiu gyvulių kraiku. Čia 
jau ne vienąkart šis bei tas dėjosi. Ne vienas čia šlakstėsi taip, 
tarsi būtų laimėjęs automobilių lenktynėse. Arba apdovanotas. 
O, jie paaukotų visą lytinę savo žmonų aparatūrą, kad šioje ne- 
gilioje daubelėje galėtų nušienauti kuo daugiau moterų. Kaž- 
kuris, prieš pasukdamas savo ienas namop, išmetė prezervaty- 
vą. Bet didžiuma net nuovokos neturi, ką veikti su zvimbiančiu 
klitorio pjūkleliu. Kurgi ne, jie prisiskaitę specialių žurnalų, ku- 
riuose įrodinėjama, kad moteryje visko esama kur kas daugiau, 
nei kitados buvo manyta. Taip, pora milimetrų jau šį tą reiškia! 


Studentas spaudžia moterį prie savęs. Šnypštimą, besiveržiantį iš 
savo ventilio, gali numalšinti pats. Reikia tik čiuptelėti verdan- 
čio, per kraštus besiliejančio puodo dangtį, t. y. galvą. Jis dar ne- 
norėtų nuleisti, bet nenorėtų ir veltui gaišti laukdamas. Mikliais 
pirštais įžnybia moteriai į nepadoriausią jos minkšto kūno tokio- 
je pat minkštoje dėžėje tūnančią kūno dalį taip, kad ši yra pri- 
versta dar plačiau prasižergti. Jis rausiasi gleivėtoje jos lytyje, pas- 
kui susuka tą lytį į tūtą ir staiga vėl leidžia jai prasiskleisti. Ar 
nevertėtų atsiprašyti dėl to, kad jis elgiasi su ja blogiau, nei su 
savo muzikos aparatūra? Skambiai užtvoja jai per užpakalį, kad 
ji apsiverstų ir raitytųsi atsigulusi jau ant nugaros. Aišku, po to jis 
galės gerai miegoti, kaip ir visos gerai padirbėjusios, drauge pa- 
simylavusios ir šio to paragavusios būtybės. 

Nesižvalgydamas į pasaulį, kuriame popinami ir kas du tūks- 
tančius kilometrų stovinčiose aptarnavimo stotelėse laukiami 
tik gražiausieji, studentas skubėdamas kruša moterį, suleidęs 
nagus į jos plaukus. Jis Žiūri į ją, tarytum norėdamas kažką iš- 
skaityti nuo direktoriaus glamonių ištįsusiame jos veide. Vyrai 
yra gabūs, jie atsiriboja nuo šio pasaulio tiek, kiek jiems pa- 
tiems patinka, o vėliau dar tvirčiau prisijungia prie savosios ke- 
liauninkų grupės. Taip, vyrai gali pasirinkti, ir tie, kas juos pa- 
žįsta, žino, ką turime galvoje — Ogi vyrų pasaulį, sugriebiantį 
maždaug du tūkstančius asmenų iš sporto, politikos, ūkio ir kul- 
tūros, pasaulį, kuriame vėliau gali murkdytis ir kiti, tačiau kas 
su tokia meile sugriebs visus šiuos pasipūtusių menkystų snu- 
kius? O ką gi mato studentas, žvelgdamas pro savo kūno ir ne- 
meilės didybę? Moters plyšį, pro kurį plūsta srautai, ir grindis, 
nuo kurių jam šypsosi jos portretas. Jiedu apsieina be gumelės, 
ir dabar vyras kiek pasigręžia, kad galėtų stebėti, kaip kietas jo 
kotas čia įlenda, čia vėl išlenda. Makštis kliuksi, kiaulė taupyk- 
lė žviegia, ji nusiteikusi tokiam indėliui, kad vėliau galėtų viską 
vėl grąžinti. Ir viena, ir kita šiame akte yra vienodai svarbu, pa- 
sakykit tai kada nors nūdieniam verslininkui, ir jo antakiai iš 
siaubo pašoks aukštyn, o jis pats ims mėtyti į viršų vaikus, kad 
tik jų neapakintų pralaimėjusiųjų įtūžis. 


Trūkčiojimas, kurį moteriai sužadino vyras, pamažu rimsta. Ji 
užėmė savo poziciją ir galbūt užims dar vieną. Ramiai! Dabar 
kalba vien juslės, tačiau mes jų nesuprantame, nes, užsėstos 
mūsų sėdynėmis, jos pavirto kažkuo nesuvokiamu. 


Žvėrių šėrykloje studentas prapylė prošal. Dabar jiedu paga- 
liau išvysta užgriūvančią juodą naktį. Kiti tokiu metu, prieš mei- 
liai susikabindami, dar kartą apsiverčia ir pagalvoja apie Žur- 
nale matytus gražesnio sudėjimo vyrus ar moteris. Kai Michaelis 

nusiėmė slides, jis dar nebuvo pagalvojęs, kad sportas, ši bega- 
linė mūsų pasaulio konstanta, nuolat gyvenanti televizijoje, ne- 
sibaigia vien todėl, kad batai jau nušveisti. Visas gyvenimas yra 
sportas, sportinė apranga itin pagyvina mus. Juk net visi aštuo- 
niasdešimties metų nesulaukę mūsų giminaičiai dėvi jogos kel- 
nes ir marškinėlius. Kad jau dabar galėtume šlovinti kitos die- 
nos vakarą, pardavinėjamas rytdienos laikraštis. Yra kitų, 
gražesnių ir protingesnių už mus, taip parašyta juodu ant bal- 
to. Tik kas bus su tais, kurie liko nepaminėti, kas nutiks jų 
jautriam, tik nelabai paslankiam peniui, kur savo menkas upe- 
les lieti šiems žmonėms? Kur toji lova, į kurią jie, ištroškę ši- 
lumos, sugrįžta ir iš kurios pamaloninti keliasi? Žemėje tokie 
gyvena susiglaudę, nuolat nerimaudami dėl tų delikačių daly- 
kų, tačiau kurgi jie išpurškia savo antifrizą, turintį apsaugoti 
juos žiemą, kad neužšaltų variklis? Kur jie gali pasitarti su 
savimi ir derėtis su profesine sąjunga? Kokie kvepiantys kū- 
nai kalnų grandinėmis susigrūda jų gyvenimo keliuose, kur 
mauroja jų išauginti galvijai, kurių laukia peilis, kur jų pačių 
išauginta šeima, kuriai auklėti pasitelkiama savos poliakalės 
tvoklė? Juk jautrieji, kurie ir triūsdami turėtų būti begal jaut- 
rūs, nėra vien mūsų gyvenimo puošmena, jie irgi turi organus ir 
taip pat nori juos kur nors įkišti. Nepamirškime, kaip žmonės 
ko nors siekdami slepiasi vienas kitame, kad neužkluptų visus 
mus triuškinantis atomas. 


Abu partnerius dar tebeglosto palaimos sekundmatis, o iš Mi- 
chaelio jau ima sunktis skystimas, brangus jo ūkio turtas. Ir nieko 
daugiau. O moteryje, troškusioje patirti kulminaciją ir užbaig- 
ti, nubunda besėkliai tvariniai. Šaltinis, apie kurį ji svajojo ilgus 
dešimtmečius, užako. Tokias jėgas sukelia vis tas pats kuinpa- 
laikis, kuris traukia vyro kūną ir kurį jau iš anksto botagu šnioja 
viliojanti moteris; tos jėgos akimoju plūsteli į pačias atokiau- 

sias moteriškos esybės vieteles. Ištisinis nudegimas. O moteris 
taip glaudžia prie savęs šitą vyrą, kad, rodos, jis prie jos priau- 
ga. Ji rėkia. Netrukus savo pojūčių labui ji visiškai įsijaus, o šitą 
drakono sėklą netgi pasidės mažytėje savo namų ūkio valstybė- 
lėje, kad visur, kur tik toji sėkla tykštelėtų ant žemės, iš jos iš- 
augtų mažučiai kaukeliai ir į nykštukus panašūs padarėliai. Ir 
moteris paklūsta meilei. Tiktai dabar nuolat reikės ateidinėti į 
šį puikų pramogų parką. Tik todėl, kad jaunikaitis išsitraukė 
savo jau niekam netinkamą pimpalą ir mojuoja juo iki kito kar- 
to; jo kakta su raukšle dešinėje, viršuje, Gertės akyse įgauna 
„ naują, nuolatinio atsinaujinimo stokos, reikšmę. Ateityje iš jos 
galima tikėtis plačios prekybos ginklais, kuriuos šis įgudęs plė- 
šikas slepia už savo kelnių antuko. Nuo šiol jo džiaugsmas tu- 
ri būti atviras, gyventi joje, Gertėje. Tačiau padangių orai kei- 
čiasi ir netrukus, — pačiu laiku, nes atostogos toli už kalnų, o 
moterims ir merginoms taip smarkiai niežti papilves, kad 
kartkartėm jos trokšta būti pakasomos, - studentas perkels 
savo štabą į apskrities miesto šokių kavinę, kur atostogautojos 
plūsta tiesiog tuntais ir būna pasirengusios tą patį vakarą al- 
pėdamos kristi tiesiai į glėbį. Kad įsiliepsnotų, Michaelis pri- 
valo mautis gumeles ir iš postmoderniai vilkinčių slidininkių 
daryti sau atranką, tada jau gali jose ir išsilieti. Natūralus, iš- 
puoselėtas grožis, natūralus šampanas ir natūralus išpuoselė- 
tas seksas jam užvis maloniausi dalykai; kosmetika užtinkuo- 
tos raukšlės — jis ir pats vieną tokią turi - sviestų jį nuo sveti- 
mo veido per patrankos šūvį. 


Aišku, rytojaus dieną, iki darbo pradžios likus dar marioms lai- 
ko, vargšė Gertė jau ims birzginti telefoną. Michaelis, jei tik 
ženklai, kuriuos jis mums rodo ir kuriuos jis įgijo iš įvairių iliust- 
ruotų Žurnalų, neapgauna, yra šviesus atvaizdas ekrane; atrodo 
taip, tarsi būtų išsitepęs plaukus želė ir ilgai gulėjęs įsauly, kad 

mūsų pirštai jį stebint nejučia nuslystų ant lytinių organų, nes 
nieko geresnio mums ir neliktų. Jis yra ir išlieka mums vieno- 
dai tolimas, netgi būdamas visai šalia. Jam tikras džiaugsmas 
gyventi naktį ir palaikyti jos ritmą. Šitas vyras nekenčia žąslų. 
Juk žaibą irgi sunkiai įmanoma paaiškinti: sulaukę vidutinio am- 
žiaus mes, moterys, išgrūdamos iš savaitgalio pramogų aptva- 
ro, tačiau prieš išvykdama, viena kuri, žiūrėk, ima ir neprašau- 
na pro šalį! 


Važiuokite atsargiai. Galbūt jūs dar turite tai, ko reikia tikriems 
vyrams! 


Žvėrys jau minga, o džiaugsmą Gertė raute išrovė iš savęs, ma- 
žą kišeninio žibintuvėlio žariją užgesino dienos šviesa, bet iš 
kur čia truktelėjo tasai skersvėjis? Gal iš tos širdelės pavidalo 
angos? Iš kitos mylinčios širdies? Žiemą, maloniai šviečiant va- 
sariškai saulei, jie slidinėja, pasiekia net atokesnes vietas, kur 
žaidžia tenisą, plaukioja, nusirengę dėl kitų priežasčių arba su- 
siradę naujas peryklas. Jeigu jau moterį užvaldo jutimai, tai ga- 
li būti tikras - ji ir kitose srityse pasuks klystkeliais, pasirengusi 
pulti į bet kokį purvą. Ši moteris nekenčia savo tarpkojo, iš ku- 
rio pati kitados išlindo. 


Tie, paprastesnieji, dabar tyli savo namų sodeliuose tarsi van- 
dens į burnas prisisėmę. Bet moteris šaukiasi Michaelio (dabar 
jau - Dievo) atvaizdo, kuris tarsi pažadėtasis vaidenasi nuo- 
traukose. Neseniai jis dar davėsi po Alpes. Dabar ji rėkia ir į 
visas šalis kraipo savo kūno vairalazdę. Reikalai krypsta į stačią 
nuokalnę, tačiau protinga savo ūkio šeimininkė dar gulėdama, 
kaukdama ir svaigdama, jau planuoja kitą eroso datą, kuri tu- 
rėtų virsti pavėsiu tvankoje ir šiluma speige. Kada gi jie galėtų 
susieiti, kad neslėgtų glebus Gertės vyro šešėlis? Kaip tokiu at- 

veju elgiasi damos? Neišdildomas patirtų malonumų atspindys 
joms reiškia daugiau, nei netvarus originalas, kurį gyvenimo kon- 
kurencija anksčiau ar vėliau išstums, tuo tarpu moterys, neat- 
plėšiamai prikaustytos prie savo kūnų, cukrainėje gali pasiro- 
dyti ir su nauja suknele, ir su nauju vyru. Mylimojo portretą, tą 
įstabų veidą, jos geidauja ramiai apžiūrinėti vedybiniame mie- 
gamajame, prigludę prie šono to, kuris kartkartėmis nykiai sle- 
piasi jose, kad ilgai nelaukęs galėtų pasižiūrėti pats į save. Bet 
kuris paveikslas atmintyje išsilaiko geriau, negu pats gyvenimas, 
ir palikti vieni mes tuščiai brazginame savo stygas arba krapš- 
tome prisiminimus iš tarpupirščių. Vis dėlto, kaip kitados buvo 
puiku prasiskėsti! Šita Gertė galėtų sugulti net su pianinu ir 
tuomet vyrui patiekti savo šviežių bandelių. O vaikams visa tai 
tik tralialia. 


Mes visi nusipelnome tiek, kiek įstengiame pakelti. 


Pievose jau viskas sustingo į ragą. Praradusieji nuovoką pama- 
ži ima galvoti, kad metas miegoti ir visiškai užsimiršti. Gertė 
nagais įsirėžusi į Michaelį - visame trijų valstybių sueities taške 
ji neras kito tokio, kad ir kiek dairytųsi. Šitas jaunikaitis daž- 
niau turėtų šmėsčioti jos gyvenime, o kiti galėtų orientuotis pa- 
gal jo išvaizdą ir jo skonio receptorius, kurie tarp grynų apga- 
vysčių visada pajus tai, kas tikra. Namai ant saugos atramų čia 
dažniausiai kybo kiek pakrypę. Smulkių gyvulėlių tvarteliai iš 
paskutiniųjų nagais kabinasi į šlaitus. O tie, kurie, teisybė, apie 
meilę yra šį bei tą girdėję, tačiau neįsigiję privalomų jos pre- 
kių, dabar turi gėdytis, žvelgdami į savo atvaizdą ekrane - ten 
prisiminimų žaidime kaip tik pralaimi kažkoks žmogeliukas, 
vais, įsitaisiusiais mėgstamuose krėsluose priešais televizorių. 
Ir vis dėlto: tik jūsų valia - išlaikyti atvaizdą atmintyje ar išdil- 

dyti jį, nuritinti nuo uolų. Nežinau, gal dabar klaidingai nu- 
spaudžiau ginklo - akies - gaiduką, o gal nuklydau ne į tą min- 
čių karalystės užkaborį? 


Michaelis ir Gertė jau nebeįstengia dorai susivokti, ar jie vis 
dar čia. Kabinasi rankomis į vienas kito tobulai sukonstruotus 
lytinius organus, kuriuos dabar aprengė šventiškai, tarsi kokiai 
premjerai. Gertė kalba apie savo jausmus ir apie tai, kiek ji no- 
rėtų jiems paklusti. Lėtai nubusdamas Michaelis stebisi, kokia 
dar čia ranka ilsisi jo tarpkojy. Bet tučtuojau vėl panūsta pasi- 
dulkinti, tad bloškia ranką šalin ir rodo savo patrauklų irklą. 
Stveria moterį už plaukų ir lenkia žemyn, kol ji ima spurdėti 
kaip paukštukas. Nubudusi iš lytinės narkozės, moteris tuojau 
panorsta vėl neužsičiaupdama naudoti savo liežuvį plepalams. 
Bet, užuot gavusi žodį, ji yra priversta užsičiaupti ir į savo bur- 
nos ertmę įsileisti Michaelio rykštę. Jis taip įstumia savo spin- 
dulį, kad gali pasirodyti netgi švelnus. Nutverta už plaukų, mo- 
teris galva dabar dinksi į kietą, įžūlų Michaelio pilvą, o paskui 
nusukama į šalį tik tam, kad iš naujo, tik jau kita poza pasimau- 
tų ant Michaelio kalnų piemens lazdelės. Šitai trunka gerą va- 
landžiukę, ir mums tiesiog į galvą netelpa, kad tuo pat metu 
tūkstančiai bejausmių, apnikti rūpesčių, triūsia siaubingojo Die- 
vo nušviestame fabrike, ištisą savaitę atskirti nuo savo meilių. 
Tikiuosi, jums likimas nepašykštėjo reguliuojamojo ryšio, kad 
taip dar labiau praturtėtų! 


Šitie du trokšta išsikrauti, nes abu dar turi pasidėję ganėtinai 
atsargų. Jiedu pakyla iki įstabios, kintančios potvynio bangos, o 
juk namie turi naujausius erotikos katalogus. Tačiau jiems jų 
nebereikia, nes jie patys vienas kitam ganėtinai brangūs. Jie ga- 
li pasiūlyti vienas kitam save. Plūsta iš savęs per savo pylimus ir 
užtvankas, nes jau yra nutarę nieko nebesivaržyti, patirti viską, 

kas tik įmanoma, kas benutiktų, nes kiekvienas tikslas jiems yra 
vienodai svarbus. Staiga Gertė neištveria ir ima šlapintis — iš 
pradžių droviai, paskui vis smarkiau. Pernelyg maža erdvės jos 
kvapui. Ji užsiverčia sijoną ant šlaunų, bet juosmuo vis tiek kiek 
sudrėksta. Po aiškiai girdima čiurkšlę Michaelis žaismingai pa- 
kiša rieškučias. Juokdamasis prausiasi veidą ir visą kūną, tada 
kumščiu parbloškia moterį ir dantimis įsikerta į jos šlapią kem- 
pinę, kurią paskui stipriai nugręžia. Ir dar nutempia Gertę į jos 
pačios prišlapintą balą - sukalioja ten ir varto. Perkreipusi akis, 
ji žiūri į viršų. Bet jokia lemputė ten nežiba, ten tamsu, ten jos 
„besišiepiančios kaukolės vidus. Tai šventė, mes esame vieni, pra- 
mogaujame su savo lytimi, mieliausiu mūsų visų svečiu, kuris 
vis dėlto bent kartkartėmis norėtų būti vaišinamas delikatesais. 
Vos užsivilktas moters chalatas vėl nuplėšiamas, o ji kojomis 
kepėstuoja po gilų šieną. Ant grindų - šlapia matinė dėmė, ji 
atrodo tarsi palikta kokios aukštesnės būtybės, kurios čia nie- 
kas nematė nė šmėstelint. Šviesu tik nuo mėnesienos, ko gero, 
ji turėtų ir likti palanki, nurimti mieloje dabartyje. Ir būti mie- 
lai atlyginta. 

Blyškūs krūtų speneliai; jie nukarę ant jos krūtinės ląstos; tik 
vaikui ir vyrui —- vienam seniai, kitam dabar - buvo jų prisirei- 
kę. Taip, vyrui namuose nuolat stinga karštos kasdienės duo- 
nos. Aišku, jei valgant speniai drimba ant stalo, juos galima 
operuoti. Jie yra sutverti vaikui vyrui ir vyrui vaikui. Jų savi- 
ninkė vis dar blaškoma po savo varvančius ekskrementus. Vi- 
si jos kaulai ir sąnariai tirta nuo šalčio. Taškydamasis putom, 
Michaelis veržliai įsiknisa į jos gėdos plaukus ir tąso, kraipo 
spenius. Netrukus sukils ir vėl bus išspjautos Dievo jam su- 
teiktos dovanos. Greit stvertis už koto pamato ir įgrūsti jį, ar 
dar luktelėti? Suboluoja jos akių baltymai, ir tuo pat metu ji 
rėkia, garsiai rėkia. 

Ūmai jaunuolį suima baimė dėl to beatodairiškumo, su kuriuo 
jis eikvojo save, vis dėlto visiškai neišnykdamas. Juk jis nuolat 
išnyra iš moters, bet ir vėl savo paukštuką įtupdo į josios lizdelį. 
Jis ką tik nusmaližiavo, nulaižė Gertę nuo galvos iki kojų liežu- 
viu, ant kurio dar jautė jos šlapimo skonį, tuojau pat ėmėsi ir 
veido. Sekdama juo, sunkiai dvėsuoja ir moteris, ji kandžiojasi. 
Skauda, bet tai irgi kalba, tokia, kurią suvokia gyvuliai. Jis su- 
ima ją už galvos, už plaukų kilsteli nuo grindų ir trinkteli viršu- 
galviu ten, nuo kur buvo pakėlęs. Ji iškart pražioja nasrus ir 
Michaelio penis perskrodžia ją kiek ilgas. Ji priima jį užsimer- 
kusi. Stipriais, įstrižai į viršų nukreiptais kelių smūgiais moteris 
vėl priverčiama pražergti šlaunis. Deja, tai jau jokia naujiena, 
lygiai taip pat jis darė ir anąkart. Nagi, pabandykit įlįsti į jų kai- 
lį, pamatysit, jūsų geiduliai bus visiškai tokie patys! Juk tai nesi- 
baigianti pasikartojimų virtinė, kiekvienąkart mums patinkanti 
vis mažiau, nes elektroninės žiniasklaidos priemonės ir kasdie- 
nės melodijos įpratino mus, kad į namus kasdien įsiveržtų kas 
nors naujo. Michaelis plėšo Gertę į kairę ir į dešinę, tarsi norė- 
tų ją nukryžiuoti, o ne įgrūsti į dėžę drauge su kitais retai dėvi- 
mais drabužiais, kaip jis iš tikrųjų ir buvo ketinęs. Spokso į jos 
plyšį, dabar jau pažįsta jo turinį. Kai neatlaikiusi jo tiriamų ir 
tiriančiomis, besigrabaliojančiom rankom prilaikomų žvilgsnių 
nusigręžia, tuojau gauna porą antausių. Jis nori ir gali viską ma- 
tyti ir daryti. Lieka neįžvelgta daugybė smulkmenų, ir jei dar 
bus kitas kartas, iš blaivinančios nakties žengiant į remonto dirb- 
tuvę, teks pasišviesti žibintuvėliu. Moteriai dera išmokti pakęs- 
ti savo viešpaties žvilgsnius į jos lytį, kol dar pernelyg neįjunko 
į jo kotą, nes jame slypi kur kas daugiau. 


Ant jų užkrenta šienas ir kiek sušildo. Meistras nusivaręs, mo- 
ters putė išburkusi, bet, trūkčiojančiais judesiais traukdamas ją 
prie savo aparato, Michaelis rodo, kad jis ir vėl trokšta sugrįžti 

į savo ištuštėjusį kūną. Jis jau tapo šios moters podiumu, ant 
kurio palypėjusi ji rengiasi prabilti apie savo troškimus ir viršu- 
tinę kūno dalį. Taigi nereikia net fotografuotis su apatiniais bal- 
tiniais, norint tapti dėmesio centru gerai įrengtame kambaryje. 
Jaunuolis sukūrė ir sutvarkė visą šią prabangą, šiuos baltus, vir- 
pančius mėsos kalnus, kurie štai veriasi prieš jį ir kuriems jis 
nurausvino skruostus tarsi šauni vakaro saulė. Jis išsinuomojo 
šią moterį, ir ji niekad neprieštaraus, jei jis, vos įsigeidęs, lįs į 
jos skreitą ir glostinės raukšles. 


"Gertė apiberia Michaelį minkštais, pūkuotais bučiniais. Netru- 
kus ji jau parsiras namo pas savo poną, kuris irgi turi savitumų. 
Mes visuomet norime sugrįžti ten, kur po mūsų kojomis lieps- 
nojo žemė, ir praplėšti popierių, į kurį įvyniota dovana, - tarsi 
ką naujo ten esame užkišę seniai pažįstamus dalykus. Besilei- 
džiantys mūsų žvaigždynai, deja, nieko nepamoko. 


Iš namų bėgusi moteris svetimu automobiliu dabar vėl sugrįžta 
į smagią savo namų kasdienybę. Ji vėl bus įmontuota į šių namų 
filmą. Kitiems akis badantys namučiai su židiniu. Smakru nu- 
drykusi seilių gija, štai kas pirmučiausiai krenta į akis jos vyrui. 
Jaunuoliui dabar neramu dėl jos, nes visai neseniai jis žvilgtelė- 
jo į toliausią jos tolumą ir prie jos veido spaudė drėgnus savo 
delnus. Teisybė, dabar ne tas metas, kai įžūliai demonstruojant 
savo kūną gulima įsauly. Umai vėl ima snigti. Ar direktorius 
jau skambino savo draudėjams, kad žmona neturi teisės lyg nie- 
kur nieko imti ir pakeisti jį jaunesniu piliečiu? Anksčiau jis par- 
sirasdavo tiesiai iš bordelio, kur tik pasimakaluodavo ir leisda- 
vosi nuprausiamas, apkerpamas ir paguldomas. Tikrai, apskri- 
ties viešnamyje sunkią savo organo laivę jam pavykdavo apsau- 
goti nuo jaudulių. Dabar gana, baigta. Šiandien jis pats užsiims 
savo žmona, ir kaip reikiant užsiims, stvers ją letenomis, iškruš 
per abu galus, nes tokie žaidimai įmanomi tik tuomet, kai mie- 
ga vaikas. Šitas žmogus yra nerangus net tuomet, kai savo nau- 
jo kaklaryšio mazgą išvysta veidrodyje. Pas savo pavaldinius jis 
įgriūna kaip audra, o šie dedasi kvailiukais, kurie viską sužino 
paskutinieji. 


Mums pasirodžius, namai jau labiau sugludę nakties rimty. Tik 
viename kambaryje rūpestingai uždegta šviesa - kad prasiblaš- 
kytų brangus vaikas, kuris savo lovoje vemia prieš pamokymus. 
Vaiko kambaryje direktorius nesivaržo viską rūsčiai iškloti. Jis 
nesijaučia čia namiškis, nemėgsta klausytis nutekamojo vandens 
šniokštimo. Tik stačiai nesitveria savy, aptikęs tuščius pigiausio 

balto sausvynio butelius. Nejau ji negali gerti mineralinio van- 
dens ir būti malonesnė tam vaikui? Jis juk uždraudęs jai šitaip 
stichiškai lakti, 0 ji ir toliau pila į lempą kiek tik telpa! Argi jo 
naminis gyvulėlis eikvoja save kur nors kitur, ne savo namų kar- 
vei? Jis atkiša savo lūpas prie vaiko taip, kad neįstengia nė žo- 
džio ištarti. Vaikas dabar miega. Nė piršto nepajudindamas, 
sūnus paaiškina, kodėl ponas direktorius gyvena. Pravėręs bur- 
ną, jis ilsisi nuosavam kambarėly, tai šį tą reiškia - nuomininkų 
vaikeliai tokiame atsiduria tik susirgę. Kurio šalies vaiko 
kambarys įrengtas taip, kad kūnas jaustųsi savame kailyje? Kas 
dar gali žiūrinėti savo meškinus, sporto paveikslėlius ir pop- 
žvaigždes? Kad negirdėtų seksualinio savo tėvelių riaumoji- 
mo, vaikas paguldytas ramioje vietoje. Tačiau jis jau yra ganė- 
tinai sumanus, kad pats riaumotų, kai palinkusį prie rakto 
skylutės jį su lazda už kelnaičių gumos nučiumpa tėvas. Ot 
tuomet ir riaumojama. 


Virtęs aiškiaregiu, sūnus, žiūrėk, ir išnyra iš tamsiausių kampų, 
nes, paleidę siausti savo kūnus, tėvai pamiršta bet kokią ato- 
dairą, jie įtiki vien fiziniu darbu! Kitados juos sutuokdinusi ben- 
druomenė pati pripažino jiems šitą malonumą. Tėvas turi teisę 
ragauti motiną bet kada, be galo ir be krašto, graibstyti jautrią- 
sias jos skyles iki tol, kol ji jau seniausiai bus praradusi bet ko- 
kią baimę dėl savo paslapčių. 


O tie, kurie toli nuo mūsų, tie guli savo lovose; jie nėra pašauk- 
tieji, jiems terūpi, kad rytoj būtų gerai išsimiegoję. Jie pernelyg 
nusivarę, kad kraupaus Dievo būtų pašaukti į laiko viršūnę pas 
savo mylimuosius, kurie per anksti miršta. Ryt rytą jie nekramty- 
dami sukimš savo pusrytį ir skubėdami prie savo menkų darbų 
lips į autobusą, o mažiausieji jų darbai, jų vaikai, sėdės šalia — 
jiems juk reikia į mokyklą. Popieriaus fabriko direktorius Žžen- 

gia prie neapsakomai didelių choro suolų. O tie, kurie jo ga- 
mykloje laukia pensijos, išsitempę stovi už jo nugaros. Vien 
prievartos dėka jie dar nesugyvulėjo, tačiau gyvena būtent taip, 
kaip jų viršininkas ir pasakoja savo žmonai. Blyškios ir drib- 
lios moterys neuždega jų, juose nė iš tolo neliepsnoja geismų 
ugnis, kaip kad mes, viešpačiai, ją vadinam. Kas gi galėtų pa- 
manyt, kad šitas direktorius tuoj po šv. mišių nutraukia savo 
pačiai kelnaites ir sugrūda į ją iš pradžių vieną, o paskui ir du 
pirštus taip, kad ji nė kaklo neįstengia pasukti. Klausiu savęs: 
kas ten kyla kitų gelmėse, ir kas pats norėtų prisiglausti prie 
„kontaktinio laido? 


Dabar šioje Rom. katalik. šalyje bus dar truputėlį pamaldau- 
ta Dievo, kad visi matytų, kaip mes plaunamės savo rankas 
nekaltybės krauju, kurį Dievas didelėmis pastangomis pavertė 
savimi pačiu. Vyras ir moteris neginčytinai yra jo sukurti. Ra- 
šydami laiškus laikraščio skaitytojų paštui, jūs liekate sau išti- 
kimi, kadangi esate krikšč. architektūros, nuolat besiveržian- 
čios į aukštybes, dalis. Juk neburnosit prieš popiežių, kuris 
priklauso mergelei Marijai. Antraip iš kur jis žinotų, kokia 
kukli ir vis dėlto kokia gobši sielų šitoji moteris? O ši moteris, 
pvz., gali sudėti lūpas vamzdeliu ir klūpodama apžioti direk- 
toriaus galą. Tik jau neapsimetinėkite, kad nieko, girdi, pana- 
šaus nesate matę savo namų ekrane! Taip kaipjūs, galima spėti, 
ėjo ir Jėzus, amžinai jis ėjo per Austriją, o jo vietininkas, te- 
leklajūnas, žygiavo per jos apylinkes ir žvilgčiojo: ką čia dar 
pataisius, nubaudus ar į ką pataikius? Iš čia jis patraukė pas 
jus, jis myli jus kaip save. O jūs? Mylite tik svetimus pinigus? 
Tikrai, jūs panašus į tokį, tad parašykit laiškutį į Presse ir iš- 
plūskite tuos, kurie neturi jokio Dievo, o jeigu ir turėtų, ne- 
įstengtų užmegzti su juo jokių santykių! 


Cia viskas mums priklauso! 

Moteris visiškai nekreipia dėmesio į savo balsiaskylę, kai gurgž- 
dėdamas sustoja automobilis. Vynas vis dar šildo ir glosto ją iš 
vidaus - ji rėkaloja, šūkauja ir barasi, kol iš visų pusių ją apsupa 
naktis, o kai kur jau įsižiebia ir Žiburiai. Tuojau nušvinta ir jos 
namai, kur stambus, firmai vadovaujantis vyras iškrauna savo 
akiplėšišką kūną, tikriausiai susijaudinęs dėl to, ką tariasi pra- 
radęs. Jis stovi priešais šitą šiltą meškos urvą, kur netgi vaiko 
pirštukų valdomi prietaisai viską gali padaryti. Gerte, čia tu? — 
klausia jis, eidamas virš savo siauro horizonto. Kas iš čia esan- 
čių norėtų, kad jis visa tai prarastų? Netrukus jis, ačiūdie, vėl 
galės stverti jai už pačio tarpkojo centro, tarsi tikrindamas, ar 
šita kitiems neprieinama duoninė vis dar aukštai kybo? Tik kad 
joje pasitaiko vis daugiau trupinių. Tuomet savo patikimą įnagį 
jis jau kiš ten, kur po vestuvių yra jo namai, kaip garbus meist- 
ras įkiš ten, kur be jo dar niekas nebuvo. Kaipgi juo galima 
tikėti. Vyras yra lėtas, kai tenka rinktis vieną iš daugybės dievų 
(sportas ir politika), tačiau labai greitas, kai, pirmučiausia 1š- 
kišdamas priekines kanopas, pasirodo scenoje, kur viskas skir- 
ta tik jam ir jo kūrybai. Jaunuolis nedelsia atsakyti į jo žvilgsnį 
ir atsisveikina. Su visu chalatu moteris užlaužiama šalia durų, 
betgi ji nerodo jokio noro poruotis. Ji pasikeitė, ji labai pasikei- 
tė, pavertusi po savimi tą berniūkštį, jauną jo kūną, kuris šiuo 
metu — tikras dykūnas! - jau galvoja tik apie valgį. Kai vyras 
pareiškia, kad džiaugiasi ją. matydamas, ji jau žino - mažų ma- 
Žiausiai tučtuojau ims čiulpti jos ausis. Netrukus jis pasijus visai 
gerai, nes su moterimis moka elgtis kaip menininkas, šis įtūžęs 
medžioklis mumyse ir mūsų stereobokštuose besivaikantis gro- 
bį. Direktorius jau kažką kužda Žmonai į ausį, kokią nešvanky- 
bę, Žinoma, sodrią, kuri, jai pritariant, bus įvykdyta. Puiku, mo- 
teris vėl namie, vaikui juk irgi reikia motinos. Ji moko jį svarbių 
dalykų, tik jų jis ir pats gali išmokti žiūrėdamas televizorių, net- 
gi kur kas greičiau. 

Su trenksmais Dievas apsireiškia tarsi išorinė prigimtis. Ten gy- 
vena tarnautojai, jie tiesia rieškučias, bet į jas nieko nenubyra. 
Jų valgyje atsiveria žaizdos, kurias gyvulys gavo dar būdamas 
gyvas. Jie valgo ir tai, ką sukepino į luistus, krūvas, panašias į jų 
kūnus, nemalonias jų šypsenas. Beformis kaip ir jų perai, pik- 
tas jų palikimas, jis varva kaip snarglys iš nosies. Jų vaikai. Ištį- 
sę į ilgą karavaną (ant gyvenimo Kalvarijų kalno), gadina žmo- 
nėms nervus tuo, ką jie ir televizija vadina sportu. Kartais 
nedidelė žmonijos dalelė ima ir subyra; nejau jūs, viešajame 
transporte prisėdę greta tokio, kuris, kaip ir jūs, neturi nuosa- 
vo automobilio, niekad to nepastebėjote? Jei ne, tai be jūsų 
niekas nebus to pastebėjęs. Žinot, kai kurie jūsų naktį padaryti 
palikuonys fabrikui netinka. Jie yra tarsi tas kvapas, kurį jūs 
iškvepiate kaip alkoholį. Atrodo, jie nėra paveldėję netgi sun- 
kių jūsų ligų. Mielas bendrabūvis, kokį jūs matote direktoriaus 
šeimoje, kur šiltai sugyvenama su žmona ir sūnumi, kur užtem- 
dydami dienos šviesą susipina kūnų šešėliai; tuo tarpu kitiems 
tenka kamuotis: šitai ir dar daugiau skurdus jūsų smalsumas 
išvys ekrane (o juk trokštate ten matyti save, tik pagaliau kita- 
me vaidmenyje ir, jei tik įmanoma, ne iš kartono!). Apsilydę 
savo potroškių sūriu, Žmonės regi po jų kaimą vaikštinėjantį 
direktorių ir pamato, kad po juo dar esama vietos mažiausiai 
vienam asmeniui - tam, kurį jis pats pasirinks. Visi jie eina dirbti 
į jo fabriką. Tie gyvuliai priemiestiniuose traukiniuose, blogai 
pritaikytose kupė kemša dešrą ir laukia, kada valstybė jų pagai- 
lės (pridengs savo šešėliu). Dabar palengva nusileidžia ir įsiva- 
gia į mus naktis. Dabar jau miegokim. 


Priėjęs direktorius pusiau pats ją iškelia iš automobilio, pusiau 
ji pati jau lipa ir iš drėgnų studento rankų nusileidžia ant šios 
šalies paviršiaus. Jaunikaitis, kurio laukia daug žadanti ateitis 
ir kuriam nereikia jokio popieriaus fabriko: mes matome jį, ši- 

tą greitą, jauną stūmoklį, mandagiai padedantį moteriai, tarsi ji 
būtų kokia vitrinos prekė, vėl atsidurti savame kiaulių garde. 
Taip, dabar ir nutinka. Jis girdi save pasakojant, esą, šią moterį 
jis sutikęs girtą kaimo vieškelyje. Ji vis dar atrodo sutrikusi, ne- 
siorientuojanti, tirtanti iš šalčio. Kad peržengtų slenkstį prie 
durų, jai tenka sukaupti visas jėgas. Čia jos šuns būdelė, kur 
gali pailsėti visos jos juodu darbu susikurtos meilės. Vos išsprū- 
dę iš Dievo akiračio, jie jau kiša rankas tarp šlaunų. Šventa tie- 
sa: jie stačiai negali palikti savo lyties ramybėje, jų maži pistole- 
tai nuolat turi spjaudytis ugnimi. Jiems priklauso tai, ką jie (am- 
žinuose savo pasakojimuose) išpučia iki be garso slydinėjančio 
savo plėšrūno pimpalo. Dukart pabuvojęs šalia, norą dalyvauti 
pajunta ir vaikas - laksto visur kaukdamas (jis užrėkia dukart! 
Kaip asmenybė ir jos pavaduotojas — plonai, užtat tiksliai!). 
Direktorius be saiko užtaisinėja tą ginklą savo skilvyje. Be me- 
no ir sporto, vaikas dar mėgsta klausytis per radiją popmuzi- 
kos; ji transliuojama be perstogės. Tiesą sakant, dėl to vaiko 
nėra ko sukti galvos, juk jo motina jau sugrįžo į savo namus ir 
savo kastą. Ji tvirtai kimba į vyro petį, prilimpa tarsi tyžtanti 
derva. O jo aparatas iš vidaus jau klibina kelnių klešnę ir dai- 
rosi prieglobsčio jos skylėje. Moteris mieguistai remiasi į šian- 
dicn nespėtų suplauti indų stirtą, užtat visas personalas savo 
vietose. Tarnai šiandien pigūs, moterys fabrikuose jau nebe- 
randa vietos, kur jos, nerizikuodamos tučtuojau tapti naujos 
gyvybės priežastimi, galėtų bent žingsnį žengti šio pasaulio pa- 
viršiumi. Viskas sutvarkoma taip, kad jos nerastų sau vietos 
nei dieną, nei naktį. Jos gimdo vaikeliukus. Kartą jau buvo 
įkalta į galvą, kad malonumų karalystė naktį priklauso tik tur- 
tuoliams, štai kada pagaliau ir jie ima triūsti! Kada nors gi 
privalo paplušėti, jeigu jau sykį pasikėlė ir tūpė į savo merse- 
desus, tik jie turi teisę grobti. 

CChalatas (pagal turčių madą pirktas Vienoje!) plaikstosi aplink 
mirtinai nusivariusią moterį. Alkoholis jau nuvėso. Tai kam dar 
tas triukšmas, kurį dabar kelia direktorius? Kurių galų šitaip 
nepadoriai apsitaisiusi moteris dar veržiasi į prigimtinės Žais- 
mės urvą? Vyras daužo jai per sprandą ir beldžiasi į jos sąžinę, 
oji kosti. Įveikęs nerimą, glaudžia savo žmoną prie širdies, ap- 
siveja ją, chalatas jau niekam nereikalingas. Jei jaunuolis paga- 
liau nueitų šalin, jis galėtų palyginti kūną ir jo pirmykštį suma- 
nymą, kuris dar tik buvo įteiktas statybos įstaigoms. Tam tikru 
metu, tik turėkit kantrybės, išsiverždami iš savo niekam tikusio 
pavidalo, mes visi galėsime tuo pasimėgauti. 


Popieriaus fabriko bosas anksčiau irgi atrodė daug geriau, nei 
dabar mes, apimti nežmoniško žiaurumo, galime jį įsivaizduo- 
ti. Šita moteris myli ir yra nemylima, tuo ji niekuo nuo kitų ne- 
siskiria. Taip, kaip aš dabar bedu į jus pirštu, taip ir likimui iš 
anksto nenustversi už skverno. Ši moteris reiškia mažiau, nei 
apskritai niekas. Jaunikaitis tik juokiasi iš dėkingo direktoriaus, 
kuriam grąžino jo šunytį. Jis įžūliai skvarbo akimis tą Žmogų, 
kuris laiko save jo varžovu. Bet, užuot vangiai ir nenoriai studi- 
Javęs teisę ir įstatymą, taip pat mielai turėtų popieriaus fabriką. 
Studentas negali solidarizuotis su tais žmonėmis, kurie svirdu- 
liuoja į fabriką neprieinamais laiptais, jų akys laimingos - juk 
mato tą, kuris užima ir juos, ir jų lyt. organus. Tai ką gi jis galvo- 
ja? Ogi su kuo rytoj žais tenisą. 


Ponas direktorius šneka ir iš tų šnekų susikuria jaukią ugnelę. 
O ten tupi ir kunkuliuoja žavingus apatinius dėvinčios moterys, 
kurios taip moka įkaitinti partnerius, kad tuojau ima zvimbti jų 
varikliai ir panūsta nepertraukiamai užsiimti vien savimi. Ta- 
čiau pasaulio niurnėjimas veikiau skirtas vargšams, kurie ne- 
mėgsta jo klausytis ir su savo vaikučiais traukia prie staigaus 

kranto, kur chemija ryja upelį. Svarbiausia, kad visi mes turime 
darbą ir į namus parsinešame gražią ligą. 


Tarsi sunkios nukabintos durys Gertė nusileidžia ant savo vyro 
vyrių. Klausimas: ar atlaikys jos, užėjus negandoms su audra ir 
sniegais? Tas jaunikaitis geidautų dar kartelį jos gurkštelėti, jei 
įmanoma, jau rytoj pat. Bet josios atsparumą netrukus tikrins 
kitas, paveldėtasis; tol tikrins, kol akyse sutems. Direktoriaus 
jau yra pasakyta, kad ši moteris privalo ilsėtis tik toje vietoje, 
kurią JIS yra nurodęs kaip jos kapavietę. Kad būtų patogu čiu- 
pinėti geriausias jos vietas (iš kairės ir dešinės); taip, ši būtybė 
jam priklauso jau vien iš įpročio, tarsi stiklelis, po kurio jis atsi- 
palaiduoja. Ji visuomet ir visur šalia, o dar tasai jaudulys, kai ji 
iškrinka ir negali surasti savęs. Visa, ką tik įmanoma sugalvoti, 
galima padaryti su gyvu galu, kuris greit išpampsta ir greit su- 
bliūkšta. Klausimas tik su kuriuo. Iš meilės moters akys taip 
nuskaidrėja, jog atrodo, lyg ji dulkintų peizažą: lazdelė prikiša- 
ma prie pat peizažo sienos, ir ji stebi, kada pagaliau iš šios uo- 
los ims sunktis skystis. Tarnai sukasi taip, kad darbas akyse tirps- 
ta. O arjie laimingi? Ne. 


Tas vaikas dar krizena, nes negali užmigti, jei motina neturi są- 
vų idėjų, kaip tam vaikui po gyvenimo teks nusivalyti kojas. Ma- 
myt, mamyt, skverbiasi pro langus maža pikta galvutė; jos kūno 
vaisius drauge su kirminu jame tvoskia kiaurai. Būtų geriau, 
kad vaikas dabar miegotų, jam visai nereikia matyti. Jos tešla, 
per ilgai minkyta ir perminkyta, kad ji kiaurą naktį vaikštinėtų 
ir trepučiuotų. Juk vos prašvitus ima klaidžioti pavargėliai, jiems 
ant kaklų nekabo jokios gražuolės - šlaistosi aplink kaip elniai. 
Dabar tas vaikas čia. Rytoj jis bus storai užteptas marmeladu, 
panašiai kaip jo motina sulieta jo tėvo ir šv. Dvasios gleivėmis. 
Klupdamas ant slenksčio, pasigedęs savo motinos, štai kaip atle- 

kia tas vaikas. Kad pasirodytų dieviškas ir gebantis susitarti 
geruoju, tėvas turi kažką paaiškinti ir užtrenkia duris prieš 
studento nosį. Kad savo žmonos kojas galėtų praskėsti abso- 
liučioje ramybėje ir pasižiūrėti, ar dar kas nors nesiganė šioje 
jo šventosios karvės lankoje? Motina eina per kambarį link 
savo labai laukiamo vaiko, šitos niekieno žemės (kur lėkštės 
tarsi sako: mes čia savo namuose, visiškai vienos, bet būtų ne 
pro šalį, kad mus kas nors suplautų!). Direktorius geidžia sa- 
vo žmoną apsivyti taip, kaip visi metai apsiveja vasarą. Be- 
trūksta tik, kad ir diena nubustų. Taigi, o vaikas turi teisę, kad 
visa tai būtų deramai apipavidalinta. Meile, vagie pasalūne, 
kas tavęs kas valandą nelaukia? Vilnų avelę, aišku, turėsite ir 
jūs, ji mokės išnirti ir būti pažinta! Kas čia ko pasigenda? Ši- 
tas kalnas stūkso tik dėl vienos vienintelės priežasties: slėnis 
privalo kur nors baigtis, galop turi prasidėti kaži kas stataus. 
Saulė blyški. Savo gamyklai, kurioje gaminamas popierius, vy- 
ras teikia daug reikšmės. Kad mums visiems gerai eitųsi. Ir 
kad žinotume, kodėl taip gerai einasi. Dabar aiškiai rašau: esu 
kaip vaškas ant popieriaus. Norėčiau kada nors susipažinti su 
tokiu žmogumi, kuris įstengtų iš to, ką aš sakau, sukurti mane 
iš naujo. 


Bet ko gi mes dar norime: savo atlyginimą priimame popieri- 
niame savo nesėkmių maišelyje, t. y. žūtbūt norime kuo nors 
tapti ir būtinai norime reikšti truputėlį daugiau, bent jau po- 
pieriuje. Šio jausmo neturi stigti, kai dėl savo pačių kaltės tupi- 
me namie, 0 svečius atstoja tik telefonas. 


Širdies šitas vyras neturi: kaip ugnis niokoja savo namus ir drai- 
ko savo Žmoną. Ir vaikas ima riaumoti. Lauke, siekdamas mie- 
gančiųjų dėmesio, kaupiasi iškvėptas garas, o jie visi kaip gyvu- 
liai kvėpuoja tuo, kas yra, bet nedrįsta apie tai nė prasižioti. 

Tokių per dieną nėkart neužgula kito žmogaus kūnelis, kad jie 
galėtų paleisti į darbą savo raumenis. Jie neša savo naštą iškė- 
lę, tad rankos (vargšės!) jiems yra būtinos. Jaunuolis jau iške- 
liauja. Vos tik ištraukia tą kvailą dešrigalį iš jos inkilėlio, kur 
jiedu malonėjosi, moteris užtrenkia dureles, kurias savo geis- 
mo kirveliu jau kadai kadės buvo prakirtusi sienoje. Ničnieko 
neregėdama ji spokso į nerealybę; kurgi ji būtų galėjusi jį sutik- 
ti? Betgi tie vyrai tokie galingi, jog gali beatodairiškai padegti 
savo namus, kur dar miega jų šeimos; nesuprantančios skait- 
menų sąskaitų išrašuose. O mes tik išsirengiame, kad savo ge- 
"nitalijomis apgautume žmogų. Taip, tie vyrai uždengia savimi 
visus takus. Betgi jums nusispjaut, kad žmogus jaučia ir kad jis 
prisiriša ne prie to Žmogaus. 


Ilgesys yra toksai pagalys, kurį ši moteris neša įsikandusi į dan- 
tis. Jai reikia maišto, nes jos namai gerai apstatyti ir aprūpinti, 
taigi tikslų ji ieškosi už durų, kad nuolat galėtų apie juos galvoti 
ir, tarsi virdama sriubą iš pakelio, maišyti kunkuliuojantį savyje 
vandenį, ir šitaip išjudinti kitą širdį. Juk katalikui reikia, kad 
atvyktų tolimas popiežius. Betgi toksai yra ir mūsų tėvynėje, ir, 
visų nuostabai, jis yra toks pats, kaip mes, Žmogus, aš jį pažįstu! 
Pas tokį galiausiai kiekvienas ateina, ateina ir turi paklusti jo 
valiai. Kitaip yra su meile. Vyras bent jau gali kliautis pats savi- 
mi. Bet jausmų užvaldyta moteris niekuomet negali kliautis sa- 
vimi. Šioje besifermentuojančioje būtybėje troškimai blaškosi į 
visas puses, 0 naudos jokios. 


Kur tu buvai? - taip iškart užsipuolama Gertė. Tėvas kaipmat 
nučiumpa vaiką, kuris, visai kaip ir jis, drasko motinos kūną. 
Bet gal dabar neaptarinėsime šio Laokoono grupės, kur visi 
priklauso vienas nuo kito ir trokšta būti įstabiai dideli. 

Dabar vyras siaubingai įnirtęs, jo vamzdyje kyla sumaištis, ku- 
rią įstengtų numalšinti nebent putotas srautas. Moteris tučtuo- 
jau privalo visiškai nusirengti, kad pasidarytų pakankamai di- 
delė jo gabaritams. Jis nori trenkti savo žaibą į ją, betgi jo lieps- 
nos jos niekuomet neįkalins! Jis turi užtektinai degtukų, kad 
vis iš naujo įsiliepsnotų ir leistų moteriai savo šaknį kepti, virti, 
čirškinti 1r įdaryti ar suvalgyti. Vaikui į lovą patiekiama stiklinė 
sulčių. Tegul tik duoda ramybę! Palikite moterį vienam tėvui. 
Nešokit prie jos šaižiai klykdami ir nesikabinkite į jos kūną. Juk 
motina vėl namie, ko dar. O tėvo vyturėlis jau čirena virš jos 
vagos. Vyras įvelka ją į vonią, jėga į ją įsibrauna ir užgulęs siū- 
buojasi. Puiku, kad ji ir vėl čia, juk galėjo kur ir galą gauti! 


Kaip svyruojantis, žioruojantis cigaras direktorius stovi prie sa- 
vo guolio ir blaškosi į šalis. Baimė sukyla ten, kur naktiniame 
austr. kraike vyksta šventi dalykai, kur bilda vežimaičiai ir se- 
kamos sakmės apie šventąjį gyvulį, besiveržiantį prie ėedžių ir 
socialinės pažangos. Po Kalėdų praėjo nedaug laiko, todėl vai- 
kas dar nespėjo atsidžiaugti slidėmis, kurios gali tapti jam kars- 
tu. Dabar jau nebetoli pavasaris, troškimų metas. Nutukęs nuo 
savo profesijos ir poreikių, tėvas vaikštinėja nuo vieno prie ki- 
to. Moteris jau seniai kiekvieną minutę norėtų būti kitur, ji pa- 
Žįsta jaunimą ir žino, ką jis yra praradęs ir kur jau nieko nebe- 
praras. Štai kaip nutinka, kai pražūva su gyvenimu pokštaujan- 
tys žmonės! Į ryklę moteriai įgrūdamas svetimas liežuvis, todėl 
paskui tenka prisilakti, kad pranyktų tas skonis. Iš savo kūno 
apkaso vyras deda šuolį ant moters. Užtamsina jos veidą savo 
šešėliu ir jėga pasiima tai, kas jam priklauso. Jokia galia nepa- 
jėgtų susidoroti su veržliu direktoriaus kotu, tik jis ir pats turi 
tuo tikėti. Iš to juk gyvena ir visa nacionalinė slidininkų rinkti- 
nė! Vis dėlto moteriai atrodo, lyg jis iš jos gyvenimo jau būtų 
pasitraukęs, kaip ir keletas mūsų nūdienių įžymybių, kurių var- 

dai po dešimties metų skambės juokingai. Nieko, išskyrus jau- 
nystę, ši moteris nenorėtų, ji padarytų daugybę savo gražaus 
kūno momentinių nuotraukų, kad ir vėl taip atjaunėtų. Tarsi 
dangaus siųsti jai kyla tokie vaizdiniai, tuo tarpu jos rankos at- 
plėšiamos nuo akių, ir vyro giesmė užlieja jos skruostus, palik- 
dama šviesiai rausvas vyno ir ašarų dėmes. Man smalsu, kaip 
tie žmonės dar praminta (jų vilčių čia nevardysiu). Tarsi viską 
būtų investavę į fotoaparatus ir Hi Fi grotuvus. Jų namuose jau 
nebėra vietos gyvenimui. Viskas praėjo įvykus pirkimo aktui, 
tačiau niekas nesibaigė, antraip nieko daugiau nebeliktų. Įsi- 
laužėliai irgi dar nori susilaukti kokios šventės. 


Vyras laukia, kol jo sultys pradės virti. Tuomet, nutraukęs nuo 
žmonos chalatą, įmeta ją vidun. Jo svertas pasikėlė, kelias lais- 
vas. Ir viskas aplink paklūsta jo signalui. Įžengia į savo žmonos 
sterblę. Paskatos iš jos pusės jam nė nereikia, dabar ir pats visai 
žvalus. Atrodo, kad jo galas negali nurimti, tarsi kas nors kitas 
būtų įsibrovęs į žmonos skylę ir suteršęs jos žemę savo dešriga- 
liu. Iš to įniršio savė ir savo instrumentą vyras išeikvoja pirma 
laiko, griaudėdamas iššvaisto pernelyg daug energijos, net dreba 
skliautai. Lauke vien ledas ir sniegas - viskas palaidota. Papras- 
tai gamta elgiasi teisingai, tik kartais tenka jai truputėlį pagelbė- 
ti, kad savo nuosavybę tyliai ir ramiai ji galėtų sudoroti prie mū- 
sų stalo. Vyras drėgnai lynoja į moterį iš priekio ir iš užpakalio, 
tampo ją po aslą. Mažieji jos krūtų plaušiniai smarkiai išpurto- 
"mi. Tarsi akmuo nuo jo nusirita pora kilogramų gyvo svorio. Vi- 
sai nesibaimindamas, apiberia žmoną savo šiurkščiu gargždu, ta- 
da, tvirtai suėmęs už kojų, klajoja po jos slėpsnas. 


Atsikėlęs, užsimiegojęs vaikas tegul verčiau taip neklebena vo- 
nios durų, nes bus išpiltas drauge su vandeniu. Nutvėręs už tie- 
sių plaukų, vyras kiek tik įstengia atlošia moters galvą, nes ši 

nori šaukti. Jo paukštužis nubudęs ir dabar bus uždarytas jos 
burnos narvelyje, taip jam mat patinka, ir paukštužis tol purpsi 
burnoje, kol moters kaklu sukyla šleikštulys, ji kriokdama išsi- 
lieja, ir vėmalai teka vyro kotu bei tabaluojančio kapšo šonais. 
Čia jau nieko nepadarysi. Iš apyvarpės ištraukiama gilė, o mo- 
teris persveriama perpus per vonios kraštą. Kotas it nendrė styro 
prie jos angos, į kurią tuojau bus įgrūstas, kai pradės mušti jos 
krūtų varpai. Kaip vanduo iš jos srūva alkoholis, o į jos makštį 
tyška stambūs lašai. Ne, direktorius neleis šitai moteriai, kad jis 
lyg niekur nieko būtų išgrūstas iš jos lizdo. Ji turi paklusti ne 
savo jausmams, 0 jam, koto bendraminčiui. 


Tik kelioms minutėms moteris įžengė į areną, kurioje mokosi 
plaukti vartotojai. Dabar ji tupi vandenyje ir yra muilinama. 
Jos chalatas jau seniai atrodo kaip iš gerklės ištrauktas, jį teks 
išvalyti, susiūti ir išlyginti. Prausdamas ir trindamas ją, vyras 
išrauna gerą kuokštą gėdos plaukų. Nagais braunasi į jos gėdos 
žiaunas ir muiluotais pirštais pasiekia tuos jos podirvio vande- 
nis, kur dar neseniai buvo įgrūdęs sunkų savo paketą. Ji kepės- 
tuoja kojomis ir inkščia - tai degina! Priekyje, kur skirdamiesi į 
abi puses virpa papai, tiriamai čiupinėjami į dešrigaliukus pa- 
našūs speniai - trimis pirštais sukami aplink, tada pamaži atlei- 
džiami. Tarsi kietos sagos žvelgia į mus šaltos jų akys. Niekad 
neįtiksi savo viešpačiui, nors ir karalienė būtum. Jau kliuksi vy- 
rų turinį sugeriantys klaikūs indai. Ir švilpdamos sukasi laukia- 
mųjų durys prieš bedarbių kaulų krūvas. Bet šiuos srautus mes 
dar įstengsime pažaboti. 


10. 


Jie galėjo ilsėtis ramybėje ir taikoje. Tačiau prieš tai pro jų kū- 
nų atsišakojimus praslydęs saulės spindulys dar sviedė ant jų 
ryškią šviesą: jie išmano, dėl ko verta turėti kūną! Jie gali su- 
drebinti trobelę ir keliais smūgiais ištaškyti ją į visas puses. Jų 
būstas tarsi danguje, ir kol ji nelyginant gepardas keliais šuo- 
liais atsiduria prie galingųjų girdyklos, jie, keldami saulės nu- 
tviekstas dulkes, spėja daugelsyk susiporuoti. Taigi, bet ko jie čia 
susiporavo, ir kam tos vandens procedūros, kam dušas, tarsi jie 
turėtų būti paskelbti šventaisiais? Kiekvienas jų kūno lopinėlis 
susilaukė partnerio dėmesio ir meilės. Panašiai žemės sklypų nuo- 
mininkai dirgina nervus vyriausiems darbininkams, nes šie dirb- 
dami nuolat snaudžia, prikulia jų gyvulius, paskui perrėžia jiems 
gerkles, apgaudinėja ir daro taip jau ne pirmą kartą. Apsiavęs 
guminiais auliniais - gerieji bateliai liko namie, pas gražią mote- 
rį, palenkusią pečius virš praustuvo dubens - iš tvartelio išlenda 
toksai mažaturtis. Nuo jo palaidinės rankovių varva vaikučių taip 
mėgstamo triušio kraujas. Bet ir šitas vyrutis, atėjęs pagyventi į 
mūsų pasaulį, kartais būna visai mielas sutvėrimas krūmuose = 
nusitempia ten iš šokių aikštelės mergą, parsigriauna ją, o ši be- 
veik nenuvokia, nuo ko gi čia taip ginasi?! 


Tačiau tie, kurie gyvena pro žaliuzes krentančioje šviesoje, tie 
jau visai kas kita: jie vienas kitam dera kuo puikiausiai, netgi 
tuomet, kai laiką leidžia tik tyliai glostinėdami kits kito kūną; 
jie beveik nepastebimi, laikas, šis kūrybai skirtas saulės kremas, 
kuriame, apsaugoti nuo tiesioginių spindulių, kai kurie sugeba 
patogiai ir ramiai išsilaikyti. Tokiai moteriai kaip ši, nupaveiks- 

luota nuotraukoje, laikas praslinko, rodos, nepalikęs jokių pėd- 
sakų, lyg ji būtų uždaryta stalčiuje, kuriame jos vyras savo ma- 
lonumui ją gerai laikė. 


Vyresnieji, jau lankantys Pelno mokyklą, neturi nieko, išskyrus 
rūpesčius dėl suvalstybinto turto, kuris sunkiai įsikibęs į mūsų 
pinigų maišus, kaip tasai direktorius į savo Žmonos pienmai- 
šius. Savininkas jam leido suprasti, kad savo goduliu ir pykčiu 
stebinantis koncernas mielai suloštų su vietiniais gyventojais Žai- 
dimą iš gyvybės ir mirties. Nuskriaustųjų vaikai anksti patiria iš 
kurios pusės tepama jų duonos riekė: todėl nuolat reikia klusniai 
gniaužti plonai suteptas riekeles! Kad liktų įplaukoms į taup- 
kasę, kuri gali išmokėti didžiulę premiją. O direktorius, ko ge- 
ro, gali vaidinti ir kartu netgi dainuoti. 


Taigi jis turi ir kitokių rūpesčių, nes niekas nepakeltų gyvenimo 
visai vienas. Viršuje jis turi sklastymą, o apačioje - savo genita- 
lijų kapšelį, kurį žmonai prikiša taip arti, kad šios akys ima bliz- 
gėti - dabar tu pamatysi! Gausios jos mėnesinės pajamos teikia 
neblėstančio džiaugsmo pinigų išvargintai jo galvai. Tačiau mus 
juk pripažįsta, mus, tarnus! Mus pripažįsta, nes gelmės kunku- 
liuoja, nes žmonės plūsta į užeigą. Mes greitai papildome savo 
kišenę, kai nuodinga rasa ima kristi iš emisijos banko. Pernelyg 
smarkiai mums augant, pirmučiausiai kenčia tie, kurie neįsten- 
gia ištiesti kojų toliau nei siekia akys, kurie matuoja savo kelią 
valandomis, kol pliki basi atsiduria savo gražių ketinimų ir savo 
viršininkų akivaizdoje. Jų troškimai negali išsipildyti ir nulinks- 
ta po santaupų dalgiu (ak, tos žmonelių santaupos!). Tikrai, 
direktorius elgiasi visiškai taip, kaip jam ir dera. Jis apriboja 
nepamatuotus žingsnius, nes yra nepalyginti turtingesnis už tuos 
žmones, kurie mokosi kristi greta jo tyliai kaip lapai. Kad ne- 
kliudytų griežti jam smuiku. Jis nemato jokios priežasties, dėl 

kurios turėtų save varžyti gerai derančiu diržu, nes: galbūt ku- 
ris kitas taip įjunko į jo žmoną, kaip tik jis vienas turi teisę įjunkti. 
Labai ačiū, kad teikėtės išklausyti mano įžeidinėjimų. 


Jis moka būti švelnus, visai kaip supančiotas Žaibas, palankiai 
nusiteikęs savo žmonos atžvilgiu, palinksta prie jos gyvuliu tren- 
kiančios odos. Dabar ji nori miego. Su ja buvo nemaloniai 
pasielgta, kai vyrą užvaldė šitas noras. Ji visa savo artimiausioje 
praeityje, ir, jeigu mes arčiau prie jos prisiglausime, patys pa- 
stebėsime: ateitis priklauso jaunystei; jeigu tik jie studijavo, o 
jų tėvai prasčiausioje mėsainėje išmokė sviesti paskutinius ko- 
zirius. Kaimynų vaikai tegul sau krenta kaip papuvę vaisiai. O 
šita moteris jau atsiveria beviltiškai meilei, švelniai kaip triušių 
narvas po skerdimo, į kurį ji jau sutempė visus savo baldus ir 
išklijavo sienas gėlėtais apmušalais. Nuo jos putės veda tik siau= 
ras takelis, kurio gale stovi jis, studentas, su visais mano skaity- 
tojais, laukiančiais, kol jis, išsilavinęs ir švelniauoslis, galės vėl 
tenai įžengti. Jeigu mes visi eitume išvien ir viską ištvertume, 
tuomet išsipildytų ir mūsų nuojautos. Mes esame nereikalingi! 
Jei mes apskritai galėtume gerai gyventi, tai daugių daugiausiai 
kokio mielo gyvulio, kuriam pakišome ėsti, atmintyje. Ar šiaip 
kokio mielo žmogaus, kuriam patys save sušėrėme. 


Direktorius bet kada galėtų savo Žmoną stačia galva sviesti į 
sodą, jai tektų tik pasisaugoti, jei blakstienos vėl būtų suteptos 
tušu. Tada jau leis dažytis, nes jo geismas muša kaip girios šalti- 
nis, o niekam vertos jos ašaros neatpažįstamai sudarko veidą, 
ir kūnas pražysta purpurinėmis (Gertės!) dėmėmis. Ne tik ne- 
turtu, galima ir kitokiais būdais bet ką minkštai išdaužyti, kai 
diena vos aušta, o kažkam į ryklę jau teka kava. Prasti mūsų 
reikalai, jei mylime moteris tik už tai, kad jos kuopia mūsų kam- 
barius, kurių niekas neatveria kasdienei kontrolei - ar iškiliuo- 

se mūsų organuose kas nors nepakito? Tik nebijokit, mes vis 
dar tokie patys. Netrukus savo kūnais pridengsime prarają taip, 
kaip nauju etermitu bandome uždengti savo vienbučius name- 
lius, o skolų palūkanos krenta ant jų kaip šešėliai. Tuomet virši- 
ninkas jau užsuka į mūsų tvartą, ateina pas mus, prie troškimų 
grandinės pririštus ir trypiamus gyvulius. Kas turi nedidelį skly- 
pą, be to, dar ir trobelę, tas pirmasis paragaus bedarbystės: taip 
šneka tie žmonės, kurie apsiperka puikiose turčių parduotuvė- 
se, 0 tada įsitaiso prie rašomojo stalo, kur jau niekas neįstengtų 
jų nuramdyti. Netgi toji tyli trintis, dėl kurios šlapalas suplūsta 
į lyties teptuką, kuriuo jie ištapo vienas kito geismus, nepaver- 
čia jų tokiais švelniais, kad jie taptų geresni savo gyvajam tur- 
tui, šiam amžinai persigandusiam jų mirties kamerų tarnauto- 
jui. Dažnai jiems prisieina ne vieną valandą važiuoti, kol pasie- 
kia savo mielo partnerio namus ir paleidžia tą srovelę, kurią 
laikė užspaudusi kėdė. 


Svetimose užeigose nevalgoma, jei tuose puikiuose namuose 
galima susilaukti šūvio į pakaušį. Ant gatvės krenta šešėlis. GrįŽ- 
tantys iš darbo nori užsukti į šiuos neturtingus namus ir išmesti 
kaušą kitą alaus. Direktoriaus kaktoje nė pėdsako nuovargio. 
Kaip smuikininkas jis tėra menkas šiknius, bet štai savo žmoną 
išbirbina per penkias minutes. Jis labai elastingas, tik pažiūrė- 
kit, kaip savo šiltu hampelmanu* mikliai tvatina per jos tešme- 
nis, ar matėt, kaip ką tik kyštelėjo jos burnon? Tie jo mosikavi- 
mai kelia ir rūpesčių —- kur pagaliau apsistoti? Tačiau tokie po- 
nai tarsi kriokliai - nuolat veržiasi ten, kur siauriau, ir vis sku- 
ba. O, ir jūs Žioruotumėte pikta ugnimi, jei jums kasdien kas 
nors brūžintų makštį! Lauke, kažką vis pasižymėdamas, vaikš- 
tinėja policininkas, regėjęs ne vieną galiūną, virpinantį kelius 


* Toks žaislas: figūra, kuri juda tampant siūlą. Vert. 

prieš draudžiamą ženklą, bet šiltoje vietelėje moterys geba tą 
jausmą išguiti! (Šitas laukinis visuomet tai gali. Užuolaidos glos- 
tojo šaltas rankas, kurios viso labo laiko didelį gniutulą skalbi- 
nių.) Pasidavęs geiduliui, vyras apsireiškia virš moters kaip dan- 
gaus ženklas. Jo liežuvis padažnina pulsą tarp jos šlaunų įspraus- 
toje sulčių skardinėje. Reikia parodyti ir kumštį, kuriuo daužo- 
mas stalas. Kur kitur besitratinantys Žmonės reguliuos išmeta- 
mąsias dujas ir kaitins variklius, kad nevėluotų į darbą. Tačiau 
vakare jie lyg liepsnelės plasta savo aptvaruose, jei tik žmona 
ką prastai pagamina! Skamba visi namai, o šeimininkė spokso 
užvertusi galvą taip, tarsi būtų perkopusi Alpes ir dabar stovė- 
tų žaizdota ir nusibraižiusi. Tie Žmonės turi per mažai laiko, 
kad galėtų vargintis, siekdami gražaus tikslo - priešaky styro 
krūtys, kurių prasmė yra liepsnoti. Netgi automobiliai suryja 
paskutinius mūsų degalus. “ 


Direktorius įsikimba į savo lovos kaimynę. Gal nori ją, nuka- 
muotą, taip ilgai be kvapo tysančią šalia išgrūsti lauk? Ji gyvena 
šalia, tik pažiūrėkit, ji maitinama dirbtiniu būdu, tad jai nėra 
reikalo ko nors ieškoti svetur, argi čia neatsirastų toks, kuris 
suvaidintų jos vyrą ir įkištų į putę liežuvį? Direktorius nesinau- 
doja jokiomis apsaugos priemonėmis, nes su didžiausiu malo- 
numu norėtų dar daugybę kartų susieiti, tik visuomet trumpai, 
kad niekas ir niekad jo nepranoktų. Jis įžengia į plačią, šviesią 
proskyną ir savo grąžtu purškia moteriai tiesiai į snukį. Nuo jo 
žnaibymųsi ji kosti, o ant jos kūno lieka ryškios žymės. (Šitaip 
jis apeina visą dailią jos figūrą.) Atrodo, vyrą labai stebina tai, 
kadjis pats gali taip ištempti visą savo įnagį, taigi taip persimai- 
nyti, jog net susiginčija su moterimi dėl savo ilgalaikės degimo 
krosnies. Koks biokatalizatorius, koks pusdievis, padek Dieve, 
kad nereikėtų tapti šventuoju, ant sienos kybančiu kankiniu - 

jis pats padidina save! Koks vyras! Ir tada iš viršaus gali pa- 
laistyti savuosius! Tikriausiai kur nors kitur, gal prie trobelių 
naujai pristatytais laiptais, nors jose savo noru joks Žmogus ne- 
gyventų. Didžiausi neturtėliai žingsniuoja mažais žingsniukais. 
Kol galop atsikvoši. 


Šaukdamas ponas direktorius gręžiasi į Gertės burną. Prieš tai 
jam dar teko prarasti savitvardą, t. y. jis turėjo būti čia pristaty- 
tas jau dieną, tiesą sakant, jis iš visų pusių buvo skatinamas dar 
jaunystėje (jo balso stygos irgi). Jo skleidžiami garsai paklūsta 
jo komandoms, tarnautojai taip pat paklūsta. Tai nėra sunku, 
instrumentu jau griežia ir sūnus, o kalnų šlaitai tarsi rankas nuo 
savęs purto rūgščius medžius. Moteris spiria ir, net nespėjusi 
surikti, sutrypiama. Ne, dabar namie nepasigirs žingsniai, ne- 
bus rūkomos cigaretės, nebus geriama, o personalas apsieis be 
grasinimų. Ir vėl bus nutraukti naktiniai marškiniai, kad būtų 
galima apčiupinėti ją iš visų pusių. Mes dažnai naudojamės 10- 
va, kur pramiegame visą lyčių karą. Pagal savo rangą galėtume 
jame be galo tobulėti, kol nusipelnytume vulgarumo aukštu- 
mų. Jokioje kitoje srityje taip greitai nepakylama, jei tik kuriai 
nors (vienai iš mūsų, moterų) savas veidas ir tinka, ir patinka. 
Juk ir uola neina į pievą, gyvuliai patys atlekia prie jos ir trinasi 
į ją savo kūnais. Dabar moteris kovoja už save, tarsi tarp savo 
elektrinių prietaisų norėtų pasidaryti nemirtinga. Ji pratrūksta 
riksmu - panašus pasigirsta, kai, neįstengęs susivaldyti, iš gied- 
ro dangaus į televizorių trenkia žaibas. Tuomet tą aparatą, va- 
karų rijiką, tenka gabenti į remonto dirbtuvę. Šiandien direk- 
torius nori dar kartelį pykštelėti iš savo šautuvo, kad vėl būtų 
tikras dėl savo žmonos, kuri plūsdama kraujais guli šalia - vėl 
ne laiku pasitaikė ant jo kelio! Ji alsuoja ir springsta. Miegas 
dingsta iš jos akių. Ji susivemtų prieš tą, kuris drįstų dabar verž- 
tis į jos triukšmingus, ūžiančius namus. 

Aišku, savo letena jis kaipmat gali perplėšti jos užpakalį! Juk 
užpakalis irgi jo nuosavybė, kaip Dievas mūsų. Jos raumenys 
grikši kaip senas batas, greičiau nei po penkių minučių jo ap- 
skritas kuolas vėl bus į ją įbestas. Įvažiavimas čia visuomet 
laisvas, galų gale šitas vyras ne vienas pakenčia gyvenimą, jį 
patį kasdien privalo pakęsti kiti. Didžiąją laiko dalį moteris 
savo kūnu tarnauja vyrui, bet, atrodo, saulutė netrukus vėl 
sušvis! Šitie žmonės turi prapulti tenai, kur ūkininkas vagoje 
paliko atvirą plyšį! Aš palikau ir radau juos sočius, ir jokia 
šviesa tenai nebešviečia. Šitaip jie ir pražūva per savo bobas, 
pražūva per galingųjų patarimus, bendradarbių patarimus, ku- 
rie šiandien pasidarė begal gausūs, tačiau visiškai beverčiai. 
Kartais atrodo, kad nė nespėjus apsidairyti jau iškepamas nau- 
jas specialistas, kurį toliau galima sūdyti jau darbo vietoje. Jo 
akiratis apribotas iki karsto lentos. Nedaugel moterų valgo 
pusryčius, kuriuos į stalą patiekia namų šeimininkė. Ji sėdi 
priešais savo vyrą su tamsiais akiniais ant paryškintų akių. Sė- 
di savo vietoje, užtat naktį tokios gainiojamos kaip rojaus ar- 
kliukai, ant kurių mokosi jodinėti vaikai. Ir jos dar tvirčiau 
laikosi balne! Šis vyras elgiasi be jokių ceremonijų, beveik kaip 
mūsų prezidentas, ir kone visu savo svoriu užgula mūsų, kla- 
jūnų, pečius, mūsų, kurie dar drįsta pakelti ranką ir apčiuopti 
kabykloje kybantį apsiaustą. Sakoma, kad Mocartas nuosta- 
biai akompanavęs. O jis irgi griežia lygiai taip gerai, tik ma- 
žiau, turint galvoje jį tramdančius rėmus. Dar lieka truputėlis 
laiko pomėgiams. Zalcburgo žaidynėse jis išbando ištvermės 
testą. Tėvas neprieštarauja sau. Smagiai mojuodamas, perskro- 
džia susiglaudusius žmonos putės raumenis, O ji, pagaliau jo 
nebevaržoma, surinka tarsi besiplėšdama nuo grandinės. Ką 
besakytum, nepatyręs kančių, skaityti nė vienas neišmoksta. 

Direktorius plūduriuoja vėsiuose jos vandenyse, o paskui jau 
laukan - iš prieblandos į saulę! Tai reiškia, kad bet kuriuo atve- 
ju jis puikiai jaučiasi. Leiskite jam patylėti! Savaime supranta- 
ma, namie galima būti kaip sniegui pievoje, tačiau supančiojus 
galūnes galima taip įdarbinti, kad imtų tirtėti. Moterų daug, o 
vyras tik vienas. Dabar jis įsitaisęs ant kniūbsčios moters kojų ir 
kužda jai apie erotiką, kuri jį kitados taip žavėjo bordeliuose, 
tačiau jis investuojąs tik į JĄ. Erotika - šis žodis kilęs iš kokios 
nors Erikos, tik ne iš Gertės. Šiai iškilmingai valandai tai sutei- 
kia prasmės. Vyras privalo paisyti savyje tūnančio gyvulio, o kas 
gi ten išlenda už virvės tempiamas? Prieškambaryje vykstantis 
pokalbis su pasauliu ir jo ką tik alyva suteptų mašinų atstovais, 
laukiančiais, kol pagalbon atskubės moterys su savo bukom, pra- 
kaltom skylėm. Darbo dienos kai kam žemėje bus visiškai pa- 
mirštos. Savo tarpukojy vyras apčiuopia patikimai sustangrėju- 
sį pimpalą ir, tuo įsitikinęs, šokinėja iš džiaugsmo: vaikas gy- 
vens po jo mirties ir savo mieste toliau pjaus kitus Žmones. Už- 
simerkime prieš tokį vaizdą. Kas, viską pragaišinęs, norės nie- 
ko nepaisydamas pradėti iš naujo? Teisybė. Jis perka savo vai- 
kui vis naujus apdarus, o ribota kaip gamta moteris turi juos 
skalbti. Šitaip teigia televizijos reklama. Kol dar laiko kojos, ši 
moteris skambina pianinu. 


Gerai prašveitęs žmonos vamzdį, direktorius žvelgia sau prie- 
šais, paskui, tarsi prie variklio pasilenkęs malonus nepažįsta- 
masis, apsidairo ir įsitikinęs, kad aplinkui nieko nėra, atsisuka į 
savo naminį gyvulį. Glosto ją kaip šunį. Aptaško seilėmis, atsi- 
prašau! Jam jau nebe tėviškė ten, kur pabuvojo kas nors kitas. 
Moteris vyrui yra pastovi (užtempta ant kuolo) konstanta, ji 
privalo abiem kojom tvirtai stovėti ant Žemės, 0 jis tuo tarpu 
taiko tiesiai į širdį ir sudarinėja kompiuterines programas - jo 
hobis! — nuo kurių kitiems turėtų tiesiog užimti amą. Laukai 

nutvieksti šviesos, rytoj Gertė, aišku, vėl eis paklajoti. Kai ji 
kartais nuobodžiauja, joks kitas vyras neturėtų pas ją užsibūti 
ir jos geisti. Iš savo apmirusio kampo čia šaute iššauna tik po- 
nas direktorius. Kaip upelis srūva slėnin, taip jis pirmyn stu- 
mia savo planą ir stumiasi pats. Labai jam patiktų šitoji For- 
mulė-1. Stovėti vietoje ir vis dėlto neramiai strykčioti prie starto 
linijos! Tačiau šita naktis neapvalo pačių vargšiausių nuo jų 
pačių, priešingai, jiems šalta, todėl tenka šildytis savo žmonų 
kriauklėse. Jie nenorėtų ryt rytą vėluotis ten, kur yra nepagei- 
daujami, tačiau laukiami pačio didžiausiojo gėrio - fabriko. 
Tai jis gali nutraukti jų skrydį ir nutupdyti žemėn. Daugeliui 
tenka nupjaustyti speigo pakąstas vaismedžių šakeles. Vėma- 
lų gniutulais direktorius spjaudo savo Žmonai į ausį. Ji galėtų 
būti pamiršta kaip pintinė su apkartusia duona, ji turi rinktis 
pati. Visuomet! Taip, ji gyvena ir neblogai gyvena, kol perne- 
lyg neužsiraukia savo kelnaitėse. Bent jau tol, kol keliukas į 
jos putę nukastas ir pabarstytas — juo vyras, jei tik jam kas 
nors nepatinka, gali pasukti atgalios. Kamuolys vis tiek priva- 
lo suspurdėti vartuose. O ji? Jis tąso jos plaukus, tarsi jo ran- 
kose tebebūtų vairas. Jau baiginėdamas, trūkčiojantis galas 
brazda jos krūme. Paskutiniu momentu ji užsiraukia ir jis iš- 
slysta. Vyras kumščiu tvoja jai per sprandą ir griaudėja tiesiai 
į jos veidą. Nejau ši moteris galėtų galvoti dar apie ką nors, o 
ne apie jos numylėto kuolo dvelksmą? Nejau tai įmanoma? 
Dabar gi nutinka taip, kad sunki, iki kraštų sklidina direkto- 
riaus taurė išsilieja prošal ir krūvelė bjaurių atmatų paliekama 
ant jos odos. Ši moteris nenusipelnė, kad vyras prie jos pa- 
linktų maždaug keturiasdešimt penkių laipsnių kampu. Nagi, 
išgerkime dabar du, ne, tris ketvirčius. Smagūs užkariautojai 
kitados nebūdavo taip dažnai trikdomi. Šiandien dvelkia kiti, 
rūstesni, vėjai. 

Netrukus šio krašto gyventojams teks šokti iš miegų, tarsi pa- 
baidyti jie turės kraustytis iš vienos vietos į kitą, nė nenutuok- 
dami, kur jie čia suvis atsidūrė. Bet pala, vieną panašumą turi ir 
jie: pavasaris juos, kaip ir mus, užklups dūsaudamas ir sklidinas 
gryno oro. Tik per tą laiką mes būsime kur kas daugiau pasie- 
kę, nes MES žengiame toliau, mes pasitikime savo jėgomis: te- 
atre, koncerte, parodoje, kur saviškius atpažįstame vien iš JŲ 
vargšių akių skleidžiamo spindesio. Taip, mes įtraukti į sąrašus! 
Prašom pažvelgti žemyn, - antai toji laukinė patiklių bedarbių 
kupeta, besivilianti gerųjų bankų pagalbos. Tų akių šviesa, ak, 
federacinio kelio gale ji nenušvito auksu, kaip fabrikui dividen- 
dai. Tačiau tos akys pamiršo savo gebėjimą spinduliuoti ir, visai 
be reikalo persigandę dėl pagaliau nuveikto darbo spindėjimo, 
slydo ir nuslydo į upę. Nevalia juk ankstyvą rytą užsnūsti prie 
vairo. O kas gi tuo metu nutinka su mūsų mokesčiais? Jie iš- 
švaistomi kaip žmonės, nors ir su brangiais sportiniais automo- 
biliais, puikioje, apdovanotoje šalyje, kuri ten, priekyje, kartu 
su industrija daro staigų posūkį. Ką gi, ir kitur gyvena žmonės, 
ir ten juos kartais suvažinėja. O mes ir vėl leidžiamės į savo 
neramų kelią, ant federacinių kelių asfalto palikdami vien ne- 
ryškius pėdsakus, o savo vaikams - po spalvotą televizorių ir 
videomagnetofoną kiekvienam. 


11. 


Pusryčiaujant jiems nenubosta gardžiuotis. Vaikas atbilda laip- 
tais žemyn ir padaužiškai šokinėja aplink tėvą. Saulėta nuotai- 
ka žada gerus kišenpinigius. Tėvas savo sūnų trokšta matyti nar- 
sų, niekad neatsiduriantį aklavietėje. Bet daugių daugiausia tasai 
vaikas taps vienu iš tų malonumų ieškotojų, slampinėjančių po 
apskr. miestą. Vargu ar jis beatpažins tuos tolimos vaikystės 
draugelius, o jiems teks žiūrėti, kaip direktoriaus sūnus pristigs 
pinigo (kaip jiems pristinga laiko belstis į pusiau praviras smuk- 
lės duris). Su tais trobelninkų vaikais sūnus turi sėdėti viename 
liaudies mokyklos suole, pedagoginiu požiūriu tai logiška, bet- 
gi tose trobelėse siaučia karas! Po ilgo ryto, praleisto tvarte, kai 
kurie liaudies sūnūs ir dukros dvokia iki kulkšnių blyškiose sru- 
tose stovinčių galvijų mėšlu. Pakirdę penktą val. ryto, iš savo 
slogių namų jie nusileidžia į slėnį. Kūnai ten tupi ir tupi krūvo- 
je, kol pinigų stygius išguja juos į fabrikus. Ar jūs dar niekad 
nematėte, kaip ten pražysta ir tuoj nužydi gėlės? Siekdamas 
sutrikdyti pusiausvyrą tarp prigimties ir prigimtinės teisės, šitas 
vaikas įžūliai traukia per laukus (vaikas, beje, visiškai teisingai 
elgiasi išdraskydamas lazda kurmiarausį, užvoždamas ja kur- 
miui ar leisdamasis slidėmis šlaitu. Teisybę sakant, ir jūs būnate 
teisūs, kai, susiruošę pasivaikščioti, apsigobiate natūraliais vil- 
nos debesimis!). Miško gelmėse kartkartėmis pokšteli šautuvo 
šūvis. Pamazgų duobės turėtų apsaugoti gamtą nuo žmogaus ir 
jo aplaidumo, tačiau kas jį apsaugos nuo kreditorių, banko tar- 
nautojų, kurie taip anksti keliasi tik todėl, kad geidžia pasigė- 
rėti Alpėmis? Pernakt, ačiūdie, kiek aptirpo, tai gniaužia kvapą 
už keltuvą iš anksto susimokėjusiam slidininkui. Ledas ant me- 

džių kamienų sueižėjęs ir birus kaip iš gražaus prietaiso pakuo- 
tės išbyrėjusios stiroporo kirmėlaitės, lyg Žvynai krentančios 
prieš akis. Kitam gi visa tai gal priešingai atrodytų. Antai pirki- 
nių vežimėlį stumia namų ekonomė. Kai kuriose vietose, kur 
žemė vis dar kietai įstingusi, jis gaudžia tarsi būtų tuščiaviduris. 
Ir po mumis turi kažkas būti, ne tik virš mūsų. Gal jūs turit 
neblogą bičiulį, su kuriuo būtų galima nueiti į kiną? Ne? Tuo- 
met luktelėkit, kol kas nors paskambins į jūsų duris šiame pui- 
kiame, gerai sutvarkytame pasaulyje, į kurį jums siūloma nusi- 
pirkti abonementą. Kad geriau išmoktumėte suprasti savo 
atstovų poreikius menui, ekonomikai ir politikai. 


Dabar prie savo žmonos direktorius gali palinkti kaip vyras, 
nes ji sėdi savo pamėgtoje vietoje, kur pro langą ant jos ne- 
krenta nė pluoštelis šviesos. Gertė su tamsiais akiniais. Pasiro- 
do vaikas. Smagus, apsvaigęs nuo tolumų ir televizijos, kur bu- 
vo įsiskverbęs akimis; jis spiegia iš godulio, įsitikinęs, kad šįkart 
tikrai bus nupirkta kažkas apčiuopiamo, su kuo jis galės pa- 
sprukti iš šio žavingo pasaulio: greitaeigiai aparatai ir prie jų 
derantys drabužiai, kad tikrai jau nieko nebestigtų. Nes, prasi- 
dėjus potvyniui, jis vėl panorės ištrūkti, tas vaikas. Tėvas kalba 
iš tamsios galingos žvaigždės, tai yra jo galva, jo žodis čia lemia 
viską. Rytmetį jis pasirinko tam, kad dar kartą netikėtai sugriū- 
tų su šito vaiko motina. Gerindamas nakties rekordą, jis trum- 
pai drūtai ėmė ir įsibrovė į ją. Panašiai sudrimbama į fotelį, 
minutėlę dar vaidinant, kad rengiamasi klausytis vakaro Žinių; 
taip ir jis visu savo sunkumu įsibruko į moterį, šįkart prie jos 
doko prisišvartuodamas iš užpakalio, ten, kur įtaisytas jo gyve- 
nimo stoties siurblys, kur jam suteikiama Šv. Sakramento pa- 
guoda. Juk vienąkart ji turi leisti jam ramiai nuvarvinti! Jėga! 
Jis ir žodžiais skverbiasi į jos ausį - ji, girdi, dar turėsianti atsi- 
skaityti už praėjusios dienos reikalus. Juk jis yra vyriausiasis 

degustatorius, vilnis gebantis paversti bangomis. Reikia tik vil- 
tis, kad kada nors prasikals tikroji žolė —- blogai mes ją pasėjo- 
me automobilių kapinėse ir poilsio aikštelėse, kur netgi prezer- 
vatyvai taip įkaista, kad plikomis rankomis jų nenusmauksi. Taip, 
ten, kur mes linkę tvarkingai švaistyti save, alinti savo lytį, o 
partneriams viską vėliau nutylėti, kad galėtume mėgautis vieni. 
Moters geismų alyvoje apskrudusios šlaunys privalo būti patie- 
kiamos tik jam, direktoriui, šitam siaubingam perėjūnui, kuris 
nieko nelaukdamas guviai išsikraus ant jos rampos ir atsidėkos 
kokia švelnia sege ar plieno apyranke. Štai jau ir baigta, mes 
vėlek laisvi, savo namučiuose, kur ir yra mūsų vieta, tik dabar 
dar turtingesni, nei buvome, kai šaipėmės iš kaimyno. Esate 
kviečiami į visa tai pasižiūrėti patys! Jums visiškai nieko neatsi- 
tiks, jei tasai ponas iš malonumų ieškotojų sektos į jūsų duris 
pabels šampano buteliu! Kur ten, jūsų žmona tik apsidžiaugs! 
Tetrūksta tik, kad jis ir pats būtų susipakavęs į dėžutę! Dangaus 
žydrynė iš gamtos nesišaipo, verslas klesti! 


Žinoma, vos pasitaikius progai, ši moteris lekia pas kirpėją, kad 
Michaelis išvystų ją gaivią ir naują. Taip, ji jaučiasi atsakinga už 
tai, kad patiektų apetitą Žadinančius savo kąsnelius ir, čia tik 
tarp mūsų, kad šviestų kaip saulė! Sklidini meilės, tėvai duoda- 
si virš sūnaus kambario, o šis, nusivaręs kaip tėvas motinos gel- 
mėse, Žaidžia sau vienas. Tą vaiką greitai paims: Anksčiau čia 
sviro varpos, dabar širdis suvaržyta, niekas neranda sau vietos, 
negali ramiai į visa tai žiūrėti. Visi trys su savo kančia slampinė- 
ja pakampėmis arba tvyksteli kūrybos spinduliu, kad kiti tai 1š- 
vystų ir pamiltų. Sūnus nuolat klausinėjamas apie savo prana- 
šumus prieš trobelninkų vaikelius. Motina kone pavargsta, 
spausdama pieną iš savo krūtų, baimindamasi, kad jos vaikas 
gali neturėti nemirtingos sielos, nes nesuteikia motinai jokios 
palaimos. Jis tuojau pat nori stotis ant slidžių, kiti jau antai kyla 

keltuvais. Kad tik pernelyg nesusižavėtų tais skrydžiais į slėnį! 
Dabar motina godžiai bučiuoja vaiką, o šis sprūsta iš jos glėbio. 
Tėvas geraširdiškai kapsto kilimą, kad tik kuo greičiau liktųsi 
vienas su žmona ir jau tada galėtų ik valiai pamosikuoti savo 
kuolu! Kartais, kai pavyksta atitraukti vaiko dėmesį, jis kaišioja 
du pirštus, tarsi oda aptrauktus sparnus, į pačias įdomiausias 
jos kūno vietas, į tą skeltą plyšį, kuris vyrą taip traukia, kad jis 
perka šiai moteriai brangiausius apdarus, - reikia gi ją pri- 
dengti! Slapčia pauosto savo ranką, tokią pat malonią kaip ir 
jis. Tuo tarpu motina ir toliau nepaliaujamai tebemyluoja vai- 
ką, 0 šis sprunka nuo jos tolyn kaip upelis, tas vaikas, nuo 
kurio su žaislais ir visu kitu jo šlamštu ji yra priklausoma kaip 
kokia meilužė. Gerai nusiteikęs tėvas pirštais barbena į stalą. 
Šiandien jis jau pasinaudojo motina, kodėl gi vaikas negalėtų 
ja pasinaudoti? Tik, žinoma, nereikia perlenkti lazdos! Sūnus 
privalo stropiai mokytis, 0 jei nori savo gomurį stulbinti kon- 
diterijos gardėsiais, jam už menkus pinigus tenka nuomoti ki- 
tiems savo puikias naujas slides. Sūnus, šita nedidelė, inertiš- 
ka vietinės reikšmės geležinkelio linija, jau spėjo aistringai įsi- 
traukti su savo amunicija į sandėrius tam, kad ir didžiausius 
paikšius bentkart aplankytų laimė (pavyzdžiui, šie tiki, kad va- 
žinėjimasis ratukinėmis pačiūžomis gali padėti surasti spragą 
sistemoje, nuo kurios priklauso visų Alpių likimas). Tie vai- 
kiščiai suvokia tik tiek: jei ant kupros nešiesi lenktynines sli- 
des, reiškia, jos šį tą kainuoja. Šis vyras ir jo žavingoji moteris, 
būdami vienas greta kito, nenuobodžiauja. Jų akys tarsi dur- 
klai įsmeigti vienas į kitą. 


Už tokį smarkų polinkį į verslą smuikuojantis tėvas galėtų vai- 
ką ir pagirti. Imkit pavyzdį iš jo, bendruomenės sniego versli- 
ninkai! Jūs už naudojimąsi snaigėmis, šiuo sūrį primenančiu 
sporto baltymu, dar reikalaujate pinigų! Tegul viskas sau guli 

tėviškės arimuose, kur jūs, vienas iš nesuskaičiuojamos daugy- 
bės sporto vergų, vos prieš valandą sukinėjotės su savo margu 
kombinezonu, su kuriuo nesiskiriate nei prie starto linijos, nei 
diskotekoje. Jis mat vientisas, o jūs esate pirmasis. Todėl ir ne- 
sipriešinkite, kai trauksime jus už ausų arčiau Dievo, kur laikai 
labiau gerbiami, nei jūsų išvykimo laikas, sustabdytas ponios 
gyvenimo draugės, kuri atėjo pėsčiomis. Kai atsidursite prie 
snieguotos bedugnės, spausdamas prie kūno savo įnagį, kuris, 
beje, irgi numazgojamas, gyvenimas jums pasidarys kur kas su- 
prantamesnis. Vargšai tie, kurie nesugeba sulaikyti po jų kū- 
nais šąlančio skystimo, jiems nebelieka nieko kito, kaip tik nu- 
sileisti nuo pačios iškiliausios viršukalnės, kur, kad ir kaip bū- 
tum gerbiamas, nesusilauksi jokios pagalbos. Tie, kuriuos jūs 
visokiais būdais išgrūdote iš savo kontoros, dabar gražiai ap- 
rengti; jie į savo mažas užeigėles įsileidžia džiaugsmą ir, palinkę 
virš savo slidžių tarsi virš mylimo Žmogaus, tiesiog ima ir pa- 
prasčiausiai nuslysta žemyn. O ten jau susikivirčija su tais, kurie 
pražuvo dar blogesniais laikais ir buvo sugrūsti į vieną siuntinį, 
į vieną gyvenimo paketą, kur viešpatauja humoras, pvz., muzi- 
kantų miestelį. Vargšeliai ir ten spokso, tik nieko nesuvokia. 
Nesupranta: kaip tie ekrane rodyti Žvaigždynai gali sužėruoti 
aukštybėse prieš juos pačius. O jie Žėruoja ir plaikstosi ore. 


Ekonomė ruošia poniai kavą, patarnauja jai. O rūbų dėžėje ji 
seniausiai pasislėpusi laiko neprakimštą butelį. Būtų geriau, kad 
toji vaikučių grupė šiandien neateitų tratinti savo būgnų. Ne, 
jie ateis tik rytoj, štai tuomet ir paaiškės, ko verti ugniagesių 
šventei parengti jų dainavimai, daužymai ir žvanginimai. Poil- 
sio dienomis ant plokštelės kai kas taip gražiai susidėlioja į Ma- 
to pasiją ar kokią kitą dainą, mūsų ausys gali tai patvirtinti. Mo- 
teris baisėdamasi žvelgia į savo rankas, jos jai atrodo visiškai 
svetimos. Kalba nukrypsta į tai, kaip jos vyro penis išlenda ten, 

priekyje, kur daužomasi ant grandinės ir nušniokščiama pakal- 
nėn. Poilsio dieną ji pajuto - kur gamta spindėjo baltai, ar ten 
buvo vien gamta? Visi mes norime pasipuošti, kad tenai susi- 
pažintume su žmogumi ir pasiliktume jame, tik jam vienam ma- 
tomi. Ar tasai vyrutis, vos prieš pusvalandį išskrodęs ją, dar su- 
vis apie ją galvoja? Jis įmynė į jos išskyrų balutę, juk verta būti 
kuo nors ypatingam. Moteris eis patikrinti, kaip gyvenama vie- 
nas kito labui, tapus dievaite. Galbūt ir mes užsuksime pas kir- 
pėją, o paskui pasižiūrėsime į vargšus darbo invalidus kalėdi- 
niuose darbo lopšeliuose? 


Eidamas prošal, direktorius kyšteli leteną giliai į moters iškirp- 
tę, iš kurios išnyra tai, kas reikalingiausia. Tai priklauso paveikslo 
kompozicijai. Ši moteris neiškrypsta iš kelio, dabar ji privalo 
žiūrėti į jo kotą, nulaižyti jį ir įsprausti į save. Ji tik nenori, kad 
iš jos būtų atimta tai, kas dėjosi ankstėliau. Liūdnai spindi lau- 
kas, tačiau tie, kurie galėtų tai regėti, nieko nemato, nes menki 
jų šešėliai, su kuriais susidaužia mitrūs sportininkai, patys glau- 
džiasi prie kūnų, kad būtų gludesni vėjyje. Kitur, bijau, nėra 
taip jauku, ten su svetimoteriavimu taip nesitaikstoma ir iš to 
nesišaipoma. Prišnerkštose virtuvėse vyrų akyse spragsi šalta 
ugnis, jau penktą ryto tie vyrai turi keltis į darbą. Bjauraus med- 
kirčių dešros skonio savo skrandyje jie jau visiškai nebejunta. 
Jų žmonos aidėdamos puola tikrovėn ir taip pat reikalauja būti 
priimtos į darbą vietoj savo vaikų (kitos vėlgi vyksta lankyti sa- 
vo vaikų į Hadersdorfą Vienoje, kur yra tokie maži žaidimų 
nameliukai. Taip vaikas tampa valdiniu ir išmoksta žlugti). Vi- 
sos jos trokšta už tai kiek nors užsidirbti, kad ir jos kaip tos 
padūkėlės galėtų smigti su slidėmis Žemyn tiesiai į atostogas. 
Taip didelėmis pastangomis pasiekta švara bei gaiva ima ir pa- 
sibaigia. Bet ką tu, žmogau, paimsi iš švininių šito popieriaus 
fabriko kamerų, juk popierius turi būti išmargintas skaitmeni- 

mis. Galingųjų susivienijime direktorius yra sutaręs, kad pir- 
mučiausiai būtų atleidžiamos moterys, tuomet, girdi, ir vyrai 
dirbdami nesikamuosią. O, kad tie vyrai turėtų kur išsikrauti, 
jei netyčia sukiltų pimpalas, štai kur būtų puikus paveikslas! 


Užkandinėje darbininkai nekliudomi apžiūrinėja kits kitą. Tar- 
si paukščiai jie gieda apie šviesą, kad tik jų gyvenimas atrodytų 
visavertis, o direktorius būtų patenkintas. Kurgi čia slypi pras- 
mė? Galgi gašliose jų moteryse, kurios taip tobulai išreiškia gy- 
vybę? 


Direktoriui reikia nuosavos žmonos, nes: kiekvienam sava, ar 
netiesa? Kai brėkšta ir atsidarinėja parduotuvės, kiti darosi 
neįžvelgiami. Vyras stebi dėl kirpėjos paskirto laiko nervingai 
besimuistančią žmoną ir būtent iš tokios pozicijos, jog tučtuojau 
pastebi, kad jos krūtys jau gerokai apsmukusios. Jo atmintyje jos 
gyvos tokios, tarsi pats būtų jas sutvėręs ir suformavęs kaip savo 
kūdikį. O dangau, kur mano dyglys bepakliūtų, ir vėl bus galima 
mankyti moters kūną. Ir ji priklauso jam, ji priklauso jam, - 
kiek vaisių mums kaskart dovanoja žemė. Po pamokų vaikai 
nušliuoš nuo dangiškojo kalno greičiau, nei jūs suspėsite atsi- 
kvėpti, ir šitaip iš tėvo kilęs vaikas jus pralenks; bet kuriuo me- 
tu jis mažų mažiausiai jus pralenks. Štai šitaip šis padarėlis, ku- 
ris gyvena su motina ir mano, kad jam visada taip seksis, ir yra 
paikinamas. Tačiau jaunatvę ši moteris trokšta patirti iš kitų 
šaltinių, tam ir naujoji šukuosena. Kad pastebėta galėtų praeiti 
pro šalį. Pro to žmogaus, kuris vakar pasotino joje Žvėrį, na- 
mus. Kurgi daugiau žvėris Žiemą eis ėsti. Argi restoranuose ji 
nematė stoviniuojančių ir kitų jaunų vyriškių? Pasilieka jie ar 
išeina, visad dar tokie puikūs, kol nepraeina jų laikas. Jie bai- 
siai užsiėmę, turi sutvarkyti galybę reikalų, kol pagaliau ištrūksta 
savaitgalį paslidinėti ir pasiduoti su savo draugužėmis, prieš ku- 

rias atsistojęs tuščiomis rankomis tik stebiesi, kaip ant lyges- 
niųjų gyvenimo šonų galėjo atsirasti spalvotas giliaspaudės raš- 
tas, darantis tokį stiprų įspūdį? Mano galva, atvirukas su peiza- 
Žu elgiasi švelniau, nei laikas su moterimi. Jūsų poilsio dieną 
tyli nenumaldytas peizažas paveikslėlyje, kurį jūs pirkotės ta- 
bako kioskelyje ir visą išterliojote. Tačiau laikas vis dėlto per- 
lenkia lazdą! Tarsi vėtra drasko ir šiaip seniai nudėvėtus mo- 
ters bruožus. O ne, persigandusi ji atitraukia ranką nuo veidro- 
dyje švytinčio savo atvaizdo: vertėtų rimčiau pasidarbuoti ir ne 
tik su šukuosena, kuri įvairiu metu įvairiai išsidraiko. Reikia 
mažumą prasiblaškyti, kad ir su mažąja nakties muzika. Jos at- 
vaizdas išsiveržia iš veidrodžio rėmų, pasidaro didelis ir erdvus 
kaip ir jos mintys. Ji žino, kur jis gyvena, ten laukia prizais ap- 
dovanotas slidininkas. Mes visi tikimės, kad maišas kada nors 
papilnės, jausmų ir atlygio krepšelyje padaugės jausmų, ten, kur 
mirguliuoja debesys. Taip, klimatas čia dažniausiai nekoks. Pa- 
galvokim tik, kaip galėtume pasipuošti, kad taptume kaži kuo 
daugiau ir išaugtume sau bent iki momens. 


Moteris laukia, kol vyras susitvarkys biure ir išeis. Vyras laukia, 
kol galės dar kartą įbesti savo Žmonai pagalį į plyšį, vos tik ji 
valandžiukę priguls ant šios dienos ledo. Vargšai darbininkai 
su ryšeliais ant peties, jie jau seniai prasmuko pro savo lavinas. 
Nagi, atsipūskite bent kiek! Autobusas jau nuriedėjęs. Vaikas 
irgi nuvežtas, jis visa galva pranoksta savo bendraklasius. Jo 
gyvenimo linijos sumaniai išrūšiuojamos (ko gero, taip pat su- 
maniai, kaip tas vaikas geba nusileisti šlaitu ir spėti pamatyti 
jau keletą užsienio miestų). Jam sekasi nuo pat lopšio, nes na- 
mie turi užtarėją. Bendraklasiai slysčioja ant ledo, ant kurio 
vėliau pasilieka amžinai stovėti. Šviesa nutvieskia tuos didelius 
namus, tarsi čia, ant vaškuoto parketo, būtų užaugusi. Verta 
pažymėti: šiandien pagaliau saulėta. Kad atrodytų dar patrauk- 

lesnė, moteris, kai tik galės, užsuks į kokią Boutigue parduotu- 
vę. Kodėl to vyručio netenkina vien ji, kurio galo jam būtina 
lakstyti kalnų vėžėmis ten, kur sudėtingiausia, ak, šitas pusny- 
nų specas! Atsirasti ten, kur iki jo dar niekas nebuvo! Išskyrus 
pračjusius metus, kai ten su savo draugužiais ir draugužėmis 
siautė kitas toks vyrelis. Moteris apie nieką daugiau negalvoja, 
tik apie tai, ką galėtų užsivilkti, kad pasidarytų mitresnė, aukš- 
tesnė, platesnė. Tokia plati, kiek tik leidžia jausmai. Nagi su- 
tramdykime juos! Vyras dabar nebegali jos nuramdyti, nes sku- 
ba į savo fabriką. Būkime teisingi (ir priskiriami prie savinin- 
kų): užjos laimę jis atsakingas daugmaž aštuoniasdešimčia pro- 
centų. Jis girdo ją tais procentais. Ir jūs kada nors užsukite pas 
mus, jei tik esate galvotas ir daug keliavęs, jei trokštate pasėti 
audrą kito Žmogaus akyse. Taip, tuomet ateikite ir paprašykite, 
kad jumis būtų mėgaujamasi! 


Tikėdamasi susikurti puikią laiko perspektyvą, moteris pakyla 
iš ložės (tik pačioje skurdžiausioje vietoje po kojomis nepajusi 
kailinio patiesalo) ir išeina iš namų; jos nagai nulakuoti. Kad ir 
kaip įstabiai neaprėpiama yra gamta, vargšai joje teįžvelgia grei- 
čio ribojimo ženklus ir į nieką nekreipia dėmesio, ko! ir jie, ir 
padūkę jų automobiliai susimaišo su mūsų išmatomis. Šios mo- 
ters vagina sklidinai prisisiurbusi rūgstančio savo vyro produk- 
to. Po pėdkelnėmis prie jos šlaunų limpa kasdienio direktoriaus 
įpročio gleivės. Mielai palieka savo autografą, kad toliau galė- 
tų daugintis, nors rašalas ir senka. Dabar visai nesunkiai galėtų 
su malonumu mėgautis kur kas jaunesnės moters tešlainiais, 
pašildytais ant savo iešmo. Kalnuose oras atvėsta staiga. Kai 
tvenkinyje atsispindi miškas, o žolė stiebiasi aukštyn prieš lan- 
gus, šitai jūs ramiausiai galite priskirti meilės ryšiams, kad nu- 
sloptų prisiminimai apie namų kautynes. Kaip vis dėlto tie var- 
guoliai geba įtūžti, jeigu juos užgauni, arba kreipiesi į juos taip, 

„kaip pataria mokesčių įstatymai. Popieriaus fabriko direktorius 
vis dar negali atsistebėti, kad jo Žinioje esančios Žmonių ordos 
(visi ik vienam) perka tą patį toje pačioje savitarnos parduotu- 
vėje, nors yra nevienodo svorio bei svarbos ir nevienodai gali 
sau leisti. Juk jau kadaise užsidarė mažytės apylinkių krautuvė- 
lės, kad tenykščiai gyventojai pernelyg neišlaidautų alui ir deš- 
relėms. Werkgesango* (puikus mūsų pramonės įvaizdis užsie- 
nyje!) ir vakarykščio choro rėkaliojimais šitas žmogus siekia 
mus supurtyti, kad mes prilygtume jam bent iki krūtinės, šio 
aidinčio pasipriešinimo bastiono. Vienu spyriu lengvai gali- 
ma pasiekti, kad džiaugsmas, šviesusis žmogaus išrinktasis, ne- 
išvengiamai suspigtų savo šaižiu balsu. Tuomet moteris nuty- 
la. Vien dėl savo lyties, šito su niekuo nepalyginamo delikate- 
sO, ji buvo įvyta į kambarius, iš kurių iki pat dangaus sklinda 
šauksmas, iki pat tvoros girdėti kautynėms atminti skirtas riau- 
mojimas. Jau seniai moteris ir vyras veikia vienas kitą, netru- 
kus teks keltis ir eiti vienas kitą nuo savęs nusiplauti. 


Vieni ir vėl nepasirodė bažnyčiose, kur laša nuo statulų, kiti 
vėlgi ne kažin koks elitas. Pašiurpęs nuo pranešimų apie orus, 
miško darbininkas trumpai prasiskleidžia prekybos namuose 
dirbančioje moteryje. Tapsmas nusviedė ją iš mokyklos suolo 
ant šieno, tuomet jie jau buvo trise ir smagindavosi virtuvėje, 
savo gyvenimo dirbtuvėje, kur tekdavo ir nusidildyti, ir nusiob- 
liuoti, nes kitos patalpos nebuvo. Jie privalo liktis kartu. Pri- 
gimtis nubrėžia žmogui natūralias ribas ir jau veda užeigon, kad 
vėl galėtų išsilieti iš krantų. Namie jis sustingsta prieš savo jaus- 
mų produktus - vaikus - ir ima mintyti, kaip čia juos iškart už- 
vijus ir ištaškius į sieną. Vaikai čia kartais nusibaigia greičiau, 
nei būna pagaminami susiliejant gleivėms. Kartu turi būti ga- 


* Gamyklos choras. Vert. 

rantuojama trukmė ir tolesnis gyvavimas, nors šalies viešpa- 
tys nuodija po jų užpakaliais medžius, o darbininkų gamina- 
mas popierius per penkiasdešimt metų išlaksto vėjais. Veltui, 
kaip ir jų rūstybė. Veltui, kaip pasirinkimas: ką dėvėti mote- 
riai - kelnes ar sijoną; kelnes dėvėti ji gali ne tik namie. Kaip 
ir savo žaizdas, kurių moterims nešykšti jų darbas, kol jos pa- 
sidaro nebetinkamos vartoti, tad ir visi jų malonumai baigiasi 
pernelyg greitai. Prie fontano jos panardina rankas į čiurkšlę. 
Jautri moterų krūtinė persikelia į beformę papilvę, kurios aug- 
meniją piktai stveria gydytojas. Dėl nieko į ligoninę niekas 
neguldo. Kol padūkėliai vienąkart išalksta, ir iš šautuvų, ku- 
rie it pelėsiai dygsta slaptose jų namų kertėse, ima pilti į sme- 
genis. Mažų mažiausiai jie atpažįsta mumyse garbingą meist- 
rą, galintį išmokyti vaiką automechanikos, kol jis dar neišmo- 
ko pakelti prieš save rankos. 


Ponia direktorienė, tai parašyta jos veide, gražinasi. Puošia sa- 
vo takelažą. Pati gamta visam tam perša savo apdangalą. Su 
savo make up, po kuriuo ji jaučiasi žmogumi, moteris perskro- 
džia platesnes erdves, tokias, kokių net neįsivaizduotume esant 
kalnuose. Be to, jeigu jau kalbėsim apie veidą, gamta ji nepasi- 
tiki — ši gaivalinga jėga užgniaužtų jai kvapą, todėl ji sėdasi: į 
automobilį. Savo galvos tėvynėje ji jau regi naują ginklanešį, ji 
ir pati save regi ten visai kitomis akimis. Jos nuojautos gali kliu- 
dyti jos taikinį! Visur kur ją stebi paukštiškos pražuvėlių akys, 
prisiploję prie savo tvorų statinių. Ak, tos kaimietės, tarsi be 
savo mažyčių karalijų, kuriose vakarais jų valdovai įpučia joms 
garo, nebūtų regėjusios kitų šalių. Jau iš savo motinų jos yra 
išmokusios nuolat žiūrėti į pinigus ir stebėtis ant jų pasirodan- 
čiu veidu. Koks didis skirtumas tarp šimtinės ir tūkstantinės! 
Ištisas pasaulis užgožia prarają tarp jų. Moteris kopia federaci- 
nės magistralės serpentinais. Nori, kad tasai vyrutis, kurio kalba 

gėrėjosi anądien, kuo greičiau vėl tartų jai savo svarų žodį. Ji 
pasirodys tarp mūsų neprieinamų laiptų papėdėje. Kalnai išrai- 
žyti griovom, bet mes liekame apačioje, esame pernelyg silpni, 
kad mumyse nubustų pirmykštė aistra. Tam vaikui akys ant kak- 
tos iššoks, išvydus naująją jos šukuoseną. Panašiai nutinka žmo- 
nėms, kurie kruopščiai laikosi vidurio tarp žvėrių, kuriais rūpi- 
nasi - šimtai nudvėsusių upėtakių upelyje, nes srautu plūstanti 
užtvanka pernelyg staigiai buvo paleista - ir darbo, kuriuo 
pasirūpino. Ji tėra iš fabriko viešpačio išsprūdusi dovanėlė. Taip 
mes sakome ir apie pamišusį vaiką. 


Jie siaučia, dūksta šlaituose. Drėgmei nepralaidžiuose apval- 
kaluose įpakuotą krovinį, ant kurio tabaluoja plastiko kiaute 
suplukęs gamtos kvietimas, keltuvai tempia aukštyn, virš slidė- 
mis aštriai išraižyto peizažo. Išties kraupiai atrodo vėžių išva- 
goti plotai, kitados įvairiai ar tiesiog natūraliai susiraukšlėję. Į 
padūkusius savaitgalių turistus iš Vienos spjaudo sniego patran- 
kos. Visi jie tariasi esą panašios sniego patrankos. Čia, ko gero, 
užtruksime ilgiau, juk esme šiame pasaulyje tam, kad pakeistu- 
me jo amžinybę, kuri dabar štai ima ir prasmenga po mumis. 
Slidininkai koketuoja tik su landšaftu - jokios baimės, pernelyg 
bailūs jie ir nėra. Didžiulėse menėse skrajoja žeme ir užmindo 
bet kokią ugnį. Greitis miestelėnus vilioja aukštyn, tas pats grei- 
tis vėl nusviedžia juos žemyn. O kad tuo pačiu Žygiu jie galėtų 
dar kartą kaip reikiant išsiveržti ir iš savęs! Jie pačią saulę ap- 
skrietų, jie, garbingi meistrai, rodantys kuo pavertė save ir ki- 
tus. Jie susimaišė su kitais ir sukūrė naujus sportininkus. Slidi- 
nėjimo kursą užbaigs jų vaikai, vis dar su kiauliška savo tėvų 
išraiška veiduose. Kodėl kaip tik jūs turėtumėte atsisakyti sporto, 
šito skausmingo niekniekio, jeigu jau ir taip nedaug turite ką 
prarasti? Baldų čia nematyti, užtat kombinezonams, prekėms, 
prabangai, o podraug ir visiškai čia nederantiems galvos apdan- 

galams nėra nei galo, nei krašto, o jeigu ir yra, tai visos kliūtys 
tiesiog peršokamos kaip koks kalniukas! Už jo, žinoma, iškyla 
kitas, turintis aprėpti viską, kas mumyse telpa. Alpėse jau seniai 
formuojasi mados ir žudynių papročiai, o vakare mes visi kren- 
tam iš juoko, išvydę klupinėjančią ir armoniką tampančią lėlę. 
Kažkur netoliese miega kaimiečiai. Kai jie rytais važiuoja į dar- 
bą, kalnai prieš juos neprasiskiria - užsėdę dviračius ar prisisegę 
saugos diržus savo automobiliukuose jie kratosi per kiekvieną 
nelygumą, kol galop, privažiavę valdininkų zoologijos sodo var- 
tus, gali ir atsipūsti. Taip, kas turi geras pasagas ant kojų ir pojū- 
čių, tas prasimuša į viršų. Mes prašome ramybės. Pagaliau čia su 
jūsų gyvuliais irgi liuobiasi žmonės, kiekvienas savame narve. 


Ir nė vienas neištiesia rankos, kad nučiuptų bent vieną slidėmis 
skriejančią būtybę, o jos juk gręžia žemėje kraterius ir šitaip ją 
darko. Visi paklūsta žemės dėsniams, skelbiantiems, kad sun- 
kis visuomet privalo kristi Žemyn, arba jį tenka patirti savo kū- 
nu. Kai kurie, žvelgdami vienas į kitą ir prisimindami valgį, už- 
sideda tamsius akinius. Nors ir nelabai patogu, vakare, pagal 
naująją regulą planuojamas lytinis santykiavimas. Rausvai ga- 
ruoja oras dubenyje, barška šakutės, palinksta auksinės galvos, 
tačiau kalnai stūkso tylūs. Tūkstančiai nedorėlių nuo šlaitų bloš- 
kiasi žemyn, o keli šimtai niekam nereikalingų gamina popie- 
rių - prekę, kuri nuvertėja greičiau, nei žmogų nualina sportas. 
Ar vis dar turite ūpo skaityti ir gyventi? Ne? Na mat. 


Moteris įsidrąsina ir nukanka į apskrities miestą, kur kitados 
jos vyras statydavo mašiną aikštelėje ir saunoje kvėpuodavo 
karštu oru. Na ir kas. Tai kybo ant jo sėklidžių ir uolų, kreivai 
pritaisyta prie jo genitalijų laiptelių - žmonos - šalia kurios, kai 
užsimano, jį suima miegas. Ši moteris tapo jo pertekliumi, jis 
tol liejasi į ją, kol ima plūsti per kraštus. Vyrui reikėtų mažumė- 

lę pertvarkyti savo kūną, paremontuoti jį, o todėl moterys taip 
įžūliai ir rengiasi! Įstaigos prie langų pakabina raudonus žibin- 
tus, bet tie namai jau nebelankomi taip dažnai kaip anksčiau. 
Norėdami atsikvėpti, vyrai vis dažniau įgudusiu judesiu suima 
savo žmonų figas į saują ir išsunkia jas. Prieš šitaip darydami, 
jie supančioja savo naminių gyvuliukų kojas, kad vėlek galėtų 
jas susirasti po nauja suknia. Tokiais atvejais jie savo žmonas 
tujina, nors ir nelaiko jų sau lygiomis. Saulė nutvieskia kelią. 
Pakelėse styro medžiai. Dabar jau ir jiems galas. 


Liga, mano ponai, atveria jums kelią į intymiąją lytį, kurios anks- 
čiau vien tik baidėtės. Dabar gi pasidarė stačiai gyvybiškai svar- 
bu, kad jūs galėtumėte kliautis savo partnere, antraip beliks ke- 
lias pas venerinių ligų gydytoją, o juk dar taip neseniai, rodos, 
visi keliai buvo atviri: kur tik jūs, brangūs keliauninkai, nenu- 
vykdavote, džiūgaudami savo nemirtingumu, grieždavote armo- 
nikėlėmis tą, ką geidaudavote! Kaip dažnai jūs susierzindavote 
dėl savo instrumentų nebylumo! Dabar, pasižvalgydami vieni į 
kitus, mes visi duodame į kumštį ir, garuodami iš geismo, patys 
verdame savo sultyse. Kraupusis lyties klientas, taip, dabar jis 
sotinasi namie, ten gardžiausia. Pagaliau vyras ima sutarti su 
savo kadaruojančiu, tabaluojančiu galu. Anksčiau, vos pasitai- 
kius progai, vyras apipešiodavo savo žmoną kaip žalitvorę, da- 
bar pats keroja prieš ją kaip laukinis. Smulkmena! Visi vieną 
kartą privalo išmokti vartojimo taisykles, kad amžinoje ramy- 
bėje ir taikoje savo mot. lyties partneriui galėtų įkišti lazdą į 
subinskylę, nes daugiau partnerių nebėra, šios moters - vienos 
per akis! Dabar vyrai apkūnesni, atgyja jų pajautos, nebelei- 
džiančios eiti pernelyg toli. Anksčiau kiekviena moteris vyrui 
būdavo paruošiama pagal jo pageidavimą. Dabar jis išsituština 
į savo nuosavąją, ji ir vėlek suplaus jo indus. Tasai kraupus sve- 
čias šnairuoja į lovoje įkaitusį jos dubenį. O, jis ir pats begal 

susikaupia, kad išlaikytų erekciją virš apžėlusios to dubens lan- 
kos, kuri ir ošia, ir šnypščia. Nuolat ima baimė, kad štai ims ir 
praras savo formą, 0 tuomet jį ims pavaduoti koks mielas sveti- 
masis. Taip, galima būtų pageidauti, kad ji tikrai sukeltų geidu- 
l;. Tačiau, būdama jūsų vietoje, aš tuo geiduliu nesikliaučiau. 


Tarsi plėšrūnai jie slankioja jos žydinčiais keliais, tie vyrai yra 
klajūnai, uolos sviedžia juos pragarmėn. Su didžiuliais lyties 
ryšuliais vyrai ieško mielo tarpkojo, kur geidautų ilgam apsi- 
stoti. Bandoje jie dar romūs, jų paketai dar aptraukti rasojan- 
"čia plastiko folija, permatomi netgi labiau nei reikia, bet netru- 
kus, užkliudyti saulės, jie pratrūks, iš mažyčio latakėlio plūste- 
lės syvai, ir srovė greit pasmarkės. O kai saulė riaumodama 
smogs, pliūptelės šis drėgnas deponentas, virš stovėjimo aikš- 
telių aitriai pasklis gaižus lyties kvapas ir paskvarbės dvi poros 
susidūrusių ir įsitempusių akių, kol vežimas riedės į pakalnę, o 
našlaičiais palikę troškimai klaidžios aplink, dairydamiesi nau- 
jo gyvio, kurį galėtų patraukti. Vyrai ne veltui nugyvena gyveni- 
mus. Užsimanę, čiurškia tiesiai į veidus ir tyliai tyso po lyties 
medeliais, kurių sodinimą patys prižiūrėjo. Užtat dabar tasai 
medelis juos bent palaisto. UŽ naują segę namie tai daro net 
vėsioji Gertė, kai sugniaužtu kumščiu jos patręšta lysvė daužo- 
ma tol, kol prasiveria jos žemė, kol atsiveria ji pati ir makšties 
raumenys pagaliau visiškai atsipalaiduoja. Šitokius malonumus 
gali sau leisti bet kuris iš mūsų, visai nesislapstydamas savo siel- 
vartuose, savo kambarėliuose, kuriuose, be baldų, daugiau nie- 
ko nėra. Tarsi nuolat virš kitų galvų žvelgiantys žmonės - kad 
nesmuktų jų gyvenimo lygis. 


Laikas išsekina, suryja geidulį, kuriuo mes persmelkiame kits 
kitą, o persmelkti imame šaukti, kadangi vieną rytą šalia nuo- 
savo sąvartyno nubloškiame dar erdvesnį kūną. Betgi nuvargė- 

liai suryja save su nagais ir ragais. Šiems irgi geriau, jie nepriva- 
lo būti liekni ar balintis plaukus, jie ir taip išblyškę nuo maši- 
nos, prie kurios vis iš naujo turi grįžti ir kuri pati į juos gręžiasi. 
O kaijie žvilgteli į šalį, išvysta drumstą nutekamąjį (iš vanden- 
tiekio statybvietės) upelin plūstantį vandenį. Ir visas jų triūso 
vaisius, visas tas produktas, kurį jie sukuria, privalo nudžiūti ir 
nuslopti ant jų krūtinės. O valstybės išpuoselėtos ir užsieniečių 
įsteigtos įmonės direktorius nieko daugiau netrokšta, tik nuolat 
švirkščioti į savo žmonos putę. Ji kelia jam pavojų nuo vakaro iki 
ryto. Kaip jis gali įvažiuoti į užpakalį ten, kur savo teises prarado 
dailidė? Kada galima Hubertui, jo medžiokliui, užsnūsti nosį rie- 
čiančiame laputės urve, kuriame jis buvo užkluptas? Kas, jei ne 
jis sukluptų prieš savo žmoną, smarkiai sudirgintų pojūčius ir 
vieną po kitos atklostytų jos raukšlytes? Skubėdama pagalbon, ji 
iš savo aukštybės nulenkia veidą, tuo tarpu jis, apačioje iš savo 
kamarėlės iškišęs dvišaką lyties liežuvį, apipila ją pažadais. Šitą 
lauką gaubia oras, 0 moterys visur ir visada yra mūsų dabartis. 
Valgome jas ir su jomis. Kadangi toks santykiavimas nekliudo, jis 
traukia ten, kur gali sutvarkyti savo paties santykius. 


Prisilaikydamas automobilio, direktorius myža. Į jį plieskia kil- 
nūs prožektoriai. Savąjį mėsos ekstraktą jis gali pumpuoti į mo- 
terį bet kada, kai tik ji nuo savo smailios viršūnės pasilenkia 
žemyn. Didžiuliame name ši pora gali sugriūti bet kur, o part- 
neriai vienas kito atžvilgiu atlikti teisėtus veiksmus. Moteris ei- 
na tvarkyti savo šukuosenos. Už kalno švinta, pievas užlieja die- 
na, kuri viską dar geriau sutvarkys. Tik ši moteris meluoja sau 
iki menkiausių sąmonės plyšelių, kuriuos išraižė laikas. Mes juk 
visos kupinos tuštybės, mielos ponios. Dantis palikite klibėti 
burnoje, suknias plaikstytis vėjyje ir tarsi vėtra užgriūkite savo 
partnerį taip, lyg jis jums jau seniai nebūtų padaręs nieko blo- 
go! Prikąskit ir savo liežuvį! 

Sapnas poroms nesibaigia. Jos eina darban ir pakelia nuo kelio 
pažįstamus veidus, kad pažvelgtų į kitą žmogų, kuris juos taip 
pat pažįsta. Ir štai jie stovi šalia vienas kito, vienas juk turi nusi- 
pirkti nukainotą sportinį kostiumą, kad galutinai jį nudrengtų. 
Po jų kojomis pražysta kelias. Ten, kur buvo liestos jų moterys, 
žiojėja žaizdos, tačiau nūnai nė viena lengvapėdiškai nesikreips 
į gydytoją. Firma, kurioje mes suradome vietelę gyventi ir part- 
nerę meilei, tuojau pat surauktų kaktą. Kaip atsiranda vaizdas, 
mums spustelėjus mygtuką? Net nenutuokiame kaip, bet kilus 
audrai, derėtų išjungti ir ištraukti iš kraupaus plyšio savo pa- 
"čios atvaizdą; norėdamas pasižiūrėti į tą plyšį, niekas nemestų į 
jį nė šilingo. O jūs vis dėlto gyvenate ir dažnai prasigyvenate 
pelnydamiesi iš tos moters, kuri jus klijuoja ir glaisto, prielan- 
kumo. Ir tik dėl to, kad ji pati viliasi ką nors mielo slapčia pasi- 
laikyti sau. 


Susibūrę po debesimis, traukiate pro vartus ir pranykstate. Tam 
jūs dar tinkami, o fabrike jums bus įvykdyta mirties bausmė. 
Eikite dabar pas žmonas ir atsipūskite, automobilių kapinėse 
svylant gumai ir iš autogenų srūvant jūsų pačių prakaitui. Vai- 
„toja skarda, o plieniniai Žžaizdoto automobilio viduriai, kitados 
mylėti labiau už moterį, taip nusipelnę savo dvitakčiu triūsu, 
dabar virsta lauk. Dar vienas dalykas: tik jau nesikliaukite savo 
skoniu, nes, nespėjus nė apsidairyti, rinkoje pasirodo naujas, 
tik jūsų ir nieko daugiau nelaukęs modelis! Tuomet jau turėtu- 
mėte daiktą, kurį kitados auginote žodžiais ir santaupomis. Vis- 
kas, dabar namo, gerai? 


12. 


Moteris, su nauja šukuosena visiškai kitaip atrodanti savo jau- 
nikliui, išlipa į miestelio krantą. Spaudžia prie savęs rankinę. 
Savo tikrąjį sūnų paliko mokykloje. Ji pereina į kitą gatvės pusę 
beveik lydima policininkų, kurie iškaista, vos ją išvydę. Ji svyru- 
liuoja. Tačiau nenuleipsta, besvorė plaukikė, po kuria šniokščia 
visokiausios bjaurasties versmė. Audinių kailinių nagučiais ji 
įsiiria ir sukinėjasi tarp kitų popierinių tigrų, virš kurių grasiai 
kyla dviejų tūkstančių metrų aukščio viršūnės. Tai žmonės, ku- 
rie iš šito tąsaus, bedančio landšafto išplėšė celiuliozę ir popie- 
rių. Moters drabužiai: supaprastintą jų variantą siuvėja bet ka- 
da galėtų nukopijuoti. Oho, kiek čia visko! Susmulkinta mediena 
sukrauta aplink fabrikus ir lentpjūves. Kurių galų ponia direk- 
torienė apsiavė bateliais ant smailių aukštų kulniukų, kai ledu 
virtęs vanduo kausto ir žemę, ir mus? Nedrįstum nė Žingsnio 
žengti, jei neleistų šviesoforas. Moteris apsirengė kažkokia ne- 
sąmone, 0 ne drabužiais! Ji sėdasi už vairo ir gerai maukteli. 
Tuomet purkšteli burnon gaivos. Išsinuomotasis jos mylimasis 
neįstrigs sniegynuose, jis pats yra meno kūrinys. Jei nusilauši 
koją, jaunystė vis tiek nusvers. Kvatojasi iš savo paties jėgos, su 
kuria skinasi kelią visur, vilkėdamas madingu apsiaustu, kuris 
dar negreit bus pranoktas. Palinkėkime džiugios dienos sporto 
bangose ir vargšams, ir turčiams - ir vieni, ir kiti dėl jo neretai 
turi sukarti netrumpą kelią. Kad tik patirtų neliestą sniegą ir 
truputėlį jaudulio. Tik turčiai, aišku, nori nukakti arčiau pir- 
mapradžio gaivalo (tenai, kur tą gryną gaivalą gali paliesti savo 
užpakaliu). Viršum jų galvų kyla akinamos dulkės, jie tarsi su- 
augę su žeme. Tačiau kiti kybo fabrike ir pririšti virvėmis prie 

savo meilių namuose, bet sniegynai ir jiems teikia savų 
džiaugsmų. 


Šauniai palaksčiusi visur, kur jai pagal padėtį ir dera, ponia di- 
rektorienė sėdasi už vairo. Išvydę ją, šiepiasi miesto snukiai, 
spausdamiesi prie cukrainių vitrinų. O juk ji, pati nuo savęs ap- 
svaigusi, iš kailių traukia butelį! Jos lūpos šypsosi šaltyje. Ran- 
gai ir padaužos už langų lenkiasi, tarsi norėtų čia pat per stiklą 
šokti ir priglusti jai prie širdies. Jaunos moterys, ant kurių it 
svetimkūniai kybo jų vaikai ir drabužiai, kaip tik dabar susiren- 
* gė apsipirkti. Jos nori ką nors išvysti. Panašiai kaip ši moteris, 
jos nori kuo nors tapti, tačiau tapusios, nežinotų, ko griebtis. 
Vidury šviesios dienos tarsi mūsų olimpiniams pasiuntiniams 
pralaimėjus pas kirpėją, savomis rankomis išlupti iš plaukų tuos 
aparatus, į kuriųos mes, moterys, įveliamos. Šito jos niekad ne- 
išdrįstų! Be baimės žvelgti į savo atvaizdą, nes plaukus išties 
nesunku pakeisti, jei jau sau nebepatinkame, mielos ponios. 


O čia mes pasijuntame nauju Žmogumi - švelniu ir sujaudintu 
savo grožio. Tiesiog jaučiamės esą kitaip apipavidalintos! Kiek- 
viena senstanti moteris moka savo kainą už galvos trinkimą, 
kirpimą, sušukavimą ir išlikimą. Kad mūsų plaukai atrodytų veš- 
lesni, nei yra iš tikrųjų, - mums kainuoja. Visi tie darbai, visi tie 
tortai, kuriais užsikrauname sau šitiek vargo; ak, žinoma, kai 
baigdavosi darbas, su niekam jau nebereikalingomis šakutėmis 
patraukdavome į vakaro gelmę, pavalgydavome, apsiprausda- 
vome ir susmukdavome ant numylėtos krūtinės, kurią ant ke- 
turių ratukų drauge su kitomis gyvenimo atliekomis įridenda- 
vome į keptuvių grandymo podėlį. Ir jeigu lig šiolei nieko 
nenutiko, tai mus netrukus vis tiek išmainys, kam nors užjau- 
čiamai pakinkavus galva ir išrėkus įtūžį į besiriejančiųjų veidus. 
"Tuomet ištuštintame kambaryje privalome gražiai nusiraminti, 

tarsi ir patys jau būtume tušti. Mes niekad neatleidžiame, bet ir 
nesižeminame, kai jėga siekiame įsiveržti į kirbančias kito žmo- 
gaus jusles, tai tiesiog beprasmiška. Netrukus mus visiškai pa- 
keis jaunesnis Žmogus, jis jau dabar maitinamas visaverčiu mais- 
tu! O kodėl aš? Kodėl aš, įkopusi į penktą dešimtį, prirakinta 
prie svarstyklių, nusveriu jų lėkštę tik kiek žemiau, nei vaikas? 
Ogi todėl, kad bandžiau nusigręžti nuo kiekvieno netikėto 
džiaugsmo ir nusipirkau naujų drabužių. 


Ponia direktorienė sėda į automobilį ir ne be vargo važiuoja 
pasiimti Michaelio, kurio dar pilna slidinėjimo trasa. Kvatoda- 
mas ir šūkaudamas kaip koks policininkas, jis lenkia savo drau- 
gužius, krečia pokštus, šaiposi iš jų. O nakčiai artinantis jo at- 
mintis primena visas vieteles, į kurias jis dar turi nueiti. Vien tik 
tai turima galvoje, kai ketinama susitikti su tokio plauko Žmo- 
nėmis, kuriems kirpėjas pavėlavo sudėti šukuoseną pagal klai- 
kią madą. Bet, dėmesio: nepražiopsokime kitos mados, kuri iš 
pradžių verčia mus dvejoti ir kraipyti galvą, o paskui jau gali 
galiuką ir palydėti. Jūs tik pažvelkit į mano galvą ir nesibaidykit 
kainų! Tai nieko nekainuoja. Tikrai, mes nešamės save prigrūs- 
tame sporto prekių parduotuvės maišelyje, kuriame suteptos 
bandelės suklotos taip pat padrikai, kaip ir mes patys. Jokios 
naudos iš to. Galime nekreipti dėmesio į kelią, tegul pats kelias 
mūsų paiso, kol mes griuvėsiais paversime jo vegetavimą pen- 
kiems šimtams metų į priekį. Šitas Michaelis net griūdamas ne- 
praskels žemei kaktos, kaip kad mes, menkiau patyrę, padary- 
tume. Mes nesame gėlės, bet vis tiek norime pramušti sieną ir 
stačia galva nerti gamton! Michaelis kitoks, jis suskaldys tik sa- 
vo sekėjus! Jis be perstogės tik ir pasakoja jiems apie savo nuo- 
tykius su ta moterimi, kurią vakar išvilko į krantą ir vėl bloškė 
vandenin. Kad mums būtų šilta, daugelio kitų pečius slegia žlu- 
gimo našta. Mums tereikia ją įžiebti, o mylint burna atgaus kva- 

pą, kuriame esama kaži kokio šviežumo. Moters sąmonė jau 
nebėra nei švari, nei aiški. Perbraukia pirštais plaukus ir sudar- 
ko darbą visų tų žmonių, po kurių karštu gaubtu ji taip drebėjo. 
Šiuo metu prie jos namų tikriausiai lūkuriuoja vaikai, ritmo ir 
plepėjimo grupės nariai, kuriuos jų artimieji varu varo į užsiė- 
mimus. Nusispjaut. Pagaliau tai tik hobis. Sūnūs ir dukros tų, 
kurie vaitoja iš skurdo. Kurie dar patys privalo pasispjaudyti 
delnus, kad tik likimas neatleistų jų iš darbo. Bet moteris jau 
pamiršo ir save, ir juos. Dumia ten, kur baigiasi nusileidimo 
trasa, kur galioja greičiausiojo įstatymas, kur supančioti ir kan- 
trūs turistai nusisega diržus arba, surišti į romių gyvulių dvikin- 
kę, vėl pakabina ant keltuvo lyno nuo gyvenimo apsunkusius, 
apsivėlusius, niekad neatnaujinamus, raižiniais pažymėtus sa- 
vo pasturgalius. 


Pirmyn, nuolatos tik pirmyn, atgal žvalgytis mums nėra ko, nes 
pakaušyje akių neturime. Savo aukštais ir kilniais kulniukais 
moteris kaukši žeme. Kaip valtys iš nuostabos vartosi atostogi- 
ninkai, regėdami gražų kaip plakatas gamtovaizdį, kuriame de- 
ra viskas, tik ne šita patrakėlė - ji niekaip čia netelpa! Šlaitu 
žemyn be paliovos šliuožia galybė žmonių. Norime būti dar svei- 
kesni ir godesni valgiui! Ak, tie turistai. Pasidengę eternitu, pui- 
kuodamiesi geriausiais kostiumais, skuba vasarą nuo kalnų prie 
jūros ir, vos spėję pasimaudyti, vėl grįžta į Žiemą, trokšdami 
užkopti į patį viršų, kur viliasi surasti savo saldžiąją lemtį: pa- 
tekti tenai reiškia viską! Ir iš aukščiau, akivaizdžiau, su dides- 
niu malonumu išsilieti į slėnio katilą. Tačiau, kai jų akyse užsi- 
liepsnoja ir tarsi propano dujų katilas ima ūžti jų viršininkas, 
jie užvis labiausiai norėtų būti nematomi. Herzig - tai toks žyd- 
ras kombinezonas su kailiu pamuštu gobtuvu, o ant viršaus dar 
antausio raudonio megztinis. Mes galėtume pabandyti užmirš- 
ti, kad niekas, kuo vilkime, nesiderina - viršutinė mūsų dalis su 

apatine, mūsų galva su mūsų kojomis, tarsi kiekvienas priklau- 
sytume skirtingai rasei (taip sutvertos mes, brandesnio amžiaus 
moterys. Kažkokiu būdu pakeliui mes prarandame formą, o įsi- 
mylėję tuomet būname tik tuščia vieta!), kurios vėlgi turi siau- 
bingų skirtybių, kokių tik begali rastis nualintose padugnėse. 
Taigi visi esame nukamuoti, užtat pasipuošę geriausiais savo 
pašvitais. Unikalus vaizdas! 


Jie stoviniuoja grupelėmis, triukšmauja, rūko ir geria iki savo 
dugno, šitie sporto vergai. Nes maža ką tegali vienas kitam pa- 
pasakoti, kai šypsodami slėnio stotyje atitrūksta nuo inkaro. 
Daugiausia, ką jie patiria: valgyk, kad gyventum! Jie ir šnekasi 
apie valgį. Savo kibirkštimis jie nutvieskia šalį skaisčiau nei tie, 
kuriems skirta ją apsėti. Aha, dar užsieniečiai, štai kas duoda 
daugiau pelno! Dabar jie tuoj pat ieškos savo daiktų ir invento- 
riaus, - nuo sniego svorio palinksta šakos ir narsi šviesa, vos 
juntama ant nailoninės aprangos skverbiasi ir skinasi kelią į purų 
sniegą, kuris ramiai slūgso viršum to, kas kažkada buvo drėgmę 
gėrusi pieva. Žemė dar negreit įstengs sugerti vandenį, tai mes 
ją išplojome ir nulakavome savo slidžių plokštumomis. Kiek- 
vienas jų tariasi esąs pats geriausias važinėtojas kiek tik akys 
užmato, taigi ir jų būtis suranda gerą galą. Žiemą, kai žemė 
turėtų miegoti, ji kaipsyk uoliai guvinama. Sąmyšis sklinda iš 
veidų. Po kelių sekundžių Žmonės ima raižyti jiems pritaikytas 
trasas, jie pasklinda į visas puses, kur iš viršaus jų neslegia sto- 
gai, o po kojomis jie nejaučia pagrindo. Griūva nekalti vaikai. 
Tik nebandykime dar kartą slėptis savo originaliame kiaute ir 
pernelyg plačiai skėsti kojų, juk jau spėjome išmokti nepriekaiš- 
tingo paralelinio šuolio! Į ožio ragą galėtume suriesti pasaulio 
čempioną, tą patį būtų galima pasakyti ir apie mūsų rezultatus 
toje kategorijoje, kur mūsų vėžės gylis rungiasi su mūsų didybe. 
Įstabi diena. Jaunimas nulenkia vienplaukes galvas. Ant jų snin- 

ga, tačiau jiems nėra ko bijoti, sniegas nebaltuos ant galvų. Prieš 
mūsų sielas austr. sąjunga nė nevirpteli, ji tvirtai apveja išdidu- 
mu sužeistas kojas ir verčia nulenkti galvas. Aplink mūsų šlau- 
nis apsiveja dar daugiau sąjungų, o kitąmet jų susikurs dar dau- 
giau! Tikėkimės, kad sniego stygius neišbaidys mūsų ir neiš- 
blaškys į visus šonus kaip vabalų! 


Byrame į slėnį tarsi smėlis pasaulio laikrodyje. Aštriai pjauna 
mūsų briaunos, kurios taip dažnai bandomos nušlifuoti į firną, 
į sniegą, - kur susijungia ženklai: vienas prieš vieną ant šio bal- 
- to šventinio rūbo, ant kurio drabstome save kaip mėšlą. Di- 
džiuma jo priklauso federacinėms girininkijoms, likusioji dalis, 
daugybės tūkstančių hektarų nektaras, priklauso kilmingiesiems 
ir kitiems namų savininkams, kurie, kaip ir lentpjūvių savinin- 
kai, palaiko pastovų, ilgametį, krauju pasirašytą kontraktą su 
popieriaus fabriku. Krėslai, ant kurių sėdint tai ištarta, įgauna 
savo prasmę! Nuostabu. Mes visi norime permainų, jos neša 
tik gera, O pirmučiausia į gerąją pusę kasmet keičiasi slidžių 
mada. Žemė skubėdama pasitinka sportininkes ir sportininkus, 
į savo glėbį jų nepriima nė vienas tėvas, kai jie nuvargsta, tačiau 
yra gi tokia ponia direktorienė iš popieriaus fabriko: nagi; eik- 
šekit artėliau, jei įstengiate bent kiek mikliau judėti ant savo 
ližių, tuomet iš jūsų burnų kaipmat tvokstelės šiek tiek šviesos! 


Michaelis kvatojasi, o saulė tiesiog kibte į jį įkibusi. Gamto- 
vaizdis per dešimtmečius taip pakito, kad, jei galėtų, priimtų 
tik tuos, kurie jam prie širdies. Kaimiečių čia nepamatysi, jie 
tupi namie prie televizorių. Ilgą laiką jie buvo atžarūs krašto 
gelbėtojai ir burnodavo prieš agrarines bendrijas, dabar su tuo 
jau baigta, taip, taip, pokyčiai - tai naujas mūsų rūbas, kone iki 
sąmonės netekimo purtantis kaimynus ir naktinius barus. Įlin- 
dę į savo margus drabužius mes vėl pasidarome valgesni, kai 

drybsome kur miške susilaužę galūnes ant lentų, kurios anks- 
čiau buvo skirtos laukiniams graužikams, o šiandien, graužiant 
skausmui, reiškia pasaulį. Bet: mes patys norime būti laukiniai! 
Garsiai rėkti, kad mus iš tolo išgirdę pabūgtų - lavinos, į kurias 
įsilietume, jei kada nors panorėtume išsilaisvinti. Išsiveržti iš 
savęs ir atsisėsti stačios uolos skreite! O neatsargius žmones 
kalnai apsvaido akmenų krūsnimis. Tokiais šalis šiandien minta 
ir džiaugiasi, ir net restoranai uoliau lankomi dėl to, kad mes 
pakeitėme skonį. 


"Ta moteris mano - todėl, kaip ir mes, klaidžioja po dūstančius 
miškus, - kad vakar ji ant to jaunikaičio užmetė klaikiai smilks- 
tantį tinklą. Jį užgožė siaubingas jos vaizdas, kurį, įsikišęs krūti- 
nės klostėn (į tokį trumpą įsiuvą), dabar kartkartėmis nužvel- 
gia. Jis negali ilgiau nuo jos slapstytis. Jai maža vien to, kad 
tyliai ją prisimena, joje be perstogės tvaksi bukas geidulys. Skar- 
dis iškart nubloškia jodlerį*, kuris nesugeba juo naudotis. Jis 
turi nuosavą erdvinio garso įtaisą, nes žmonės iš visų pusių kly- 
kia tarsi ant iešmo pamauti, lyg siaurais aštriais slidžių kraštais 
jie būtų įsirėžę į patį audros verpetą. Iš nakties nebesitikėdama 
nieko gero — vis tiek nieko nematyti - moteris geidžia sušvisti 
Michaelio akyse. Pasirodyti savo tikruoju, pirmykščiu pavida- 
lu, - nuo to susilaikyti reikia begalinės drąsos, kad neištrūktum 
iš apynasrio, kurį tarsi lanką užmovė smerkiami slidinėtojų 
žvilgsniai. Nepraktiškų jos batelių kulniukai sminga į sniegą ties 
finišą skelbiančiu skydu. Ei, argi ji nepastebi, kad, pakylėta jaus- 
mo, ji beveik keverzoja įkalnėn? Kur ir kaip toli nuves ją lemtis, 
turiu galvoje jos vikrumą ant šitų visai tam nepritaikytų kulniu- 
kų? Ji jau visai suplukusi, kulniukai atsiknojo, tų plyšių lengvai 
nesutaisysi. Mes, damos, privalome kieta ranka barstyti savo 


* Tirolietiškų dainų atlikėjas. Vert. 

sėklą tyruose, taip pat ant restoranų parketo, kur tenka atsilai- 
kyti prieš visus maitvanagius ir automobilių savininkus, visiškai 
nevertinančius mūsų skonio. Betgi ir sportuodami trokštame 
susilaukti šio to daugiau, nei kvatojimosi! Mes privalome tin- 
kamai pasirodyti visur (nuvertintos vairuotojo teisės, taip, ge- 
rai!), kiekviena proga turime parodyt, ką galime, kad mus su 
trenksmu vėl galėtų iššveisti lauk. Kūrybingumas veikiai išsise- 
mia, ir mes patiriame tai, ką ir privalome patirti, būtent: ar mes 
tinkame tai vagai, į kurią kūrėjas mus įbėrė. 


Jokia ranka nečiumpa ir neištraukia už naujųjų garbanų šios 
besipuikuojančios ir įkaušusios moters iš sniegduobės, kurioje 
ji pati save palaidojo. Kilnioji ponia, mes liūdime dėl savo drau- 
gų, kurie jau turėtų važiuoti namo! Tačiau mes dar čia, abone- 
mentai, su kuriais mums leista pakilti į kalnus, tebekybo ant 
įšalusių mūsų kfūtinių. Nenorėtume jūsų skaudinti, tačiau jau- 
kią savo pirkutę jūs susirentėte pačioje nesaugiausioje vietoje, 
atrodo, tarsi jūs visai neturėtumėte būsto. Saulė nuvils tuos jau- 
nuolius, ji nusileis pernelyg anksti. Tačiau sutemus jie ir vėl tuč- 
tuojau ims poruotis. Juk turime teisę perkopti kalnus. O mūsų 
elgsenos, išskyrus traukos dėsnį, čia nesaisto joks įstatymas. Ap- 
stulbę traukiamės vienas nuo kito, tiktai klaidinga kryptimi, ku- 
rios pusėn nereikėtų nei spjaudyti, nei purkštauti, antraip grą- 
žos galima gauti tik save. 


Štai jūs, tie kiti, imkit pagaliau ir ištraukit pirmą pasitaikiusį 
tarnautoją iš jo stalčiaus! Ir greta slidžių šlaito iškyla samdinys, 
klusnumo įsikūnijimas, būtybė be pojūčių, vis dėlto aprūpinta 
balsavimo teise ir įsitikinusi, kad turi teisę nė nežvilgtelėti į šią 
moterį. Vien jaunatvišku balsu jis gali bet kada iš jos tyčiotis. 
"Tarnyboje jaunieji ponai privalo būti dėmesingi vieni kitiems ir 
savo šefui, tačiau čia jie visi iki kaulų čiulpų pradingsta gamto- 

je, tarsi būtų pakankamai didžiadvasiški, kad galėtų aukotis. 
Nemirtingumą pasiekti aukso medaliais! O tas, kuris slalomo 
trasoje krenta tarp karčių taip, kaip gyvenime kliūva ir griūva 
tarp visų atakuojamų kėdžių, tas gauna progą patirti, kad dėljo 
niekas nesuka sau galvos! 


Po upelio ledu kirba ištisi upėtakių būriai, tik žiemą jie prastai 
matomi. Susėdę rateliu, Michaelio draugužiai sveikina vienas 
kitą atvykus ir pro tamsius akinius žvalgosi aplink. Keldamas 
sniego sūkurius, Michaelis lekia finišo link. Viskas bus gerai, 
nes čia prigužėjo gan išvaizdžių mergyčių, bus galima dar kar- 
telį nuslysti. Jos stoviniuoja priešais mus be jokio susidomėji- 
mo, nes mes neklestime kaip tas neprieinamas sniegas tolimo 
kalno šlaite. Jos tebegyvena pernelyg arti pirmykštės vietos, iš 
kurios ir atvyko. Visi mes džiaugiamės naujais daiktais, tačiau 
jie tik atrodo geri. Jie yra tokie, kokie yra. Nutolę nuo ganyklų, 
kur ganėme riebias karves, mes drovimės savo pačių nuogos 
šlaunies. Iš mūsų rankų išsprūdo mūsų pradžia, ji paslaptingai 
švyti, pasislėpusi anapus prisiminimų, ir nebepasikartoja. Taip, 
ne tik socialiniu požiūriu esame giliai įklimpę. 


Bet verčiau pasimėgaukime žmogaus suktumu ir išskirtinumu: 
iš krikšč. socialinės aplinkos moteris metasi prie studento. Ant 
sulenktų alkūnių jam dar tabaluoja slidžių lazdos tarsi naujagi- 
mio bambavirkštės. Tas, kuriam naktį yra atlyginama vis dar 
gausia ejakuliacija, tas dabar tariasi galįs visai žmogiškai pasi- 
rodyti dienos šviesoje. Tik mes nepratę, kad pro ausis taip švilptų 
oras, mes gyvename pustrečio kambario bute! Lipdami šiomis 
varginančiomis pakopomis, mes niekad nepasieksime tokių vir- 
šūnių, nuo kurių žemyn krenta upeliai, o slidinėjimas būna ver- 
tas savo vardo! Ji ir aš, mudvi vėl atėjom pavakarių į užkandi- 
nę, kur, be mūsų, jau laukia galybė kitų. Kokia čia tėvynė, jei 

ateina vakaras. Metas, kai daugumos reikia vengti, tačiau kai 
kurie surandami tam, kad tarsi priešai galėtume užkrauti vie- 
nas kitam savo kūnų naštą. 


Su alkoholiu persigėrusiais audinių kailiniais direktoriaus žŽmo- 
na puola ant savo naujojo viešpatuko krūtinės. Su juo ji nori 
palikti šį pasaulį, išspjauti sėklas ir tuojau pat atidaryti savo sek- 
madieninį priedą. Ji nori dar kartą pradėti viską iš naujo, leng- 
vai dengiama veržliojo Michaelio. Užtat mes vadinkime daly- 
kus tikraisiais jų vardais: šitas Michaelis negali leisti moteriai 
užgimti, priešingai, tam kliudo laikas, kuris jau praslinko nuo 
jos gimimo! Ypač čia, kur yra šviesu, ir šaltyje gurgžda sporti- 
ninkų žąslai. Teisybė, meilės šviesa - nuo pat pradžių švyti gre- 
ta mūsų, tačiau net mūsų žiebtuvėlis šviečia ryškiau - krito ant 
jos, kai virsdama išmetė ant grindų plyšusį atliekų maišelį. O 
čionykščiai kvatojasi. Tolumoje dunda sunkvežimiai ir nedory- 
bės, girdite? Pasitraukite sau kiek iš kelio! 


Šiems žmonėms beveik nereikia įstatymų, tačiau jie sėkmingai 
vadovaujasi savo jausmais. Nuo ilgalaikio vartojimo ši moteris 
netapo geresnė, tačiau pati trokšdama įsikibti į greta gyvenantį 
žaliasnapį: taip pat netampa! Čia jau apsukrūs likimo sūnūs at- 
stato delnus ir jaučiasi už jų visai kaip už skydo. Moteris iškais- 
ta iki plaukų šaknų, jos veidas blizga, ji dingsta. Nė nešmėsteli 
to jauniklio taikiklyje. Jo akimis, ji nėra graži. Jaunystė tarsi 
diena švinta pati savaime, trykšte trykšta ir, pakibusi ant savo 
slidlenčių, krenta į kaimo aptvarą ir nesantaiką. Nusispjaut, kas 
nutiks, visa, kas vyksta dabar, jai vienodai miela. Jaunystė rea- 
lizuoja save. Jai priklauso viskas, o mums nepriklauso net vieta 
poilsiaviečių restoranuose, kur padavėjas ne tik vengia mus už- 
sistoti, bet ir suvis nepastebi. Gertė įsikerta į Michaelį, tačiau 
nuslysta nuo jo slidžios plastikinės aprangos. Traukiamas savo 

amžininkų, jis kiek atsiplėšia nuo moters. Jis lengvas, jam ten 
gera. Tokie vyrukai priimami kaip dovanos, simbolizuojančios 
ištikimybę, juos gali pamatyti užsieniečiams skirtuose pros- 
pektuose. Kad ir kokioje užeigoje jis nutūptų, virš jo galvos ty- 
liai alsuoja visi vėdintuvai ir aušintuvai. Užtat mes, klipatos, 
taip sunkiai krutame, lyg švinas prikibę prie savo kateterių, pro 
kuriuos nuleidžiame apgailėtiną drungną skystimą. Jau vien tie 
keliai nemalonūs. Mes, kalnų klajokliai, su buteliu augę, bute- 
liu auklėti, mes gaminys tos gamtos, kurioje ganome kumpį ir 
sūrius. Taigi gamta, ir ji kartkartėmis galėtų pasidžiaugti, mums 
nors kartą apsinuodijus. Beje, dažniausiai mirštama dėl jos sta- 
čių kelių ir nuo jos šaltų produktų. 


Dabar Michaelis jau gerokai nutolęs. Šviesa nušviečia ir negy- 
vėlį, tačiau prie jo limpa ypač. Žavūs mūsų olimpiečiai neseniai 
parsivežė namo net du medalius, kurie kabo jiems ant kaklų, 
tuo tarpu mes apžiūrinėjame antrąją jų pusę: šlovės geismas iš 
televizijos per antklodę nudryksta mūsų link, bet taip ir nepa- 
siekia. Kad ir koks lengvapėdis tasai Michaelis, kad ir niekas jo 
nejaudina, vis dėlto jis kiek įstengdamas džiūgauja drauge su 
mūsų vaikinais ir merginomis. Moteris kepėstuoja per gilų snie- 
gą šalia užtvarų ir sėdasi. Toji stipri virvė, prie kurios rišamos 
šiaudų grįžtės, atskiria moterį drauge su tais, kurie nieku gyvu 
nesileidžia išviliojami iš savo kiaulidžių, nuo sporto liaudies, 
"gyvenančios ant slidžių, kurios jai reiškia net karstą (o didvyrių 
pagerbimo vietose slidininkai užkaukia: Karlis Šrancas, Karlis 
Šrancas, visas mūsų šitas švancas!). Moters kūnas įsitempia, siek- 
damas sutrumpinti distanciją tarp savęs ir pradingusios jaunys- 
tės, ir virsta ilgesio architektūra. Gal bent rogėmis galėtume 
pasivažinėti su savo bičiuliais? Bet ne, Michaelio grupė jau išsi- 
rikiavusi startui. Jie neišleidžia vieni kitų iš akių ir kartais mielu 
noru liekasi namie, kad pagyventų tam tikros rūšies žurnaluose 

ir pašlovintų vieni kitų atvaizdus. Šie vyrukai, su kuriais mote- 
ris mielai permiegotų: užuot žaidę, jie viliasi netrukus atsidurti 
šlovės viršūnėse. Viską užmiršę, miškų glūdumose jie ir šian- 
dien smagūs sau klaidžioja tarsi medžiokliai. 


Moteris pasikelia, pasvyruliuoja į šalis ir vėl sėdasi, ji tiesiog 
persisotinusi. Nedideliame buteliuke ši moteris atsinešė nuo- 
savą smuklę. Ji geria. Michaelis kvatodamas šūkteli ją, 0 iš jo 
paties taurės (skardinės alaus) pasirodo kitas mažas pusdievis, 
kuris jau ne kartą subjaurojo jo priešus vien savo buvimu, juok- 
damasis tiesia ranką Gertei, norėdamas ištraukti ją iš pusnies. 
Tempia ją už rankovių. Viskas einasi pernelyg lėtai. Tada jis pa- 
prasčiausiai nubloškia ją į plyną vietą, kurioje pats nenorėtų 
atsdurti ir kur vaiką ramiausiai galima palikti vieną; paskrudusi 
saulėkaitoje, po valandėlės ji pati sugrįš. Po debesija nuščiūva 
gyvūnija, nieko gero tai nežada. Prieš skerdžiami jie visuomet 
apniūksta, kad kraujas galėtų trykšti. Beveik negalvodama, mo- 
teris savo ką tik nuauksinta galva spokso į šviesą. Vėl nugriūva, 
todėl nuvelkama tolėliau. Pirmieji jau graibosi jai po apsiaustu. 
Šitaip kai kurie vaikiščiai čiupinėjasi apie savo lytį, kol pradžiu- 
gę pagaliau suranda ir išsitraukia. Vėl naujaip ant sniego iš- 
drinka moters plaukai. Viršum Gertės pliukši jos audinių kaili- 
niai. Iš kuklių regiono namelių nešini sunkiais puskubiliais su- 
plūsta vaikai. Žmonės čia įsikūrė arčiau vandens — ir drėgna, ir 
pigu. (Panašios ir mūsų svajos apie priešingą lytį!) Didžiausią 
kryžių kasdien velka jie savo kuprinėse aukštyn, kad Dievas ži- 
notų, kurio galo jis visa tai turi pasiimti sau. 


Kiek atokiau nuo moters ir jos grupės klupinėja pradedantieji, 
keista tik, kad jie neskęsta tyliai kaip laivai, kur ten, jie klykia! 
Kurių galų? Mat jie trokšta paaukštinimo, kurį vis dėlto įsivaiZ- 
davo visai kitaip. Kad ir kas jūs būtumėte, visuomeninis trans- 

portas tokiam tikslui jums pernelyg varganas! Jūs transportuo- 
jate save nežinion ir dar turite sykiu temptis kirtiklius, nages ir 
termosus! Tik atrodo, kad visa tai jums svarbiau už pasaulį, ku- 
rio paikumas nuolat jus supa. Juokaudami jie įkvepia vienas 
kitą, tam kvapo pakanka. Šitie jaunuoliai, jie uzurpuoja pasaulį 
ir sunaudoja produktus, kuriuose gyvena ir kurių vėlgi būna 
suvartoti. Pirmiausia eilė ateina plaučiams. Apsukriai gyventi, 
mokytis ir žinoti, į ką atsiremti. Šie naujokai gali užmigti nie- 
kad nepatirdami kančių ir nubudę žvilgtelėti žemyn: O, ten jau 
santykiauja viena, dvi partijos! Sveikučiai! Jiems nedera ilgai 
dairytis gerų partnerių ir gerų partijų, veikiau jų pačių tenka 
ieškoti per oro uostų garsiakalbius ar reklaminėse televizijos 
laidose. Tie žadintojai. Imkim pirmą pasitaikiusią įžymybę ir 
pripažinkim: šitie žmonės yra kur kas vertesni pamatyti. Jie tarsi 
aguonose miegantys nuodai, t. y. jie tikrai kaip reikiant sužysta 
tik per milimetrą išlindę už įstatymų ribos. Visuomet kas nors 
šypsodamas laukia, bet staiga nueina, kai prisiartinę imame 
slampinėti aplink, tuomet kur nors trinksi automobilio durelės, 
visuomet būna pilnos degalinės, kur suvokiama poetinė jų kal- 
ba. Jų gyvenimas tvinkte pritvinkęs viešnagėjimo tarp dviejų 
linijų skrydžių (vienąkart reikia deramai išsikrauti, būtent šito 
sau ir linkime!). Nieko sau idėja, bet juk jie teisūs. Jaunimas. 
"Toks susikaupęs. Aš, deja, jam nebepriklausau. Ir štai kas dar: 
ką beveiktų, jie juokiasi, net ir girios ūksmėje, kurioje taip pat 
randa kuo užsiimti. Laisvi kaip giesmė ilsisi ore, net šakos jų 
nesustabdo. Gali nugriūti tiesiog ant žemės ir nuskaidrinti liūdną 
vietą, kur kiti, menkesnio augumo, iškirto miško traką tik tam, 
kad patys galėtų truputėlį pakeliauti ir pasimankštinti. Jie kva- 
toja, dažnai jiems tai atrodo geriausias būdas užsimiršti; jie ne- 
rūpestingai geria į save Walkman ausinių garsus ir sudirgsta, 
nes neįgali išsivaduoti iš jų vidų užplūstančios muzikos. Dėl ma- 
nęs tai prašom, jeigu tik jums patinka! O ši moteris nori nenori 

turi kabintis į tokį šiknių kaip Michaelis, kuris seniai iš akių 
pametė save, tik, aišku, ne savo tikslus. Niekad (galbūt dėl tin- 
gulio) jam nepasitaikė sutikti savo skonio moters, o ne, jam 
reikia žmoniškesnių namelių, galbūt irštvos, kurioje jis paga- 
liau galėtų išsitiesti ant žemės, kad numalšintų savo įgeidžius 
elitiniams baldams ir klasiškoms panelėms. Savaime supranta- 
ma, čia, šalia to upeliuko, aplink Gertę susidaro vidutinio smar- 
kumo pušų šaknyse įstrigęs verpetas, kuriame žmonės susimai- 
šo lyg obuoliai pudinge: darbininkai, tarnautojai ir laisvi turis- 
tai gali iš naujo susitikti ant sniego, - kai jie pavejami šalin ar, 
blogiausiu atveju, kai jiems iki kaulo nagais nuakėjamos šlau- 
nys. Kodėl po viso to jie galėtų tvirtinti, esą jie tarsi iš naujo 
užgimė - dieną pasportavę ir daugel dienų sunkiai triūsę? 


Taip, mes visi žengiame pirmyn dideliais žingsniais, arba, jei tik 
mums leidžiama, nieko nelaukdami sėdame ir važiuojame. Tik 
kad šiai moteriai į akį krito kaipsyk Michaelis, po kuriuo ji vi- 
liasi pražysti ir su kuriuo ji pageidauja bent porą kartų išsikrau- 
ti. Su kuriuo ir namie mieliausiai mylėdama liktųsi. Jos vyras 
savo reikaluose paskendęs iki ausų. Tas vyras galėtų Michaelį, 
jo sėbrus ir kone pusę šio krašto socialinio produkto bruto kar- 
tu su šiandienos pietų kepsniu lengvai sukišti į maišą, jei tik Šis - 
ir šiaip jau nebūtų pilnas. Netrukus nuslops ir slidinėjimo ilge- 
sys, tik turėkit kantrybės, jie tuojau patrauks į užeigą. 


Valio, ant nusilesusios Gertės į vieną krykščiančią kekę sugriū- 
va jaunieji sportininkai. Jie taip pat jau spėjo gerokai numaukti 
iš savo talpų. Nuo kitų žmonių žvilgsnių į juos slepia ir sergsti 
kalnai. Šita milžiniška pušis juos irgi užstoja. Čia jiems nebėra 
ko varžytis. Norėdami tai įrodyti, iš slidinėjimo kostiumų išsi- 
traukia ir rodo savo šparagus - nieko sau, palyginus su blyškiais 
kitų žmonelių ūgliais - tupia vienas šalia kito, kakoja ir teršia 

žemę. Jie kvatoja visa gerkle. Švaistosi aplink slidžių lazdomis. 
Jų čia gausu, daugybė sporto prekių pramonės faktotumų*, jie 
išgyvena kulminaciją: praeis ir laikas, ir jie patys, jie trokšta links- 
mintis. Bent tol, kol nuo kalno lekia į finišą. Jie gręžia veidus 
viens į kitą, jie slegia vieni kitus savo svoriu, jie turi ir didžiulę 
uodegą, virš kurios ir pūkščia. Jeigu mes visi laikytumės išvien 
taip kaip jie, mūsų neįstengtų įveikti jokie restoranų padavėjai 
ar apsaugos vyrukai prie diskotekų durų! Jie suvokia, į kokią 
krūvą jie sugriuvo, slėpdami savo džiaugsmą nuo mūsų įsikiši- 
mo. Iki čia mus atvedė mūsų turtas. Tokie platūs pasirodom esą 
išoriškai, kai mus užgriūva gamta. Tačiau mes, bedvasiai vaikai, 
būsime suskirstyti pagal savo nuopelnus ir turėsime liktis už 
durų. O žemė drasko mūsų dar gyvas kojas, kurios privalo eiti 
vis tolyn ir tolyn. 


* Įgaliotinis, nesąlygiškai vykdantis kieno nors pavedimus. Vert. 

Jie liudija gyvenimo tempus (merginos irgi), ne veltui visi jie 
yra geri bičiuliai, kurie, įgiję mokslinius laipsnius, konkuruoda- 
mi dėl vietos, juodins vieni kitus. Bet viskas iš eilės - skurdus 
gyvenimas, geibūs vaikai išgedusiais dantimis, iškrypusiais nu- 
garkauliais ir stuburiniai gyvūnai, kuriuos jie augina maistui, 
jie tik blėsčioja akimis į šituos slidinėtojus, o patys vien svajoti 
tegali apie olimpinį auksą. Ak, Austrija, eksporto faktoriau, tu 
pati save turėtum eksportuoti, tiesiog kaip sporto visumą! Ka- 
rūna žada, kad ir mums, vargšams, sykį lemta kuo nors tapti. 
Jūs neliūdėkit, imkit galų gale ir įtikėkite kuo nors! Ne vien 
tam driekiasi šio kaimo pievos, kad įmintumėte į krūvą. 


Michaelis garsiausiai kvatoja, kur jau ne, jis čia daugiausia ir 
nusipelnęs. Šitą savo saulėlydžio sulaukusią moterį jis galbūt 
antrąkart išbarškins, o gal ir ne. Šaukdamas iš smalsumo lyg 
vaikas, išsitraukia savo kabančią rykštę. O gal ji tik šiaip jam 
išslydo? Mergytės, atrodančios tokios lengvabūdės žurnaluose, 
kurie paverčia jas paveiksliukais, savo kaktomis sudaro širmą į 
žydrumą įsmigusiai porai. Jos kvatojasi, geria, niekuo jų nepa- 
šiurpinsi. Iš sniegų kyšo dviejų litrų talpos butelis ir konjakas. 
Nesvarbu, ką jie daro, jie kybo ant kalnų ir laikysis kartu, kol 
juos užlies lavina. Dėl to jų kailiai nenukentės. Jų lyčių padar- 
gai dar neįrūgę, syvus galima gerti čia pat, kaip šiltą karvės pie- 
ną. Nesvarbu. Spygaudami savo vidiniais balsais, Gertė ir Mi- 
chaelis slydinėja po jauną pušynėlį. Paskui pasidaro tyliau. Miš- 
kelyje jie tarsi sala. Michaelis rodo, kaip dar menkai sustandė- 
jusijo varpa, o Gertės makštis po kelnaičių šilku išpampusi netgi 

pernelyg ryškiai, tarsi ji dar tikėtųsi kažkur nusiirti savo skylėta 
valtimi. Po galais, ten, šlaite, tie žmonės taip triukšmauja, tarsi 
visi ik vienam būtų susilieję į vieną garsų riksmą. Negalima juk 
dabar klausytis kvailysčių apie klitorio, kurį Gertė taip mėgsta 
trintis, paikumą. Toji ruja, tikriausiai motina gamta juos ką tik 
išlukšteno iš plastikinių apvalkalų kaip kokias dešreles! Gertei 
parodomas viskam tinkamas organas, jos rankos atplėšiamos 
nuo veido ir nuo lyties. Abu kone sprogsta iš piktumo, man taip 
atrodo. Neramias jos rankas vyrukai laiko suspaudę virš gal- 
vos. Tokioje padėtyje niekas neįstengtų iš ekrano pamojuoti sa- 
vo šeimai. Moteris pasislenka arčiau Michaelio. Pamaži jos vei- 
das susiraukšlėja, taip bent atrodo stovintiems aplink. Tačiau 
jame spindi meilė. Tai ir būna kai kurių giesmių kulminacija, 
kai mes, įsileidę švęsti, norime pabrangti. Šilkinis jos rūbas už- 
verstas iki talijos, o kelnaitės, kuriomis taip didžiavosi, nusmauk- 
tos žemyn. Ir dabar mes jau dirginame tamsą, kol ji brazdėda- 
ma užgriūva ant mūsų. Tam dangus į mūsų namus ir siunčia 
draugus, kad jie visuomet pirmučiausiai praskėstų gėdos lūpas, 
kurias glostinėjasi moteris: giliau, giliau užčiuopti, kad tenai 
viskas atgytų tarsi skruzdėlynas. Na ir sujuda, sukirba, kaip glžk. 
stoties išvietės, naktį dvelktelėjus vynui, ten kiekvienas gali išsi- 
tuštinti, nuleisti skysčių perteklių, nes tuojau ir vėl bus pilnas. 
O dabar šitie grindų skudurėliai, į kuriuos valomės kojas - visi 
keturi mūsų — tol skečiami į šalis, kol Gertė užkaukia. Tuomet 
jai leidžiama lyg niekur nieko juos susilankstyti kaip kokį lanks- 
tinuką, bet pirštą mes ten vis dėlto kyštelėsime ir pauostysime, 
kol keliauninkas dar nepradingo tame sraute suvisam. Mes nė 
nenutuokėme, kokie gilūs gali būti šios būtybės kūno šešėliai, 
ir vis per tą vamzdį, kurį galime atrasti, taip, ten, už gėdos dure- 
lių, kur tąsomi, pešiojami ir draskomi plaukai. Klausytojams 
pageidaujant, aidi popmuzika, Gertės kojos praskėstos taip, kad 
plačiau nebeįmanoma, o ant jos ausų uždedamos Walkman 

ausinės. Taip ji ir privalo tysoti, kol jos sultinga putė be perstojo 
tąsoma ir pešiojama. Ten mėgsta mikliai švysčioti ir Gertės vy- 
ras - pirmyn atgal, pirmyn atgal. Jis ateina iš toli, mes jau gerai 
girdime. Tiesiog neįtikėtina, ką galima išdarinėti su tokiomis 
tąsiomis gėdos lūpomis, joms, tarsi toks būtų jų likimas, galima 
suteikti vis kitas formas. Galima, pvz., susukti jas į smailią tūtą, 
o viršaus kraštelis vis tiek dar užkrinta ant Gertės rūbų. Taip 
skauda, nejau nė vienas apie tai nepagalvoja? O dabar dar tru- 
putėlį pažvenkim, pažnaibykim ir paplekšnokime, taip, gerai. 
Šitie vaikai plačiai pasklinda po pasaulį ir pasakojasi, ką yra 
nuveikę. Jau nebesupaisysi, ar koks kirpėjas dar įstengtų čia ką 
nors kokybiškai padailinti. Gertė nusileido ir susmuko už šitų 
kalnų, išjuokta kaip ir visa jos lytis, kuri dar įstengia įjungti sro- 
vę, bet nebegali valdyti savo pačios kūno. Nusvyra nuolankiai 
kaip žolė po dalgiu. Kūnas prasiskiria lyg žaidime, nurimsta, o 
miegodama nuima dar didesnį derlių: taip nutinka visoms jau- 
noms mergaitėms, kurioms kvatojant dantys sudrasko jų vei- 
dus. Šukuosenų tokioms dar nereikia darytis, jomis galima mė- 
gautis ir neapdirbtomis. Jos ką nors myli. Taip, kaip erelis peri 
savo jauniklius viršuje, beveik plynoje vietoje, tačiau kiaušinius 
jam vis dėlto tenka užsitempti į aukštybę. Senatvė nekenčia vai- 
kų, o kelnės nusmaukiamos kiek žemiau. 

Na, tik jau nenueikime per toli ir, būdami tokie patys tarnai, 
jėga neimkime iš Gertės to, kas mums priklauso. Jau ir taip 
vėjas ir visa ta meilės gauja pavertė ją be gailesčio suplėšyta 
paklode. Pridurstyta čia ir be saiko, ir be tikslo, nekas ir teliko. 
Nežinau, bet Michaelis, ko gero, vis dar rodo savo: dėl jo galo, 
tai jo motina, 0 visų pirma tėvas, tikrai nepagailėjo triūso. Su 
tuo galu jis ir sukaliojasi aplink, bet šis ką tik nugręžtas, todėl 
apkibęs ledokšniais kaip reikiant jau nebepakyla. Mosikuoja 
juo prieš moterį. Ar girdėjot kada griaustinį? Na mat, tai kodėl 

nepasitraukiate ir neleidžiate man per video pasižiūrėti į žmo- 
nes, besipuikuojančius savo lytiniais organais? Jūsų vieta ten, 
ant atsarginių suolo, ten jau niekas nepamatys jūsų taburetę 
primenančios šikinės ir nustekentų lyg kalės spenių, kol jūs sun- 
kiai dvesuosite kaitroje. Gėdinkitės ir išsitrinkite kremu, kad 
pranyktų skirtumas tarp jūsų ir geresniosios klasės (kokybiško- 
ji klasė A) Žmonių. Neškite savo negandą Viešpačiui, iškėlę ją 
aukštai virš galvos, tik neprižadinkite mirusiųjų! Be vikrios my- 
žalo čiurkšlės, jau niekas nebesrus iš Michaelio dyglio, tai jis 
patraukė Žmones iš paskos eiti per lauką. Kaip kalnas pakibęs 
virš ežero, moja vien rankomis. Tos mergytės tik stovi ir Žiūri, iš 
jų plyšelių nustoja sunktis balsas, jos stveriasi už garbanų, už 
savo suktos lyties, kuri ir pati sugeba vilioti, jos pasirengusios 
apsivyti visus pasirodžiusius, kuriuos jau išmoko skirti pagal šu- 
kuoseną, drabužius ir važiuokles. 


Visa savo mažąja puse Michaelis net vibruoja, stengdamasis iš- 
gelbėti reikalą. Mažomis krūvelėmis televizoriaus ekrane lieps- 
noja jausmai. Šis maistas skirtas mūsų jaunimui, kuris sniegy- 
nuose ir vandenynuose beveik neturi laiko net atsikvėpti. Tik- 
rai, Šitas jaunikaitis jau visai gražus obuoliukas. Vargšė Gertė. 
Taip Žiauriai išegzaminuota gyvenimo mokyklos. Bukai žvelgia 
jiedu vienas į antrą ir regi vienas antrame tik maistą. Tačiau 
kalnai stūkso tylūs, kodėl juos būtinai reikia praskirti automo- 
biliu? Nedaug tereikia džiugesiui, susiglauskit - kaip mūsų po- 
etai — eikite pažaisti į pakrantę, prisikrovę sporto prekių į auk- 
sinius parduotuvių tinklelius. Nejau jums šito negana? 


O, šitos mergytės, dar keli žodžiai apie jas, jos ką tik atsikvošė- 
jo, švelniuose jų šlaituose pūpso vešlūs purių gėdaplaukių kuokš- 
tai, žydi rododendrai, nuo jų dvelkia sveikata, nes jos gyvena 
savo malonumui, į jas žvilgčiojama pro parduotuvių langus. Da- 

bar jos palinksta virš moters, nes irgi jau prisisiurbė. Jos tuoj 
pat pasišalins. Iš kur jos galėtų būti čionai atkakę ir apie ką jos 
šnekučiuojasi su savo dangiškais mažais dienoraščiais? Kur ga- 
lėtume pasilikti, gal garbanotame jų tarpukojy? Taip mums at- 
rodo kalnai, kuriuose raitosi medžiai. Šiandien šitie žmonės dar 
eina švęsti gimtadienio, o atėję išvysta kitus, kresnus ir tvirtus, 
svečius. Chemiškai sušukuotais ir sušiauštais plaukais jos įstringa 
mūsų pavydžiuose žvilgsniuose tarsi vaikai, turiu galvoje da- 
mas, kurių šukuosenos jau skystėja ir nuo kurių, žiūrėdami te- 
levizijos serialus, jūs šiurpstate. Neįstengiame sulaikyti vandens, 
kai užviręs jis veržiasi iš mūsų namelio. Būkime garbingi, mes 
nepavydime jums daugiabruožio veido, nes amžius vis labiau 
suvienodina mus, nupraustus brangiais vandenimis. Tad ir jūs 
nusiraminkite savo susiaurėjusiame paupyje! Kiekvienam sa- 
vo, mano mažytės! Bet tai dar ne riba mūsų firmai, čia tik pata- 
rimai, kokios kainos patogiausia laikytis. 


Michaelis vėl išsitraukė savo kotą dienos švieson, kaip ženklą, 
kad ilgiau nebegali tverti. Tik pirmučiausiai jis turi vėl pasikrauti. 
Juokdamasis užsisėda moteriai ant krūtinės ir užlaužęs laiko 
jos rankas virš galvos. Nusvarina savo makaroną jos burnon, 
kad ji netinginiautų ir imtųsi jo. Visa tai Gertei labai gerai pa- 
žįstama, ir jos vis dar pusiau nusmauktose kelnaitėse kažkas 
nutinka. Po savimi ji paleidžia šnypščiantį spindį, ji ir vėl per 
daug prisigėrė! Mergytės kvatodamos nuplėšia ir taip nusmauk- 
tas šlapias jos kelnaites per kojas žemyn. Dabar Gertės kojos 
visiškai laisvos. Visi po truputėlį gurkšteli iš mažo buteliuko, 
tačiau Michaelio kotas vis dar nusmurgęs, nėra ko stebėtis. Jie 
nardina, baksnoja Gertės galvą, šitą mažą nameliuką, kreivai 
prikergtą prie jos pojūčių vilos, į nebetyrą vandenį. Miela jos 
putė ir maloni šiknutė badoma ir kotu, ir pirštais, o, kad tik 
greičiau ji galėtų panirti į miegą! Tarsi varlė kairėn ir dešinėn 

žargstosi moteris kojomis. Pernelyg padūkusiai ji spardosi. Bet, 
tiesą sakant, visa tai daroma ne itin skaudžiai, antraip kuo gi 
remtųsi visa ši niekur už nieką neatsakanti visuomenė. Micha- 
elis savo strampuku kiek paklaidžioja po jos plikas kalvas, no- 
rėdami nusiraminti, maži vaikai visada taip žaidžia! Stop, dar 
vienas triukas — jis supila į jos kriauklę likučius iš butelio ir net- 
gi vožteli per ausį, bet nelabai skaudžiai. A-ū, degam. 


Dabar taip Žavingai sninga, kaip mes ir tikimės žiemą. Lauk jau 
išmestas paskutinis butelis. Iš pačios Gertės niekas rimtai ne- 
ketina gurkštelėti, nors ji pati pasiryžusi aukotis tol, kol akyse 
pažaliuos. Tik jos tūtelė išvyniojama - ši brošiūra jau gerai Ži- 
noma! — ir kvatojantis vėl susukama. Įgudusiose rankose pliuk- 
ši jos skudurėliai. Visuma ir vėl nėra svarbiausias dalykas. Toli 
iš slėnio, iš kur mes atsitempėme Gertę, slidininkai vis dar krykš- 
tauja savo alaus ir medžioklės ežeriukuose. Jie spindi ir riau- 
moja. Nuo jų malonumų naštos alkoholiu įmirko netgi girios 
paklotė. Gertės sijonas kaip maišas, kurį norėdama sušilti ji už- 
sitraukė ant galvos. Jei vyras savo lytimi nori kaip reikiant pasi- 
trinti, tai kojinių laikikliai nesukelia jokio šalut. poveikio. Savo 
organu Michaelis vėduoja jos veidą. Ji šito nemato, tik neran- 
giai kraipo galvą po sijonu čia į vieną, čia į kitą pusę, mintyse 
minėdama nepasiekiamą, dievišką Michaelio patiekalą, išlai- 
kiusį savo amžinąjį unikalų formatą. Jos veidas, į kurį tyliai žvel- 
gia medžiai, vėl atidengiamas, o burna prievarta pražiodinama. 
Nesmarkiai spustelimi skruostai, ir jaučiasi, kaip sunkiai dan- 
tys stengiasi išlaikyti buvusią veido formą. Ir jūs turėtumėte eiti 
išvien, mieli berniukai bei mergytės, bet jūs ir taip panašiai el- 
giatės, įlindę į aptemptus sportinius marškinėlius. Su savo mik- 
liomis rankutėmis ir šauniomis kepuraitėmis. Apsimeskime, kad, 
žiūrėdami vienas į kitą, išvystame tokį filmą, kuris stačiai pri- 
trenkia. Dabar jie užverčia aukštyn ir viršutinę Gertės suknelės 

dalį, ir iš po šilko strykteli jos krūtys. Oho, valio, vaizdas jau 
yra! Nevienodai krestelėjusi iš savo atsargų, gamta prastai pa- 
dalino abu mėsos kauburius. Juokinga, mielos austrės ir aust- 
rai, bet išjungę televizorių ir vėl susimaišysit! Neretai po švel- 
niais spyriais slypi gražesnė lemtis, štai kur aš dabar priklijavau 
savo apmušalą. Štai kur jis kybo - prie manęs! Taip imi ir pats 
išsiterlioji klijais. Gertei tenka prasižioti ir įsiurbti tuos klijus į 
save. Beje, kartais visai neprošal ir rogutėmis pasivažinėti, tik 
jau niekad, prašom, nesimaišyti su jomis tarp slidininkų: jie ne- 
pakęstų, jeigu jūs, paskutinieji šio pasaulio teisuoliai, būtumė- 
te įžeisti ir užkliudyti tokio, kuris tupi ant vienintelės slystan- 
čios lentos! Jų vidutiniškos kokybės slidės styro susmeigtos snie- 
gan aplink automobilių stovėjimo aikšteles ir laukia savininkų, 
kurie truputėlį susivėlinę paragavo ugnies ir kiek nurudo. Kaip 
tik šičia galima juos surasti, atkreipkite dėmesį į pridedamą že- 
mėlapį. Tik privalot tvirtai galvoti apie ką nors pritrenkiančio, 
specialaus, o kiekvienam sutiktam išmalti dantis. Ir Gertės šir- 
dyje teberusena ta įstabi ugnis, virtusi metrine dešra jos burno- 
je. Nagi, mano ponai ir didvyriai, leiskite man žvilgtelėti pro 
ieškiklį! Ei, juk jūs visi turit po įspūdingą kotą! 


Ne, atsarginių dalių kolei kas nėra. Iš mūsų Dievo - lyties — 
kylanti audra trumpiausiu keliu skraidina mus į pražūtį. Bet 
palikime vyrui jo pojūčius, kad galėtų ramiai pamintyti apie sa- 
ve. Mes, moterys, pačios turėtume geriau tvarkytis, o tuomet 
klausytis vis aidesnės tylos iš jūsų, mano ponai, apmirusių prie- 
taisų, kurie, spustelėti garantiniu lapu, dar virpa - veikimo lai- 
kas dar nepasibaigęs. Apie mus vyrai pagalvoja paskiausiai! Kaip 
svetimkūnis įsibrovė Michaelis, kaip svetimas ir ištraukė savo 
kotą. Su panieka jis dar nulašina kelis lašus ant Gertės veido, 
kurio ji taip ir nespėjo laiku nusukti. Bičiulės ir bičiuliai, jų kak- 
tos žvilga nuo šypsenų ir gyvasties, jie irgi traukiasi į šiltesnės 

vieteles ir, truputėlį pasisėmę jėgų, vėl ima veikti visu pajėgu- 
mu. Nieko nepadarysi. Todėl grįžk iš baro į gyvenimą ir niekuo 
nesirūpink! Gertė - „staleli, pasidenk!“ - vėl supakuojama. Mi- 
chaelis, neįstengęs apšilti priešžaismyje, iš širdies kvatojasi. Vie- 
toj gaivinančios srovės jie visi dabar panūsta lenktyniaudami 
nučiuožti nuo Alpių. Šitaip dienos šviesoje karas kyla vien tam, 
kad jie, slėnio sūnūs, dar kartą galėtų papliauškinti botagais. 
Stojasi eilutėn prie tų, kurios netrukus tyliai sumigs. Grumdosi 
priekin, tos vargšelės juk nepradės inkšti! Tėvo misiją mes 1š- 
manom puikiausiai! Būkime teisingai suprasti: prie keltuvų sto- 
ties, kur žemė sėte nusėta popieriniais puodeliais. Tie kvaišiai, 
kurie atvažiavo į svetimas žemes ir čia susiuostė, dabar stum- 
dosi į šalis, todėl turi sugrįžti ten, kur buvo - į save. Turi kan- 
triai stotis į eilę su savo ilgai grojančiomis kasetėmis, kurias 
kaupė visą gyvenimą. Jų kunigaikščiai dabar gieda chore, ir kur 
kas garsiau! Be to, jaunimas išmoksta slidinėti pats ir, Žinot, 
visai neprastai. 


Aš vokiu, o jus pamažu užlieja šiluma. 


Jie nėra liūdesio vaikai. Padeda moteriai atsistoti, nuvalo ją, po 
kojom linksmai gurgžda sniegas. Pernelyg ji nuo šitų sūnų ir 
neprisikentėjo. Kažkuris gniaužia jos šlapias kelnaites - atviru- 
ką atminčiai. Netgi jos kailiniai užsagstyti. Jos kūno maisto pro- 
dukcija vėl ima smarkiai riebaluoti jos plaukus. Ji netgi jau pa- 
sirašė čekį, pagal kurį naujieji drabužiai Boutigue turi būti tik 
pakeisti! Ji norėtų aprengti savo kūną naujais rūbais, bet sulig 
kiekviena diena vis stipriau junta tuos sunkius maišus, kuriuos 
laiko jos oda. Šito sūnūs ir dukros, šitie bendr. lavinimo aukšt. 
mokyklų lizduose išperėti aukso kiaušiniai, nebuvo numatę. 
Kiekvieną akimirką tokie gali papurtyti ir mūsų silpną giminę! 
Kaip miltligės apsėsti lapai tada nukristume į puikius nuosavus 

jų sodus, o ponia direktorienė kiek tik nori gali tikėtis, tačiau 
jai nepasitaikys jokia padori proga. Tik dangiškųjų galių vedami 
vaikai gieda chore, kai grįžta į šiuos namus ir išjuokia savo tė- 
velius, stovinčius ant nuostabaus kilimo. Vėliau mes to nebeiš- 
girsime. Dabar Michaelis nusiteikęs pasišnekučiuoti, tik jau per 
vėlu. Triukšmingai stveria už apsiausto, graibosi po jos rūbus, 
juokdamasis tąso ir tampo jos spenius. Kitą ranką kyšteli į jos 
dubens slėnį. Tada įkiša jai burnon savo dar protingą liežuvį. 
Rykštę atitraukia savanoriškai, kad dar sykį papildomai su ja 
padirbėtų. O, jam visuomet smagu, kai gali ją pagrabinėti. Kur 
tik šitas vyrutis nesimaišo! Nieko nebuvo, tik laikas praėjo. Trink- 
si mašinų durelės, jie šnekasi apie džiaugsmus ir draugus, už 
kuriuos sumokėta, kuriais pasitikima kaip sėkmės instrumen- 
tais, kuriuos arba turi, arba pats jiems priklausai. Tik veltui! 
Dangaus padarai niekad nebus tokie kaip žmonės, tik jie gali 
džiaugtis, galėdami sugrįžti atgal į save. Viskas, ką Žmonės iš- 
geria, nusenka, bet pirmučiausiai sukyla iki gerklės. O juk galė- 
tų nusistovėti! Atsirėmę automobilių, jie vemia į sniegą. Triukš- 
mauja moterys, skandaliuoja vaikai. Na gerai, mašina nurieda, 
bet tų Žmonių paliktas turinys liekasi čia ir užsnūsta gamtoje, 
kur vyksta tikri dalykai ir kur prekes juodina jų pačių etiketės. 
Vėliau jie visi tūžmingai šūkauja, nuolat reikalaudami vieną- 
kart visa tai baigti, trokšdami visiems laikams vieną tokį išsiski- 
riantį žmogėną nutverti už rankos. Tačiau valdovai prisisprogs- 
ta tik vieną kartą per mėnesį, o mes per tą laiką pernelyg išsi- 
švaistome, bet vienąkart viskas baigsis. 


Gertė įsodinama į jos pačios automobilį. Tylos! Tebūnie leista 
man pasakyti: ji patyrė ir rankų, ir liežuvių prievartą. Perjungsi- 
me bėgius, ji jau beveik paspruko. Saugos diržai mažiausiai 
įstengtų ją sulaikyti. Taip jai patarė kiti susipančiojusieji. Kaip 
menininkai ateina prie meno, taip kaimo vaikai ateina pas šią 

moterį, kad ji mokytų juos ritmiškai kankintis. Vaikas palinksta 
prie smuiko, vyras prie vaiko - kad nubaustų. Siekdamas iš- 
reikšti save, sekmadieniais gieda fabriko choras. Tiesa, daini- 
ninkų daug, tačiau jie visi lyg vienas. Tam chorui prisakyta, kad 
jo nariai visi kaip vienas įtemptų savo balsų virves, kol aukštai 
virš jų tyko fabrikas. Kartkartėmis Gertę ima kamuoti trošku- 
lys, tad ir ji prisijungia prie bandos, kad šios balsai sklistų po 
visą šalį, kad visi išgirstų, kaip dūzgia tie vargšai į eilę sustoję 
žmoneliai. Panašiai kaip vaikai. Daug pašauktų, mažai išrinktų 
dainuoti solo. Direktoriaus hobis - darbas, tad šia prasme jis 
visiškai normalus. Jaunimas kratosi savo mašinėlėse, vykstama 
į poilsiavietes, kur bus dar daugiau įsikišama ir įkišama. Visi 
kambariai jau užsakyti. Malonus, lyguma besidriekiantis kelias, 
kiekvienas čia atranda ramybę, išskyrus pakelių gyventojus, ku- 
riems nuo triukšmo kraujas tol srūva pro ausis, kol jie patys 
sulaukia atostogų. 


Pašėlusiu greičiu moteris lekia per šalį. Jos galvoje dūksta pro- 
tas ir daužosi į kaukolės, kurioje jis laikomas, kraštus. Ją užvijo 
tie slidininkai, kurie savo ruožtu mašinyčių dėžutėse (kartais 
jos beveik tokio pat didumo kaip spinta, nors jose tik šitie maži 
žmogiukai!) čirškėdami nelyg Žvirbliai, grįžta į savo narvelius. 
Mes stebimės ta romuma, kurią gamta pasėjo mūsų širdyse ir 
tuo pat metu valgome ją iš popierėlių. Mus apšviečia nuošalios 
elektros lemputės. Surenkamos paskutinės atliekos. Šeimų tė- 
vai, pasiduodami savo kaprizingoms nuotaikoms, puola neklus- 
nius šeimos narius ir, prisimindami, ką dieną valgė, spokso į 
maistą - negi čia dar įmanoma ką nors valgyti? Tuomet į parū- 
kavusią pamiškę išbėga stirna, mes ją tuojau pat įsisodiname ir 
greit atšeriame savo sumuštiniais. Jie vis kramto ir kramto, tuo- 
met jau nurimsta, atsiversdami kokią gražią knygą ar įnikdami 
į programą. Paskutiniųjų nenuoramų laukia tas pats siauras ta- 

kas aukštyn, kuriuo jie tučtuojau nurūks žemyn, o pakrantėse 
tuo tarpu slampinėja laukiniai gyvūnai - po septynioliktos va- 
landos gamtovaizdis perduodamas jiems. Iš tingulio čiabuviai 
tūno savo namuose, vyrai suvisam atsiduoda televizoriui, ku- 
riame gali stebėti gamtą bei gyvūniją ir patirt Šį tą apie savo 
absurdiškus įpročius. Moterys - bedarbės. Viršūnėse, malšin- 
damas skausmą tiek, kiek reikia, siaudžia vėjas, kad atitrauktų 
nuo serialo apie aludarius ir aliejaus spaudėjus. Išties, televizi- 
ja yra kone per greita tam, turiu galvoje štai ką: pultą, kuriuo 
jie išjungia save ir įjungia aparatą. 


Diena jau tikrai senokai nebespindi žydrynės lopais. Pakeliui 
Gertė stabteli atsipūsti vienoje užeigoje. Tai jai tarsi palaima, 
atsklidusi iš neužmatomos tolybės. Ji geria iš polinkio gerti, kiti 
geria iš pareigos, maloniai atsisveikinę su savo meilėmis, ku- 
rios įkyriai reikalauja ko nors išgerti, kaip reikalauja vėjai, kad 
su jais būtų žaidžiama, švilpiant šlaitu žemyn. Visa ta šutvė, ku- 
ri ir vainikavo dieną, grūdasi prie baro ir toliau pila į lempą. 
Gamta vėl tampa paprasta ir monotoniška. Rytoj ją ir vėlek 
pažadins žmonių balsai bei trankūs publikos bilsnojimai traso- 
se. Taip, publika, ji visiškai atitrūkusi nuo gamtos, tačiau marga 
jos šiandiena dar lipte prilipusi prie žmonių - šių turistų prisig- 
rūdusi pilna budinti užeiga. Prie šios girdyklos bręstančias peš- 
tynes nuramdo šeimininkė. Nuostabu - atvykstame iš smagios 
tolybės, o nusviesti nuo kalnų į slėnį ir vėl sėdime plempdami 
alų. Miestelėnų kurstomi keli tvirti medkirčiai, mieliausi kalnų 
tarnai, jau skandalija bare. Suraukusi kaktą, Gertė sėdi tarp 
kitų, tų pačių, kurie išminkė jos pavakarių duoną ir sučiaumojo 
jos salotas. Jau rytoj, o galbūt dar šįvakar, ji stovės prie Micha- 
elio namelio ir vogčia pro langus žvalgysis, kaip jo draugužiai 
naudojasi jo gėrybėmis. O ji, atstumtoji, kaip laki mintis, kurios 
keliai niekad niekam nežinomi, išnyks tolybėse. Kol jos vyras 

kerta apylinkių miškus ir žudo muziką. Man šalta. Jie užkimšo 
vieni kitus savimi ir dabar rausiasi visokiose atliekose, ieškoda- 
mi to mielo veidelio, dar vakar matyto fotoprekių parduotuvė- 
je. Dar vakar. O šiandien jau dairosi kito partnerio, kad jo lū- 
pose, prieš padarant nuotrauką, atsirastų kerinti šypsena. Taip, 
tai mes! Kupini kančios lendame į viešumą, norėdami ir kitiems 
gražiai atrodyti, nusirengiam prieš savo partnerį, rengdamiesi 
jam atsiduoti. Tačiau ši moteris kolei kas minta alkoholiu ir jai 
nerūpi kiti, kurie taip pat laka įvairiausiomis progomis. Nedi- 
dukas kivirčas dėl jos kailinių, kuriuos primynė kažkoks slidi- 
ninkas, nurimsta vos prasidėjęs. Šitas žmogaus stotas po kai- 
miška lempa: jie vis dėlto sugeba įgauti pakenčiamą formą, įlindę 
į tas margas plastiko drapanas, jie netgi sėdasi taip, kad nepa- 
kistų formos bei normos, o juk modeliai, pagal kuriuos jie su- 
kurti, netikri. Jie puošiasi su užmoju, kaip kad puošia ir savo 
būstus, štai kokia jų nuostata. Atgriaudėja tarytum iš pačio dan- 
gaus. Moteris apgraibomis traukiasi atatupsta. Jai pastumia- 
mas stiklas, rodos, diena kone skuba, virš kalnų jau temsta. Men- 
ka tautos nuomonė trykšteli į Gertę kaip vanduo iš vaiko del- 
niuko. Nerangiai vargšai apleidžia savuosius, kad nešvarių ran- 
kų būtų išbarstyti po užeigas, kur suputotų nelyginant upokš- 
niai nuo viso to, kas į juos supilama. Ši moteris nori namo, gana 
jau jai gerti, derėtų prikąsti ir liežuvį, čia juk ganosi banda su 
savo gerais kerdžiais, programą prašom pasirinkti iš TV pusla- 
pio! Ponia direktorienė - linksmas debesis, bent jau taip atro- 
do, nes drebiasi nuo krėslo ant grindų ir tyso paslika. Šeiminin- 
kė geraširdiškai kelia ją už pažastų. Nuo Gertės smakro teka ir 
plečiasi mažytis upeliukas. Toliau šitaip negali tęstis. Dar vie- 
ną, paskutinį kartą iš lauko vidun smagiai blyksteli gamta ir jos 
vartotojų bandos, kantriai sulenkusios nugaras, sueina pro du- 
ris, smagūs, kad pagaliau patys gali kažką pakelti, užuot krūp- 
čioję nuo savo olimpinių trenerių botagų ir it padūkę lakstę po 

kalnus. Palikime šiuos žmones ramybėje, jūs pamatysit, kaip 
greitai jie pralaimi ir kur slypi jų žavesys: jie nori būti panašūs į 
kino žvaigždes ir žaviai atrodyti savo fotoalbume, pagal kurį ir 
keliame sau reikalavimus. Bet čia juos parbloškia bangos, ir 
jiems tenka pasigrumti dėl vietos su primityviais čiabuviais. Ten 
jie apyvarton paleidžia garsą, spalvą, kvapą ir pinigus. Vartoto- 
jams pritaikoma daina, ūmai pasikeičia paros metas ir oras. Nuo 
medžių nukarusius ledokšnius kiaurai perskrodžia vėjo riksmas. 
Moters ertmėse draskosi dar daugiau žmonių, tik pažiūrėkit, 
dabar ją kelia jau du vyrai. Byrančios monetos krenta ant mo- 
ters. Sumokama už jos išgertą vyną ir degtinę. Teisindamiesi, 
jog stačiai negali paslėpti savo ryškių lyties organų, jie grabinė- 
ja Gertę kur tik pasiekia. Jų draugužės garsiai kvatoja, mikliai, 
kol nepasikeitė šviesos, atstato savo apžėlusius plyšius ir užima 
pozicijas. Jos visos taip prisisiurbusios gyvybės, kad net sultys 
varva. Teisybė, nemažai ir kainavo tupėti šioje užeigoje ir vem- 
ti. Kažkuris pramogos dėlei užsimeta vieną moterį ant savęs ir 
lenda prie jos šlaunų, kurias ji iš abiejų pusių spaudžia prie to 
vyro žandų. Niekas nenori iš čia išeiti. Jie strykčioja, pagaliau 
baigiasi ir skurdžiausioji išvakarių programa. Dabar kelias trum- 
pas, prievarta įveikiama per kelias sekundes, lytiniai organai 
apnuoginami, jie jau užsėdo vieni kitus ir, spausdami tūbelę, 
vaitoja, laukdami atsipalaidavimo, 0 jų viduriai griaudėja nuo 
galybės stikliukų, kurie kliuksi ten, saugojami pasiutesniems lai- 
kams. Tamsoje kai kurie jau suskubo išsinerti iš savo drabužių. 
Gertei kažkas įžnybia į papą, džiugiai ir laisvai kaip daržovės 
tarpsta jie Viešpaties darže, mano ponios! Šitai ateina iš aukš- 
tesniųjų sričių, kuriose apsistoję maloniai stebimės tais geis- 
mais, kurie trykšta iš mūsų slidinėjimo kelnių. 


Oplia, ir moteris vėl patogiai sėdi ant suolo. Jai pastumiamas 
naujas stiklas, alkoholis jame greitai vadėjasi, bet moteris atpa- 

kalia ranka nušluoja jį žemėn. Kelnėti vaišintojai staugia iš įnir- 
šio ir purto moterį už rankos. Šeimininkė pasiunčia mergaitę 
šluostės. Gertė pasikelia ir sviedžia ant grindų savo piniginę, 
kurioje tuojau ima raustis žmonės, 0 jų prakaito išpiltuose vei- 
duose pasirodo apmaudas. Vargšai susispaudžia galiniuose už- 
eigos kambariuose ir prisimena tą darbą, kuris kitados jų akyse 
be jokios prievartos praskėsdavo kojas. Tik tenai jiems jau uŽ- 
trenktos durys. O, kad dabar turėtų tokio darbo! Bet dabar jie 
perdien tupi namie ir žvangina lėkštes. O kiti svečiai? Nieko 
jiems daugiau nereikia, tik gero oro ir rupaus sniego. Ryt kal- 
nuose jie vėl bus narsūs, tačiau gali sutrukdyti lietus, jei, kaip 
pranašaujama, temperatūra smarkiai pakils. Šeimininkė: ji švel- 
ni, kupina gerumo, lygina jiems kelią. Atrodo, kad paėmusi Ger- 
tę po ranka, ji žengtų viršum vandens, viršum paviršiuje plūdu- 
riuojančių iškylautojų putų. Tik pažvelkit, su kokiu pasitikėji- 
mu šitie keliauninkai atsiranda iš Niekur, užgimę sportinių pre- 
kių mugėse, apsikrauna jomis ir žengia į kalnus pasitikti mir- 
ties. Be jokio varžymosi užtraukiama tautinė giesmė. Su sire- 
nomis dainininkai maža teturi bendro, na, nebent skambesį, tik 
jau ne išvaizdą. Užtat dainuoja be galo ir be krašto, dabar jau 
kaip reik! Susigūžę prieš savo ekranus tupi tie gyventojai, ku- 
riems užginta būti netgi popieriaus fabriko darbininkais, ir žvel- 
gia į begal klastingą savo pačių išradimą — nejau niekas neat- 
jaus jų kančių? Kodėl jie taip atskirti nuo gyvenimo ir palikti, 
nors nei jie, nei jų slidės dar nestovi kur rūsio kampe? 


Vienam, ar net su keliais palydovais esant tokios būsenos, ne- 
derėtų sėsti prie vairo, antraip negali garantuoti nei už save, 
nei už savo gyvybę! Tačiau Gertė įsitaiso po savo mažyčio salo- 
nėlio stogu ir atsistumia nuo kranto. Patogiau įsitaiso saugos 
diržuose. Be jokių pastangų pasiduoda savo jausmams. Micha- 
elis: kol dar neatvėso, vykstame paimti jo iš namų. Netrukus, 

užvaldyta geidulių, ši moteris kauks prie svetimų namų, nes ten 
nieko nebus. Tačiau traukime toliau. Netrukus įsižiebs Žibintai. 
Jų tiek, kiek dažniausiai būna ir mūsų - vienas plius vienas, bet 
vis dėlto ji užpuola savo grobį - kitus vairuotojus. Tarsi užsitę- 
susio stebuklo dėka nieko nenutinka. Jos prie kūno prilipusiuose 
marškiniuose brazda vyrai, nes jiems tenka laukti valgio, šunes 
puola lankytojus ir suleidžia į jų kūnus savo sveikus dantis. To- 
dėl kiekvienas iš mūsų gyvename tik sau ir saugome save kaip 
prisijaukintus gyvūnus. Todėl tik kartais nugerkime drovų gurkš- 
nelį iš to, kuris dedasi persisotinęs saldžiu ilgesiu. Tačiau jei tik 
tokio ko nors paprašysi, nieko negausi! 


14. 


Priešais namus sušniokščia žvyras, šunes puola mums į gerkles, 
ir durys atsiveria. Moteris netgi žengia dar vieną žingsnį įtampą 
švelninančios šviesos linkui, kuri nutvieskia jos šiltą, laukiantį 
vyrą. Nei muzika, nei ritmu nepaguosti vaikai seniausiai pasiųsti 
namo, kur, pusiau numovę skylėtas kelnaites, dabar juos plaka 
tėvai. Nusilengvinę, išsekusiais meno šaltiniais ant lūpų, sma- 
gūs, kokius juos matome šeimos nuotraukose, vaikai jau spėjo 
susipešti ant miško keliuko, susidraskyti veidus ir drabužius. 
Kaimynams neverta dažnai susieiti, susiėję jie tik erzina kits 
kitą! Visa, ko troško ponas direktorius, jau ir vėl turi, jo žodis 
mums įsakymas. Nuo lūpų garsiai teška bučiniai. Šaukštą su 
ištirpusiais savo pojūčiais jis laiko po šviesa, tačiau niekas ten 
nesušyla. Bučiuoja žmoną taip, kaip karvė bučiuoja veršį, lie- 
žuvis siekia net jos pažastis. Išvydęs ją, automatiškai sušyla, bet 
kol kas jos drėgna figūra vis dar užsiraukusi. Jis tarsi kalnas — 
kakta srūva upeliai, tiktai nėra ko ir lyginti su tuo, kuo apsipila 
jo darbininkai, kai po savo poilsio kurortuose (po to, kai prie jų 
egzistencijos pridedamos jų žaizdos ir atgailos) gauna į rankas 
melsvą voką. Nė vienas iš jų dabar nesuvoktų savo žmonos taip, 
kaip šitas pasišiaušęs direktorius, kuris geidautų parlydėti ją, 
plaukiančią į savąjį krantą. Maišelyje tik jos šlapios kelnaitės, 
kurias jis numeta priemenėje ant grindų. Taip jau ne kartą bu- 
vo nutikę, tačiau dažniausiai šią pareigą atlieka tarnai, vėl ne- 
įstengę užsukti čiaupo. Šiuos gyvenimo pėdsakus rytoj pašalins 
valytoja. Gertė dabar turi įžengti į savo tvartą. Vaikas, perdien 
sukinėjęsis tarp svetimų, pasirodo bjauriai pažįstamas savo ple- 
palais, net suplukęs iš apmaudo, kurį ruošėsi išlieti savo drau- 


4 
i 
4 
Žž 
S 


T. 
, 
m) 
ITS 


170 


geliams. Iš motinos, kurią vėl parsiuntė pats dangus, lūpų į jį 
plūsteli dangiški, namų šiluma dvelkiantys žodžiai. Ji - toks ry- 
šuliukas, kurį neša ir kurio bijosi ištisos tautos. Kas gi dabar 
spustelėjo šios šeimos mygtuką? Kad jiems pagaliau nušvito: 
jie yra trys asmenys, blogiausiu atveju, kai santykius sukausto 
ledas, perkūnija pati nuslopsta. Šeima: motina nebeblaivi, tai į 
jos įskaitą geraširdiškai įrašys tėvas, kuris visur nešiojasi čekių 
knygutę. Labiausiai jis myli savo nuosavybę. Šypsodamas vyras 
glosto žmoną, tačiau jau po akimirkos lenda po jos kailiniais 
kaip patrakęs terjeras į svetimą būdą, knisasi po drabužiais, ku- 
rie, jo manymu, turi būti tučtuojau nuvilkti. Pirštais meiliai glos- 
tinėjami jos skruostai, tarsi Kūrėjas pirm laiko būtų nulaužęs 
jo pieštuką, o dabar pats gyvenimas privalėtų koreguoti šį kūri- 
nį. Su automatiniu valdymu moteris nesusitvarko. O su išeigi- 
niais bateliais vos laikosi ant kojų. 


Kas nenorėtų būti pamirštas šiose gyvenimo pievose vien tam, 
kad ūmai vėl išnirtų savo numylėtoje aplinkoje (viskas menka 
ir normuota kaip tipiniame namelyje, bet juk ir su karaliumi 
nesikeistume vietomis, argi ne?). Visiškai patikėti save kitam, 
kuris kaip tik šauna pro šalį, tikėdamasis, kad dar spės mus pa- 
žinti! Kilęs iš minios, - bėgių, vedančių į pinigus! Pagaliau at- 
verti sielą, pulti prie vaiko - tai šiai moteriai daugiau nei mintis, 
taip, mano dangiškieji, trokštantys dabar švęsti atostogas su 
maitvanagiais ir smuiko rauda! Pirmyn į Vieną, į koncertą! Ji 
sukasi su sūneliu ant prieškambario kilimo, dedasi žaisminga, 
tačiau jos ranka (ji neprakaituota) jau stipriai nutveria vaiką 
po kelnaičių juosta. Vyras prisiverčia nusišypsoti, nes vėl nori 
turėti šią moterį tik sau, kad vienu kartu galėtų numarinti jau- 
dulį. Na, pažiūrėsim. Sunkiai kybo jau viskam pasiryžusi kūno 
kaladė, nukarusi nuo jo klubų, ji sveria daugiau nei galva, ku- 
rios dėka jis mąsto ir mato. Dabar štai ir vėl atsirado ryšys, ta- 

čiau toliau jis nenori tik kalbėti. Kūnas neretai verčia Žmogų 
ilgai susilaikyti lyg tolimojo susisiekimo autobuse, kai, užtrau- 
kęs užuolaidėles, leki per nakti - pro šalį skrieja langai, langai, 
o kadangi viskas nuolat juda, Žmonės ir nesusieina. 


Direktoriaus ranka jau kelnių kišenėje ir per kapšą kiaurai glos- 
tinėja savo vėzdą. Tuojau jis trykštelės dosniai apskaičiuotą spin- 
dį į moterį. Spindi ir vaikas. Su jais ne taip paprasta, vaikas, 
tarsi minkštas Žžvėriukas, įkniumba į motinos skreitą, O ji įsi- 
tempusi skverbiasi į jo kūną. Motina kikena, apkibusi neprižiū- 
rimų grindų dulkėmis. Vaikas norėtų pasipasakoti, kuo jam nu- 
sikalto žaidimų draugai. Tačiau tėvas neturi tiek laiko mylėti 
vaikus, kiek jūs. Jis bejėgiškai klūpo virš savo šeimos, virš vie- 
nintelio mažylio šioje didžiulėje visumoje, kurį jis pats ir padir- 
bo. Visi trys iš širdies juokiasi. Tėvas juodu pakaitom kutena, 
tarsi norėtų išsunkti iš jų visą gyvastį. Kvatonė nesiliauja, tik 
tėvui vis mažiau linksma. Tas vaikas gali jį apvogti! Jis mieliau 
matuoja motinos sterblę, kurią norėtų užgulti. Ir džiaugsmas, 
ir ašaros tam vaikui beveik tas pats, reikia kažką daryti. Viską 
grąžinti į savo vietas, taip, dar truputėlį, jis pats privalo padary- 
ti tvarką savo kambarėlyje! Ligas visuomet moka sušvelninti 
motina. Bet moterys savyje privalo išsaugoti ir vyrą, kad šioje 
šarvojimo salėje jis būtų apsaugotas nuo ugninės audros, išbloš- 
kiančios kūnus naktį lauk kaip šunyčius, kad jie išsituštintų ir 
paskui galėtų gerai miegoti. Ant plonų šakelių kabinamas tuk- 
lus kalėdinis papuošalas. Svarbiausia, kad buvo gyventa, ir len- 
tose viskas aiškiai užrašyta, sakramento valgiaraštyje matome 
netgi tai, kas buvo suvalgyta! Ne, ant šito apmušalo tėra tik na- 
mų skonis! Sūnus, manoji publika, kūno kabliuką ir piešimą 
pirštu jau žino iš daugybės praeitų kartų. Jis apsigauna, patikė- 
damas tėvo pažadais, tėvo, kuriam Dievas ir sporto stabai yra 
svarbiausi. Jį pavilios pranašystė, atokiausius kalnus nukloję 

sniego kilimai. Manau, kad bus begal įdomu išvysti šitą daugy- 
bę bėgikų, lekiančių link žemės bambos. Vaikui prižadama at- 
rakcija, nes tėvas itin daug tikisi iš motinos kūno ir visokiausių 
jo vingelių, išviliojančių į naktį: šis peizažas negali sutalpinti 
daugiau nei penketo tūkstančių asmenų! 


Tie ponai netelpa savo specialiose kelnėse, jau ir sūnus turi čia 
ką veikti. Šio vaiko motinai neprikiši, kad jis pernelyg greitai 
auga, veikiau atvirkščiai — ji pati tarsi gyvas priekaištas, kad jis 
taip menkai maitinamas. Šis vaikas, naujausios kartos atstovas, 
auklėjamas motinos, o dabar jis nebenustygsta, tiesiog niekur 
neranda sau vietos, lekia ir lekia! Tačiau dabar jau pas ponus, 
kurių viršūnė - direktorius. Bet kada, sekundės greitumu jo rykš- 
tė gali užgimti šiltoje vonioje ir būti iš jos išgriebta, jis gali dirb- 
ti, o paskui ir vėl tenkintis likimu, energingai Žaisti tenisą, važi- 
nėtis mopedu ar kitomis vežėčiomis. Eidami, mano ponai, jūs 
svyruliuojate, turėdami silpną šakumą, vyrai bando labai daug, 
tačiau aš esu viena. Vaikas susimąsto apie vieną žemės raidos 
periodą, kurio, deja (per vėlu!), jau nebegalės išgyventi. Nese- 
niai tėvas ištraukė jam žodyną ir pamokomai palinko virš savo 
gerai apgalvoto vaikų skaičiaus. Jei būtų bent vienu daugiau, 
tikriausiai motinos interesai dar labiau nutoltų nuo tėvo. Jis 
pats nori prikaustyti savo žmoną prie lovos kaip limpamą ligą: 
Dievas yra bjaurus, tačiau ne jis čia turimas galvoje. 


Tarsi varpas griaudėja direktorius savo posėdžiautojams, virš 
kurių pakilo kiln. kopėtėlėmis. Lauke tamsuoja medžiai, jie lau- 
kia. Šeima sutaikyta, sunkūs ir nepadorūs kybo kiaušiai mėgs- 
tamiausiose įmautėse — popieriais išklotose spintose, apatinių 
ir jogos kelnių balionuose. Tačiau pakanka tik menkutės inva- 
zijos ir vėl viskas išlenda. Lytis, kuriai mes priklausome, kiek- 
vienas savajai, tamposi lygiai taip elastingai, kaip ir gumos juos- 

telė, kuri laiko suveržusi vargingesniųjų žmonelių (pavieniui jie 
juk ničnieko nereiškia) kuokštą, kyšantį iš maišelio, kai vieni- 
šuolis kreipiasi į savo nuosavybę kaip į savo šešėlį, kuris vienin- 
telis iš visų būtybių sukirptas pagal jo matą. Taip, tai gyvybės 
ryšelis, kuris nusvyra iš menko kūno, o tada jau viskas būna 
gerai. Kas nori turėti daug, tas privalo sau ką nors nusipirkti. 
Netgi vaikas: jis jau švyti kaip tikras vyras - vienus nulenkia, 
prieš kitus pats lankstosi. Jis eina nuo vieno prie kito, rodo sa- 
vo figūrą, kurios neįmanoma pataisyti, ir traukia pavydo keliu, 
kad pašėlusiu greičiu prašvilptų pro mus. Įspūdis jau dabar la- 
bai nemenkas. Taip, šitas vaikas dar nedidelis, bet, man rodos, 
yra specialiai suplanuotas būti vyru. 


Dabar jis tėra vaiko šešėlis, toks mažytis, tačiau būgnija mūsų 
kailius, kad pakiltume skrydžiui prieš vargšus kaimynus, kurie 
gal ir pasiskųstų, jei tik išdrįstų. Motinos lūpos meilingai palie- 
čia jo plaukus. Per tą laiką tėvas tvinkte pritvinksta, jis vos tvar- 
dosi. To, ką šiaip jau slepia nuo pavaldinių, dabar, verčiamas 
poreikio, negali ištverti nespustelėjęs. Prikiša jį savo žmonai iš 
užpakalio. Ši su panieka pasilenkia priekin, kad jos gelmėje jis 
atkustų. Juokdamasis, nes yra kutenamas, vaikas švirkšteli mo- 
tinai į veidą iš savo pimpaliuko. "Tai nieko nereiškia. Mes dūks- 
tame, čia tik smagus pasitaškymas. Moteris netgi neįstengia kiek 
pasisaugoti, paskui jau per vėlu, nes ji ir iš užpakalio jau pusiau 
apnuoginta, tuo tarpu iš priekio Žinda vaiką, nepiktai tardama, 
kad šis patrauktų savo žaisliuką. Daryti ką nors daugiau vyras 
nedrįsta, ir šitaip tik laimi. Tarsi skutamuoju skrydžiu lekiantis 
lakūnas glostinėja Žmonos pasturgalį - taip prieš šviesą plasno- 
ja paukščiai. Šiandien tėvas stačiai trykšta sveikata ir jaučia, 
kad nugalės šiose laisvose žaidynėse. Slapčia įkiša savo plyštan- 
čią sutinusią galvą po plačiu, namuose tedėvimu palaidiniu ir 
kruopščiai tyrinėja Žmonos išeinamąją angą - rūpi patikrinti 

tai, kas jam priklauso. Jis turi išarti dar vieną vagą, taip ūkinin- 
kas padeda žemei. Nė vienas iš mūsų neprivalo gyvenimo naš- 
tos nešti vienas. Tačiau kodėl jam niekas nepagelbsti perkant 
automobilį, kad bendražygis neštų tą naštą drauge? Nagi, pa- 
žvelkime tiesiai į vienas kito lytį, kad nusiramintume ir pasida- 
rytume tokie liekni, kokiais stengiamės tapti medikamentų ir 
dietos pagalba. Dalykiškai konkuruodami su kitais, atėjusiais 
čionai palikti savo pėdsako. Netgi prie atvirų durų direktorius 
dar dvejoja, kurį įėjimą pasirinkti, nes didelė garbė, kai palei- 
džiama šūvių serija. O Dieve, kaip puiku būti sunkiu kroviniu 
karutyje, kuris maloniai įklimpęs malasi gleivėse. Kelio ženklus 
žmonės čia iš išdykumo nudraskė! 


Šeima ir toliau bučiuojasi bei garsiai drumsčia orą. Baigėsi pa- 
laimingas laukimas, dabar ateina eilė laimingiems žodžiams. 
Namų valdovo balsas sunkiasi kaip šaltinis, jis virsta kova, ku- 
rią jis laimi. Jis pakyla ir išlekia, tarsi dangus būtų beveik visiš- 
kai pamiršęs savo darbininkus ir tarnautojus, kuriuos patepė 
aukščiausioji valdžia ir šv. Bažnyčia ir kurie, gerai atrodydami 
ir apkuopti, gali stovėti tvartuose, kur piktai timpčioja virves ir 
skambaliuoja parištais varpeliais. Ką? Nejau negali ištverti ne- 
pritrypę bent vieno jos kampo? 


Žmona žino, kur jos vyrui spaudžia batas, su kuriuo jis tučtuo- 
jau įlįs pro jos tvorą. Kartais šis vanagas nebejstengia tverti iki 
vakaro ir išsikviečia ją į savo kabinetą fabrike, kur tūžmingai 
trokšta kuo greičiau atlikti savo intymias priedermes. Stveriasi 
užlyties debesijos, ir ši auga, plečiasi kaip gaisras. Mažasis prin- 
cas tuojau ištraukiamas iš kamarėlės, kur jis tykojo, kol išsipil- 
dys jo svajonių kelionė ir į skreitą pasipils aukso lietus. Tikras 
džiaugsmas šeimininkui - šunes jau iš tolo pajunta jo kvapą ir 
vienas per kitą puola jo pasitikti. Visos dienos vien šventė. Ar 

šiandien gausime bent valandžiukę numigti? Juk nusipelnėme, 
tyliai stingdami viršūnėse po savo šildančiais sluoksniais, kad 
nenužengtume nuo snieglentės. Jūs pagalvokite vien apie galy- 
bę vyriškų marškinių klosčių, iš kurių vyrai gali paplūsti savo 
šventais srautais! 


Elegantiški Gertės rūbai šiandien jau kelintą kartą vėl bus plė- 
šomi. Tie vyrai savo dumplių dėka geba garsiai drumsti orą; 
vasarą viskas gangreit išsisklaido, bet žiemą mums tenka užsi- 
imti nosį. Vaikas beveik nepastebi, nei kad vaikščioja tarp mū- 
sų, nei kas čia dedasi. Ar greit bus vakarienė? Ar negalėtų po- 
nas direktorius bent valandėlę paleisti žmonos iš savo nagų? 
Nejau jis nori, kad ji visiškai išsiblaivytų? Bukai žvelgia vienas į 
kitą — gyvulys ir virvė. Direktorius įstengtų dar daugiau: sudar- 
kytą savo žmonos kūną taip sumaišytų, kad, jo manymu, išeitų 
tešla, kuri, gerai uždengta, pakiltų. Taip šeima prasimano mais- 
to, o žemė - savo pačios būtybių, taip ant slenksčių atsisveikina 
svečiai, nors jie ir gavo čia gerai prisiryti. Mano ponai! Kas be 
ko, ir jūs esate man svetimi, bet jūs taip duodatės savo kūnais, 
kad tinklai plyšta. Išpjovos griežinėliai šokinėja ant stalų, šei- 
ma sėdasi prie stalo, sunkūs duonos luistai su ryškiai vienas nuo 
kito atskiriamais grūdais, rupiais ir tauriais, išdėlioti auksinė- 
mis varpomis aprėmintose lėkštėse, vienąkart jie visi susirinko 
ir susėdo, kad viskas būtų taip, kaip nori tėvas. Pirmiausiai jis 
storai užtepa savo Žmonai, o paskui, vis dar šypsodamasis po 
dienos, galiausiai tai jis pelnė tą duoną ir dabar dalija ją savo 
šeimai, taip, o paskui jau sunkūs kūjo smūgiai dusliai atsimuš į 
žmonos dubenį. Taip man atrodo, bet aš netikiu pati savimi! 
Dėl viso pikto atšaukime šventadienius, tegul fabriko choras 
pagalanda mūsų instrumentus! Tegul tas vaikas gyvena, taip jau 
viskas susiklostė. Ūmiai ir be įspėjimo, taip ir saulė kartais blyks- 
teli it Žaibas. Viršūnėse ji jau dabar įsidega rytdienai, tačiau 

mes, gaunantys algą, mes, esantys plunksnagraužių algalapiuo- 
se, jau šiandien savo kailiu patyrėme pleškančią ugnį ir svilino- 
me joje savo kūnus, kol jie pranyko šviesoje ir tuštumoje. Pa- 
tarčiau jums tik viena: pasirūpinkite gėrimais, tuomet neturėsi- 
te jokios priežasties nerimauti! 


Iš lauko vidun prasiskverbia tolydžio silpstantis aidas, ką besa- 
kytum, metas jau vėlus ir tai, kas asmeniška, pasislepia, kad 
galėtų pabūti vienumoje. Tos, kurios privalo rūpintis duona ir 
pramogomis, ten, mažuose namukuose virš šniokščiančio upe- 
lio, tos, kurios žvangina indais, kurios amžinai nespėja ko nors 
pabaigti, yra nelabai išauklėtos. Taip taip, mes moterys! Mes 
esame savo kailyje, bet ne savo prote. Kad mūsų vyrai ką nors 
pasiektų, galime juos tik prikimšti. Tokiu metu šeimyna uždaro 
gyvulius, ir šie iš tamsos nebegali į mus pažvelgti. Kaime dabar 
irgi visur kur sumerktos akys, ir, jei tik norit, prašom, žvilgtelė- 
kite į savo pačių popierius! Rytoj jie visi sukrus iš apylinkų me- 
dienos gaminti popierių, sugužės tarsi į šventę. Direktorius, beje, 
netgi veja juos iš sąjungos, kurią yra sudaręs su jais ir profesine 
sąjunga. Į krepšį nubyra tik tam, kuris teisingai dainuoja. At- 
vykus chorui, beformės apskrities užeigų salės gaudžia nuo 
plojimų, dainininkai čia seniausiai nužiūrėti kaip gardus pa- 
tiekalas ir patys šiurpsta nuo savo kepamų garsų, tarsi būtų 
pasirengę vieni kitus suryti. Kad direktorius galėtų kaip rei- 
kiant išsikrauti, vyno porcija dabar visuomet kliūva ir jo žmo- 
nai, priklausančiai tik jam vienam. Taip jie ir kybo kaip uolos 
nusvirę nuo žmonų peryklų ir krūtų. Jie įpratę šitaip. Glos- 
tanti, kartais iš tamsos išnyranti ranka juos probėgom per- 
braukia tarsi vaisiais apkibusi šaka. Kad jie bent akimirką ga- 
lėtų ilgėliau pagulėti tušti (tuomet kartais pajustų šitą vėjo 
gūsį)! Niekas neprivalo iškart vėl pakelti tuščio butelio! Dabar 
moterys meilikauja savo ginklais, kad gautų kokių dovanų - kad 

ir.suknelę savo tuštybei patenkinti. Jos patinka savo gebėjimu 
pakęsti, tačiau patinka nedaugeliui. Tuomet pasaulis tuojau už- 
kvimpa prisvilusiu guliašu. 


Mes matome ir girdime vieni kitus. 


Kai trakšteli durų spyna, net Gertė pasidaro nuolanki už savo 
užuolaidų pilaitės. Tik ar dėl to direktorius turi duoti valią savo 
rankoms? Vaikas laksto nuo vieno prie kito, jis riečia nosį. Tė- 
vas norėtų padovanoti vaikui užmarštį, jis kilsteli jį už kelnių 
spragos ir paleidžia kristi ant grindų. Pagaliau ir iš motinos ger- 
klės turi būti išgrūstas socialus sprangulys. Greit, pirštą bur- 
non! Tiktai tas berniuku vadinamas vaikas dar kliudo, iš savo 
taip pat užimtos gerklytės išspausdamas: jis nori gauti ką nors 
dovanų. Tiesą sakant, po kokių priekabių ieškojimų buvo pasi- 
rinktas šitas vaikas? Išnaudojami tėvai netekę žado sėdi vienas 
ant kito savo puikiame būste. Vaiko kalbos atsargos, rodos, ne- 
išsenkamos, tačiau stinga įvairovės, kalba sukasi vien apie pini- 
gus ir daiktus. Tikėtina, jog šitas vaikas trokšta, kad kiltų tikras 
techn. prietaisų viesulas: tratatarata. Jo kalba klupčioja iš visų 
ertmių, virš kurių jo mamytė prismaigstė gyvūnų paveikslėlių. 
Jis myli motiną, šitas vaikas, nes jie abu paklūsta bendram dės- 
niui - ne žemė juodu sukūrė, o tėvas. Iš to vaiko trykšta ištisas 
prekių katalogas. Būtų galima įsigyti netgi arklį. Tikrai, vaikas 
nori visiškai susilieti su kokiu nors daiktu, ir tai jau nebe smui- 
ko balsas, tai - sportas. Prekės virsta žodžiais, tai gerai, pini- 
gams - taip. Tėvui tenka dar kartą atsileisti daiktdėtį, kuriame 
slepia savo kotą - nelengva praeiti pro šią moterį nieko nenu- 
veikiant. Jau metas atvesti tą vaiką į protą, gal nutverti jį už 
plaukų ir nuvilkti vakarieniauti? Iš televizoriaus plūsta vaizdų 
ir garsų lavina. Medūza tiesia į kambarį savo čiuptuvus, 0 jau- 
nimas pagal įvairių įžymybių pavyzdžius gali atpažinti save. La- 

bai daug triukšmo. Sios sąjungos vyriausiasis piktai išrėkia savo 
nuosprendį: teisybė, visus tris jus padarė tėvas, tačiau suma- 
niau jus tik aš! 


Nuo alkoholio suminkštėjusiu kūnu moteris svyruliuoja ratu, 
vis atsitrenkdama į namų apyvokos daiktus. Savo aplinką ši šei- 
ma sugeba susikurti be jokio vargo. Tik pažvelkit, kokia santar- 
vė! Po stalinės lempos šviesos pluoštu lenkiasi stalai, ji plieskia 
į paslaptingus, pašventintus valgomus dalykus. Kokia gimta ša- 
lis. Pusstangrė tėvo rykštė šauniai guli tarp šlaunų, ant krėslo 
krašto, kaip medžioklinis šuo, viskas gerai, gilė kiek išlindusi 
žvelgia priekin, po ja išlinksta krėslas. Vyriška sėkla išsiveržia 
ten, kur prasideda jos viduriai, ten ji skuba lėtai ir braunasi pro 
pomiškį vis tolyn ir tolyn. Ne, ši padermė niekad neužmigs ne- 
įsiaudrinusi ir gerai nenulijusi. Bent jau jie to norėtų. Tėvas 
nenustygsta ant sėdynės: kaip įdomiai, kaip vis dėlto maloniai 
sutvertas tasai slėnis tarp jos šlaunų! Ojojoj, koks jis ilgas, o 
koks dar ilgas jis pats. Moteris žvelgia sau priešais, kartkartė- 
mis trinktelėdama per stalą. Leistum jai daryti ką nori, tuojau 
pat lėktų paskui savo naujausią geidulį ir kaip vėtra įsiveržtų 
pas tą, kurio vardas — Michaelis. Bijau, kad šis kelias dabar jai 
uždarytas. Vos pravira burna ji niurna kaži kokius neaiškius Žo- 
džius. Į studento namelį, šią Gertės kūno piligrimystės vietą, 
galėsime užvažiuoti kada nors vėliau. Tokiuose nameliuose vai- 
kučiai nedainuoja, jie ten neploja delniukais, net saulė ten ne- 
įspįsta! Viskas nutyla. Kada, klausiu savęs, kada ši moteris su- 
voks, kaip skubu apsaugoti savo vietinį organą? 


Virtęs tikru žvėriuku, vaikas išdykauja. Visuomet prieš eida- 
mas miegoti, kai tiek mažai tereiškia naktipiečiai, vaikas ima 
šėlti lyg piktoji dvasia. O ir motina kietai užgula stalą galva. 
Žiojėjanti jos žaizda šaukte šaukiasi Michaelio. Ji rodo, kad nė 

kąsnio nenurys, tačiau ko nors išgers. Tėvas, kuriam jau niežti 
nagai dėl medžioklės, įlenda į slidininko rūbus ir pasileidžia vi- 
su greičiu. Tas vaikas jam kliudo, juk jis dabar savame name, 
kur žmonės miršta, jei nebūna laiku nugabenami į ligoninę. Slėp- 
damiesi nuo darganos, į savo palaimingas trobeles skuba pas- 
kutinieji darbininkai. Netrukus pasidarys visiškai tylu. Tėvo rykš- 
tė, šis herakliškas raumenynas, viliojamas motinos. Šis valdin- 
gas sarginis šuo dabar truputėlį prisnūdęs, bet netrukus jam į 
šnerves muš kvapas. Viršuje su vaiku kalbamasi apie mokyklą. 
Vėliau pasilenkusiai motinai įžnybiama į šiltą kaklo duobutę, ji 
suimama už pečių ir atlaužiama. Vaikas vis dažniau imasi vado- 
vauti valgymui. Persigandęs savo geismo, tėvas pasineria į save, 
taip, matome, kad jau ir motina pasirodė - vien tam, kad išvyk- 
tų ir vėl parsirastų. Šie žmonės negali nustygti vienoje vietoje, 
tai, beje, būdinga visiems klaikiems beviečiams turtuoliams. Nie- 
kur jie neranda sau vietos, blaškosi drauge su debesimis ir upokš- 
niais, virš jų šnara karūnos ir šlama piniginės. Kur nors kitur 
yra geriau, ir jie atstato saulei krūtinę. Ir vis tas pats atsakymas 
į klausimą: kas pakėlė ragelį? Vaikas jau darosi įkyrus, jis brū- 
žina gimtadienio dovanų sąrašą, tačiau nuo to jo troškimų ne- 
mažėja. Tėvo principai šiuo požiūriu lygiai tokie patys. Savo 
perlų lašeliais jis atgaivins motiną. Gyvybė gaudžia apie jo kirkš- 
nis, tikra tiesa, jo geidulių kaitroje jos nesulaikytų jokia guma, 
kai kūnas ilsisi, ir iš jo nuostabiai kibirkščiuoja gaisrai. Vaikas 
reikalauja daug ir didžiuma jo užgaidų išpildoma. Tėvai, pasi- 
nėrę į savo jausmus, pagaliau išjudinami miegamojo vagono 
konduktoriaus (lauke prošal lekia peizažas, kurį pranoksta jų 
instinktai, besiveržiantys į erdves), dėl įvairių priežasčių tėvai 
geidžia, kad pražiotą burną vaikas galėtų užčiaupti. Laužomi 
susitarimai. Valandą griežti smuiku, tai dar ne pasaulis. Mote- 
ris dabar vis dėlto suvalgo mažą kąsnelį. Tas vaikas dar ilgai 
nesubręs. Verčiau jau mes patys pasiruoškime! 

Juk jie negali nuogi lakstyti vienas paskui kitą, vaikas kliudytų. 
Šitas vaikas neturi jokių iliuzijų. Jis nieko neslepia nuo savo 
tėvų, visas paslaptis išpurškia drauge su pienu pro užsilikusius 
pieninius dantukus. Tai yra išties stiprus ryšys, ši architektūra, 
kuria jis sutvirtintas su tėvais, šitas vaikas. Tiesą sakant, sūnus 
kliudo ne tik tuomet, kai kybo ant smuiko lašelinės. Jis visuo- 
met trukdo. Šitoks perteklius (vaikai) atsiranda tik dėl neap- 
galvotų ryšių ir vaiskiai bei paikai ima kaip lemputės šviesti 
mums nepaslankia kalba. Užuot žaidę ir dūkę visuose įmano- 
muose buto kampuose. Tėvas pagaliau norėtų nutraukti nuo 
žmonos rūbus ir aistringai praskirti jos kalvas, bet kur tau - tas 
vaikas persmelkęs būstą kaip šventadienis, jo ragas aidi per vi- 
są butą, kuriame viskas kviečia meilei, 0 pirmučiausiai išraiš- 
kingas architektūrinis tėvo sudėjimas, kuris, panašiai kaip ir di- 
džioji kušetė salone, puikiausiai pritaikytas meilei. Kaip gražiai 
pakelėse žydi lytinių sandėrių keleiviai, šitie išpuoselėti augalė- 
liai, prašom jų nerauti, jie ir patys iškeliaus! Net jei pasislėps 
miške, neminkit jiems ant kojų, nes žalmėje jie gali pasidaryti 
beprotiškai dygūs. 


Virtuvėje sūnui į sultis tėvas įmeta porą tablečių, kad amžinai 


- 


budintis nenuorama pagaliau nutiltų. Vaikas nelabai ketina pra- 


sidėti su savo sultimis, tačiau tėvas, oho, kai tik viskas nurims, 
jis tiesiai iš atviro klyno įsibraus į motiną, maknodamas seniai 
išlygintu keliu. Savuosius kalnų ir slėnių klajoklius ponas Die- 
vas visur siuntinėja, kol šie visiškai nusialina, o tuomet su vai- 
kais ir lengvatiniais bilietais galima keliauti toliau. Vos pasiro- 
dę jie dainuoja ir taiko prezumpciją, o atsipalaidavus organui, 
palieka savo atmatų krūveles. Toks yra mūsų gyvenimo poilsio 
aikštelių potvarkis, užtat peizažas neliestas tyso slėnyje. Laip- 
teliais, kurie mūsų patogumui leidžiasi nuo kalnų, tėvas nulips 
žemyn ir, norėdamas atsigaivinti, pripuls prie motinos pieni- 

nės, kur gali siurbti tiesiai iš bokalo. Koks nors matavimo prie- 
taisas direktoriui irgi nereikalingas. Laikas gerokai padengė 
šiuos spenius, tačiau kasdieniams poreikiams jie tinka kuo pui- 
kiausiai. Sugriežęs kokį menką kūrinėlį smuiku, gal užmigs ir 
vaikas, ir namie pagaliau pasidarys ramu. Dabar su juo baigta! 
Gulamės į lovą. Dar vakarinė motinos graužatis - ji jau gerai 
nebeįžiūri savo sūnaus bruožų. Kaip dažnai jos akyse išblėsta 
jo veidas! Vaikas juokiasi ir šūkauja, ir net truputėlį pešiojasi, 
kol jo kraujyje ištirpsta paskutinioji tabletė. Tikrai, vaikas taip 
tarškia, tarsi vakaro rampos šviesoje norėtų suktis pats savyje, 
savo turtų mirkale. Netgi didesni ir stipresni jam matant vengia 
rodyti savo daiktus. Jų namuose stovi vienas prie kito suglausti 
narvai, kuriuose valgo ir žmonės. Motina bando išsisukti nuo 
draugystės su tėvo kotu, šita nualinta žemė, kurioje jis, Šv. Tre- 
jybės padedamas, sukūrė savo kūrinį. Taip, ji nori gyventi, bet 
nenori būti lankoma. 


Ko tik mes nepadarytume, vengdami nesibaigiančių to vaiko 
šnekų, dėdami jas į atsarginę sąskaitą, kurion pagaliau ir save 
galėtume padėti, kad miegotume ir augtume lyg pinigai. Atro- 
do, kad šis butelis jau galutinai atkimštas. Jos prisiminimai mik- 
lesni nei klajūnai, jos sąskaitos aiškiai liudija apie procentų 
kalną. Sūnus privalo miegoti taip, kad dūmai rūktų, dėl manęs, 
jis šiandien gali ir nesimaudyti. Na, galiausiai aš nieko nesa- 
kiau, jis pagaliau užsičiaupia ir atsilošia krėsle. Ką tik kiekvie- 
nu žodžiu įžūliai teigė savo Žinojimus, dabar jį jau gobia oras ir 
laikas, tarsi jo niekad ir būti nebuvo. Veltui nieko negausi, vis- 
kas susilieja į vieną skysčio giją prie jo lūpų ir vaikiško smakriu- 
ko, kur ką tik švietė šypsena. Kad pagaliau ateitų ramybė, ne- 
rišliai murmėdama, motina apkabina ir išbučiuoja vaiką. Iki ry- 
to ramu. Svarbiausia, kad sūnus suklaidintas. Juk jis mus tie- 
siog nusiaubė, šitas vaikas. Mums reikia užkamšyti begalę ply- 

šių, kad sulipdytume dabartinę savo būseną - meilę. Vaiko 
kambario sienos šiurkščios, sunkiai apkrautos, tėvas neša sū- 
nų viršun ir paleidžia jį iš apsiautalo kristi į guolį kaip minkštą 
priegalvį. Kas guli, tas limpa. Vaikas jau miega, jis pernelyg 
nuvargęs, kad iš jo mažo pimpaliuko šiandien dar lėktų ki- 
birkštys. Suaugusieji kaipmat pasinaudoja savąja giminyste, 
stveria vienas kitą už žiaunų, šitaip rodydami, kad amžius jiems 
nė motais. Niekas jiems nekliudo ir jie ima derlių, daugiau jie 
nebeturi ką prarasti. Kaip vabzdžiai padangėje, taip ir tėvas 
tuojau bus numuštas ir nublokštas ką tik nupjauton žolėn. Tru- 
putėlį mažiau nei penkias minutes smaigė savo Žmonos įsčias — 
stebuklas, turint galvoje driblų jo kūną. Mano ponai, jūs jau 
ganėtinai ilgai taškėtės savo kotais! Dabar atsiveskite Baltąjį 
Milžiną ir, atsiklaupę vakare savo namų uoste, kreipkitės į jį! 
Vyrai: jų akys jau išbadytos, o dabar jie taikosi išbadyti jas ir 
kitiems! 


Dar toks mažas tas vaikas, o jau taip išsiskiria. Švelniai guldo 
motina sūnų —- dalį savęs - į lovutę, bet ar suteiks jam meilės 
šiąnakt? Ne, netrukus ji ištirps po sustingusiais, grietinėlę nu- 
griebiančiais vyro raumenimis. Vaikas jau kietai įmigo. Motina 
išsilieja, apipildama jo antklodę beprasmiais bučiniais. Ji min-- 
ko glebią vaiko tešlą. Kaip ji čia šiandien galėjo nustoti kilus? 
Nenatūralu, kad taip greitai išgaruoja jo dvasia. Ji vaiką tai jau 
gerai pažįsta. Kokį čiaupą jam užsuko tėvas? O šis jau seniai 
tupi savo hobio kambaryje ir tol pumpuojasi syvus į kolbas, kol 
pasijunta pačiame jėgų žydėjime. Sūnaus syvus jis užnuodijo 
miegu, kad vaikas galėtų apsistoti raminančioje naktyje, apsau- 
gotas nuo savo sporto didvyrių ir chemijos. Jis ir vėlek nubus, 
kad ristųsi žemyn nuo tolimų kalvų, tačiau dabar jis paimamas 
nuo motinos šono. O motina privalo liktis prie vaiko, nes nie- 
kas nežino, kas nutiks paskiau. 

Gertė įsispraudžia po antklode ir apiberia bučiniais pagalvę ša- 
lia vaiko. Rausiasi antklodės viduriuose ir pamaži ima suvokti, 
kad neįšvengiamai įklius į savo vyro žabangus. Tai gal patylom į 
vėžes ir pirmyn? Tik ši sąjunga tvirtai laiko ją kalnuose, kol ji, 
apimta liūdesio, sugniūžta. O tėvas dabar savo dirbtuvėje, kau- 
piasi, geras butelis visuomet neprošal. Negi teisinga, kad gam- 
ta, visa tai mums davusi, vėl viską atima? Kiek vėliau jis stovi 
išvietėje ir viską išmyža lauk. Tuo tarpu Žmona, įsigūžusi į kaili- 
nius, jau dumia iš namų. Ji lekia kaip koks kaimietis, besivai- 
kantis graužikus po gėlynus, pati nesuvokdama rūksta kilpo- 
mis, aplinkkeliais. Bėgdama ištraukė iš kišenės automobilio rak- 
telius. Kada gi pagaliau prasidės būsimasis laikas? Ji jau auto- 
mobilyje, kurio sunkus pasturgalis vos pajudėjus tuojau slysteli 
į šoną, ir taip sumėtytas išsiplėšia į federacinį kelią! Tokios ve- 
žėčios tamsoje šiurpina paskutiniąsias namo svyruliuojančias 
sielas, kad į švelnumą būtų atsakoma brutalumu. Šviesos ne- 
įjungtos. Gertė važiuoja tarsi sapnuodama, nes saulėtos vietos 
dar toli, toli ir gerai pažįstamos kalvos. Būtų geriau, kad šiai 
būtybei nieko blogo nenutiktų. Tuo tarpu vaikas žydi lovoje, 
paniręs į savo sapnus. Direktorius tualete spaudžia iš savęs, ką 
gali. Išgirdęs mašinos burzgesį, išlekia į terasą, trim pirštais 
tebelaikydamas prisirpusį kotą. Kurgi toji moteris lekia, gal gy- 
va nori pakilti virš savo minčių? O jūs, mano ponai, besikliau- 
jantys savo skylėtomis galvomis, kaip jūs suteikiate savo troški- 
mams žodį? Direktorius sėda į mersedesą. Abu sunkūs ben- 
drakeleiviai metasi į landšaftą, dumia kiek išgali. Tuomet šia- 
me gal trijų kilometrų ilgio beprotybės ruože su meile apsiver- 
čia vargšai pakelių sklypininkai, truputėlį ūžia netašytų valdi- 
ninkų aparatūros, bet štai jie jau ir užbaigė savo meilės mostus. 
Taip, jie meilės svečiai! Tie, kurie svetur nesijaučia kaip namie. 
Abi lengvosios mašinėlės lekia viena paskui kitą. Ropščiasi į 
neaukštas kalveles ir vėl slysta žemyn. Tik džiaugtis reikia, kad 

varikliai tokie galingi, - iš diskotekų grįžtantis jaunimas su savo 
pavojingomis arklio jėgomis stumiasi priekin kaip su rogutė- 
mis. Prieš išlėkdamas vyras nespėjo nė jos spenių patąsyti. Jie 
važiuoja. Šiandien gamtoje nematyti jokio prieaugio, tačiau ryt 
gal jau bus pristatyta naujų syvų. Gilu sniego, tačiau ant šito 
medžio kada nors vėl pakibs vaisius, man nežinomas taurus jo 
vardas. 


Vežinas gamtiniais prietaisais direktorius rūksta atitaisyti sO- 
cialinio kontakto su savo žmona. Jis PRIVALO ją pavyti. Vy- 
dami ir duodami visą garą, jie vaikosi vienas kitą keliuose. Ne- 
trukus pakely šmėsteli Michaelio namelis, a-ū mylimieji, ku- 
rių mums šiandien nelemta sutikti, kokia laimė, kad jus turi- 
me? Nutviekstuose languose elegantiškas valdininkas kone di- 
dingai praneša į tamsą. Labiausiai nučiupinėtos žmog. kūno 
vietos — prašom, pasižiūrėkite patys - su industrijos ir užsienio 
verslo pagalba per atostogas gali būti paverstos gana gausiai 
lankomomis kolonijomis, kuriose ant pavadėlio galėtų būti ve- 
džiojami pasivaikščioti patys įvairiausi mūsų interesai. O prie- 
kyje kyšo sunkūs plieniniai nasrai. Tikrai, ten, kur geismo srau- 
tas krenta Žilvičio rykštelėmis, vyrai pranoksta patys save kone 
dvidešimčia centimetrų. Tuomet jie nusiveda mus savo siauru 
keliu, o tai, pasak jų, reiškia, kad anksčiau jie nesustodavo tol, 
kol neišsibaigdavo jų degalai ir laikas. Kyšt, trukt, kyšt, trukt — 
ir viskas, jie nurimsta. 


15. 


Šypsodamas Michaelis graso iš savo apšviesto ploto, plaukian- 
čio anapus panoraminių stiklų. Jo pasaulis gerai suleistas, o jis 
daugiau nei patenkinamai išmano vairavimo meną, be to, jis 
skleidžiasi, jaunas ir išgelbėtas mažiausiai trejiems metams su 
savo švytinčiais sanitariniais sugebėjimais gyventi. Durų jis da- 
bar nieku gyvu neatvers. Ant jo slenksčio, kur šiaip jau kaitra 
sustabdydavo virtines jo bičiulių, dabar triukšmingai nugriūva 
du žmonės. Michaelis neprieinamas. Moteris prieina prie du- 
rų, ima tvatyti jas kumščiais. Atrodo, niekad nebuvo to, kas bu- 
vo. Daugybę dalykų jis su ja aptarė, nuveikė, ir viskas veltui. 
Dėl kalbos Žmonės čia niekad nesutrinka, o daugiau jie nieko ir 
neslepia. Ima tykiai snigti. Ir vėl. Susigobęs į dailų frotinį rūbą, 
studentas stovi prie lango ir žiūri. Naktis priešais jį iš dalies jau 
prarado savo kerus. Šitam jaunuoliui priklauso daugybė kalnų 
keltuvų, jį paprastai vilioja aukštis arba toluma. Tyliai vibruo- 
damas ir laviruodamas tarp trasą žyminčių ženklų, ant kurių 
netgi sėdi, Michaelis traukia per kalnų keteras. Niekados vie- 
nas ir niekados be triukšmo, o netrukus jį nutvieks ir saulė. Pa- 
sigirsta negarsūs šūksmai. Iš girių į progumas suplūsta debesys 
laukinių gyvūnų, ten tyliai stovi ir šis vidutinis jaunos bandos 
narys, pats nesuvokdamas savo šviesumo, rodos, taip viliojan- 
čio ir kitus parazitus. Draugiškai nusiteikęs Michaelis stovi ten 
pat, po strautu, kur ir anas. Čia jis savo namuose, čia jis atsilai- 
kys. Prie jo durų rauda moteris, jos širdis daužosi kaip laukinė. 
Jos geismai išsiderinę, nes jiems ir vėl tenka dirbti viršvalan- 
džius, o ir šiaip lauke jie praranda skambesį, nedera tokioje 
temperatūroje. Kone tuo pat metu sutrinka alkoholiu persunk- 

ta moters kraujo apytaka ir ji sukniumba į krūvą prie durų. Mėš- 
las iš sustingusios į gruodą lysvės. Dieną lynais aukštyn kyla kel- 
tuvai, užtikrindami įsiveržimą į gamtovaizdį, be meilės kyla ir 
krenta ant kitų žmonių. Šita moteris visoje žemėje niekur nesi- 
jaučia iš tikrųjų esanti namie. Šiek tiek žmogiškos srovės ir nuo- 
taikos nuteka ir į krūmus. Skandalas. 


Perdien jie, sportininkai ir sportininkės, klampojo raižyta vie- 
tove, tačiau dabar, kai jų reikėtų, visi suka akis į šalį, nė vienas 
nenori pagelbėti moteriai atsikvošėti po priepuolio, priglausti 
ją prie širdies ir pristabdyti jos plakimą. Paprastai direktorius 
savo firmoje rūpinasi pramonės srauto reguliavimu, kurio iš- 
tiesintoje vagoje jis, sutardamas su savo organu, vadovauja ir 
pats sukuria visiškai padorų srautelį. Jis rūpinasi, kad vanduo 
vėl plūstų kaip plūdęs ir srūtų per jo pojūčius. Dabar šią su- 
tuoktinių porą supa namų, medžių ir nakties šešėliai. Gertė tva- 
tina negailestingas duris ir jau spėja šalia jų susmukti. Spardo 
jas kojomis. Nors studentas dar apskritai nėra nieko padaręs, 
dėl jo verta stengtis. Jis šypsosi ir nesijudina iš vietos, ką besa- 
kysi, juk šalia yra jis, Hermanas, jos vyras, niekad nenorėtų pa- 
nėšėti į jį. Ir šitas vyras pakelia akis į viršų, jis niekam nėra skir- 
tas. Vyrų žvilgsniai susiduria pusiaukely, jie abu motorizuoti: 
Akimirksnį, kone vienu metu, abudu pajunta, kaip jų kūnai ap- 
miršta. Michaelis palinksta keliais menkais laipsniais. Jie abu 
jau yra girdėję ūžiančią Gertės kriauklę prie savo ausų, ačiū! 
Juk nebesiirsi rankomis vien todėl, kad geidulių propeleriai, 
kurie ūždami kelia vėją galvos aukštyje, per porą smagių centi- 
metrų gali išmušti žmogų iš pusiausvyros. Mažiausiai vienam iš 
jų nerūpi pajudinti iš vietos savo brangaus rūbo dėl tos moters. 
Jaunuolis užsidega cigaretę ir kadangi liepsna, surakinta su jo 
potraukiu slidėms, jau įduota į ranką, tai taip ir stovi, klausyda- 
masis, kaip sparnais vasnoja plėšrieji kalnų paukščiai. Šie nori 

išplėšti iš jo dujinio Žiebtuvėlio paskutinę liepsnelę ir nunešti ją 
apačioje stovintiems žmonėms, kurie vis dėlto jaučiasi labiau 
susiję su Dievu, nei jis. Jam nusispjaut, ar kaimas turi ugnies, jis 
neprivalo jos tenai nešti. Juk Gertė pati paspruko iš maloniai 
spragsinčio savo židinio verpeto. O dabar gana, ji turi susiimti, 
šitas direktoriaus namų brangakmenis! Pasilenkęs kone iki Že- 
mės, direktorius suima ją už juosmens ir ima vilkti šarmota nak- 
ties paklode. Ji trypia ir spardosi kanopomis, tik šit, vienam jų 
nuplyšta apykaklė! Ji vis dar apsirengusi ta pačia, iš ryto užsi- 
vilkta šilko suknia, į kurią dėjo tiek vilčių, ir, turint galvoje Ger- 
tės figūrą, gražiai atrodo iš pryšakio, taip pat iš nugaros, nepai- 
sant to, kad diena, pridengta sniego užuolaida, ją truputėlį ap- 
smukdė. Studentas nėra ir niekada nebus dovanų nešėjas. Jis 
žvelgia pro langą, jo akys šešėliuose, tačiau šviesos pakanka, 
kad visu puikumu aprėptų tą porą. Jis ne visuomet atmeta tai, 
ką žino. Galop, jis jau bandė įžūliai pereiti lauką, suerzinti lau- 
kinius žvėris, giliai įkvėpti oro, o iškvėptą ir panaudotą grąžinti 
slidžių trasai. Vis dėlto: labai toli į tą gamtovaizdį jis neprasi- 
skverbia, tačiau šią šventąją šeimynėlę, ko gero, galėtų įrėmin- 
ti. Norėdamas priprasti prie tamsos, Michaelis užsidengia akis. 
Gamta nėra švelni, gamta laukinė ir nuo jos tuštumos žmonės 
bėga vienas į kitą, o ten visuomet kas nors jau tupi. Galbūt Mi- 
chaelis nueis ir išmes po burnelę su direktoriumi, tuo nykštu- 
ku, kuris gal norės savo paiku teptuku užbaigti Michaelio pra- 
dėtą paveikslą. Tarp eglių kalba nereikalinga. Imkime ir išmes- 
kime ją! 


Iyla nušluoja kelius, Dievas nutvieskia šių vietų gyventojus, taip, 
kai kurie vis dar triūsia — vieni gražina baldus ir būstus, kiti 
rūpinasi savo kartkartėm pasirodančiais partneriais. Čia kas- 
kart turi atsirasti vis naujų, kurie sunkiai plūkdamiesi (ir tuč- 
tuojau nugarmėdami į upelį) įgyvendintų amžinąjį gamtos pa- 

žadą: turėti darbą ir namus. Pagaliau jie tampa sėslūs! Jie tik- 
rai tvirtai laikosi gamtos jiems duoto pažado: menkos jų nuo- 
dėmės, iš kurių radosi žmonės, ir žmog. klaidos, nuniokoję 
mišką, iš kurio jie gyvena. Ir dar šis tas, ką prižadėjo gamta — 
teisė į darbą: kiekvienas gyventojas, kuris sudarys sąjungą su 
savo darbdaviu, po mirties bus išganytas ir Dievo (dvokiantis 
Dievo slaptažodis). Dabar aš prižadėjau save. Tačiau net šios 
šalies didžiūnai nežino, kaip išspręsti šią dilemą. Darbų mąž- 
ta, o Žmonių vis daugėja, ir jie daro viską, kad viskas taip ir 
liktųsi, ir kad jie patys galėtų išlikti. Taip, kaip dabar, kai jie, 
nuvargę, bet išdidūs, savo gyvybės ženklus kabina ant sienų, o 
po to jau padeda šaukštą. Aplinkui pradeda skleistis kūnai, 
atsiranda keisto architektūrinio stiliaus figūrų. Jei Kūrėjas ga- 
lėtų iš sujauktų vedybinių lovų pakelti šiuos greitkelių varto- 
tojus, šiuos nuo vilties įraudusius apsigimėlius (su viskuo, ką 
jie dar gali pakelti!), jis tuojau pultų kurti juos iš naujo, juk 
tikrai daug ką atgaivino savo ankštame skilvelyje kaip pavyzdį 
mums visiems - šitai galima išstudijuoti muziejuose ir bažny- 
čiose. Kūrėjui mes visi rašome prastus pažymius, tuo tarpu 
tiesiog esame čia ir nieko negalime padaryti: dabar visi braz- 
da, dūzgia Osterreich-3 ar net iš kokios plokštelės transliuoja- 
mos popmuzikos taktu, krutina savo kūnus į darbą. Kaip šal- 
takraujiškai į mus reagavo Marksas! Jie dabar petys į petį ei- 
na reikalauti iššvaistytų skolų, bet kas jiems ką duos šią valan- 
dą? Nebent tas smuklininkas prie tilto, godžiai trokštantis su- 
siglemžti daugiau, nei išpilsto gėrimų, kuris gardžiuojasi savo 
paruoštu maistu, 0 jo 86-metė indų plovėja Jozefa laižo lėkš- 
tes ir ryja likučius. Vis nors kas lieka nuo darbo, prie kurio jie 
neprisiriša taip, kaip prie savo mylimiausiųjų. Moterys patie- 
kiamos šviežios arba apvirtos. Taip, ir jos kažko trokšta, ta- 
čiau nebe taip ilgesingai, kai atsiduria po perkūno botagu, ku- 
ris joms diktuoja net madas. Taip bamba jų apvalios, stambios 

galvos - gyvenimas tęsiasi, vyras visiems laikams iškeliauja į dau- 
sas, valandos nugrimzta į dugną, o moterys žvaliai kruta po na- 
mus, niekad neapsaugotos nuo likimo smūgių. Kokie panašūs 
jų įpročiai! Kiekvieną dieną tas pats. Tas pats bus ir rytoj. Ati- 
dėti! Atidėti! Tačiau kita diena dar neprasidėjusi, šeimininkė 
negali į ją įžengti, kad nudirbtų dar daugiau. Dabar jie nieko 
nejausdami ilsisi vienas kitame, stūmokliai stumia žemyn, ne- 
judrios kūnų pakrantės vairuojamos išklysta iš kelio, teisybė, 
mes krentam, tačiau krentam negiliai. Mes seklūs tiek, kiek seklu 
aplink mus. Gautume tiek, kiek uždirbame, galėtume dar ir ba- 
tus nusipirkti, kad nuvargusias kojas apautume kaip klajūnai, 
bet daugiau - nieko, o mūsų kaulelius jau braškina partneriai, 
kurie nori Žaisti patys ir būti to žaidimo koziriai, o siaube, jie 
tikrai mums duria! O atstumas iki dangaus niekad nekinta. Na, 
mikliai, kelk koją iš automobilio, į kurį mes, daugybę valandų 
dirbdami fabrike, sudėjome savo kūnų jėgą. Mes jau įgavome 
Dievo sūnaus pavidalą ir po daugelio metų mums nebeliks nie- 
ko kito, kaip žengti šį žingsnį link prasčiausio vidutinės klasės 
automobilio: įėjimą į fabriką užgins valdymo pulto meistras, 
nes mūsų eisena per tą laiką truputėlį pakis. Taip, mūsų viete- 
les jie panaikino, nieko daugiau nebepriimdami, fabrikas jau 
dirba beveik savaime, šito jie išmoko iš mūsų! Bet prieš tai, kol 
užgrius skurdas ir teks parduoti automobilį, mes patys norėtu- 
me dar bent porąkart sugrįžti iš svetur. Norime dar porąkart 
susimaišyti su kitais, nuo šito stalo mūsų nenugins jokia mintis, 
šovusi savininkui į galvą, joks laikraštyje peršamas reklaminis 
kostiumas, jokia šunybė, taip greitai trumpinanti mūsų gyveni- 
mą, nes mes, vargšai darbo arkliai, būtinai turėtume į savo ga- 
nyklą atsivaryti dar bent porą arklio jėgų. Galop direktorius: jis 
niekada nevaldo vienas! Koncernas, šitas nelaisvėn paimtas suo- 
pis, net į viršų negali pašokti taip, kaip norėtų - kas žino, ko- 
kius dar išgamas ten sutiktų! 

Taip, visi turime savų rūpesčių: ką mes mylime, ką galėtume 
valgyti. 

Jai nėra ko galvoti, kad jos jausmai netikri, tai tikri brangakme- 
niai, kuriais puošiasi kiti: būriai šukėtų kūnų su gražiausiais pa- 
švitais (nauji batai!) klajoja savo mažųjų meilių takais ir nera- 
miai slydinėja po kambarius. Žmonių choras keltuvo krėslu siun- 
čia daugiabalsį savo aidą Tėvui į padangę. Tai jis sukūrė eroge- 
nines zonas, kuriomis vakare puošiasi moteris, o savo darbą ji 
pamiršta tuojau pat, nespėjus už jį kam deramai ir sumokėti. 
 Apstulbę žiūri vyrai į savo moterų skyles, tikrai, jie pašiurspta, 
tarsi jau žinotų: toji dėželė, ilgus metus kračiusi jiems grūde- 
lius, jau seniausiai tuščia. Bet esama ir tokių, kuriems svarbiau- 
sia meilė. Rytoj anksti turite pasigauti pirmąjį autobusą, ir, jei- 
gu vis dar beviltiškai kovojat dėl savo žmonos, kuri prijunkusi 
prie jūsų ir trumpo jūsų gyvenimo: dinkit iš čia! Darbas gatvėje 
nesimėto. 


Ir kitus šitie keliai nuveda į mirtį. Kurį laiką jie lydi vienas kitą, 
garsiai šnopuoja prie vartų, kad juos atidarytų. Ten susirenka 
dar daugiau Žmonių, kurie tarpusavy susiskirsto į silpnas atša- 
kas ir susipina galūnėmis. Kad būtų vienas kumštis, kai teks 
stoti prieš meistrą. Juk reikia mokėti nors ką daryti! Išgarsėti ir 
sudaryti daugumą, tai būtų graži pradžia, jei ten pakliūtum nu- 
sivaręs su tuo pelnu, kurį kasdien gauna fabrikas. O iš grobio 
savininkai išsirenka, kas geriausia, tai šiemet patyrėte Riminio 
ir Karolos paplūdimiuose, kur jūs, vešliai sužydėję, prapuolėte 
po savo trumpalaikių džiaugsmų sąšlavynu. 


Fabriko direktorius velka savo žmoną atgal prie automobilio, 
kad trumpą gamybinę pauzę sutrumpintų dar intensyvesne veik- 
la. Iš jo siųstuvo į jos ausį sklinda meilūs žodžiai, kuriuos ji su- 

tinka trypdama ir vapėdama, panašiai stereoaparatūros netu- 
rinčios porelės sutinka savo šokių muziką po vidurnakčio. Lan- 
gas, kurio iškirptėje matome margą jogos kostiumą (tokių, tik 
mažesnių ir blankesnių, devynios galybės patenka į restoranus), 
atkakliai tebešviečia. Jaunuolis atraitoja kietu megztu apvadu 
užsibaigiančias rankoves ir spokso pro langą į tuodu visiškai 
nežavius žmones, kurie pagal savo veislę yra tobuli, jei vertinsi 
jų pajautas lygindamas su mase ir pagal jų įtaką šalies politikai. 
Kaip nuostabu dainuoti drauge su turčiais ir vis dėlto nepri- 
klausyti fabriko chorui! Išmokti jų papročių, tačiau taip, kad 
nereikėtų stypsoti laukuose, o atėjus pjūties metui - kirptis plau- 
kų! Tarsi du sunkūs jaučiai panamėje vienas šalia kito ganosi 
abu automobiliai, o vienas galvijas dabar truputėlį nuklys į lan- 
kas. Atsidaro durelės, įsižiebia lemputė. Į Gertės širdį sklinda 
lipšnūs žodžiai. Ne bausti čia atvyko šitas šeimos tėvas, 0 pa- 
guosti ir vėl užvaldyti - turtas jau tviska kaip miestas už vartų. 
Jis teturi vieną potroškį: turėti savo žmoną ir visiškai negeisti 
tų kitų, kurios yra nepasotinamos ir niekad nenustoja dainuoti 
bei pliurpti, kurioms specialių žurnalų nuotraukos yra arčiau- 
siai širdies. Kaipgi tuomet po darbo dar plūktis jų lyties įmonė- 
se! Jūs tik pasižiūrėkite, ką ši lydekaitė išdarinėja karpių tven- 
kinyje, man atrodo, gamta kartais nerodo malonės. Direktorius 
prisirišęs prie savo Žmonos, pripratęs prie plačių jos skersgat- 
vių. Ir kol tylusis įnamis tebekybo už lango, palinkęs virš šir- 
džiai mielo motociklų katalogo, direktorius blinkteli Gertę ant 
priekinės sėdynės (prieš tai jam dar tenka apdoroti vieną galvą, 
nesakysiu kurią), užtraukia suknelę jai virš galvos ir taip pra- 
skečia jos sėdmenis, kad šiuo šiurkščiu grindiniu tuojau pat gali 
įsibrauti į jos vidų. Rankos švelniai minko tešmenis, į ausį mei- 
liai peršasi liežuvis. Šitaip elgtasi jau ne kartą, nes šalia vieno 
namo statomas kitas, bet ne tam, kad paremtų kaimyną, o tam, 
kad kankintų jį. Teisybė, čia truputėlį nepatogu —- vasara dar 

toli, kelias atkampus, žvėrių apetitas puikus, ir viskas sutelpa 
į numatytas erdves ar bent jau nenutolsta toliau, nei per šau- 
tuvo šūvį. Tarsi sapne gali atsiristi bangų mūša ir įsikurti me- 
džioklės bokštelyje vidury miško. Po juo pro lauko žiūrono 
mirguliavimą matosi susipynusios galūnės, kurios tarp darbo, 
pinigų ir galingųjų, jie dabar labai nenori būti vieni - duodasi 
tai Šen, tai ten. Jiems nuolat tenka gultis viens ant kito ar gul- 
dyti vienas kitą ant savęs. Žmonių veikla prasideda nauju tiks- 
lu, oras šaltas ir direktorius kiekvienąkart, truputėlį ištraukęs 
savo baslį, sviedžia rūstų žvilgsnį į tyliai besižavintį stebėtoją 
lange. Jam tereikia truputėlį pasisukti. Galbūt ir jaunuolis da- 
bar stveriasi už savo! Man rodos, jis taip ir daro. Nuo klubų 
žemyn mes, vyrai, esame visiškai vienodi. Tai reiškia, kad mes 
priklausome savo moterims, o palikti gatvėje spaudžiame sa- 
vo bedalį saujoje. Užimkime vietas vienas kitame! Man atro- 
do, Michaelis laiko uždėjęs ranką ant savo jogos kelnių pryša- 
kio, ir rubas jau pilnas jo stangrumo. Gertės suknia jau suvisam 
atsegiota, o jos buferiai iššokę lauk, atsiprašau! Nusispjaut, 
kad direktorių traukia skersvėjai, giliai širdyje jis gerbia iškil- 
mingumą ir kokybę, mes atsiprašome jo. Moteris veidu įspau- 
džiama į automobilio sėdynės minkštimą, tarsi šiame odinia- 
me šešėlyje tūnotų snaudulys. Pro praviras dureles kyšo 
praskėstos jos kojos. O jos vyras, šitas riaumojantis laukinis, 
kuriam patikėjome mūsų tėvynę, kad jis paverstų ją popieriu- 
mi (medžiai ir be to būtų pasmerkti skaudiems kirtimams), 
štai kas čia jaučiasi taip puikiai, kaip mes niekados neįsteng- 
tume! Girdžiu, kaip šis paukštis giedodamas šaukia. Jis pasu- 
ka Gertę šonu ir sukiša į ją keletą savo mylinčių pirštų. Mei- 
liai pasakoja apie tolesnius įvarčius, kuriuos ji galės pelnyti. 
"Tuomet dundėdamas vėl įpuola į jos skylę. Tada trumpam iš- 
traukia ir apsičiupinėja savo skeptrą: matome, kokie bergždi 
ir nenuosaikūs jo judesiai. Dabar žmoną apžiūrinėja specia- 

listas, kuris įtempia visas savo jėgas po variklio gaubtu ir vėl 
siunčia mažąjį savo pardavėją, dar daugiau, jis pats jį lydi, o 
mes jau pasūpuosime vaikelį ir paskui gerai užrakinsime. 


Gertės paslaptys seniausiai atskleistos, atlapotos net geriau- 
siai rakinamos jos durelės, dabar dar pasipila smūgiai per sė- 
dynę ir kryžkaulį, taip juk sveikinasi bičiuliai, kad neprasilenktų 
eidami prošal. Direktorius su liežuviu įvažiuoja ten kaip sunk- 
vežimis, kas mums tai paaiškins? Kai kurie kaimo jaunikaičiai 
užėmė postus prieš plakatus su nuogomis moterimis ir viliasi, 
kad, dalijantis pozicijomis, į tai bus atsižvelgta. Jie nori gauti, 
bet nenori turėti. Jų žmonos padeda jiems savo nemirtingu- 
mu ir aukšta mirtingumo kvota darbe. Tačiau karštu savo ke- 
liu direktorius traukia vienas. Kiekvienas Žino: kaip dar jau- 
natviškai čiurškia jo spindis. Dabar žmona susimaišiusi su juo 
be jokios tvarkos, privalo pakęsti jį savo uodegoje, nes jis gali 
surasti dar daugiau, dar geriau į ją nutiestų kelių. Kai kitus 
žmones palaužia ligos, šis ponas abejingai apsitarnauja prie 
pažįstamo baro, už kurio čia pat, kaimynystėje, atsirado ir jo 
vaikas. Nėra ko bijoti, čia jo kotas saugus. Sujaudrintas žvėris 
dabar risčia blaškosi po moterį, šitaip dar labiau paaugdamas. 
Veršis vėl nesunkiai prisiriša prie nutrūkusios grandinės. Ir 
sustingsta, kol visiškai atsipalaiduoja. Moteris sunkiai pažen- 
klinta gerai pažįstamais žingsniais. Nieko, viskam yra paruoš- 
tas vienas geras kremas ir dosniai atverta piniginė. Kas tepa, 
tas geriau važiuoja. O netrukus ir vėl trykšteli gaivi žaluma, 
kad vyras galėtų ją išsiurbti. 


Kokia Žavinga grupė, tačiau ji greitai iširs. Susiglaudę kūnai gra- 
so vienas kitam. Keliskart slystelėjęs, direktorius unkšdamas 
suglemba ant žmonos, kuri taip patogiai buvo išsižergusi. Vi- 
siems rekomenduotiną lankyti patį vertingiausią regioną jis nu- 


..P44 
S 2 


0, 


MS 
K na 
Os yys 


9 


194 


šienavo kaip reikiant, dar negreit čia vėl ims želti žolė. Rūsčiai 
plūsteli iš jo upelė, o dievai ir kadrų viršininkas nuo tarnų pa- 
tiektų aukso padėklų savo dalį pasiima jėga. Ir jūs iš visos gau- 
sybės rinkitės tai, kas geriausia, ir pažiūrėkit: jau turite tai savo 
namuose, pavadinkite tai savo geresniąja dalimi, o prieš varto- 
dami ją, pakiškite po čiurkšle ir šveiskit, plaukit, kol patys su- 
pluksit. 


Šįkart direktorius yra veiksnus, o jo žmona patenkinta ir lai- 
minga. Tačiau rytoj jis ir vėl gali persūdyti, trykštelėti iš tarp- 
kojo ir nusipirkti bet kokį bilietą, dievai žino kur. Vis dėlto 
žmona yra globojama ir geidžiama, takai aplink gali išsiskirti, 
tiek daug juk tų kelių - į teatrą, į koncertą, į operą su abone- 
mentu, o ten jau galima palaižyti ir vėl atgal gražiai suvynioti 
tokių dalykų, kuriuos verkšlendamas įteikia direktorius. Štai, 
jis jau apsivertė ant nugaros ir maskatuoja juo Žmonai prie 
veido. Nuo koto nutysusi plona gleivių gija, taigi prie jos lūpų 
prikištas mėsgalis jau su padažu, švelnus, pavargęs žindomas 
kūdikis. Mylim, taip ir reikia. Pageidautina, kad viską, ką ji 
atsinešė iš virtuvės suplauti ir atmirkyti, dabar švariai nulaižy- 
tų. Iš pradžių pakraštėlius, tada jau visą, tik taip bus tvarka, 
net ir smulkiausias raukšleles, galų gale šiandien dar teks va- 
žiuoti automobiliu ir nepagailėti sėdynėms aktyviųjų putų. O 
po to Gertė dar turi nubučiuoti apžėlusį maišą, kad tik akių 
neišsibadytų! Vienui vieninteliu truktelėjimu direktorius nu- 
dreskia savo žmonai suknelę tarsi gyvatės odą, užtat iškart kuš- 
teli, kad rytoj pat nupirks dvi naujas. Suknelė visiškai atlapa, 
nuo viršaus iki apačios. Iš patogaus aukščio Gertės kūnas api- 
beriamas bučiniais ir vėl prisegamas prie sėdynės, ten pakibu- 
si ji nesvaido tokių žvilgsnių, kuriuos jam tektų atlaikyti. Di- 
rektorius suplėšo ir Gertės apatinius, apnuogindamas visą ap- 
griuvusį jos pryšakį; netrukus vėl, nors jau išorėje, kitapus ap- 

trintų portfelių, pasirodys miela akiai žalmė - dar vienas, dar 
du mėnesiai jungo! Vėjas palankus, todėl pavieniui namo trau- 
kiantys Žmonės gali ramiausiai stebėti pastatą, kurio šiltame 
šešėlyje dūko direktorius. Žmona tikrai nepanaši į jokią kino 
aktorę, bent jau nė į vieną iš man žinomų. Iylu. Michaelis žval- 
gosi pro langą ir stengiasi vėl sustangrėti, išspausti iš savęs 
geriausią, didžiausią rezultatą. Ištikimybė direktoriui yra įgim- 
tas dalykas, tai savaime. Mes esame namų židinys ir, jeigu tik 
prireikia, šildome savo šeimininką. 


Jaunuolis, prisimindamas daugybę savo bičiulių, kurių atmin- 
tyje saugos savo nuotykį, yra pernelyg perregimas. Jį apėmę 
jutimai tarsi šunes gulasi ant grindų, kur apdairiai patiestos ant- 
klodės. Galbūt vėliau, kai lauke tiedu vargšai jėga pasiims tai, 
kas jiems priklauso, čia užsuks ir jo draugužė. Kiek ilgai jis tei- 
kėsi žvelgti į tą senstančią moterį, tiek dabar ir ilsėsis. Manau, 
kad ryt rytą, kai trobelninkai jau Žiauriai vienas kitą stumdys ir 
grumdys autobuse ir nesirinkdami Žodžių tvatys per galvas sa- 
vo manta, jis dar pūs į akį. 


Tarsi jų automobiliai būtų pakeitę gyvenimą, direktorius kartu 
su žmona važiuoja namo, abu vienas kito globotiniai, lekiantys 
iš vienos gyvenimiškos situacijos į kitą. Šie žmonės be jokios 
baimės gali dulkintis visur, visus jų darbelius užglaistys meilė ir 
mielos namų šeimininkės. Tarnautojai ilsisi, netrukus juos pa- 
šokdins džeržgiantys jų žadintuvai. Automobilis tyliai ir ramiai 
šluoja lygumą. Tylūs stūkso kalnai - iki rytojaus, kol užsieniečių 
kelionių vyriausiasis sportininkų džiaugsmui išdalins saulę. Taip 
direktorius su direktoriene ant savo didelio plausto plukdosi 
namo - tvarkingai, neviršydami greičio rieda federaciniu keliu. 
Kad atgautų jėgas, jiedu neseniai stvėrė vienas kitą į glėbį, ap- 
link juos trykšta šaltiniai, taip, turčiai smaginasi kiek tik jiems 

patinka. Trobelėse tyku, ten pirmučiausiai galvojama, kaip su- 
simokėti už benziną. Čia viešpatauja didžiausia prievarta, rytoj 
fabrike šitie trobelninkų sūnūs vėl bus valdomi, 0 jų žmonos 
perdien murkdysis stipriosios lyties lakuose. Vaisingąji gaivi yra 
meilė taurėje, tačiau kuo ji virsta mumyse? 


Lyčių darbas, kurį šiandien nudirbo direktorius ir direktorie- 
nė, - dėkui už dvigubą sukinį ir pasijodinėjimą kalnuose! - kurį 
dirbdami jie virpčiodami sužydėjo, kad paskui, tarsi po godžiai 
prisikimšto valgio, nusišluostytų lūpas, šiandien, nors dar ne- 
aišku, jau turbūt užbaigtas. Kol rytoj vėl patenkinti atsidursime 
šviesoje, trykštančioje iš pašto mašinos žibintų, dar ankstyvoje 
prieblandoje, o kiek dar metų! Daugiau niekas, tiktai šie žibin- 
tai ir nuglosto vargšus kūnus, kurie atsiveria mums begėdišku 
savo rytmetiniu dvoku, išpūkščiamomis dujomis, ir loterijos bi- 
lietai, apie kuriuos jie nuolat galvoja. Reikia mokėti ir įkišti, ne 
tik išsilieti. 


Direktorius vapa pačius svarbiausius, meiliausius žodžius, jis 
pristato save ir savo programą, šis privatus asmuo. Jis ir vėl 
savo stichijoje, piniguose. Kas jis būtų be savo Žmonos, kaip 
ją atkakliai tebevadina. Patenkintas įsikimba laisvąja ranka, 
kuria nevairuoja, į jos kūną ir vairuoja bent ten. Tarsi šiltas 
jaukus gyvūnas viršum jo kybo kalnai, jis jau iki plikumo jį 
nukirpo. Niekam nereikalingą automobilį jie užmarino pana- 
šiai, kaip savo vaiką, ir užrakinę paliko. Dabar juos tedomina. 
vien jų dirginanti lytis. Moteris, kaip ir dera moteriai, gali eiti 
apsipirkti. Dabar pradedama spekuliuoti būsimąja diena ir jos 
išnaudojimo galimybėmis. Direktorius kalba apie tai, kokią 
įvairovę pademonstruos krušdamas ją vėliau, kitomis dieno- 
mis. Viršuje, biure, jam reikia jaudinamo sąmyšio, kad jo kuo- 

las galėtų pasitenkinti ir atsidurti žmonos nelaisvėje. Galbūt 
Žmonai prie širdies kas nors ypatingo, ką rytoj, išsirengusi ap- 
sipirkti, ji aklai nuseks? Vyras: patikima žmonos žvaigždė ži- 
bės virš jo iki aušros, jis švelniai gano savo kotą po jos kaklą, 
žiūrėkite į kelią, nesižvalgykite į šalis! Vyras dar laša prakaitu 
ir sperma, dėl to jis netampa menkesnis, skurdesnis ar mažes- 
nis. Šypsodamasis atsiklaupia prieš savo žmoną, ir ši atsiduria 
po jo spindžiu. Mėsingi pautai glaudžiasi prie gysloto stiebo. 
Kokia palaima, koks palengvėjimas atsiduoti nakčiai, jei kitą- 
ryt, apakintam virtuvės lempos, tapus vienam iš daugelio, ne- 
reikėtų mauti laukan į tamsą. Jei mūsų variklyje vis dar lieps- 
noja ir plečiasi ugnis. Apsišvarinęs, atsinaujinęs direktorius 
tuojau pat lips su savo Gerte į lovą ir įsiamžins prie jos krūmo 
— niekas taip meiliai nemoka kilstelėti kojos kaip jis — ir įgrius 
į liepsnojantį srautą. Galbūt šiandien jų kūnus dar užlies švel- 
nus riksmas, kūnai juk irgi nori valgyti, kas žino? Moteris nori 
užsitraukti suknelę ant krūtų, ją purto šaltis. Tačiau vyras rei- 
kalauja, kad ji jam ir visiems krašto gyventojams, tūnantiems 
savo mažyčiuose pragaro kiemeliuose, pasiūlytų dar kiek pra- 
mogos - reikia sužėrėti, argi ne, Brigita, oi, atsiprašau, Ger- 
te? Suglaustą suknelę jis ir vėl praskleidžia, - oO, ji dar visai 
nieko, šita Gertė, tuose pelenuose, rodos, dar kaži kas Žžio- 
ruoja! Radiatoriai dar kaip reikiant neįšilo, tačiau vyras jau. 
Čia jis netrunka, jo smakras perdrėkstas Gertės nagu. Jų ke- 
lyje nesimaišo joks vienišas klajūnas, kuris savo panamėje dar 
norėtų truputėlį paplepėti su kokiu pažįstamu. Nėra nieko, 
kas fabriko direktoriaus kaktoje išvystų valdžios spaudą. To- 
dėl jis tą spaudą turi uždėti žmonai, kaip ženklą, kad ji susi- 
mokėjo už įėjimą, ir iš tikrųjų, iš savo makšties šilumos ji drą- 
siai išlenda į tyrą orą. Vargšų virtuvėje tik dar labiau 
džiaugiamasi židiniu. 

Vyras vadina žmoną mylimiausiąja, čia galvoje turimas ir vai- 
kas. Jie gyvena aukso viduryje, kaimo įkarpoje. Vyriausybė pro- 
tingai skirsto žmonėms savo ypatingą pasiūlą. Kad firmų savi- 
ninkai galėtų priimti savo sprendimus ir sugalvoti pasiteisinimus, 
kaip jie švaistosi subvencijomis ir žmonių kūnais. Užliūliuoti 
turtų, jie visada gali jaustis laimingi, o kiti pasakojasi apie var- 
gus savo plaštakos didumo sklypeliuose, kuriuos tuojau pat ap- 
tveria tvorom, nors sėklos pakanka ne daugiau nei dviems. O 
jau privalu galvoti dar apie vieną asmenį. 


Mes parėjome, vaikutis miega savo menėje. 


Sūnus kantriai snaudžia, pririštas Chemie Linz AG* pasaitėliu. 
Bet ir mes jau einame miegoti, kad patirtume tą nuojautą, kuri 
apninka prieš mirtį. Tereikia atsigulti, rankos jau seniausiai tai 
Žino, jos ir miršta anksčiau, o laikas laukiant joms visuomet la- 
biausiai prailgsta. Vyras dar kartą ima ganytis po kosmetika per- 
krautas Žmonos namų ūkio vieteles, čia pat dar trenkęs kaip iš 
šautuvo, jis nuseks paskui ją į lovą. Vonioje jau girdisi vandens 
ir sukrėtimų keliamas triukšmas. Sunkus kūnas be gailesčio įme- 
tamas į karštą vandenį, kad pasidarytų malonesnis. Šalia jo krū- 
tinės ilsisi muilai ir šepečiai. Aprasoja veidrodžiai. Poniai di- 
rektorienei tenka kaip reikiant nubrūžuoti savo vyrui nugarą, gerai 
išsimuilinti rankas, o po to pamasažuoti ir didžiulę jo lytį - dabar 
jis visas jos rankose. Už lango nuslysta mėnuo. Jis jau šaukiasi 
jos, vyras ir puskilogramis mėsos (o gal net kiek mažiau), jo 
kuolas, jo čempionas. Šiltame vandenyje jis vėl išpampsta ir vib- 
ruoja savo ponui virš prabangaus, šalto jo kūno bufeto. Paskui 
jis maudys žmoną po dienos vargų, šiaip sau, jam tai patinka. 
Aplink mirtingieji gyvi savo triūsu ir alga, neamžinai jie gyvena, 


* Chemijos firmos pavadinimas. Vert. 

O gyvena prastai. Bet jie jau pakeitė vargą ramybe, jų krūtinėse 
miega jo durtuvas, nes nuosavos vonios jie neturi. Vandenyje 
direktoriaus kūnas sutirpsta, bet vis dar lieka ganėtinai daug 
kietmetrių. Dar kartą šūkteli žmoną, dabar garsiau, tai įsaky- 
mas. Ji neina. Jam pačiam teks atlyžti vandenyje. Taikiai pasi- 
slenka į kitą vonios kraštą, nejau teks užrikti, kad ji ateitų? Kaip 
malonu, kad ne visi vaikšto vandens paviršiumi ir kad neįma- 
noma pačiam pavirsti vandeniu. Štai koks malonumas, koks pi- 
gus. Kiekvienas gali tai padaryti. Ak, tegul ji sau tūno, kur tik 
nori, toji žmona; o, kaitros tumulai, paimkite mane kartu! Jis 
atsuka karšto vandens čiaupą, masažuoja jį ir darosi taikus, sma- 
gus. Aplink sunkų kūną šniokščia srautai, kūną, kurio kramto- 
mieji raumenys sumala gyvenimą ir praryja firmas. Vargšai ir 
švaistomi lyg vanduo nuo uolų, tačiau jie bent pasilieka ten, 
kur yra - savo siaurose lovutėse — ir neelgetauja, tie apgailėtini 
žmoneliai, kuriems tenka mokėti priedus. Kai jie aklai, kas va- 
landą su savo šventom stygom, kurias jų Žmonos vargais nega- 
lais įtempė jų kūnų skeletuose, patenka į mašinas! Marios krau- 
jo! Ir viskas veltui, galgi net smarkūs kaip botago kirčiai jų šir- 
džių smūgiai, nes jau nebeliko kraujo, kuris galėtų nuvaryti 
širdis. O vaikai čia kartais šmirinėja net ketvirtą valandą nak- 
ties, bent aš taip manau. Mažų mažiausiai vienas ar du svyru- 
liuoja tokiu metu namo iš diskotekos, dabar jau visuomet girti. 


Betgi sūnaus jau šitiek metų niekas nemyli, jis dabar guli savo 
lovutėje, o taikus mėnulis keliauja dangumi. Sūnus sunkiai al- 
suoja, išmuštas šalto prakaito, — kai tau į sultis primeta tokių 
tablečių, miegas iškart pasidaro visai kitoks. Nepatogiai guli vai- 
kas po motinos akimis, ji prieina prie lovutės ir stumteli, kad 
gulėtų tiesiai. Nugeibęs tas vaikas, o vis dėlto jis visas jos pa- 
saulis: jis tyli kaip ir šis. Žinoma, jis džiaugiasi, kad auga, pana- 
šiai kaip tėvo kotas. Švelniai bučiuoja motina savo mažą laivelį, 

kuris plaukia aplink pasaulį. Tuomet nustveria plastikinį mai- 
šelį, apgobia juo vaiko galvą ir tvirtai suspaudžia apačioje, kad 
vaikas be kančių nustotų kvėpavęs. Po maišu, ant kurio atspaus- 
tas kažkokios Boutigue parduotuvės adresas, visa jėga dar kar- 
tą sukyla vaiko, kuriam dar taip neseniai buvo žadėtas augimas 
ir sporto inventorius, gyvastis. Štai kaip nutinka, kai gamtą įsi- 
geidžiama patobulinti inventoriumi! Bet ne, juk jis daugiau ne- 
nori gyventi. Tada sūnus išplaukia laukan į atvirus vandenis, 
kur iškart pasijunta savo stichijoje (mamyte!) ir naudojasi kvė- 
pavimo vamzdeliu, pro kurį jo draugai nuo pat pradžių mokosi 
matyti pasaulį tarsi pro matinį stiklą: tiek daug jis jai reiškė — 
buvo viršininkas, mažasis karo Dievas, judrus dirbdamas, spor- 
tuodamas ir žaisdamas. Jūs viską matote, tačiau matote nedaug. 
Motina išeina iš namų. Tarsi sprogstantį krūmą, kurį reikia per- 
sodinti, ji laiko sūnų ant rankų. Nuo viršūnių, kur šiandien va- 
žinėjosi vaikas, o ryt ir vėl būtų norėjęs važinėtis (tiesą sakant, 
jau spėjo prasidėti nekantri nauja diena), atsisveikina žemė. 
Sniego paklotėje - pasipiktinimą keliantys atspaudai. Na ir pa- 
siuskit, klaidžiokit aplink ugnį, ko gero, jus kažkas sukrėtė, ką? 


Motina neša vaiką, paskui, jau nuvargusi, velka jį sau iš paskos. 
Už švelnių ūkų - mėnuo. Dabar moteris jau prie upelio, o kitą 
akimirką patenkintas sūnus panyra į vandenį. Jam pamoja pui- 
ki ramuma, juk:ir sportininkai visom progom moja vieni kitiems, 
jei tik netoliese esama publikos. Priešingai visų lūkesčiams, nu- 
tiko taip, kad kaip tik jauniausias šeimos narys pirmasis išvys 
kvailą amžinybės veidą, ten, anapus visų pinigų, kurie, jei tik 
niekas neužmauna antsnukio, nekliudomi skrieja aplink žemę, 
kad būtų galima apsipirkti. Griaudėdami žmonės bėga lenkčių 
ir prašo gražaus oro. O slidininkai traukia į kalnus, nesido- 
mėdami, kas ten dar gyvena, ir taip nori nugalėti save. 

Vanduo apglėbęs vaiką nešasi su savimi tolyn, kai toks šaltis, 
kūnas dar ilgai išliks nepakitęs. Motina gyva, ir vainikuotas jos 
laikas, kurio gniaužtuose ji rangosi. Moterys sensta anksti, 0 jų 
trūkumas yra toks: jos nežino kur paslėpti visą užnugaryje pali- 
kusį laiką taip, kad niekas nematytų. Gal jos turėtų jį suryti kaip 
savo vaiko bambavirkštę? Žmogžudystė ir mirtis! 


Bet stabtelėkit bent valandėlę! 

Garsios austrų rašytojos Elfriedės Jelinek antipornografinis roma- 
nas, kuriame autorė ryžtingai paverčia pornografiją komišku grotesku. 
Šokiruojanti sekso frazeologija čia vartojama be jokios baimės ar mėga- 


vw — 


UDK 830(436)-3 


Elfriede JELINEK 
GEIDULYS 


Romanas 
Iš vokiečių kalbos vertė Jurgis Kunčinas 


Redaktorė Jurgita Jablonskaitė 


Viršelio dailininkas Sigitas Šniras 


SL 1686. 1998 08 14. 9,00 leidyb. apsk. I. Užsakymas 399 
Išleido „Tyto alba“, J. Jasinskio 10, 2600 Vilnius 
Spausdino AB „Standartų spaustuvė“, S. Dariaus ir S. Girėno 39, 2038 Vilnius 
Viršelį spaudė VĮ „Solidarity“, Savanorių pr. 174, 2663 Vilnius 


*V 


4 


„Kai ji kartais nuobodžiauja, 
joks as neturėtų pas 
ją užsibūti ir p jos. 

limek antipornografinis 


romanas „Geidulys“ jau tapo bestseleriu. Kitos | 


„ tokios knygos, kuri prilygtų kalbos bei intelekto 


„iššūkiu skaitytojui, šiuolaikinėje vokiečių kalba | 


„kuriamoje literatūroje nėra. 
„ fHrankturter Rundschau 


< nuošalų Alpių „slėnį pasiekė AIDS, 
popieriaus fabriko direktoriui teko atsisakyti 
nuolat keičiamų partnerių bei prostitučių ir 


grįžti į savo žmonos Gėrtės glėbį. Suputoja | 


nežabotas seksas, lydimas pagyrūniškų ir 
liguistų visad pajėgaus vyro fantazijų.. Gertė 
mėgina išvengti seksualinės agresijos - anėžinai 


to paties alinančio, nuobodaus, rutina tanusio 


ir net gyvybei pavojingo kartojimosi. Ji dažnai 


išklysta iš namų, ima be saiko gerti, pakliūva į | 


žandarmeriją. Sekso ji neįstengia suderinti su 
motinyste. Gertė įsimyli gražuolį studentą 
Michaelį, kuris, atradęs ją, klajojančią kalnuose, 
išnaudoja pagal visas naujosios kartos 
elgsenos Epas įstumia į į gilią depresiją... 

aktualūs ir socialiai angažuoti. 

